
PARTEA I| 


„Trebuie să ne iertăm dușmanii, dar 
A ° . A . « 
nu înainte de a-i vedea spânzurați. 
HEINRICH HEINE 


MAREA NIVELATOARE 


A dracului ceaţă. Îşi intră în ochi, de nu mai vezi 
nici la câţiva pași. Îţi intră în urechi, de nu mai auzi 
NIMIC, Și, dacă ţi se întâmplă să prinzi vreun sunet, 
nici vorbă să-ți dai seama dincotro vine. Îţi intră în 
nas, de nu mai simţi decât umezeala și apăraia. A dra- 
cului ceață. E un blestem pe capul iscoadelor. 

Traversaseră Șuvoiul Alb cu câteva zile în urmă, 
când ieşiseră din Ţinutul Nordului şi intraseră în En- 
glia, iar Copoiul fusese nervos tot drumul. Căci se 
aflau pe pământ străin, în mijlocul unui război cu 
care nu aveau nimic de-a face. În afară de Treicopaci, 
niciunul dintre ei nu părăsise vreodată Nordul. Poate 
doar cu excepţia Ursuzului. Dar el nu povestea pe 
unde mai fusese. 

Trecuseră pe lângă niște ferme pârjolite, pe lângă 
un sat pustiit. Pe lângă clădiri ale Uniunii: uriașe și 
pătrățoase. Văzuseră urme de cai şi de oameni. Puz- 
derie de urme, dar niciodată oamenii care le lăsaseră. 
Însă Copoiul ştia că armata lui Bethod e pe undeva, 


10 Joe ABERCROMBIE 


pe aproape, căutând orașe de incendiat, hrană de furat, 
oameni de ucis. Tot felul de ticăloşii. Probabil că avea 
iscoade pretutindeni. Dacă îl va prinde cumva pe 
Copoi sau pe unul din ceilalți, îi va intoarce în ță- 
rână, însă deloc iute. Crucificări însângerate, capete 
în vârf de ţepe şi toate celelalte, despre care Copoiul 
nu vola să ştie. 

Și dacă îi prindea oastea Uniunii, tot morţi ar fi 
fost. În fond, erau vremuri de război, şi în vremuri 
de război oamenii nu gândesc prea limpede. Copoiul 
nu se putea aștepta ca ei să-și irosească timpul pentru 
a încerca să facă diferența între un om al Nordului ama- 
bil și unul ostil. Asta este, viaţa e plină de primejdii. 
Suficient cât să agite pe oricine, iar el era oricum 
agitat din fire, chiar şi în cele mai bune momente. 

Aşa că e ușor de înțeles cum ceața a fost sarea pusă 
pe rană, ca să zicem așa. 

Îl însetase tot acest mers furișat prin noroi, așa 
că păși cu atenţie prin desișul alunecos spre locul de 
unde venea susurul apei. Se puse în genunchi pe mal. 
Era cam mocirlos, plin de putregai și frunze moarte, 
insă Copoiul nu credea că mai multă mizerie ar avea 
vreo importanţă, căci 1 se părea că nu poate exista 
vreun alt om mai murdar decât el. Luă apă în căușul 
palmelor și bău. Aici adia vântul de după copaci, adu- 
nând şi răsfirând ceața. Așa reuși Copoiul să-l vadă. 

Zăcea întins pe burtă, cu picioarele în râu, cu piep- 
tul pe mal. S-au holbat unul la altul ceva timp, amân- 
doi cu desăvârșire năuciţi. Din spatele celuilalt ieșea 

un băț lung. O suliță frântă. Abia atunci și-a dat seama 
Copoiul că omul era mort. 

A scuipat apa din gură și s-a târât până la el, mereu 
cu ochii în patru după oricine l-ar fi pândit să-i îm- 
plânte un cuţit între omoplaţi. Cadavrul era al unui 
bărbat de vreo douăzeci și patru de ani. Păr blond, 
sânge maroniu pe buze cenușii. Era îmbrăcat cu o 
jachetă căptușită cu material moale, umflată de apă, 
de genul care se purta pe sub cămașa de zale. Deci 
un luptător. Poate un soldat care s-a rătăcit de ai săi 
și a căzut într-o capcană. Neindoielnic, un oștean al 
Uniunii, dar nici Copoiului, nici oricui altcuiva nu 
i s-ar mai fi părut diferit acum, că murise. Cadavrele 
seamănă mult între ele. 

- Marea Nivelatoare, își șopti Copoiul, care era 
într-o stare meditativă. Așa îi spun locuitorii mun- 
telui. Moartea. Nivelează toate diferenţele. Oameni 
Vestiți sau neînsemnaţi, Sud sau Nord. Până la urmă 
tot îi prinde pe toți și îi tratează la fel. 

Se părea că era mort de vreo două zile. Iar asta 
insemna că acela care îi făcuse felul s-ar putea să se 
mai afle încă prin apropiere, ceea ce îl ingrijora pe 
Copoi. Acum, parcă ceața se umpluse de sunete. 
Poate erau cam o sută de țărani ascunși vederii. Poate 
nu era decât râul care se lovea de maluri. Copoiul pă- 
răsi cadavrul și se strecură în pădure, ascunzându-se 
după trunchiurile copacilor care îi răsăreau înainte din 
ceața deasă. Cât pe ce să se impiedice de alt cadavru, 
întins pe spate și cu brațele desfăcute, pe jumătate as- 
cuns într-un morman de frunze. Trecu pe lângă un 

altul, prăbușit în genunchi, cu două săgeți înfipte în 
piept, faţa în noroi, fundul în aer. Un lucru este cert: 
nu există nici urmă de demnitate în moarte. Copo- 
iul incepu să se grăbească, mult prea dornic să ajungă 
inapoi la ceilalți, să le spună ce văzuse. Mult prea dor- 
nic să scape de toate cadavrele astea. 

Văzuse multe, desigur, mai multe decât ar fi avut 
nevoie, dar niciodată nu s-a simţit tocmai în largul 
lui în preajma lor. E cel mai ușor lucru din lume să 
transformi un om într-un hoit. Ştia vreo mie de mo- 
duri de a face asta. Dar, odată ce ai făcut-o, nu mai 
există cale de intoarcere. Acum e viu, e plin de spe- 
ranțe și de gânduri, şi de vise. Om cu prieteni și fa- 
milie și un loc căruia îi spune „acasă“. În clipa imediat 
următoare e țărână. Asta îl duse pe Copoi cu gân- 
dul la toate necazurile în care intrase, la toate bătăliile 
și incăierările la care luase parte. Se gândi că are noroc 
că mai respiră încă. Norocul prostului. Se gândi că 
norocul lui s-ar putea să se cam isprăvească. 

Aproape că alerga acum. Neatent. Bajbâind prin 
ceață ca un puștan neexperimentat. Pripindu-se. Fără 
să adulmece aerul, fără să-și ciulească urechile. Un 
Om Vestut ca el, o iscoadă care străbătuse întregul 
Nord, ar fi trebuit să fie mai prevăzător, dar nu se 
poate să fii mereu în stare de alertă. Nici nu și-a dat 
seama ce 1 se întâmplă. 

Ceva l-a izbit, tare, aruncându-l pe burtă. A dat să 
se ridice, dar cineva l-a trimis iar la pământ cu o lo- 
vitură de picior. Copoiul se luptă, dar nemernicul ăsta, 
cine o fi fost el, era al naibii de puternic. Pe neașteptate 

se pomeni trântit pe spate şi doar el singur era de vină. 
El şi cadavrele, și ceața. O mână îl apucă de beregată 
Și începu să-i strivească traheea. 

- Cârrrrr, croncăni el, încercând să se elibereze, 
gândindu-se că i-a venit sfârșitul. Gândindu-se că toate 
speranţele sale au fost intoarse în țărână. Marea 
Nivelatoare a venit, în cele din urmă, după el... 

Atunci degetele din jurul gâtului îşi slăbiră 
strânsoarea. 

- Copoiule? îi șopti cineva în ureche, tu eşti? 

- Cârrrr. 

Mâna îi dădu drumul, iar el inspiră cu nesaţ aerul. 
Simţi cum acel cineva îl apucă de haină și îl ridică 
în picioare. 

- Fir-ar să fie, Copoiule! Puteam să te omor! 

Cunoştea chiar foarte bine vocea asta. Ticălosul 
de Dow cel Negru. Copoiul era pe jumătate supărat 
că fusese pe punctul să moară strangulat, pe jumătate 
bucuros că încă mai trăia. Îl auzi pe Dow cum râde 
de el. Hohote dure de râs. Ca un croncănit. 

- Eşti bine? 

- Am avut parte de reintâlniri şi mai plăcute, 
şuieră Copoiul, chinuindu-se să-și umple plămânii cu 
cât mai mult aer. 

- Zi că ești norocos, că puteam să te lovesc mai 
tare. Mult mai tare. Am crezut că eşti una din is- 
coadele lui Bethod. Am crezut că tu ai fost dincolo 
de vale. 

- După cum vezi, șopti el, nu sunt acolo. Unde 
sunt ceilalți? 

- Sus, pe un deal, deasupra ceţii ăsteia împuțite. 
Cercetează imprejurimile. 

Copoiul făcu un semn cu capul spre drumul pe 
care venise: 

- Acolo sunt leșuri. Puzdenie. 

- Puzderie, zici? întrebă Dow, ca și cum n-ar fi 
crezut că ştie cum arată o puzderie de leșuri. Ha! 

- Chiar așa, destul de multe. Cred că sunt oame- 
nii Uniunii. Se pare că a avut loc o luptă aici. 

Dow cel Negru izbucni iarăși în râs: 

- O luptă? Crezi? 

Copoiul nu-și putu da seama ce anume voia să 
spună. 


- La naiba! exclamă el. 

Erau pe culmea dealului. Toţi cinci. Iar Copoiul 
aproape că-şi dorea să nu se fi risipit ceața. Acum 
înțelegea ce voise să spună Dow. Înţelegea foarte bine. 
Întreaga vale era plină de morți. Presărați sus, pe ver- 
sanţi, înfipți printre stânci, intinși prin orzul sălbatic. 
Risipiţi prin iarba de pe fundul văii aidoma unor cuie 
vărsată dintr-o pungă spartă, strâmbate și sfărâmate 
pe drumul de pământ. Stivuiţi lângă râu, stivuiți pe 
maluri în grămezi. Braţe şi picioare şi bucăţi de echi- 
pament ieșind din ultimele petice de ceaţă. Erau pre- 
tutindeni. Găuriți de săgeți, străpunși de săbii, hăcuiți 
de securi. Ciorile croncăneau ţopăind de la un fel de 
mâncare la altul. Era o zi bună pentru ciori. Trecuse 
cam multă vreme de când Copoiul nu mai văzuse un 

câmp de luptă și acum amintiri urâte îi reveniră în 
minte. Îngrozitor de urâte. 

- La naiba! exclamă iarăşi. Nu ştia ce altceva ar 
putea spune. 

- Socotesc că armata Uniunii înainta pe drumul 
acesta, se încruntă amarnic Treicopaci. Socotesc că se 
grăbeau. Socotesc că încercau să-l ia prin surprindere 
pe Bethod. 

- Se pare că n-au cercetat prea bine terenul, mârâ: 
Tul Duru. Se pare că Bethod i-a prins pe picior greșit. 

- Poate că a fost ceaţă, a intervenit Copoiul, cum 
a fost astăzi. 

Treicopaci ridică din umeri: 

- Poate. Așa e în perioada asta a anului. Oricum 
ar fi fost, mărşăluiau încolonați, obosiţi de drumul 
lung de peste zi. Bethod i-a atacat de acolo, de pe 
creastă. Mai întâi săgețile, ca să rupă rândurile, să-i îm- 
prăștie, apoi țăranii, repezindu-se de pe înălțimi, ur- 
lând și pregătiți să-i ucidă. Socotesc că armata Uniunii 
s-a frânt repede. 

- Foarte repede, l-a aprobat Dow. 

- Şi apoi a urmat măcelul. I-au răsfirat pe drum. 
l-au blocat la râu. Nu prea au avut unde să fugă. 
Soldați care incercau să-şi scoată armurile, soldaţi care 
încercau să treacă înot râul cu armurile pe ei. Îmbul- 
zindu-se și cățărându-se unii pe alții, cu ploaia de să- 
geţi peste e1. Poate că unii au reușit să ajungă până 
in pădurea de acolo, din vale, dar, cunoscându-l pe 
Bethod așa cum îl cunosc, cred că avea niște călăreţi 
ascunși acolo, pregătiți să lingă farfuria. 

— La naiba! a exclamat din nou Copoiul, simțindu-se 
foarte tulburat. I se întâmplase și lui să se afle într-o 
asemenea retragere dezordonată, iar amintirea nu era 
deloc una plăcută. 

- Precis, ca împunsăturile de ac pe o broderie fru- 
moasă, a continuat Treicopaci. Trebuie să-i recunoaş- 
tem calitățile ticălosului de Bethod. Se pricepe la 
ambuscade ca nimeni altul. 

- Adică înseamnă că s-a isprăvit, șefu'? întrebă 
Copoiul. A caștigat Bethod? 

Treicopaci clătină încet din cap: 

- Mai sunt mulți oameni ai Sudului. Îngrozitor de 
mulți. Majoritatea trăiesc dincolo de mare. Se spune 
că sunt atâţia pe meleagurile acelea, de nici nu-i poţi 
număra. Mai mulți decât copacii din Nord. S-ar putea 
să dureze ceva vreme până vor ajunge aici, dar sigur 
vor veni. Acesta este doar inceputul. 

Copoiul se uită la valea jilavă, la toți bărbați morți, 
ghemuiți și rășchiraţi și contorsionaţi pe pământ, 
acum hrană pentru ciori. 

- Nici vorbă de vreun început pentru ei. 

Dow își răsuci limba și scuipă cât de zgomotos 
era în stare. 

- L-au încercuit şi i-au măcelărit ca pe o turmă de 
oi! De o moarte ca asta vrei tu să ai parte, Treicopaci? 
Ei? Vrei să te dai de partea unora ca ăştia? Uniunea 
dracului! Oamenii ei habar n-au ce-i aia război! 

Treicopaci îl aprobă cu un semn din cap. 

- Înseamnă că va trebui să-i învăţăm. 

În fața porții era bulucită o mulțime uriașă. 
Femei, numai piele și os, cu înfățișare infometată. 
Copii, zdrenţăroși şi murdari. Bărbaţi, bătrâni și tineri, 
încovoiaţi sub greutatea baloților și harnașamentelor 
duse în spate. Unii aveau catâri, alţii trăgeau ei înșiși 
la căruțele pline cu tot felul de obiecte ce păreau total 
nefolositoare. Scaune din lemn, oale din cositor, 
unelte agricole. Alții nu aveau absolut nimic la ei, 
in afară de nefericire și sărăcie lucie. Copoiul își 
zise că dintr-astea se aflau din abundență prin par- 
tea locului. 

Umpleau drumul cu trupurile şi gunoaiele lor. Um- 
pleau aerul cu rugămințile și amenințările lor. Copo- 
iul simţea mirosul fricii lor, consistent ca supa deasă. 
Toți fugeau de Bethod. 

Unii se îmbrânceau înainte, alții se îmbrânceau 
inapoi, ici și colo câte unul se prăvălea în noroi, cu 
toții disperaţi să ajungă la poartă, ca şi cum ar fi fost 
țâţa mamei. Pe deasupra mulțimii, Copoiul văzu vår- 
furile sclipitoare ale sulițelor și auzi strigăte aspre, semn 
că acolo erau soldaţi care îi împiedicau pe oameni să 
intre în Oraş. 

Se aplecă spre Treicopaci şi îi şopti: 

- Se pare că nu îi primesc nici pe cei din același 
neam. Ce te face să crezi că nouă o să ne dea drumul 
înăuntru, şefu'? 

- Au nevoie de noi, asta este realitatea. O să vor- 
bim cu ei şi o să vedem ce-o să fie. Sau a: o idee 
mai bună? 

- Să mergem acasă și să nu ne băgăm în povestea 
asta, murmură Copoiul ca pentru sine, urmându-l, 
totuși, pe Treicopaci în mijlocul mulțimii. 

Când înaintară, toți oamenii Sudului se holbară 
la ei cu gurile căscate. O fetiţă din gloată îl privi pe 
Copoi cu ochi mari, strângând la piept o zdreanţă 
veche. Copoiul încercă să-i zâmbească, însă trecuse 
prea multă vreme de când nu avusese de-a face decât 
cu oameni duri și cu metale dure, așa că nu-i ieși prea 
bine. Fetița urlă și o zbughi de acolo, nefiind singura 
care se speriase. Când îi văzură pe Treicopaci şi pe 
Copoi, oamenii s-au dat la o parte, făcându-le loc. Nu 
scoteau nicio șoaptă, iar atitudinea lor manifesta pru- 
dență, chiar dacă luptătorii își lăsaseră armele la ca- 
marazii lor. 

Reușiră să ajungă cu bine la poartă, imbrâncind, 
ocazional, câte un sărăntoc, doar ca să-l dea la o parte 
din calea lor. Acum Copoiul zări și soldaţii, doispre- 
zece, identici, aliniaţi de cealaltă parte a porții. Ra- 
reori i se întâmplase să vadă armuri atât de grele ca 
cele ale acestor soldaţi, acoperiţi în plăci metalice din 
cap până în picioare, plăci lustruite de-ţi luau ochii. 
Aveau şi coifuri și stăteau neclintiţi ca niște pilaștri. 
Se întrebă cum te-ai putea lupta cu cineva astfel echi- 
pat, în cazul că ar fi trebuit s-o faci. Nu-și putea închi- 
pui că o săgeată ar putea face mare brânză, nici măcar 
o sabie, în cazul în care nu ai fi avut noroc să nimereşti 
chiar la articulație. 

- Ți-ar trebui un târnăcop pentru ăștia. 

- Ce? şuieră Treicopaci. 

- Nimic. 

Era limpede că aveau păreri diferite despre ce anume 
presupunea lupta de partea Uniunii. Dacă războaiele 
ar fi câştigate de băieții buni, Bethod ar fi fost deja pus 
pe fugă. Păcat că nu se întâmpla așa și în viaţa reală. 

Căpetenia stătea în mijlocul lor, la o măsuţă pe 
care se vedeau nişte bucăţi de hârtie, iar acesta era 
cel mai ciudat din tot grupul. Purta un soi de haină 
de un roșu strălucitor. Şi Copoiul îşi spuse că era un 
material tare curios pentru îmbrăcămintea unui con- 
ducător. L-ai fi putut nimeri cu o săgeată destul de 
ușor. Şi era şi mult prea tânăr pentru misiunea asta 
Și toate cele. Imberb și totodată teribil de plin de sine. 

Cu el se certa un bărbat masiv cu haine murdare. 
Copoiul și-a ciulit urechile, încercând să înțeleagă lim- 
bajul Unioniștilor: 

- Am cinci copii acolo, spunea fermierul, şi nimic 
de-ale gurii. Ce ne îndemni să facem? 

Interveni și un bătrân: 

- Sunt prieten apropiat al Lordului Guvernator. 
Vă cer să mă lăsaţi să intru în... 

Tânărul nu-i lăsă să-și isprăvească vorba: 

- Nu-mi pasă nici cât negru sub unghie cu cine 
ești prieten și nu-mi pasă nici dacă ai o sută de copii! 
Orașul Ostenhorm este plin. Lordul Mareșal Burr 
a decretat ca numai două sute de refugiași să fie admiși 
pe zi și am atins deja această limită de dimineaţă. Vă 
sugerez să vă intoarceţi mâine. Devreme. 

Cei doi nu se mişcară din loc, privindu-l cu ochi 
bulbucaţi: 

- Limită? mârâi fermierul. 

- Dar Lordul Guvernator... 

- Afurisiți să fiți! explodă flăcăiașul lovind nervos 
masa. Îndrăzniţi numai să mă mai bateţi la cap! Că 
atunci chiar o să vă dau drumul înăuntru! O să vă 
arestez și O să vă spânzur ca pe niște trădători! 

Cei doi se potoliră brusc și se retraseră la iuțeală. 
Copoiul începu să creadă că și el ar cam trebui să facă 
același lucru, dar 'Treicopaci se îndrepta deja spre mă- 
suță. Tânărul le aruncă o căutătură încruntată, de parcă 
ar fi duhnit mai rău decât două movilițe de baligă 
proaspătă. Pe Copoi nu l-ar fi deranjat prea mult ati- 
tudinea lui, dacă nu s-ar fi spălat chiar în dimineaţa 
respectivă pentru acea întâlnire. De luni bune nu mai 
fusese atât de curat. 

- Ce mama dracului vreţi? N-avem nevoie nici de 
spioni, nici de cerşetori! 

— Bine, spuse 'Treicopaci cu calm și răbdare. Nici 
nu suntem așa ceva. Numele meu este Rudd Treico- 
paci. Acesta de lângă mine este Copoiul. Am venit să 
vorbim cu cel care se află la conducere. Am venit ca 
să ne punem la dispoziţia Regelui vostru. 

— Să vă puneţi la dispoziţie? 

Flăcăul începu să zâmbească. Defel un zâmbet 
amabil. Zici că îl cheamă Copoi? Ce nume interesant! 
Nu-mi pot imagina cum de l-a căpătat. 

Își îngădui un chicotit la auzul propriei dovezi de 
ironie, iar Copoiul auzi râsetele înfundate ale celorlalți. 
O adevărată clică de dobitoci, își spuse, îimpopoţonaţi 
în hainele lor sofisticate şi în armurile lor strălucitoare. 

O adevărată clică de dobitoci, însă nu ar fi avut nimic 
de câștigat dacă le-ar fi spus ce crede despre ei. Bine 
că nu l-au luat pe Dow cu ei. Probabil că l-ar fi des- 
picat pe burtă pe prostul acesta și atunci ar fi fost toți 
trei omorâți. 

Tânărul se aplecă spre ei și le spuse foarte rar, ca 
și cum ar fi vorbit unor copii: 

- Oamenii Nordului: nu au voie în oraş dacă nu 
au autorizaţie specială. 

De parcă nu ar fi fost destul de special faptul că 
Bethod le încălca hotarele, le măcelărea armatele, le 
târa meleagurile în război. Treicopaci nu se lăsă in- 
timidat şi insistă, dar Copoiului i se părea că era ca 
și cum s-ar fi încăpățânat să are cu plugul un teren 
bolovănos, fireşte. 

- Nu cerem prea multe. Doar mâncare și un loc 
unde să dormim. Suntem cinci, fiecare este un Om 
Vestit, Om Ales, cu toţii suntem veterani. 

- Maiestatea Sa are suficienți soldaţi. Totuşi, am 
cam avea nevoie de niște catâri. Poate aţi dori să ne 
căraţi proviziile? 

Treicopaci era recunoscut pentru răbdarea lui, dar 
şi ea avea o limită şi Copoiul își zise că limita aceea 
este periculos de aproape și că puţoiul ăsta habar nu 
are că se joacă cu focul. Nu era de joacă cu el, cu Rudd 
Treicopaci. Acolo de unde veneau numele lui era cu- 
noscut. Era un nume care-i băga pe oameni în sperieţi 
sau le insufla curaj, depinde de tabăra în care se aflau. 
Răbdarea lui avea o limită, firește, doar că încă nu ajun- 
seseră până acolo. Din fericire pentru toți cei de față. 

- Catari, zici? mârâi Treicopaci. Catârii lovesc cu 
copitele. Ai grijă să nu-ţi dea capul jos de pe umeri, 
băiețaş. 

Și se intoarse și se indepărtă cu paşi mari, pe dru- 
mul pe care veniseră, printre oamenii speriaţi care 
le făceau loc şi se îmbulzeau iar în urma lor, toţi stri- 
gându-și ofurile, cerând soldaţilor să-i primească, să 
nu-i lase afară, în frig. 

- Nu au fost chiar vorbele de bun venit la care 
ne-am așteptat, murmură Copoiul. Treicopaci nu-i 
răspunse, văzându-și de drum, cu capul plecat. 

- Ce facem acum, şefu'? 

Bătrânul lui prieten îi aruncă o privire fioroasă 
peste umăr. 

- Mă cunoşti. Crezi că am să accept răspunsul ăsta 
blestemat? 

Cumva, Copoiului nu-i venea să creadă că-l va 
accepta. 


PLANURI BINE ÎNTOCMITE 


Era frig în sala Lordului Guvernator al Engliei. 
Pereţii înalţi erau acoperiți cu tencuială simplă, rece; 
podeaua vastă era pardosită cu dale reci de piatră, în 
căminul căscat ca o gură de căpcăun nu era decât 
cenușă rece. Singurul element decorativ era o tapi- 
serie imensă, atârnând intr-un singur cui, cu soarele 
Uniunii brodat pe ea, alături de cele două ciocane 
încrucişate ale Engliei în centru. 

Lordul Guvernator Meed zăcea prăvălit într-un 
scaun incomod, în faţa unei mese uriașe şi goale, pri- 
vind în gol, cu mâna dreaptă trândăvind pe piciorul 
pocalulu: cu vin. Obrajii palizi şi scofâlciţi, straiele de 
ceremonie boțite şi pătate, părul rar şi alb nepieptănat. 
Născut şi crescut în Englia, maiorul West auzise spu- 
nându-se despre Meed că ar fi fost un conducător pu- 
ternic, o prezență impozantă, un campion neobosit 
al acestei provincii și al cetățenilor ei. Acum era doar 
o umbră de om, strivit de greutatea colanului speci- 
fic rangului, la fel de găunos și rece ca și căminul. 

Se prea poate ca temperatura să fi fost de gheață, 
insă atmosfera care domnea acolo era și mai glacială încă. 
Lordul Mareșal Burr stătea în mijlocul încăperii, bine 
infipt pe picioarele-i crăcănate, cu mâinile încleștate la 
spate atât de strâns, că i se albiseră încheieturile. Ma- 
iorul West stătea lângă el, țeapăn de parcă ar fi înghițit 
un băț, cu capul plecat, blestemându-se în gând pen- 
tru că își dăduse jos haina. Aici era mai frig decât afară, 
dacă așa ceva era posibil, iar afară vremea era mult prea 
cumplită chiar și pentru o zi de toamnă. 

— Vrei nişte vin, Lord Mareșal? murmură Meed fără 
să-și ridice ochii. În sala uriașă, vocea îi tremură slab 
și subțire. Lui West i se păru că vede aburi ieșindu-i 
din gură. 

- Nu, Alteța Voastră. Nu vreau. 

Burr se incrunta. Din câte își putea da seama West, 
se incruntase intruna în ultima lună sau două. Parcă 
nu ar mai fi avut nicio altă expresie. O incruntătură 
pentru speranţă, o încruntătură pentru satisfacție, o 
incruntătură pentru mirare. Cea de acum era încrun- 
tătura pentru furie teribilă. Speriat, West își schimbă 
greutatea de pe un picior amorţit pe celălalt, încer- 
când să-și pună sângele în mișcare, dorindu-și să se 
afle oriunde în altă parte. 

- Dar tu, maior West? şopti Lordul Guvernator. 
Tu vrei niște vin? 

West deschise gura să refuze, dar Burr i-o luă înainte. 

- Ce s-a întâmplat bubui el, vorbele-i grele scri- 
jelind pereţii reci, stârnind ecouri printre grinzile 
ingheţate. 

- Ce s-a întâmplat? 

Lordul Guvernator se cutremură și își întoarse spre 
Burr ochii duși în fundul capului ca şi cum atunci l-ar 
fi văzut pentru prima oară. 

- Mi-am pierdut fiii. 

Înșfăcă pocalul cu mâna-i tremurândă și îl goli 
dintr-o înghițitură. 

West observă cum Mareşalul Burr își incleştează 
şi mai tare mâinile la spate. 

— Regret pierderea pe care ai suferit-o, Alteță, dar 
m-am referit la situația de ansamblu. M-am referit 
la Fântâna Neagră. 

Simpla menționare a locului îl făcu pe Meed să 
tresară. 

- A fost o luptă. 

— A fost un măcel! lătră Burr. Ce explicaţie ai? Nu 
ai primit ordinele Regelui? Să strângi cât de mulți oa- 
meni poți, să-ți armezi fortificațiile, să aștepți întăriri? 
În niciun caz să nu te avânţi în luptă cu Bethod! 

- Ordinele Regelui? își încreți Lordul Guvernator 
buzele. Vrei să spui ordinele Consiliului Închis? Le-am 
primit. Le-am citit. Le-am cercetat indelung. 

- Şi apoi? 

- Le-am făcut bucăți. 

West îl auzi pe Lordul Mareșal cum respiră greu 
pe nas. 

- Le-ai... făcut... bucăți? 

- Vreme de o sută de ani, eu şi familia mea am 
guvernat Englia. Nu era nimic aici când am sosit noi. 

Meed își ridică mândru bărbia şi își umflă pieptul. 


26 Joe ABERCROMBIE 


- Am îmblânzit sălbăticia. Am defrișat pădurile şi 
am făcut drumurile și am construit fermele şi minele 
şi oraşele care au îmbogățit întreaga Uniune! 

Ochii bătrânului se luminaseră considerabil. 
Părea mai înalt, mai îndrăzneț, mai puternic. 

- La mine caută mai întâi protecție oamenii aces- 
tor meleaguri și abia apoi se uită dincolo de mare! 
Cum era să ingădui acestor oameni ai Nordului, aces- 
tor barbari, acestor animale să-mi invadeze ţinutul, 
iar eu să stau cu mâinile în sân? Să-i las să distrugă 
măreaţa operă a străbunilor mei? Să jefuiască, și să 
pârjolească, și să violeze, și să ucidă după pofta ini- 
mii? Iar eu să stau ascuns în spatele zidurilor în vreme 
ce ei trec Englia prin foc și sabie? Nu, Mareşale Burr! 
Nu eu! Am strâns toți oamenii, Și i-am înarmat, și i-am 
trimis la luptă cu sălbaticii, și cei trei fii ai mei au fost 
in fruntea lor. Ce altceva să fi făcut? 

- Să te fi supus afurisitelor de ordine! zbieră Burr 
cât îl țineau plămânii. 

West tresări violent, ecourile asurzitoare răsunându-i 
in urechi. 

Meed zvâcni, apoi căscă gura, apoi începură să-i 
tremure buzele. Ochii bătrânului se umplură de la- 
crimi, iar trupul lui se ofili la loc. 

- Mi-am pierdut fiii, șopti el privind la podeaua 
rece. Mi-am pierdut fiii. 

-Îmi pare rău de fiii tăi și de toți cei care şi-au pier- 
dut viața, dar nu-mi pare rău de tine. Doar tu singur 
ești de vină pentru ce ți se întâmplă. 

Burr tresări, apoi înghiţi greu și își frecă stomacul. 
Se indreptă încet spre fereastră și se uită la orașul rece 
ȘI cenușiu. 

- Ţi-ai irosit toate forţele, iar acum sunt obligat 
să mi le slăbesc și eu pe ale mele, ca să-ți populez cu 
soldaţi orașele şi fortărețele. Îi vei transfera sub co- 
manda mea pe cei care au supraviețuit la Fântâna 
Neagră, atâţia câți mai sunt, și pe toţi civilii care au 
arme și știu să lupte. Vom avea nevoie de fiecare om. 

- Şi cu mine ce o să fie? murmură Meed. Îndrăznesc 
să spun că javrele alea din Consiliul Închis urlă înse- 
tate de sânge. 

— Lasă-le să urle. De tine am nevoie aici. Dinspre 
Sud vin refugiații, fug din faţa lui Bethod, sau de frica 
lui. Te-ai mai uitat în ultima vreme pe fereastră? Os- 
tenhorm e plin ochi cu refugiați. Şi mai sunt mii afară, 
în jurul zidurilor, și acesta este doar inceputul. Vei avea 
grijă de ei și le vei asigura evacuarea spre Midderland. 
Vreme de treizeci de ani poporul tău a avut nevoie 
de tine ca să-l aperi. Are nevoie de tine în continuare. 

Burr se întoarse în încăpere. 

- Vei da maiorului West o listă cu unităţile care 
încă mai sunt în stare de luptă. Iar în ceea ce-i privește 
pe refugiaţi, aceştia au nevoie de hrană, de haine şi 
de adăpost. Trebuie să incepi de îndată pregătirile 
pentru evacuarea lor. 

- De îndată, șopti Meed. De îndată, firește. 

De sub sprâncenele-i groase Burr îi aruncă lui West 
o privire pătrunzătoare, trase adânc aer în piept și se 
îndreptă cu paşi mari și apăsaţi spre ușă. West privi 


28 JOE ABERCROMBIE 


peste umăr. Lordul Guvernator al Engliei rămăsese 
cocârjat în scaun, în sala lui goală și înghețată, cu capul 
în mâini. 


— Aici este Englia, spuse West, arătând pe harta 
cea mare. 

Se întoarse și privi la cei adunaţi în încăpere. Prea 
puţini dădeau semne că i-ar fi interesat cât de cât ce 
avea de spus. Deloc surprinzător, însă tot îi aducea 
gust de fiere în gură. 

Generalul Kroy stătea pe partea dreaptă a mesei 
lungi, drept şi nemișcat în scaun. Înalt, numai piele 
Și OS, extenuat, cu părul cărunt tuns scurt în jurul 
țestei sale ascuţite, cu uniforma neagră simplă şi ima- 
culată. Subordonaţii lui erau tunși, bărbieriţi, dichi- 
siți și posaci ca un grup de bocitoare la priveghi. În 
stânga, pe partea opusă, se tolănise generalul Poulder, 
cu fața rotundă, roșcovan, înzestrat cu o mustață for- 
midabilă. Gulerul uriaș, ţeapăn de atâtea broderii cu 
fir de aur, îi ajungea până aproape de urechile-i mari 
și rozalii. Cei din suită ședeau încălecaţi pe scaune, 
cu uniformele stacojii impopoţonate cu panglici, cu 
nasturii de la gât descheiați neglijent, cu stropi de 
noroi de pe drum purtaţi fălos, ca și cum ar fi fost 
nişte medalii. 

Pentru Kroy și ai lui, războiul însemna curățenie, 
spirit de sacrificiu și respectare strictă a regulilor. Pen- 
tru tabăra lui Poulder era o chestiune de extravaganţă, 
ostentaţie și coafură aranjată cu grijă. Cele două gru- 
puri îşi aruncau priviri dușmănoase peste masă, priviri 

pline de dispreț arogant, de parcă doar ei ar fi deținut 
tainele milităriei, iar ceilalți, indiferent cât ar fi încer- 
cat, nu vor fi niciodată altceva decât un impediment. 

Pe West ambele grupări îl stinghereau îndeajuns 
de mult, dar niciuna ca a treia suită, așezată la capătul 
mesei. Conducătorul acesteia era nimeni altul decât 
moștenitorul tronului, Prințul Ladisla în carne şi oase. 
Nu se putea spune că purta o uniformă, ci mai de- 
grabă un soi de halat din purpură cu epoleți. Cămașă 
de noapte cu motive militare. Numai dantela de la 
manşete ar fi fost suficientă pentru o față de masă 
de dimensiuni normale. Iar gătelile tovarășilor lui 
erau doar cu puţin mai prejos. Unii dintre cei mai 
bogați, cei mai frumoși, cei mai eleganți, cei mai ne- 
folositori tineri din întreaga Uniune stăteau tolăniți 
pe scaune în jurul Prințului. Dacă măreţia omului 
ar fi stabilită după dimensiunile pălăriei sale, atunci 
nimeni nu i-ar fi întrecut. 

Cu un nod neplăcut în gât, West se întoarse iar 
la hartă. Ştia ce are de spus, trebuia doar să rostească 
cuvintele cât de clar posibil și apoi să se așeze. Nu conta 
că unii dintre cei mai importanţi bărbați din armată 
se aflau în spatele lui. Fără să-l mai pună la socoteală 
pe moștenitorul tronului. Bărbaţi despre care West știa 
sigur că îl disprețuiesc. Că îl urăsc din cauza funcției 
sale înalte în pofida originii: sale umile. Din cauză că 
iși câștigase de drept această poziţie. 

— Aici este Englia, repetă West cu o voce care spera 
să dea senzaţia unui calm autoritar. Râul Cumnur, con- 
tinuă, iar vârful băţului trasă linia sinuoasă și albastră 

a cursului de apă, imparte provincia în două. Regiu- 
nea din sud este mult mai mică, dar aici se află cea mai 
mare parte a populaţiei şi aproape toate orașele impor- 
tante, inclusiv capitala, Ostenhorm. Drumurile de aici 
sunt acceptabile, iar ținutul este relativ accesibil. Din 
câte ştim, oamenii Nordului încă nu au traversat râul. 

West auzi un căscat sonor din spatele său, deslușit 
chiar de la celălalt capăt al mesei. Simţi un junghi de 
furie neașteptată și se întoarse brusc cu faţa la publi- 
cul său. Măcar acum se părea că Prinţul Ladisla îl as- 
culta cu atenţie. Vinovatul era unul din oamenii săi, 
tânărul Lord Smund, bărbat cu o descendență ire- 
proșabilă, o avere imensă, puţin peste douăzeci de ani, 
şi înzestrat cu toate talentele unui copil precoce de zece 
ani. Stătea răscrăcărat pe scaun, holbându-se în gol, 
cu gura căscată larg. 

West avu nevoie de toată stăpânirea de sine ca să 
nu sară peste masă și să se apuce să-l cotonogească 
cu bățul folosit ca indicator. 

- Te plictisesc, cumva? șuieră el. 

Smund păru sincer surprins să se afle în centrul 
atenţiei. Se uită și la stânga, şi la dreapta, de parcă 
West s-ar fi adresat vreunuia dintre prietenii lui. 

- Cine, eu? Nu, nu, domnule maior West, absolut 
deloc. Să mă plictisești? Nici vorbă! Râul Cumnur 
imparte provincia în două și așa mai departe. Palpitantă 
poveste! Teribil de palpitantă! Dar îmi cer scuze. Am 
avut o noapte lungă azi-noapte, înţelegi? 

West nu se îndoia câtuși de puţin. O noapte lungă 
petrecută bând și făcând pe nebunul împreună cu 

ceilalți paraziți din alaiul Prințului, care a dus la irosi- 
rea timpului tuturor celorlalți în dimineaţa aceasta. 
Sigur, oamenii lui Kroy erau pedanți, iar oamenii lui 
Poulder, aroganţi, dar măcar erau ostași. Oamenii 
Prințului nu aveau absolut niciun talent, din câte își 
putea da seama West, în afară de a-l scoate pe el din 
sărite, firește. Erau experți în domeniul ăsta. Aproape 
că scrâșnea din dinţi de furie sugrumată când reveni 
la hartă. 

- Zona de nord a provinciei este o altă poveste, 
mârâi el. O întindere ostilă de păduri dese, mlaștini 
şi piscuri abrupte, prea puţin populată. Sunt acolo 
mine, exploatări forestiere, sate, precum și câteva co- 
lonii de deținuți aflate în subordinea Inchiziției, dar 
toate acestea sunt răspândite pe o suprafaţă foarte mare. 
Există doar două drumuri pe care abia ar putea trece 
grupuri mari de oameni și de provizii, cu atât mai 
mult cu cât se apropie iarna. 

Indicatorul urmări liniile punctate care treceau de 
la nord la sud prin zonele împădurite. 

- Drumul de vest merge aproape de munți, făcând 
legătura între comunităţile de mineri. Cel estic urmă- 
rește, mai mult sau mai puţin, linia coastei. Ele se în- 
tâlnesc la fortăreața Dunbrec, pe Șuvoiul Alb, care 
este granița de nord a Engliei. După cum știm cu toţii, 
această fortăreață a căzut deja în mâinile dușmanului. 

West se îndepărtă de hartă și se aşeză încercând 
să respire calm și fără grabă, să îşi reprime accesul 
de mânie şi să alunge durerea de cap care-i pulsa deja 
in spatele ochilor. 

- Mulţumesc, domnule maior West, spuse Burr 
ridicându-se în picioare ca să se adreseze adunării. 
Încăperea foşni şi se agită, abia acum trezindu-se la 
viață. Lordul Mareşal se plimbă cu pași mari prin fața 
hărții adunându-și gândurile. Apoi indică un punct 
situat mult la nord de Cumnur. 

- Satul Fântâna Neagră. Așezare întru nimic ieșită 
din comun, la aproximativ cincisprezece kilometri dis- 
tanță de drumul de coastă. Puțin mai mult decât o adu- 
nătură sărăcăcioasă de case. Complet pustie acum. Nici 
măcar nu este marcată pe hartă. Un locșor nevrednic 
de atenţia nimănui. Desigur, cu excepţia faptului că este 
Jocul unde de curând trupele noastre au fost masacrate 
de oamenii Nordului. 

- Amărâţii de englandieri, murmură cineva. 

- Ar fi trebuit să ne aștepte, se umflă în pene Poul- 
der cu un zâmbet superior pe buze. 

- Bineînțeles că așa ar fi trebuit, se răsti Burr. Dar 
au avut încredere în forțele lor şi de ce să nu fi avut? 
Câteva mii de oameni, bine înarmaţi, ajutaţi de cava- 
lerie. Majoritatea erau soldaţi de meserie. Nu de aceeași 
calitate ca și cei din Oastea Regelui, dar căliți și expe- 
rimentaţi și hotărâți. Ai fi crezut că sunt cu mult peste 
brutele alea primitive. 

- Totuşi, s-au luptat cu dârzenie, îl întrerupse 
Prinţul Ladisla, nu-i așa, Mareşale Burr? 

Burr îi aruncă o căutătură aspră pe deasupra mesei. 

- O luptă dârză este o luptă câștigată, Inălțimea 
Voastră. Au fost măcelăriți. Au scăpat numai cei cu cai 
buni și noroc chior. În plus față de regretabila irosire 

a efectivelor, s-au pierdut și echipamente, și provizii. 
Cantități însemnate din fiecare cu care acum dușma- 
nul nostru este mai bogat. Însă poate cel mai grav 
lucru este acela că înfrângerea a stârnit panică în rân- 
durile populaţiei. Drumurile de care va depinde ar- 
mata noastră sunt pline de refugiaţi convinși că din 
clipă în clipă Bethod le va ataca fermele, satele, casele. 
Este un dezastru cumplit, bineînțeles. Poate cel mai 
devastator suferit de Uniune în istoria recentă. Dar 
dezastrele nu sunt lipsite de învățăminte. 

Lordul Mareșal își sprijini cu fermitate mâinile mari 
pe masă și se aplecă spre ceilalți: 

- Acest Bethod este prudent, inteligent și neîndu- 
rător. Are mulți călăreţi, pedestrași și arcași Și ştie să-i 
organizeze destul de eficient. Are iscoade excelente, 
iar forțele lui sunt extrem de mobile, probabil chiar 
mai mult decât ale noastre, mai ales pe un teren di- 
ficil ca şi acela cu care ne vom confrunta în regiu- 
nea de nord a provinciei. A întins o cursă 
englandierilor, iar ei au căzut în ea. Nu trebuie să ni 
se întâmple același lucru. 

Generalul Kroy scoase un hohot de râs fără umor, 
ca un fornăit de cal. 

— Asta inseamnă că ar trebui să ne temem de bar- 
barii ăştia, Lord Mareșal? Asta ne sfătuiești? 

- Cum sună vorbele lui Stolicus, generale Kroy? 
„Să nu te temi niciodată de dușmanul tău, dar să îl 
respecţi intotdeauna.“ Cred că acesta ar fi sfatul meu, 
dacă ar fi să vă dau unul, se încruntă Burr peste masă. 
Dar eu nu dau sfaturi, dau ordine. 

Kroy își reprimă un spasm de nemulțumire la auzul 
observaţiei severe, dar măcar își ţinu gura. Pentru mo- 
ment. West știa că nu va tăcea multă vreme. N-o făcea 
niciodată. 

- Trebuie să dăm dovadă de prudență, continuă 
Burr adresându-se acum întregii încăperi, dar tot sun- 
tem în avantaj. Avem la dispoziție douăsprezece re- 
gimente din Oastea Regelui, cel puţin tot atâția 
soldaţi câţi nobili avem sub arme, plus câţiva englan- 
dieri care au reușit să evite carnagiul de la Fântâna 
Neagră. După informaţiile pe care le deţin, cred că 
proporţia este de cinci la unu, poate chiar mai mult, 
in favoarea noastră. Avem avantajul echipamentelor, 
avantajul tacticii, avantajul organizării. Se pare că oa- 
menii Nordului ştiu asta. În ciuda victoriilor lor, au 
rămas la nord de Cumnur, mulțumindu-se doar să 
jefuiască ținuturile din jur și să organizeze atacuri spo- 
radice. Nu par deloc doritori să traverseze râul și să 
rişte o confruntare deschisă cu noi. 

— Lași ticăloși ce sunt, nici nu prea poți să-i con- 
damni, cotcodăci Poulder în murmurul aprobator al 
oamenilor săi. Probabil că acum chiar le pare rău că 
au trecut hotarul. 

- Poate, murmură Burr. În orice caz, realitatea este 
că ei nu vin la noi, așa că trebuie să trecem râul şi să-i 
vânăm. Prin urmare, corpul principal al armatei noas- 
tre se va împărţi în două; aripa stângă se va afla sub 
conducerea generalului Kroy, iar cea dreaptă sub 
generalul Poulder. 

Cei doi se priviră cu ostilitate profundă. 

- Vom urca pe drumul de est din tabăra noastră de 
aici, de la Ostenhorm, ne vom desfăşura dincolo 
de râul Cumnur, cu speranţa că vom localiza armata 
lui Bethod și vom reuși să o atragem într-o bătălie 
decisivă. 

- Cu tot respectul, îl intrerupse generalul Kroy 
pe un ton care dovedea că respectul era doar o vorbă 
în vânt, nu ar fi mai bine să trimitem o jumătate din 
trupe pe drumul de vest? 

- Vestul nu are nimic altceva decât minereu de fier, 
singurul lucru de care nu duc lipsă oamenii Nordului. 
Drumul de lângă coastă le oferă prăzi mult mai bogate 
Și este şi mai aproape de rutele lor de aprovizionare și 
de retragere. În plus, nu doresc ca forțele noastre să 
fie prea risipite. Deocamdată doar presupunem care este 
puterea lui Bethod, nu o cunoaștem cu exactitate. Dacă 
il putem atrage în luptă, vreau să fim în stare să ne 
adunăm repede trupele și să-l nimicim. 

- Dar, Lord Mareşal! exclamă Kroy cu aerul cuiva 
care se adresează unui părinte senil care, o, vai, încă 
deține conducerea afacerii de familie. Cu siguranță că 
nu ar trebui să lăsăm drumul din vest nesupravegheat? 

- Ajungem și la problema asta, maârâi Burr întor- 
cându-se la hartă. Un al treilea detașament, condus 
de Prinţul Moștenitor Ladisla, își va stabili poziţia 
în spatele Cumnurului și va sta cu ochii pe drumul 
dinspre vest. Misiunea lor va fi aceea de a se încre- 
dinţa că oamenii Nordului nu se vor strecura în spa- 
tele nostru. Îşi vor păstra poziţia acolo, la sud de râu, 

in vreme ce corpul nostru principal se va împărți în 
două și îl va scoate din ascunzătoare pe dușman. 

- Desigur, Lord Mareșal. 

Kroy se lăsă pe spate în scaun, cu o atitudine care 
sugera că nici nu se aștepta la un alt răspuns, dar că 
trebuia, oricum, să încerce, pentru binele tuturor, în 
vreme ce ofițerii lui își manifestau dezaprobarea 
țâţâind și cloncănind din buze. 

- Mie m: se pare un plan excelent, anunţă Poulder 
cu căldură, zâmbindu-i cu superioritate lui Kroy. Mă 
declar întru totul pentru, Lord Mareșal. Sunt la dispo- 
ziția ta pentru orice misiune. Oamenii mei vor fi gata 
de drum în zece zile. 

Subordonaţii săi incuviinţară cu un gest din cap 
Şi cu un șuvoi de murmure. 

- Cinci ar fi mai bine, spuse Burr. 

Obrajii dolofani ai lu: Poulder zvâcniră trădându-i 
iritarea, dar reuși să se stăpânească: 

- Atunci, cinci să fie, Lord Mareşal. 

Însă, de această dată, fu rândul lui Kroy să-l pri- 
vească cu dispreţ. 

În tot acest timp, Prinţul Moștenitor Ladisla pri- 
vea harta, iar chipul său bine pudrat căpătase o ex- 
presie nedumerită. 

- Lord Mareșal Burr, începu el incet, detaşa- 
mentul meu trebuie să înainteze pe drumul din vest 
spre râu, corect? 

— Aşa este, Înălțimea Voastră. 

- Dar nu trebuie să trecem dincolo de el? 

- Nu trebuie, Alteța Voastră. 

— Atunci, rolul nostru ar fi, se uită el chorâș la Burr, 
cu o mină rănită întipărită pe față, unul pur defensiv? 

- Într-adevăr. Pur defensiv. 

Ladisla se încruntă. 

- Pare o sarcină mult prea ușoară și injositoare. 

Caraghioșii săi companioni se foiră în scaune și 
mârâiră manifestându-şi nemulțumirea față de această 
misiune, mult sub aptitudinile lor. 

- O sarcină mult prea ușoară? lertați-mă, Alteța 
Voastră, dar nu este așa! Englia este o ţară întinsă și 
foarte complicată. Oamenii Nordului ne pot scăpa, 
Și, dacă așa ceva se întâmplă, atunci totul va depinde 
de voi. Va fi misiunea voastră să împiedicaţi duşma- 
nul să traverseze râul și să ne amenințe rutele de apro- 
vizionare sau, mai rău încă, să se îndrepte chiar spre 
Ostenhorm. 

Burr se înclină spre Prinț, privindu-l fix și gesti- 
culând autoritar cu pumnul ridicat. 

- Veţi fi stânca noastră, sprijinul nostru, temelia 
noastră! Veţi fi balamaua pe care se mișcă poarta, 
poarta care se va închide în nasul acestor invadatori, 
alungându-i din Englia pentru totdeauna! 

West era impresionat. Misiunea Prințului era, 
într-adevăr, una ridicolă, dar vorbele Lordului Mareşal 
ar fi putut să facă și curățarea latrinelor să pară o ac- 
tivitate nobilă. 

- Excelent! exclamă Ladisla, bâţâindu-se entuzias- 
mat, cu pana de la pălărie legănându-se la rândul ei. 
Balamaua, firește! Nemaipomenit! 

- Atunci, domnilor, dacă nu mai sunt şi alte între- 
bări, să purcedem la treabă. 

Burr privi fețele ursuze strânse în semicerc înain- 
tea lui. Nu vorbi nimeni. 

- Sunteţi liberi. 

Oamenii lui Kroy şi cei ai lui Poulder schimbară 
priviri îngheţate grăbindu-se să fie primii care pără- 
sesc încăperea. Până și cei doi mari generali se îmbrân- 
ciră nițeluș în pragul ușii, mai mult decât suficient 
de larg pentru a le permite accesul amândurora, ni- 
ciunul nedorind să se întoarcă cu spatele la celălalt 
sau să iasă al doilea. Odată ajunși pe coridor, se zbâr- 
liră unul la celălalt. 

- Generale Kroy, rosti Poulder pe un ton batjo- 
coritor, cu un semn trufaș al capului. 

- Generale Poulder, șuieră Kroy, netezindu-și uni- 
forma impecabilă. 

Apoi se îndepărtară ţanţoși în direcţii opuse. 

După ce ultimii dintre companionii Prințului La- 
disla ieșiră agale contrazicându-se zgomotos pe tema 
celei mai luxoase armuri, se ridică și West ca să plece. 
Avea o mie de treburi de rezolvat și nu avea nimic 
de câştigat dacă întârzia. Însă, înainte de a ajunge la 
ușă, Lordul Mareşal Burr începu să-i vorbească: 

- Deci asta-i oastea noastră, West, ce părere a1? Pe 
onoarea mea, uneori parcă sunt tatăl unor fii mult 
prea năbădăioși şi fără nevastă care să mă ajute cu ei. 
Poulder, Kroy, Ladisla, clătină el din cap. Cei trei 
comandanți ai mei! Mi se pare că fiecare dintre ei are 
drept unic scop în viaţă propria-i măreție. În toată 

Uniunea nu există altı trei indivizi mai făloși. E o mi- 
nune Şi că am reușit să-i strângem în aceeaşi încăpere, 
mai spuse și râgâi prelung. A dracului indigestie! 

West își stoarse creierii căutând ceva pozitiv: 

- Măcar generalul Poulder pare ma: docil, domnule. 

Burr fornă:: 

- Pare, da, insă în el am încă și mai puţină încre- 
dere decât am în Kroy, dacă se poate așa ceva. Cel puţin 
Kroy este previzibil. Mă aştept ca el să mă irite și să 
mă contrazică de fiecare dată. Dar în ceea ce-l privește 
pe Poulder, niciodată nu știu cum va reacționa. Sigur, 
își pune rânjetul ăla afectat și mă lingușește și execută 
ordinele în cele mai mici detalii doar până în momen- 
tul în care întrezărește vreun avantaj personal și atunci 
se întoarce împotriva mea cu de două ori mai multă 
ferocitate. Așteaptă și ai să vezi. E imposibil să-i mulțu- 
meşti pe amândoi. 

Îşi miji ochii și înghiţi greu și își masă abdomenul. 

- Dar avem o şansă atâta vreme cât amândoi sunt 
la fel de nemulțumiți. Unicul lucru pentru care ar 
trebui să fim recunoscători este că se detestă unul pe 
celălalt chiar mai mult decât mă detestă pe mine. 

Încruntătura lui Burr se adânci. 

- Erau înaintea mea pe lista pentru funcția pe care 
o am acum. Vezi tu, generalul Poulder este prieten 
vechi și apropiat al Arhilectorului. Kroy este vărul 
Marelui Judecător Moravia. Când postul Lordului Ma- 
reşal a devenit liber, Consiliul Închis nu a fost în stare 
să se decidă pe care dintre ei să-l aleagă. Și, în cele 
din urmă, s-au oprit asupra mea, considerându-mă 

un compromis nefericit. Un mocofan de la ţară, 
West, ce zici? Asta reprezint eu pentru ei. Eficient, 
fără îndoială, dar tot mocofan. Și îndrăznesc să spun 
că, dacă ar fi să moară mâine fie Kroy, fie Poulder, 
aș fi înlocuit cât ai bate din palme cu cel rămas in 
viaţă. E greu de imaginat o situație mai ridicolă pen- 
tru un Lord Mareşal, în cazul în care nu-l vâri în 
discuție pe Prinţul Moștenitor. 

West se înfioră. Cum să transformi acest coşmar 
într-un avantaj? 

- Prinţul Ladisla este... o persoană entuziastă? se 
aventură el. 

- Ce m-aș face fără optimismul tău? spuse Burr 
scoțând un hohot trist de râs. Entuziast? Trăieşte pe 
un tărâm al viselor! Toată viaţa a fost răsfăţat, mena- 
jat, i s-au făcut absolut toate poftele! Puștiul ăsta habar 
nu are ce înseamnă lumea reală! 

- Și atunci, e bine să aibă comandă separată, 
domnule? 

Lordul Mareşal se frecă la ochi cu degetele dolofane. 

- Din nefericire, așa trebuie. Membrii Consiliului 
Închis au fost cât se poate de insistenţi în această pri- 
vinţă. Îi îngrijorează starea proastă de sănătate a rege- 
lui şi faptul că populaţia îl consideră pe moștenitorul 
tronului un măscărici și un pierde-vară. Speră să avem 
parte de o mare victorie ca să-i atribuie Prințului toate 
meritele. Apoi îl vor expedia înapoi în Adua, încărcat 
cu farmecul misterios al unuia care a dovedit eroism 
pe câmpul de luptă, pregătit, astfel, să devină acel 
Rege pe care îl adoră țăranii. 

Burr se opri şi îşi plecă ochii. 

- Am făcut tot ce am putut ca să-l feresc de neca- 
zuri pe Ladisla. L-am amplasat acolo unde cred că n-o 
să calce picior de om al Nordului și, cu puţin noroc, 
chiar așa se va intâmpla. Cu toate astea insă, lui La- 
disla i s-ar putea cere să intre în luptă. De aceea am 
nevoie de cineva care să-i păzească spatele. Cineva 
cu experienţă. Cineva tot atât de tenace și muncitor 
pe cât de molâi și puturoși sunt oamenii lui. Cineva 
care să-l impiedice să dea de necaz. 

Privi de sub sprâncenele stufoase. 

West simţi că îl ia cu ameţeală. 

- Eu? 

- Mă tem că da. Nu te-aș da pentru nimic în lume, 
dar Prinţul însuși te-a cerut. 

- Pe mine, domnule? Dar nu sunt curtean! Nici 
măcar nu am sânge nobil! 

Burr fornăi iarăşi: 

- În afară de mine, Ladisla este probabil singurul 
din oștirea asta căruia nu-i pasă al cui fiu eşti. El este 
moștenitorul tronului! Nobili sau cerșetori, toți îi 
suntem deopotrivă inferiori. 

- Dar de ce tocmai eu? 

- Pentru că ești un luptător. Ai fost primul care a 
pătruns în Ulrioch. Ai avut parte de acțiune, din belșug, 
chiar. Ai reputație de luptător, West, iar Prinţul își 
doreşte şi el una. Acesta este motivul. 

Burr scoase o scrisoare din buzunar și i-o înmână. 

- Poate că asta îţi va îndulci hapul. 

West rupse sigiliul, despături hârtia groasă şi par- 
curse cele câteva rânduri ordonat caligrafiate. După 
ce termină, le mai citi o dată, doar ca să fie sigur că 
a înțeles. Apoi își ridică ochii. 

- E o înaintare în grad. 

- Ştiu ce e. Eu am avut ideea. Poate că te vor lua 
mai în serios dacă vei avea încă o stea cusută la tunică. 
Sau poate că nu. Oricum, o meriţi. 

- Vă mulțumesc, domnule, îngăimă West. 

- Pentru ce? Pentru cea mai proastă slujbă din 
armată? 

Burr izbucni în râs și îl lovi părintește pe umăr. 

— Cert este că o să-ţi simţim lipsa. Acum mă duc 
să inspectez primul regiment. Sunt de părere că un 
comandant are datoria să-şi arate chipul. Vrei să mă 
însoţeşti, domnule colonel? 


Începuse deja să ningă atunci când au ajuns la 
porțile orașului. Fulgii mari se învolburau în vânt 
și se topeau de îndată ce se depuneau pe drum, pe co- 
paci, pe valtrapul calului lui West, pe armura gărzilor 
din spatele lor. 

- Ninge, bombăni Burr. A inceput să ningă. Nu-i 
prea devreme? 

- Mult prea devreme, domnule, dar este suficient 
de frig. 

West își luă o mână de pe frâie ca să-şi strângă mai 
bine haina pe lângă gât. 

- Mult mai frig decât ar trebui să fie în mod nor- 
mal la sfârșitul toamnei. 

- Şi o să fie mult mai frig la nord de Cumnur, pot 
să jur. 

- Da, domnule, nici vorbă să se mai încălzească 
de-acum. 

- Ce zici, colonele, ne aşteaptă o iarnă aspră? 

- Se prea poate, domnule. 

Colonel? Colonelul West? Alăturarea celor două 
cuvinte încă i se părea stranie. Nici în vis nu indrăz- 
nise să-și închipuie că fiul unui om de rând ar ajunge 
vreodată atât de sus. El, mai puţin ca oricine. 

- O iarnă lungă și aspră, rosti Burr pe un ton me- 
ditativ. Trebuie să îl prindem repede pe Bethod. Să-l 
prindem și să isprăvim rapid cu toată povestea asta 
inainte de a muri înghețaţi. 

Se încruntă la copacii care alunecau pe lângă ei, 
se încruntă la fulgii de zăpadă care se învolburau în 
jurul lor, se încruntă la West. 

- Drumuri proaste, teren prost, vreme proastă. Nu 
e chiar cea mai bună situaţie, colonele, ce părere ai? 

- Nu, domnule, răspunse posac West, fiind mai 
ingrijorat de propria-i situaţie. 

- Haide, putea fi mai rău. Acum ai să stai la adă- 
post la sud de râu, unde e cald și bine. Probabil că 
n-o să vezi urmă de om al Nordului toată iarna. Și 
am auzit că Prinţul și ai lui se răsfață cu mâncăruri 
foarte gustoase. E mult mai bine decât să mergi de 
colo-colo ținându-i de urât lui Poulder sau lui Kroy. 

- Firește, domnule, murmură West prea puţin sigur. 

Burr se uită peste umăr la gărzile care mergeau 
la trap ținându-se la distanță respectuoasă de ei. 

— Ştii, în tinerețe, înainte de a mi se încredința 
onoarea îndoielnică de a conduce Oastea Regelui, îmi 
plăcea teribil de mult să călăresc. Parcurgeam la galop 
kilometri întregi. Mă simțeam... viu. Acum parcă nu 
mai am timp de așa ceva. Instructaje de ţinut, şi do- 
cumente de semnat, și şedinţe de prezidat, asta-i tot 
ce fac. Uneori e atât de bine să călăreşti, West, ce zici? 

- Desigur, domnule, dar acum nu ar... 

- Du! 

Lordul Mareșal îşi împunse hotărât calul cu pin- 
tenii, iar acesta țâșni inainte, răscolind noroiul cu 
copitele. West rămase cu gura căscată, uitându-se 
lung în urma lui. 

- La naiba, șopti el. Mai mult ca sigur că bă- 
trânul nebun și încăpățânat o să fie aruncat din șa și 
O să-și rupă gâtul ăla gros. Şi atunci, ce se va întâm- 
pla cu ei? Prinţul Ladisla va trebui să preia comanda. 
West se cutremură la gândul acesta și porni în galop 
după Lordul Mareșal. Ce altceva să fi făcut? 

Copacii fulgerau pe lângă el, drumul se vălurea 
dedesubt. Urechile îi răsunau de tropăitul copitelor, 
de zăngănitul harnașamentelor. Vântul îi năvălea în 
gură, îi înțepa ochii. Fulgii de zăpadă îi loveau faţa. 
West reuși să arunce o privire peste umăr. Gărzile 
reușiseră să se incurce reciproc, caii se ciocniseră unul 
de celălalt și rămăseseră mult în urmă. 

Făcea tot posibilul să menţină pasul și să rămână 
totodată în șa. Nu mai călărise aşa de anı buni, de 
când străbătuse în goană un câmp arid cu un dispozi- 
tiv al cavaleriei gurkiene pe urme. Nu fusese speriat 

nici atunci. Mâinile-i strângeau dureros de încordate 
frâul, inima-i bătea exaltată. Işi dădu seama că zâmbea. 
Burr avusese dreptate. Şi el se simţea viu. 

Lordul Mareșal încetinise şi West își struni calul când 
se apropie de el. Radea acum din toată inima și îl auzea 
pe Burr chicotind alături. Nu mai râsese atât de bine de 
multe luni. Poate chiar ani. Nu-și mai aducea aminte 
de când. Atunci observă ceva cu coada ochiului. 

Simţi o lovitură puternică, ca și cum pieptul i-ar 
fi fost zdrobit. Capul i se smuci în faţă, scăpă hățul 
din mâini, iar lumea se întoarse cu susul în jos. Calul 
său nu se mai vedea. Se rostogolea pe pământul tare 
iar și iar. 

Încercă să se ridice, iar lumea se clătină în jurul 
lui. Copaci şi cer alb, copitele unui cal, bulgări de 
noroi care zburau în toate părțile. Se împiedică și se 
prăbuşi pe drum cu faţa în jos, luând o îmbucătură 
de țărână cu ocazia asta. Cineva îl ridică trăgându-l 
cu brutalitate de haină, târându-l în pădure. 

- Nu, bolborosi el cu respiraţia tăiată de durerea 
infiorătoare din piept. Nu avea de ce să meargă în 
direcţia aceea. 

O frânghie neagră între doi copaci. Se împletici, 
se îndoi de mijloc, împiedicându-se de pulpanele man- 
tiei, prăbușindu-se în arbuști. O frânghie de-a curme- 
zişul drumului, întinsă atunci când au trecut ei. 
Cineva îl târa, îl căra mai departe. I se învârtea capul, 
îşi pierduse simţul orientării. O capcană. West bajbâi 
după sabie. Dură câteva secunde până să-și dea seama 
că teaca era goală. 

Oamenii Nordului. Îl săgetă groaza. Oamenii Nor- 
dului îl prinseseră, și îl prinseseră și pe Burr. Asasini 
trimiși de Bethod să-i ucidă. Undeva, în spatele copa- 
cilor se iscă un iureș. West se strădui să-l priceapă. 
Gărzile, care veneau în urma lor. Dacă le-ar putea 
avertiza cumva... 

- Atci..., hârâi el îngrozitor de răgușit, dar o mână 
murdară îi astupă de îndată gura și fu târât în pădure, 
printre arbuștii uzi. Încercă să se zbată, dar nu mai avea 
putere. Printre trunchiurile copacilor reuși să vadă cum 
gărzile treceau la nici doisprezece pași depărtare de el, 
insă nu putea să facă nimic. 

Mușcă mâna cât de tare era în stare, dar nu reuși 
decât să o facă să-i apese şi mai tare gura, strângându-i 
maxilarul, zdrobindu-i buzele. Simţea gust de sânge. 
Poate sângele lui, poate sângele mâinii. Zgomotul 
făcut de gărzi se topi în adâncul pădurii și dispăru. 
Iar locul lui fu luat de teamă. Mâna îi dădu drumul, 
il îmbrânci, iar el căzu pe spate. 

Un chip îi înotă înaintea ochilor. Chip dur, supt, 
sălbatic, păr negru ciopârțit scurt, dinți dezgoliți 
în rânjet animalic, ochi reci, goi, plini de furie. Chi- 
pul se întoarse și scuipă. Nu avea o ureche. Doar o 
cicatrice rozalie şi o gaură. 

Niciodată în intreaga lui viață nu mai văzuse West 
un om cu înfățișare atât de malefică. Întreaga-i fiinţă 
mustea a violență pură. Îndeajuns de puternic să-l 
frângă în două pe West, părea mai mult decât foarte 
bucuros s-o facă. Îi curgea sânge dintr-una din mâini. 
Din rana făcută de dinţii lui West. Picura de pe degete 

pe frunzele moarte de pe jos. În celălalt pumn ținea 
o bâtă lustruită, iar ochii îngroziţi ai lui West o urmă- 
riră până în vârf. Acolo era un cuţit curbat, scânte- 
ietor. O secure. 

Deci așa arăta un om al Nordului. Nu de teapa 
celor care se rostogoleau beţi prin șanțurile din Adua. 
Nu de speța celor care veniseră la ferma tatălui său 
cerşind ceva de lucru. Din celălalt soi. Cei din poveş- 
tile cu care îl speriase mama sa în copilărie. Un om 
a cărui îndeletnicire şi a cărui distracție şi al cărui unic 
scop erau să ucidă. Ochii lui West trecură de la tăișul 
lamei la privirea ascuţită şi înapoi. Amorțit de groază. 
Era terminat. Va muri aici, în pădurea rece, în țărână, 
ca un câine. 

West reuși să se ridice sprijinindu-se într-o mână, 
cuprins de un impuls subit de a o lua la goană. Privi 
peste umăr, dar nu avea unde să fugă pe acolo. Un 
bărbat se indrepta spre ei printre copaci. Un bărbat 
imens, cu o barbă deasă, o sabie pe umăr și un copil 
in braţe. West clipi des, încercând să restabilească pro- 
porţiile. Era cel mai mare om pe care îl văzuse vreo- 
dată, iar copilul era Lordul Mareșal Burr. Uriașul işi 
aruncă povara la pământ ca și cum ar fi fost o legătură 
de vreascuri. Burr se holbă la el şi râgâi. 

West scrâșni din dinţi. Să plece călare, așa, aiurea, 
nebun bătrân, ce fusese în mintea lui? I-a omorât pe 
amândoi cu ideea lui tâmpită „uneori e atât de bine 
să călărești“. Te face să te simţi viu? Niciunul din- 
tre ei nu va apuca mai mult de o oră de viaţă. 

Trebuia să lupte. Aceasta putea fi ultima lui șansă. 
Chiar dacă nu avea nicio armă. Mai bine să moară 
așa decât îngenuncheat în noroi. Încercă să-şi scoată 
furia la suprafață. Dacă voia, furia lui putea fi infi- 
nită. Doar că acum nu o găsi. Nu simțea decât o ne- 
putință disperată care-i plumbuia membrele. 

Ce mai erou! Ce mai luptător! Abia reuși să se 
stăpânească să nu-și dea drumul pe el. Sigur că era 
în stare să lovească o femeie. Sigur că era în stare să-și 
strângă sora de gât, aproape s-o omoare. Amintirea 
încă îl mai făcea să se sufoce de rușine și repulsie, chiar 
și acum când își privea propria moarte în ochi. Se 
gândise că va îndrepta lucrurile mai târziu. Numai 
că nu mai exista un mai târziu. Nu mai exista nimic. 
Ochii i se umplură de lacrimi. 

- lartă-mă, murmură ca pentru sine, imi pare atât 
de rău. 

Închise ochii și îşi aşteptă sfârșitul. 

- Nu trebuie să-ți pară rău, prietene, bănuiesc că 
a fost mușcat mai tare de atât. 

Alt om al Nordului se materializase din pădure 
și se ghemuise pe vine lângă West. Laţe slinoase, incâl- 
cite, maronii, de-o parte şi de cealaltă a obrajilor 
uscățivi. Ochi ageri și negri. Ochi inteligenţi. Afișă 
un rânjet posomorât, deloc liniștitor. Două șiraguri 
de dinţi puternici, galbeni, ascuţiţi. 

- Şezi, spuse cu un accent atât de pronunţat, încât 
West abia îl înţelese. E cel mai bine să șezi şi să-ți 
ţii gura. 

Un al patrulea bărbat stătea în picioare între el 
şi Burr. Un bărbat masiv, cu pieptul lat, cu încheie- 
turile mâinilor groase ca gleznele lui West. Cu fire 
albe în barbă, în părul încâlcit. Se părea că acesta era 
șeful, căci ceilalți se dădură la o parte, făcându-i loc. 
Se uită la West fără grabă și gânditor, așa cum te-ai 
uita la o furnică, încercând să te hotărăști dacă să o 
striveşti sub talpă sau nu. 

- Care dintre ei credeți că e Burr? bubui el în lim- 
bajul Nordului. 

- Eu sunt Burr, spuse West. 

Trebuia să-l apere pe Lordul Mareșal. Trebuia. Fără 
să se gândească ce face, se ridică cu greu în picioare, 
dar încă mai era ameţit în urma căzăturii, așa că fu 
nevoit să se apuce de o creangă ca să nu cadă la loc. 

- Eu sunt Burr, repetă el. 

Bătrânul războinic îl măsură din cap până în pi- 
cioare, lent și calm. 

- Tu? 

Izbucni în hohote de ras profunde și amenin- 
țătoare, ca tunetele de furtună auzite din depărtare. 

- Îmi place asta! Ce frumos! 

Se intoarse spre cel cu înfățișare malefică: 

— Vezi? Și mai ziceai că oamenii din Sud sunt slabi 
de inger. 

- Am zis că nu prea au minte-n cap, îi aruncă o 
căutătură furioasă lui West cel cu o singură ureche, 
așa cum se uită o pisică flămândă la o păsărică. Și tot 
mai cred că am dreptate. 

- Cred că ăsta e, spuse șeful uitându-se la Burr. 
Tu ești Burr? întrebă în limba comună. 

Lordul Mareşal se uită la West, îşi înălță ochii la 
falnicii oameni ai Nordului, apoi se ridică încet în 
picioare. Se indreptă și își perie uniforma, ca un om 
care se pregăteşte să moară cu demnitate. 

- Eu sunt Burr și nu voi accepta să fiu folosit pen- 
tru amuzamentul vostru. Dacă vreţi să ne omorâţi, 
ar fi bine s-o faceţi acum. 

West rămase pe loc. Demnitatea nu merita efor- 
tul de a se ridica. Deja parcă simţea cum securea îi 
mușcă din ţeastă. 

Dar omul Nordului cu fire cărunte în barbă surâse. 

= Înţeleg cum de ați ajuns să vă înșelați în privința 
noastră și ne pare rău dacă v-am speriat, Însă nu am 
venit aici ca să vă omorâm. Am venit să vă dăm o 
mână de ajutor. 

West se străduia din răsputeri să priceapă noima 
spuselor lui. 

Burr făcea același lucru. 

- O mână de ajutor? 

- Sunt mulţi cei din Nord care îl urăsc pe Bethod. 
Sunt mulţi cei care nu i se supun de bunăvoie și sunt 
câțiva care nu i se supun deloc. Ăştia suntem noi. 
Între noi şi ticălosul ăla fierbe de multă vreme o ură 
neimpăcată și vrem să ne răzbunăm, sau să murim 
încercând. Nu îl putem înfrunta singuri, dar am auzit 
că voi sunteţi în război cu el, așa că ne-am gândit să 
ne alăturăm vouă. 

- Să vă alăturațu? 

- Venim de departe pentru asta şi, din câte am 
văzut pe drum, ați cam avea nevoie de ceva ajutor. Dar 
când am ajuns aici, oamenii voştri nu au fost deloc 
dornici să ne primească. 

- Au fost cam mojici, interveni cel uscăţiv, așe- 
zându-se pe vine lângă West. 

- Chiar așa au fost, Copoiule, chiar așa au fost. Dar 
pe noi nu ne sperie nițică mojicie. Şi atunci mi-a venit 
ideea să stau de vorbă cu tine, ca de la şef la şef, ca să 
ZIC aşa. 

Uluit, Burr se holbă la West. 

- Vor să se lupte de partea noastră, repetă el. 

West îl privi printre gene, încă încercând să accepte 
gândul că s-ar putea să supraviețuiască şi acelei zile. 
Cel căruia i se spunea Copoiul îi intinse o sabie ți- 
nând-o de vârf şi rânjind cu gura până la urechi. Lui 
West îi trebuiră câteva secunde până să-și dea seama 
că era sabia lui. 

- Mulţam, murmură el apucând-o cu stângăcie 
de mâner. 

- Nicio problemă. 

- Suntem cinci, spunea șeful, toți Oameni Vestiţi, 
Oameni Aleși. Ne-am războit cu Bethod şi l-am înfrun- 
tat peste tot în Ţinutul Nordului. Îi cunoaștem stilul 
ca nimeni alții. Suntem iscoade bune, știm să ne luptăm, 
ne pricepem să intindem capcane, după cum aţi putut 
vedea. Nu o să ne sustragem de la nicio sarcină care 
merită să fie dusă la îndeplinire și orice sarcină care are 
ca scop vătămarea lui Bethod merită toată osteneala 
noastră. Ce spui? 

- Păi..., murmură Burr, frecându-și bărbia cu de- 
getul mare. Fără îndoială că sunteți o ceată..., și se uită 
la chipurile lor dure, murdare, acoperite cu cicatrice, 
„„„ de oameni extrem de folositori. Cum aș putea re- 
zista unei oferte rostite într-o manieră atât de elegantă? 

- Atunci să fac prezentările. Asta de aici e Copoiul. 

- lo sunt ăla, mârâi slăbănogul cu dinți ascuțiți, de- 
clanșându-și iarăși rânjetul îngrijorător. “m pare bine. 

Îi apucă mâna lui West și o strânse până îi tros- 
niră articulațiile. 

Treicopaci aţinti degetul în lateral, către cel ma- 
lefic, cu secure și cu urechea lipsă. 

— Individul ăsta prietenos e Dow cel Negru. Ziceam 
că se va îndrepta cu timpul, dar nici vorbă de așa ceva. 

Dow se intoarse şi scuipă iarăși. 

- Flăcăul cel mare e Tul Duru. I se spune și Cap- 
detunet. Și mai e și Ursuzul. E în adâncul pădurii, 
păzeşte caii să nu iasă pe drum. Dar nu trebuie să vă 
faceţi probleme, nu o să zică nimic. 

— Și tu? 

- Rudd Treicopaci. Acum eu conduc acest grup, 
din cauză că șeful dinainte s-a întors în țărână. 

- S-a întors în țărână, înțeleg, zise Burr și inspiră 
adânc. Bine. Îi veţi raporta colonelului West. Sunt 
convins că vă va putea găsi de-ale gurii, un adăpost 
și, desigur, și ceva de făcut. 

- Eu? 

- Indiscutabil, răspunse Lordul Mareșal cu o 
umbră de surâs în colțul buzelor. Noi: noștri aliați 
se vor integra de minune în suita Prințului Ladisla. 

West nu se putea hotări dacă să râdă sau să plângă. 
Tocmai când își imaginase că situaţia lui nu putea fi 
mai complicată, a căpătat și cinci barbari în subordine. 

Treicopaci păru destul de mulțumit de rezultat. 

- Bun așa, iîncuviinţă el încet din cap. Atunci 
ne-am înţeles. 

- Ne-am înțeles, repetă Copoiul, cu rânjetul ma- 
lefic lățindu-i-se și mai mult. 

Cel căruia i se spunea Dow cel Negru îi aruncă 
o privire înghețată lui West. 

- Blestemată Uniune, mârâi el. 


ÎNTREBĂRI 


Lui Sand dan Glokta, 
Superior de Dagoska, strict confidential 


Te vei îmbarca de îndată și vei prelua conducerea 
Inchiziției din cetatea Dagoska. Vei afla ce s-a în- 
tâmplat cu predecesorul tâu, Superiorul Davoust. 
Vei cerceta bănuiala lui că o conspirație este în plină 
desfășurare, poate chiar în sânul consiliului de condu- 
cere al orașului. Vei interoga membrii acestui consiliu 
și vei stârpi absolut toate manifestările de nesupunere. 
Pedepsește fără milă trădarea, dar ai grijă ca dovezile 
tale să fie solide. Nu ne mai putem permite şi alte gafe. 

Soldaţii gurkieni se adună deja în numâr mare la 
hotarele peninsulei, pregătiţi să exploateze orice semn 
de slăbiciune din partea noastră. Regimentele Rege- 
lui sunt angajate în misiunea din Englia, așa că nu 
trebuie să te aștepți la prea mult ajutor în cazul vreu- 
nui atac al gurkienilor. Prin urmare va trebui să iei 
toate măsurile pentru consolidarea fortificațiilor 


fără îndurare 55 


orașului și pentru ca proviziile să fie suficiente ca să 

poti face fată vreunui asediu. Mă vei ţine la curent cu 

mersul evenimentelor prin scrisori periodice. Mai pre- 

sus de orice altceva vei avea grijă ca, în absolut niciun 

caz, Dagoska să nu cadă în mâinile gurkienilor. 
Nu-mi înșela aşteptările. 


Sult 
Arbilector al Inchiziției Maiestăţii Sale 


Glokta împături scrisoarea cu multă grijă și o puse 
la loc în buzunar, verificând incă o dată dacă şi ordo- 
nanța regală se mai află acolo. Afurisită treabă. Impo- 
zantul document îi arsese buzunarul încă de când 1-l 
înmânase Arhilectorul. Îl scoase și îl învârti în mâini, 
iar frunza din aur de pe imensul sigiliu roșu străluci 
în lumina nemiloasă a soarelui. O singură coală de hår- 
tie, însă mai scumpă decât aurul. Nepreţuită. Datorită 
ei vorbesc cu glasul Regelui însuși. Datorită ei sunt cel 
mai puternic om din Dagoska, mai important chiar decât 
Lordul Guvernator. Toată lumea trebuie să mă asculte 
și să mi se supună. Atâta vreme Cât voi reuși să rămân 
în viaţă. 

Călătoria nu fusese deloc una plăcută. Vasul era 
mic, iar Marea Cercului fusese agitată întregul drum. 
Cabina lui Glokta era încinsă și strâmtă ca un cup- 
tor. Un cuptor care s-a legănat ca nebunul zi și noapte. 
Dacă nu s-ar fi răsturnat castronul cu terci de ovăz și 
ar fi mâncat cât de cât, precis ar fi vomitat orice du- 
micat ar fi reușit să înghită. Cel puțin acolo, sub punte, 

nu exista posibilitatea să cadă peste bord dacă piciorul 
lui inutil s-ar fi dat bătut. Da, călătoria nu a fost deloc 
una plăcută. 

Dar acum se isprăvise. Nava urca deja spre locul 
de ancorare printre cheiurile aglomerate. Marinarii se 
luptau cu ancora și aruncau frânghiile pe debarcader. 
Coborâră și puntea de acces de la corabie la țărmul 
plin de colb. 

- Bine că am ajuns, zise Practicianul Severard. Mă 
duc să beau ceva. 

- Vezi să fie ceva tare, dar ai grijă să mă prinzi 
din urmă. Avem treabă mâine. O grămadă de treabă. 

Severard dădu din cap, iar șuviţele lungi și subțiri 
ii acoperiră chipul prelung. 

— Sigur, doar trăiesc pentru a te sluji. 

Nu știu pentru ce anume trăieşti, dar mă îndoiesc 
că pentru asta. 

Se indepărtă cu mers agale, fluierând fals, tropăind 
pe punte, coborând pe chei și dispărând printre clădirile 
murdare de dincolo de port. 

Glokta privi ușor ingrijorat la bucata îngustă de 
lemn, apucă bine mânerul toiagului, își trecu limba 
peste gingiile goale, încurajându-se să pășească pe 
punte. Un adevărat gest de eroism dezinteresat. O clipă 
se întrebă dacă nu cumva ar fi fost o idee mai bună 
să se târască pe burtă. Așa mi-aş reduce șansele de înec, 
însă nu ar fi deloc atitudinea corectă, nu-i așa Adică 
tocmai înfiorătorul Superior al Inchiziției să intre pe 
noua sa moșie târându-se pe burtă? 

- Ai nevoie de ajutor? 

Practiciana Vitari îl privea pieziș, sprijinită de pa- 
rapetul corabiei, cu părul roșu zbârlit ca țepii pe un 
scaiete. Părea că petrecuse întreaga călătorie tolănită 
sub cerul liber, cu desăvârşire indiferentă la balansul 
navei, savurând zăpușeala la fel de mult pe cât de mult 
o detesta Glokta. Era greu să-ți dai seama ce expre- 
sie are sub masca neagră de practician. Fac prinsoare 
și aș câștiga dacă aș zice că râde de mine. Cu siguranță 
că și-a pregătit primul raport pentru Arbilector: „Schi- 
lodul a stat mai mult sub punte şi a borât. Atunci când 
am ajuns la Dagoska, a fost nevoie să fie dus la țărm 
împreună cu marja. Deja a devenit bătaia de joc...“ 

- Sigur că nu! explodă Glokta șontâcăind pe scân- 
dură ca și cum ar fi fost obișnuit să-și pună viața în 
pericol în fiecare dimineaţă. Puntea se clătină alar- 
mant de tare când puse piciorul drept pe ea și atunci 
deveni mult prea conștient de apa cenușiu-verzuie 
care lovea stâncile vâscoase ale cheiului, mult sub el. 
Cadavru găsit plutind pe lângă docuri. 

În cele din urmă reuși să treacă peste punte fără 
vreun incident, târându-și piciorul stâng după el. 
Când ajunse la stâncile murdare ale cheiului și simți 
iar teren uscat sub tălpi, fu săgetat de un puseu ab- 
surd de mândrie. Ridicol. Ai zice că i-am și bătut pe 
gurkieni şi am salvat orașul, nu că doar am şontăcăit 
trei metri. Colac peste pupăză, acum că se obișnuise 
cât de cât cu balansul constant al vasului, nemișcarea 
pământului îl făcu să simtă că i se învârte capul și i se 
dă peste cap stomacul, iar duhoarea sărată a docurilor 
nu-i era de niciun ajutor. Se sili să înghită saliva amară 

care îi venise în gură, închise ochii și își ridică frun- 
tea spre cerul senin. 

La dracu”, cald mai e. Glokta uitase cât de cald 
putea fi în Sud. Anul era aproape pe sfârșite și soa- 
rele încă mai ardea pământul, iar lui îi curgeau 
şiroaie de transpiraţie pe sub haina neagră și lungă. 
Se prea poate ca veșmintele Inchiziției să fie foarte efi- 
cace atunci când vine vorba să bagi groaza în suspecți, 
dar mă tem că nu sunt prea indicate pentru o climă 
călduroasă. 

Practicianul Frost se simţea încă şi mai rău. Ma- 
tahala albinoasă își acoperise cu grijă fiecare centime- 
tru din pielea-i lăptoasă, recurgând chiar la mănuși 
negre și la o pălărie cu boruri largi. Se uită chiorâș la 
cerul strălucitor, cu neîncredere și nefericire în ochii 
rozalii abia mijiți pe chipul acoperit cu broboane de 
sudoare deasupra măștii negre. 

Vitari îi privi cu dispreț pe amândoi: 

— Chiar că ar trebui să staţi mai mult la aer, bom- 
băni ea. 

La capătul cheiului, adăpostit la umbra unui zid 
dărăpănat, dar tot transpirând abundent, îi aştepta 
un bărbat în uniforma neagră a Inchiziției. Înalt, 
ciolănos, cu ochi holbaţi şi nas coroiat ars de soare 
și cojit. Comitetul de primire? După cât de mare e, n-aş 
zice că sunt bine-venit aici. 

- Sunt Harker, Inchizitor-șef al orașului. 

- Până acum, se rățoi Glokta. Câţi oameni a1? 

Inchizitorul se încruntă: 

- Patru Inchizitori și vreo douăzeci de practicieni. 

- O echipă mult prea mică pentru a putea stârpi 
trădarea dintr-un oraş de asemenea dimensiuni. 

Încruntătura lui Harker se adânci. 

- Ne-am indeplinit întotdeauna misiunea. 

Nu mai spune? Cu excepția faptului că l-aţi rătăcit 
pe Superior, desigur. 

- Eşti la prima vizită în Dagoska? 

— Am stat ceva vreme în Sud. Cele mai frumoase 
zile din viaţă şi cele mai nefericite. Am fost în Gurkhul 
în timpul războiului. Am văzut Ulriochul. În ruine 
după ce l-am incendiat. Şi am petrecut doi ani în Shaffa. 
Dacă pui la socoteală Închisorile Împăratului. Doi ani 
în căldura aceea sufocantă și în întunericul crâncen. Doi 
ani în iad. Dar nu am mai fost în Dagoska până acum. 

- Îhî, fornăi Harker, deloc impresionat. Reşedinţa 
ta este în Citadelă, făcu el un semn cu capul spre stânca 
uriașă care se înălța amenințător lângă oraș. 

Bineînţeles că acolo e. În locul cel mai înalt din 
clădirea cea mai înaltă, de bună seamă. 

- Te voi conduce eu. Lordul Guvernator Vurms 
și consiliul lui sunt nerăbdători să-și cunoască noul 
Superior. 

Ochii i se umplură de amărăciune. 

Crezi că ai fi meritat tu funcţia asta, nu-i așa: Ei, 
mă bucur să te dezamăgesc. 

Harker porni spre oraș cu pas vioi, practicianul 
Frost își târșâia picioarele alături, cu capul vârât între 
umerii puternici, căutând orice urmă de umbră ca și 
cum soarele ar fi tras în el cu săgeți de foc. Vitari mer- 
gea în zigzag pe strada prăfuită ca pe un ring de dans, 

aruncând priviri furişe pe ferestre și pe aleile laterale. 
Ultimul era Glokta, pe care începuse deja să îl ardă 
piciorul stâng din cauza efortului. 

„Schilodul n-a reuşit să se târâie mai mult de trei 
pași până când a căzut în bot și a fost cărat pe targă 
tot restul drumului și guita ca un porc sacrificat și cerșea 
apă de băut, în vreme ce tocmai acei cetățeni pe care a 
fost trimis ca să-i îngrozească îl urmăreau uluiţi... “ 

Îşi strânse buzele și își infipse puţinii dinţi rămași 
in gingiile goale, forțându-se să ţină după ceilalți, iar 
mânerul toiagului îi tăia palma și coloana vertebrală 
în agonie trosnea la fiecare pas. 

- Acesta este Orașul Inferior, mârâi Harker peste 
umăr, unde locuiește populaţia indigenă. 

O mahala imensă, înăbușitoare, murdară, împuțită. 
Clădiri sărăcăcioase și prost întreținute: barăci rahi- 
tice de un etaj, bordeie strâmbe din chirpici. Oameni 
cu piele închisă la culoare, îmbrăcaţi ca vai de lume, 
expresii înfometate. O femeie sfrijită îi urmări cu pri- 
virea din pragul ușii. Un bătrân cu un singur picior 
țopăi pe lângă ei sprijinindu-se în cârje curbate. Pe 
o alee strâmtă, copii în zdrenţe se fugăreau printre 
maldărele de gunoaie. Aerul era greu de duhoarea pu- 
tregaiului și a canalizării proaste. Sau a lipsei cana- 
lizăvii. Peste tot bâzâiau muște. Muște grase, muște 
furioase. Singurele creaturi care prosperă aici. 

— Dacă aș fi ştiut că este un loc atât de încântător, 
observă Glokta, aș fi venit mai de mult. Se pare că dagos- 
kanilor le merge bine de când s-au alăturat Uniunii, nu? 

Harker nu înţelese ironia. 


fără îndurare 61 


- Cel mai bine. În scurta perioadă când gurkienii 
au controlat cetatea, i-au transformat în sclavi pe mulți 
dintre cetățenii de vază. Acum, sub stăpânirea Uni- 
unii, sunt cu adevărat liberi să muncească şi să trăiască 
așa cum vor. 

— Cu adevărat liberi, zici? Deci așa arată libertatea. 
Glokta urmări cu privirea câțiva localnici mohorâți 
care se înghesuiau în jurul unei tonete cu fructe muce- 
găite și resturi de carne stricată și mâncată de muște. 

- Mă rog, cei mai mulți, se incruntă Harker. In- 
chiziția s-a văzut nevoită să înlăture câțiva intriganți 
atunci când am sosit aici. Însă acum trei ani, porcii 
ăștia nerecunoscători au pus-o de o răzmeriţă. 

După ce le-am acordat libertatea de a trăi ca ani- 
malele în propriul lor oraș? Scandalos. 

- I-am învins, bineînțeles, dar tot n-am pus capăt 
stricăciunilor. Am reușit abia după ce li s-a interzis 
să mai deţină arme şi să mai intre în Orașul Superior 
unde trăiesc cei mai mulţi albi. De atunci lucrurile 
s-au liniștit. Ceea ce demonstrează fără tăgadă că un 
control drastic este metoda cea mai eficientă pentru 
a face faţă acestor primitivi. 

- Pentru nişte primitivi, trebuie să recunosc că au 
construit niște fortificaţii destul de impresionante. 

Un zid înalt străbătea orașul din faţa lor, arun- 
cându-şi umbra lungă peste căsuţele jalnice ale maha- 
lalei. În fața lui fusese de curând săpat un șanț larg, 
pe marginea căruia erau aliniaţi țăruși bine ascuţiţi. 
Un podeţ îngust ducea la poarta înaltă dintre două 
turnuri amenințătoare. Ușile grele erau deschise, însă 

în fața lor stăteau doisprezece bărbați: soldați asudați 
ai Uniunii, cu coifuri din oțel și straie din piele tăbă- 
cită bătută cu ţinte, cu săbii şi sulițe pe care soarele 
lucea neindurător. 

- O poartă foarte bine păzită, murmură Vitari ca 
pentru sine. Mai ales că e în mijlocul orașului. 

Harker se încruntă. 

— De când cu răzmerița, localnicii au voie să intre 
in Orașul Superior doar pe bază de permis. 

— Şi cine poate căpăta un asemenea permis? se in- 
teresă Glokta. 

- Anumiți meseriași pricepuţi care mai sunt încă 
în serviciul ghildei negustorilor de mirodenii, dar mai 
ales servitori care lucrează în Orașul Superior şi în 
Citadelă. Mulți dintre cetăţenii Uniunii care locuiesc 
aici au servitori indigeni, unii chiar mai mulți. 

- Desigur că şi indigenii sunt cetăţeni ai Uniunii, 
nu-i aşa? 

Harker își țuguie buzele: 

- Dacă spui tu, Superiorule, dar realitatea este că 
nu sunt de incredere. Nu gândesc ca noi. 

- Ce vorbeşti? Măcar dacă ar gândi cât de cât și tot 
ar fi un progres pentru brutele astea. 

- Toți tuciurii ăștia nu sunt decât niște scursuri. 
Gurkieni, dagoskani, toţi o apă şi un pământ. Crimi- 
nali și pungași, toţi. Cel mai bine e să-i pui la pământ 
Și să-i ţii acolo, aruncă Harker o privire furioasă spre 
mahalaua încinsă. Dacă ceva miroase ca un căcat şi are 
culoarea căcatului atunci e foarte posibil chiar să fie 
un căcat. 

Se intoarse Și traversă țanțoş podețul. 

- Ce bărbat șarmant şi instruit, murmură Vitarı. 

Mi-ai luat vorba din gură. 

În spatele porților era o altă lume. Domuri impună- 
toare, turnuri elegante, mozaicuri din sticlă colorată 
şi pilaştri din marmură străluceau în soarele puternic. 
Străzi largi şi curate, case bine îngrijite. În piaţetele 
somptuoase găseai chiar și câțiva palmieri însetați. Oa- 
menii de aici erau plăcuți privirii, bine îmbrăcați și cu 
pielea albă. Cu excepția arsurilor de soare. Cu duiumul. 
Printre ei mișunau și câteva chipuri colorate, ținându-se 
deoparte, cu ochii în pământ. Cei care au avut noro- 
cul să li se permită să slujească? Ar trebui să se bucure că 
Uniunea nu îngăduie sclavia. 

Dincolo de toată larma, Glokta auzea și un răpăit, 
ca și cum mai departe s-ar fi purtat o bătălie. Tot mai 
puternic pe măsură ce își târa piciorul dureros prin 
Orașul Superior, atingând cu furie nivelul maxim când 
intrară într-o piață mare, unde se îmbulzeau oameni 
cu priviri agitate. Oameni din Midderland, și din 
Gurkhul, și din Styria, băștinași cu ochi înguști din 
Suljuk, cetățeni cu părul blond din Vechiul Imperiu, 
chiar şi oameni bărboşi ai Nordului, la mare distanță 
de meleagurile natale. 

- Negustori, mârâi Harker. 

Parcă s-au adunat toți negustorii din lume. 

Se imbulzeau în jurul tarabelor mari pline cu fructe 
și legume, în jurul cântarelor uriașe, în jurul tăblițelor 
negre pe care erau trecute cu cretă mărfurile și prețurile. 
Urlau, împrumutau și făceau trocuri într-o mulțime 

de limbi, își basculau mâinile în gesturi ciudate, se în- 
ghionteau, se trăgeau de haine, se arătau cu degetul. 
Amușinau cutiile cu mirodenii și bețișoarele parfumate, 
pipăiau cupoanele de țesături şi bucăţile de lemn rar, 
impungeau fructele, mușcau monedele, se uitau prin 
lupă la nestematele scânteietoare. Ici colo câte un hamal 
autohton se poticnea printre ei, cocârjat sub povara 
mult prea grea. 

- Negustorii de mirodenii își iau câte o cotă-parte 
din tot, murmură Harker, deschizându-și nervos dru- 
mul prin mulțimea limbută. 

- Trebuie să fie cam mult, spuse Vitari cu glas scăzut. 

Cam foarte mult, dacă mă întrebi pe mine. Suficient 
cât să ne ajute să-i înfruntăm pe gurkieni. Suficient cât 
să ținem captiv un oraș întreg. Oamenii ucid pentru 
mult mai puțin. 

Strâmbându-se și mârâind, Glokta își croi drum prin 
piaţă, zdruncinat și lovit și inghiontit la fiecare pas 
șchiopătat. Doar atunci când au ieșit din mulțime, în 
celălalt capăt al pieţei, și-a dat seama că se aflau chiar 
in umbra unei construcții uriașe și grațioase, arcadă peste 
arcadă, boltă peste boltă, deasupra gloatei. 'Turle deli- 
cate la fiecare colț se înălțau spre cer, zvelte şi fragile. 

- Magnific, șopti Glokta îndreptându-și spatele 
indurerat și uitându-se în sus printre gene, căci albul 
pur al pietrei îi ardea ochii în lumina orbitoare a 
după-amiezii. Văzând asta, aș putea să ajung să cred 
în Dumnezeu. Dacă n-aș ști cum stă treaba. 

- Hm, râse batjocoritor Harker. Băștinașu veneau 
cu miile să se roage aici, înveninând aerul cu incantaţiile 


fără îndurare 65 


și superstițiile lor blestemate. Bineînțeles, doar până 
când răzmeriţa a fost înăbușită. 

- Și acum? 

- Superiorul Davoust le-a interzis accesul aici. Așa 
cum le-a interzis accesul în orice loc din Orașul Su- 
perior. Acum negustorii de mirodenii folosesc clădirea 
ca o prelungire a pieţei de mărfuri, cumpără și vând, 
Şi de-astea. 

- Aha. Cât de nimerit. Templu închinat banului. 
Religia noastră meschină. 

- Mi se pare că sunt şi birourile unei bănci. 

- Bancă? Ce bancă? 

- Negustorii de mirodenii se ocupă de aspectele 
astea, se burzului Harker iritat. Valint şi cumva, parcă. 

— Balk. Valint şi Balk. Deci niste cunoștințe vechi au 
ajuns aici înaintea mea, ce zici de chestia asta? Ar fi tre- 
buit să-mi dau seama. Ticăloșii ăștia sunt pretutindeni. 
Pretutindeni unde există bani. Se uită la viermuiala din 
piață. Și aici sunt bani foarte mulți. 

Drumul deveni tot mai greu pe măsură ce incepură 
să urce pe stânca uriașă, pe străzile tăiate în pragurile 
dealului. Glokta se chinuia să meargă prin arşița cum- 
plită, încovoiat pe toiagul pe care își sprijinea greuta- 
tea, durerea fioroasă din picior făcându-l să-și muște 
buzele, însetat ca un câine de pripas şi cu transpirația 
curgându-i prin toți porii. Harker nu făcu niciun semn 
că ar fi avut intenţia să încetinească. Și al naibii să fiu 
dacă am să-i cer s-o facă. 

- Deasupra noastră este Citadela. 

Inchizitorul făcu un semn cu mâna spre aglome- 
rarea de clădiri cu pereți povârniţi, domuri și turnuri 
înfipte în vârful stâncii închise la culoare, la mare 
inălțime deasupra orașului. 

- Odinioară aici era reședința Regelui lor, dar 
acum este centrul administrativ al cetăţii și numai cei 
mai importanți cetățeni locuiesc aici. Înăuntru mai 
sunt și Casa Ghilde: Negustorilor de Mirodenii şi 
Casa Întrebărilor. 

- Ce privelişte impresionantă! murmură Vitari. 

Glokta se întoarse și își puse mâna streașină la ochi. 
Dagoska se întindea în faţa lor ca o insulă. Versanții 
Orașului Superior, șiruri îngrijite de case îngrijite, dru- 
muri lungi și drepte între ele, presărate cu palmieri 
galbeni și pieţe largi. De partea cealaltă a zidului lung 
și curbat se afla talmeș-balmeșul prăfuit şi cafeniu al 
mahalalelor. Mai departe, tremurând în pâcla zilei cani- 
culare, se zăreau țărmurile grandioase blocând unica 
limbă îngustă de pământ care lega orașul de continent, 
cu marea albastră într-o parte şi portul albastru în cea- 
altă. Cea mai bună protecţie din lume, se spune. Mă întreb 
dacă n-ar fi bine să punem la încercare lăudăroșenia asta 
trujaşă cât mai avem timp? 

- Superiorule Glokta? își drese Harker glasul. Te 
aşteaptă Lordul Guvernator şi consiliul său. 

— Să mai aștepte. Mai întâi aș vrea să ştiu cum merge 
ancheta pe care o faci cu privire la dispariția Superio- 
rului Davoust. Ar fi regretabil dacă și noul Superior ar 
avea parte de aceeași soartă. 

Harker se incruntă: 

- Păi.. . merge. Nu încape îndoială că localnicii sunt 
de vină. N-au încetat nicicând cu uneltirile. În ciuda 
măsurilor luate de Davoust după răzmeriță, mulți 
refuză încă să înveţe care le este locul. 

- Mărturisesc că mă uimeşti. 

— Este purul adevăr, crede-mă. Au fost trei servitori 
dagoskani în încăperile Superiorului î în noaptea în care 
a dispărut. l-am 1 interogat eu insumi. 

— Şi ce anume ai aflat? 

-Încă nimic, din păcate. Sunt teribil de 
încăpățânați. 

- Atunci, haide să-i interogăm impreună. 

- Împreună? Harker își umezi buzele. N-am știut 
că o să vrei să-i interoghezi personal, Superiorule. 

- Acum știi. 


Ai fi putut crede că o să fie mai răcoare în stâncă. 
Însă era tot la fel de cald ca afară, pe străzile toride 
lipsite de milostenia brizei. Coridorul era tăcut, fără 
aer, fără viață, ca un mormânt. Torța pe care o ducea 
Vitari făcea umbrele să danseze prin cotloane, iar 
bezna se regrupa iute în spatele lor. 

Harker se opri lângă o ușă prinsă în fiare și își 
şterse de pe faţă stropii unsuroși de transpiraţie. 

- Trebuie să te previn, Superiorule, am fost nevoit 
să fiu destul de... de dur cu ei. Mâna forte este cea 
mai bună metodă, ştii. 

- O, da, şi eu pot fi destul de forte, dacă o cer 
imprejurările. Nu mă şochez prea uşor. 

- Bine, bine. 

Cheia se răsuci în lacăt, uşa se deschise și pe cori- 
dor se împrăștie un miros infect. O /atrină înfundată 
și un morman de dejecţii descompuse. Celula era minus- 
culă, fără geamuri, cu tavanul mult prea scund pentru 
a-i permite cuiva să stea drept în picioare. Căldura era 
cumplită, duhoarea era inimaginabilă. Îi aduse aminte 
lui Glokta de o altă celulă. De mai la sud, din Shaffa. 
Din străfundurile palatului Împăratului. Celulä în care 
timp de doi ani am icnit și am schelălăit în întuneric şi 
am zgâriat pereţii şi m-am tăvălit în propria-mi scârnă. 
Începu să i se zbată o pleoapă și își şterse meticulos 
ochiul cu degetul. 

Unul dintre deţinuţi zăcea pe jos, cu faţa la perete, 
cu pielea înnegrită de vânătăi, cu ambele picioare sfărâ- 
mate. Un altul atârna de tavan prins de încheieturi, 
cu genunchii măturând podeaua, cu capul moale într-o 
parte, cu tot spatele biciuit până la sânge. Vitari se 
aplecă şi îl împunse pe unul cu degetul. 

- Mort, spuse netulburată. 

Se duse la celălalt. 

— Şi ăsta. De destulă vreme. 

Lumina tremurândă căzu peste un al treilea deținut. 
Care trăia. Încă. O fată legată cu lanţuri de mâini și de 
picioare, cu chipul scofâlcit de foame, buzele crăpate 
de sete, acoperită cu niște zdrenţe jegoase și pătate de 
sânge. Râcâi cu călcâiele în podea încercând să se re- 
tragă și mai mult în colț, bolborosind disperată în kan- 
tică, acoperindu-și ochii în faţa luminii. Îmi amintesc. 
Singurul lucru mai îngrozitor decât bezna este momen- 
tul în care vine lumina. Cu ea vin şi întrebările. 

Glokta se încruntă, ochii care-i zvâcneau trecând 
in revistă cele două cadavre torturate, capul învâr- 
tindu-i-se din cauza efortului, și a căldurii, şi a mi- 
rosului insuportabil. 

- O atmosferă foarte plăcută, într-adevăr. Ce 
ți-au spus? 

Harker intră fără nicio tragere de inimă în celulă 
cu mâna la nas și la gură. Silueta lui Frost se înălța 
amenințătoare în spatele lui. 

- Încă NIMIC, dar eu... 

- De la ăștia doi n-ai să scoţi nimic acum, este evi- 
dent. Sper că şi-au semnat mărturisirile. 

- Păi... nu tocmai. Superiorul Davoust nu a fost 
niciodată interesat să obțină mărturisiri semnate de 
la tuciurii, noi doar... 

— Nu ai putut să-i ţii în viaţă nici măcar atât cât 
să mărturisească? 

Harker se bosumflă. Ca un copil pedepsit de pro- 
fesor pe nedrept. 

- O mai avem pe fată, se burzului el. 

Glokta se uită la ea, trecându-și limba peste locul 
unde îi fuseseră pe vremuri dinții din față. Nu se lucrează 
cu metodă. Nu se lucrează cu un anume scop în minte. 
Doar brutalitate de dragul brutalității. Mi s-ar fi făcut 
rău dacă aș fi înghiţit ceva de dimineaţă. 

- Câţi ani are? 

_— Probabil că vreo paisprezece, Superiorule, dar 
nu văd ce relevanţă ar avea aspectul ăsta. 

- Relevanţa, Inchizitor Harker, este că rareori 
conspiraţiile sunt conduse de fetiţe de paisprezece ani. 

- M-am gândit că e bine să-mi fac treaba scrupulos. 

- Scrupulos, zici? Măcar ai apucat să-i întrebi ceva? 

- Păi, am... 

O lovitură dibace cu toiagul lui Glokta peste faţă. 
Mişcarea bruscă îi înfipse o săgeată de agonie în șold, 
se poticni pe piciorul bolnav și fu nevoit să se apuce 
de braţul lui Frost ca să nu-și piardă echilibrul. Inchi- 
zitorul guiţă de durere și uluire, se izbi de perete și 
căzu în fund pe podeaua mizeră. 

- Nu eşti Inchizitor! şuieră Glokta, nu ești decât 
un măcelar blestemat! Uită-te la cum arată locul ăsta! 
Și ai omorât şi doi martori! La ce ne mai folosesc 
acum, prostule? 

Glokta se aplecă deasupra lui Harker. 

- Dacă nu cumva asta ai și intenţionat, ce zici? 
Poate că Davoust a fost ucis de un lacheu invidios? 
Un lacheu care a vrut să reducă martorii la tăcere, 
Harker, ce zici? Poate că ar trebui să-mi încep ancheta 
chiar din sânul Inchiziției! 

Harker se silea să se ridice, dar silueta amenință- 
toare a practicianului Frost se iți deasupra lui făcându-l 
să se lipească iarăși de perete, cu sângele curgându-i 
din nas. 

- Nu! Te rog, nu! A fost un accident! N-am vrut 
să-i omor! Am vrut doar să știu ce s-a întâmplat! 

- Un accident? Ori eşti un trădător, ori un incom- 
petent, iar mie nu-mi trebuie așa ceva! 

Se aplecă și mai mult, cu buzele dezgolindu-i 
rânjetul ştirb, ignorând durerea care îi urca pe șira 
spinării. 

— Știu că o mână forte dă cel mai mare randament 
în cazul primitivilor, Inchizitorule. Și vei afla că nicăieri 
nu există mâini mai forte decât ale mele. Nicăieri în 
toată lumea asta. Luaţi-l pe viermele ăsta din ochii mei! 

Frost îl apucă de veșminte pe Harker și îl târi afară 
prin mizeria din celulă. 

- Stai, hohoti el, apucându-se strâns de uşă. Te rog! 
Nu face asta! 

Urletele se pierdură apoi pe coridor. 

Ochii lui Vitari surâdeau șters ca și cum i-ar fi 
făcut plăcere scena la care tocmai asistase. 

- Ce facem cu murdăria asta? 

- Curăţaţi-o, Glokta se sprijini de perete, cu șoldul 
pulsând de durere, își şterse transpirația de pe față cu 
o mână tremurândă. Spălaţi-o cu multă apă. Ingropaţi 
cadavrele. 

Vitari făcu un semn cu capul spre singurul supra- 
viețuitor. 

— Și cu ea ce ai de gând? 

- Fă-i baie. Dă-i haine. Dă-i mâncare. Dă-i drumul. 

- Nu are rost să-i fac baie dacă se intoarce în 
Oraşul Inferior. 

Cam are dreptate în privinta asta. 

- Bine! A fost slujnica lui Davoust, inseamnă că 
poate fi și a mea. Pune-o la muncă! strigă peste umăr 
șontăcăind deja spre ușă. 

Trebuia să iasă de acolo. Nu mai putea să respire. 


A . v w w w . . 
- Îmi pare rău să vă dezamăgesc, dar zidurile nu sunt 
deloc de necucerit, nu în starea în care se află acum... 

Persoana care vorbea se întrerupse la intrarea 
târșâită a lu: Glokta în încăperea în care se ţinea Întru- 
nirea consiliului de conducere din Dagoska. 

Nu se poate să fi existat o încăpere mai diferită de 
celula de la subsol. De fapt, este cea mai frumoasă cameră 
pe care am văzut-o vreodată. Fiecare centimetru al 
pereţilor şi al tavanului era sculptat în cel mai minuţios 
detaliu: forme geometrice înspăimântător de compli- 
cate șerpuiau în jurul scenelor din legendele kantice 
redate în mărime naturală, pictate cu aur și argint stră- 
lucitor, roşu şi albastru intens. Podeaua era un mozaic 
de o complexitate absolut minunată, masa cea lungă 
era încrustată cu vârtejuri de lemn negru și inserții de 
fildeș, cu luciu de oglindă. Ferestrele înalte ofereau o 
priveliște de mare efect a orașului de un cafeniu prăfuit 
și a golfului de un albastru scăpărător. 

Femeia care se ridică să-l întâmpine pe Glokta se 
potrivea de minune cu ambianța magnifică. Absolut 
de minune. 

- Sunt Carlot dan Eider, spuse adresându-i un 
zâmbet nestingherit şi întinzându-i mâinile ca unui 
prieten vechi. Magistresă a Ghilde: Negustorilor de 
Mirodenii. 

Glokta trebui să admită că era impresionat. Fie 
si măcar de stomacul ei rezistent. Nici cel mai mic semn 
de groază. Se uită la mine de parcă n-aş fi o ruină des- 
figurată, pocită, diformă şi plină de ticuri nervoase. Mă 
întâmpină ca şi cum aş arăta la fel de bine ca ea. Purta 
o rochie lungă lucrată în stilul din Sud: mătase albastră 
garnisită cu argint licărea în adierea brizei răcoroase 

ce pătrundea prin ferestrele înalte. Bijuterii de o va- 
loare impresionantă îi scânteiau pe degete, la mâini, 
în jurul gâtului. Când se apropie de el, Glokta detectă 
şi o aromă stranie. Dulce. Probabil ca mirodenia care 
a făcut-o atât de bogată. Efectul parfumului nu a fost 
in van. Sunt totuși bărbat. Doar că mai puţin decât 
pe vremuri. 

- Trebuie să-mi cer scuze pentru felul în care sunt 
îmbrăcată, dar straiele kantice sunt mult mai confor- 
tabile pe caniculă. Am început să mă obișnuiesc cu 
ele de când trăiesc aici. 

Se scuză pentru felul cum arată aşa Cum S-ar scuza 
un geniu pentru imbecilitatea lui. 

- Nu e absolut nicio problemă, Glokta făcu o 
plecăciune atât de adâncă pe cât îi permiteau piciorul 
cel nevolnic şi durerea ascuţită din șale. Superiorul 
Glokta, la dispoziția domniilor voastre. 

- Suntem extrem de bucuroși că ai venit. Am fost 
teribil de îngrijorați de la dispariția Superiorului 
Davoust, predecesorul tău. 

Îmi închipui că unii au fost ceva mai puţin îngrijoraţi 
decât alții. 

- Sper să reușesc să fac ceva lumină în chestiunea 
asta. 

— Toţi sperăm să fie aşa. 

Îl prinse pe Glokta de cot cu o siguranță firească. 

- Permite-mi, te rog, să fac prezentările. 

Glokta nu se clinti. 

- Mulţumesc, Magistresă, dar cred că mă descurc 


ȘI singur. 

Prin propriile-i puteri, atâtea câte îi mai rămăseseră, 
șontăcăi până în cealaltă parte a mesei de consiliu. 

- Tu eşti generalul Vissbruck, însărcinat cu apă- 
rarea orașului. 

Generalul avea vreo patruzeci şi ceva de ani, era 
predispus la chelie, asuda din abundență în uniforma 
inzorzonată încheiată până în gât în ciuda căldurii 
cumplite. Mi-aduc aminte de tine. Ai fost în Gurkbul, 
în timpul războiului. Maior în Oastea Regelui și cu repu- 
taţie de mare dobitoc. Se pare că ţi-a mers bine, așa cum 
le merge îndeobște dobitocilor. 

- Îmi pare bine, catadicsi Vissbruck să spună, fără 
să-și ridice ochii din hârtiile din față. 

- Sigur, intotdeauna este bine să-ţi reîntâlnești 
o veche cunoștință. 

- Ne cunoaștem? 

- Am luptat împreună în Gurkhul. 

= Împreună? și o undă de șoc traversă fața nădușită 
a lui Vissbruck. Eşti... acel Glokta? 

- Într-adevăr. Aşa cum spui, sunt acel Glokta. 

Generalul începu să clipească des. 

- Ăăă, păi, ca să zic așa... cum ţi-a mai mers? 

- Am avut parte de dureri înfiorătoare, mulțu- 
mesc de intrebare, dar văd că ţie iți merge foarte bine, 
iar aceasta este o consolare imensă. 

Vissbruck clipi iarăşi, însă Glokta nu-i lăsă timp 
să răspundă. 

— Iar acesta trebuie să fie Lordul Guvernator Vurms. 
Este o onoare absolută să te cunosc, Alteță. 

Bătrânul era o caricatură a decrepitudinii, sfrijit în 
hainele maiestuoase de ceremonie, ca o prună uscată 
în pielea-i subțire. Cu toată căldura, mâinile nu i se 
opreau din tremurat, chelia lucioasă era presărată cu 
câteva smocuri de păr alb. Se uită chiorâș la Glokta 
cu ochi decolorați și urduroși. 

- Ce zice? Lordul Guvernator se holbă confuz în 
jur. Cine-i omul ăsta? 

Generalul Vissbrock se aplecă spre el, apropiindu-se 
atât de mult că buzele aproape că-i atinseră urechea 
bătrânului. 

- Superiorul Glokta, Alteță! Înlocuitorul lui 
Davoust! 

- Glokta? Glokta? Unde dracu” e Davoust? 

Nimeni nu-l invrednici cu vreun răspuns. 

- Eu sunt Korsten dan Vurms, fiul Lordului Gu- 
vernator își rosti numele de parcă ar fi fost un descân- 
tec magic și îi întinse mâna lui Glokta de parcă i-ar fi 
oferit un dar nepreţuit. Blond și frumușel, tolănit ne- 
glijent pe scaun, bronzat și emanând sănătate prin toți 
porii, suplu şi atletic pe cât de dărâmat și veştejit era 
tatăl său. Deja nu pot să-l sufăr. 

- Înţeleg că ai fost un spadasin renumit pe vremuri, 
il măsură Vurms din priviri pe Glokta cu un zâmbet 
batjocoritor. Şi eu mă pricep destul de bine la lupta 
cu sabia, însă aici nu am cu cine să mă duelez. Poate 
exersăm cândva împreună, ce zici? 

Mi-ar plăcea la nebunie, jigodie mică. Dacă m-ar mai 
ajuta piciorul te-aș bate de te-ai câca pe tine. 

- Obișnuiam să mă duelez, dar, din nefericire, 
sănătatea mea șubredă m-a obligat să renunţ. Glokta 
îi aruncă un zâmbet malefic și ştirb. Dar îndrăznesc 
să spun că aş putea să-ți dau câteva ponturi dacă 
doreşti să-ți imbunătățeşti tehnica. 

Vurms se încruntă auzindu-i vorbele, dar Glokta 
trecuse deja mai departe. 

- Tu trebuie să fii Hadișul Kahdia. 

Hadișul era un bărbat înalt, subțire, cu gât lung și 
privire obosită. Purta un veșmânt alb, simplu, la fel 
ca turbanul de pe cap. Nu pare deloc mai înstărit ca cei- 
lalți localnici din Orașul Inferior, însă are un aer demn. 

- Sunt Kahdia și am fost ales de oamenii din Da- 
goska să vorbesc în numele lor. Dar nu îmi mai spun 
Hadiș. Preotul fără templu nu este preot. 

- Tot de templu trebuie să vorbim? se văicări 
Vurms. | 

- Mă tem că trebuie, atâta vreme cât voi mai fi în 
consiliul acesta. 

Se uită din nou la Glokta. 

- Deci avem un alt Inchizitor? Un alt diavol. Un 
alt aducător de moarte. Afacerile tale nu mă intere- 
sează câtuși de puţin, torționarule. 

Glokta surâse. Își mărturisește ura faţă de Inchiziţie 
fără ca măcar să-mi vadă instrumentele. Dar nu mă 
pot aștepta ca poporul lui să îndrăgească Uniunea, 
atunci când trăiesc la ei acasă doar puţin mai bine decât 
sclavii. Să fie el trădătorul pe care îl caute 

Sau el? Generalul Vissbruck, din cap până în pi- 
cioare imaginea soldatului loial, cu simţul datoriei 

mult prea puternic și cu imaginaţia mult prea bicis- 
nică pentru a se deda la mașinaţiuni. Dar puțini ajung 
generali fără să se îngrijească și de propriul lor profit, fără 
să mituiască pe cine trebuie, fără să aibă câteva secrete 
bine ascunse. 

Sau el? Korsten dan Vurms îi rânjea batjocoritor 
ca unei latrine prost curățate pe care era nevoit s-o 
folosească. Am cunoscut mii de teapa lui, progenituri 
arogante. O fi el copilul Lordului Guvernator, dar este 
evident că nu este credincios nimănui altcuiva decât pro- 
priei persoane. 

Sau ea? Magistresa Eider era toată numai amabi- 
litate și zâmbet grațios, dar ochii îi erau duri ca dia- 
mantele. Mă evaluează așa cum îsi evaluează clientul 
o negustoreasă. Femeia asta înseamnă mai mult decât 
maniere elegante și slăbiciune pentru croitoria străină. 
Mult mai mult. 

Sau el? Până și bătrânul Lord Guvernator părea 
acum suspect. Să aibă oare văzul și auzul atât de slăbite 
pe cât pretinde? Sau căutătura lui crucisă e o prelăcă- 
torie, așa cum ar putea fi şi insistenţele de a afla ce 
anume se întâmplă? Oare nu cumva ştie mai multe 
decât toți ceilalți? 

Glokta se întoarse și șchiopătă până la fereastră, 
se sprijini de coloana superb sculptată de lângă ea 
și admiră priveliştea uluitoare, încălzindu-și faţa în 
razele amurgului. Aproape că putea simți cum mem- 
brii consiliului se foiesc neliniștiţi, dornici să scape 
cât mai repede de el. Må întreb cât mai durează până 
vor porunci schilodului să iasă din splendida lor sală? 

N-am încredere în niciunul din ei. În niciunul. Rânji 
atotştiutor ca pentru sine. Exact așa cum ar trebui 
să fie. 

Primul și-a pierdut răbdarea Korsten dan Vurms. 

- Supeniorule Glokta, explodă el, apreciem conștiin- 
ciozitatea de care ai dat dovadă prezentându-te înain- 
tea noastră, dar sunt convins că ai alte treburi mult 
mai importante de care să te ocupi. Pentru că noi cu 
siguranță avem. 

- Fireşte. 

Glokta şontâcăi înapoi la masă cu o încetineală exa- 
gerată de parcă s-ar fi pregătit să părăsească încăperea. 
Apoi își trase un scaun și se așeză, strâmbându-se când 
il săgetă durerea din picior. 

— Pe cât este posibil, într-o primă etapă voi încerca 
să fac mai puţine observaţii. 

- Ce? exclamă Vissbruck. 

- Cine-i individul ăsta? întrebă iarăși Lordul Gu- 
vernator, întinzându-și gâtul înainte și forțându-și 
ochii apoşi. Ce se petrece aici? 

Fiul său fu mai direct: 

- Ce mama dracului crezi că faci? vru el să ştie. 
Ai innebunit? 

Hadișul Kahdia începu să chicotească ușurel. Că 
râdea de Glokta, sau de furia celorlalți, nimeni nu-și 
putea da seama. 

- Vă rog, domnilor, vă rog, spuse Magistresa pe 
un ton blând, răbdător. Superiorul abia a sosit și poate 
că nu știe cum ne conducem noi treburile în Dagoska. 
Trebuie să înţelegi că predecesorul tău nu a luat 

niciodată parte la întrunirile noastre. De destui ani 
guvernăm cu mult succes orașul acesta și... 

- Consiliul Închis nu vede lucrurile aşa. 

Glokta ridică ordonanța regală cu două degete. O 
arătă tuturor, asigurându-se că se vede bine sigiliul uriaș 
roșu cu auriu, apoi o împinse pe masă înspre ceilalți. 

În privirile uluite și cumva nesigure ale colegilor 
ei, Carlot dan Eider luă documentul, îl despături și 
incepu să-l citească. Se încruntă, apoi ridică o sprân- 
ceană bine pensată. 

— Se pare că noi suntem cei neștiutori. 

- Dă-mi să văd! îi smuci din mâini scrisoarea Kor- 
sten dan Vurms şi o citi și el. Nu se poate, murmură. 
Nu se poate! 

- Mă tem că se poate, Glokta oferi asistenţei rân- 
jetul său șui şi știrb. Arhilectorul Sult este foarte îngri- 
jorat. Mi-a cerut să anchetez dispariția Superiorului 
Davoust și totodată să inspectez fortificațiile orașului. 
Să le inspectez amănunțit și Să îi pot garanta că armata 
gurkiană nu ar putea să le penetreze. Mi-a ordonat să 
iau orice măsură mi s-ar părea necesară. 

Făcu o pauză plină de înţeles. 

- Orice... măsură. 

- Ce e? bombăni Lordul Guvernator. Cer să mi 
se spună ce se petrece! 

Acum documentul ajunsese la Vissbruck. 

- Ordonanţa regală, şopti el, ştergându-şi cu må- 
neca transpiraţia de pe frunte, semnată de toți cei doi- 
sprezece membri ai Consiliului Închis. Îi conferă 
puteri depline! 

O așeză uşurel pe masa cu Încrustații de parcă s-ar 
fi temut să nu izbucnească în flăcări pe neașteptate. 

— Este... 

— Ştim cu toţii ce este. 

Magistresa Eider îl privea pe Glokta cu un aer 
gânditor, mângâindu-și obrazul neted cu un deget. 
Ca o negustoreasă care şi-a dat brusc seama că acel client 
pe care-l credea neștiutor tocmai ce a jecmănit-o el pe ea, 
nu invers. 

- Se pare că Superiorul Glokta va prelua con- 
ducerea. 

- N-aş spune chiar așa, dar de acum înainte voi lua 
parte la toate întrunirile acestui consiliu. Gândiţi-vă la 
asta ca fiind prima dintr-un șir foarte lung de schimbări. 

Glokta scoase un oftat de mulțumire și se așeză mai 
comod în scaunul admirabil realizat, întinzându-și pi- 
ciorul dureros, odihnindu-și spatele dureros. Aproape 
că mă simt bine. Trecu în revistă chipurile posomo- 
râte din consiliul de conducere al orașului. Fireste, cu 
excepția faptului că unul din acești oameni încântători 
este mai mult ca sigur un trădător periculos. Un trădător 
care a pus deja la cale dispariția unui Superior și care 
acum poate că se gândește la scoaterea din scenă și a celui 
de-al doilea... 

Glokta își drese glasul: 

- Deci, generale Vissbruck, ce spuneai când am 
intrat eu? Ceva despre ziduri? 


RĂNILE TRECUTULUI 


- Greșelile trecutului, psalmodie Bayaz cu infatuare 
aproape divină, nu trebuie să se repete. Prin urmare, 
orice educaţie de valoare trebuie să se întemeieze pe o 
corectă înţelegere a istoriei. 

Jezal scoase un suspin cutremurat. La ce naiba se 
apucase moșul ăsta să-l culturalizeze era peste puterea 
lui de pricepere. Poate din cauza egoismului de ne- 
stăpânit care apare în pragul senilității. Oricum, Jezal 
era de nezdruncinat în hotărârea lui de a nu învăța 
absolut nimic. 

- ...da, istoria, medită Magul, este multă istorie 
in Calcis... 

Jezal se uită în jur deloc impresionat. Dacă istoria 
nu ar fi insemnat nimic altceva decât bătrâneţe, atunci 
Calcis, orașul-port străvechi al Vechiului Imperiu, 
s-ar fi calificat cu siguranță. Însă dacă istoria ar fi mers 
mai departe și ar fi însemnat și grandoare, glorie, acel 
ceva care-ţi pune sângele în mișcare, atunci Calcis nici 
nu merita să fie pomenit. 

Fără îndoială că oraşul fusese proiectat cu mare 
grijă, cu străzi largi, drepte, amplasate în așa fel încât 
să ofere călătorului privelişti magnifice. Dar secolele 
lungi au transformat în scene ale descompunerii pa- 
noramele falnice de odinioară. Pretutindeni se zăreau 
case părăsite, cu ferestre şi uși goale care se holbau trist 
la pieţele desfundate. Trecură pe lângă străzi lătural- 
nice, sufocate de buruieni, de moloz, de lemne pu- 
trezite. Jumătate din podurile de peste râul puturos 
se dărâmaseră și dărâmate au rămas; jumătate din co- 
pacii care străjuiau căile largi erau morţi şi uscați, 
sugrumaţi de iederă. 

Nici urmă de viaţa strălucitoare care fremăta în 
Adua, de la docuri până la mahalale și până la Agriont. 
Poate că uneori lui Jezal i se păruse că orașul lui era 
prea aglomerat, prea zgomotos, plesnind pe la cusături 
de atâta omenire, dar când îi văzu pe cei câțiva cetă- 
țeni zdrențăroși ai Calcisului umblând aiurea prin- 
tre osemintele putrezite ale orașului de odinioară, își 
dădu seama ce atmosferă preferă. 

— ...și de-a lungul călătoriei noastre vei avea parte 
de o mulțime de ocazii prin care să evoluezi, tinere 
prieten, și îţi recomand să profiți din plin de ele. 
Maestrul Nouădegete, în special, merită tot intere- 
sul din partea ta. Cred că ai putea învăţa extrem de 
multe de la el... 

Jezal icni, nevenindu-i să-și creadă urechilor: 

- De la maimuța aia? 

- Maimuţa aia, cum îi zici tu, este un bărbat re- 
numit în întregul Nord. Sangerosul Nouă : se spune 

prin părțile acelea. Nume care singur umple bărbații 
de teamă sau speranţă, depinde de ce parte se află. Lup- 
tător și tactician de o extremă șiretenie şi experiență 
neegalată. Mai presus de orice altceva, a învățat vicle- 
șugul de a spune infinit mai puțin decât știe, îi aruncă 
Bayaz o privire. Exact contrariul a ceea ce fac unii 
oameni pe care îi cunosc. 

Jezal se încruntă și își vâri capul între umeri. Nu 
vedea ce ar putea învăţa de la Nouădegete în afară, 
poate, de cum să mănânci direct cu mâinile și să stai 
nespălat zile întregi. 

- Marele forum, murmură Bayaz, când intrară 
într-un spațiu deschis. Inima vie a orașului, adăugă 
părând chiar și el dezamăgit. Aici cetățenii Calcisu- 
lui obișnuiau să vină să cumpere şi să vândă, să urmă- 
rească spectacole și să asiste la procese, să discute 
filozofie şi politică. În Timpurile Străvechi aici lu- 
mea s-ar fi înghesuit umăr lângă umăr până târziu 
in noapte. 

Acum locul gol părea şi mai întins. În zona pavată 
ar fi putut intra o mulțime de cincizeci de ori mai 
mare decât cea formată din amărâţii strânși acolo. Sta- 
tuile impozante de pe margini erau pătate și ciobite, 
piedestalurile lor murdare erau înclinate aproape să 
se răstoarne. În mijloc erau așezate câteva tarabe, 
strânse una într-alta, ca oile pe vreme rea. 

- Nălucă a gloriei trecute. Şi totuși, îi indică Bayaz 
sculpturile neingrijite, doar acești locatari ne intere- 
sează astăzi. 

— Zău așa? Și e: sunt...? 

- Împărați din trecutul îndepărtat, băiete, fiecare 
cu propria-i poveste. 

Jezal gemu în sinea lui. Până şi pentru istoria țării 
lui nu manifestase decât un interes superficial și pa- 
sager, darămite pentru un golf insalubru din mult prea 
indepărtatul Vest al Lumii. 

- Sunt o grămadă, șopti el. 

- Şi nici nu sunt toți. Istoria Vechiului Imperiu 
se întinde multe secole în trecut. 

- Probabil că de-aia i se zice „vechi“. 

- Nu te forţa să faci pe deșteptul cu mine, căpitane 
Luthar, nu ești utilat corespunzător. În vreme ce 
strămoșii tăi se frăsuiau de colo-colo în pielea goală, 
comunicând prin semne și închinându-se la zeul no- 
roiului, maestrul meu, Juvens, veghea aici la crearea 
unei naţiuni măreţe, o naţiune care n-a fost niciodată 
egalată ca mărime și bogăție, ca știință și grandoare. 
Adua, Talins, Shaffa, toate astea nu sunt decât umbre 
ale minunatelor orașe care au înflorit odinioară în valea 
uriașului fluviu Aos. Acesta este leagănul civilizaţiei, 
tânărul meu prieten. 

Jezal privi în jur, la statuile amărâte, la pomii pu- 
treziţi, la străzile murdare, lăsate de izbelişte. 

- Ce n-a mers? 

- Decăderea măreției nu este niciodată o chestiune 
simplă. Dar acolo unde este izbândă și este glorie, tre- 
buie să se găsească şi decădere, și ocară. Și acolo unde 
apar amândouă, va clocoti pizma. Încet-încet, invi- 
dia și orgoliul vor duce la gâlcevi, apoi la dihonii, apoi 


fără îndurare 85 


la războaie. Două războaie mari au sfârşit cu dezas- 
tre cumplite. 

Se indreptă iute spre statuia din apropiere. 

- Dar dezastrele nu sunt lipsite de invățăminte, 
băiatul meu. 

Jezal se strâmbă. Avea nevoie de toate lecţiile astea 
de istorie cum avea nevoie de o boală venerică și nici- 
decum nu se simţea „băiatul“ nimănui. Însă bătrânul 
nu se lăsa descurajat de împotrivirea lui evidentă. 

- Un mare conducător trebuie să fie nemilos, 
intonă Bayaz. Când simte o ameninţare la adresa per- 
soanei sau autorității sale trebuie să acționeze grab- 
nic, fără păreri de rău. De pildă, nu trebuie să căutăm 
mai departe de Împăratul Shilla, își ridică el ochii la 
statuia de marmură cu trăsăturile roase aproape în 
întregime de intemperii. Când și-a suspectat şambe- 
lanul că ar avea oarece pretenţii la tron, a poruncit să 
fie executat, soția şi copii să-i fie strangulați, palatul 
său de la Aulcus să fie făcut una cu pământul. 

Bayaz ridică din umeri și continuă: 

- Fără nicio dovadă cât de mică. Gest exagerat și 
brutal, dar mai bine să acționezi cu prea multă forță 
decât cu prea puţină. Mai bine să fii temut decât dis- 
prețuit. Shilla știa asta. Sentimentalismul nu are ce 
căuta în politică, înţelegi? 

- Înţeleg că, oriunde m-aș întoarce în viaţa asta, 
dau peste câte un afurisit de păcălici bătrân care 
incearcă să-mi ţină o predică. 

Acesta fu gândul lui Jezal, însă nu rosti cuvintele. 
Amintirea practicianului Inchiziției care se făcuse 

bucăți sub ochii lui îi era mult prea proaspătă în minte. 
Zgomotul cleios al cărnii. Fierbinţeala sângelui stro- 
pindu-i obrajii. Înghiți greu nodul din gât și iși plecă 
privirea. 

- Înţeleg, mormăi el. 

Vocea monotonă a lui Bayaz zumzăi mai departe. 

- Nu spun că un rege mare trebuie să fie un tiran, 
sigur că nu! Prioritatea unui conducător trebuie întot- 
deauna să fie aceea de a câștiga dragostea omului sim- 
plu, căci o poate dobândi cu gesturi mici și, totuși, 
poate dura o viaţă. 

Dar Jezal nu fu de acord să treacă și peste asta, 
indiferent cât de periculos părea a fi bătrânul. Era 
evident că Bayaz nu avea pic de experienţă practică 
pe scena politicii. 

- La ce foloseşte dragostea omului din popor? 
Nobilii au bani, iar soldaţii au putere. 

Bayaz își ridică ochii la nori. 

- Vorbele tale sunt vorbele unui copil, prea ușor 
păcălit de tot felul de nerozii și de niște mâini agile. 
De unde vin banii nobililor, dacă nu din dările plă- 
tite de țăranii care lucrează la câmp? Cine sunt acei 
soldați, dacă nu soţii şi fiii oamenilor de rând? Cine 
le-a dat lorzilor putere? Doar vasalii care li se supun, 
și nimeni altcineva. Când ţăranii sunt nemulțumiți 
cu adevărat, această putere se topeşte cu viteza gân- 
dului. Cum s-a întâmplat cu Împăratul Dantus. 

Arătă spre o statuie care avea braţul rupt din umăr, 
in vreme ce în mâna cealaltă întinsă ţinea un pumn 
de gunoaie peste care trona un petic de mușchi verde. 

Dispariţia nasului, în locul căruia se ițea un crater 
negru, îi conferea Împăratului un aer de eternă uluire 
stânjenită, de parcă ar fi fost surprins pe latrină. 

- Niciun alt conducător nu a fost mai iubit de 
poporul lui, spuse Bayaz. Îi considera pe toți egalii 
lui, își împărțea averea cu cei săraci. Dar nobilii au 
uneltit impotriva lui, au ales pe unul dintre ei ca să-i 
ia locul şi l-au aruncat pe Împărat în temniţă, con- 
fiscându-i tronul. 

— Zău aşa? grohăi Jezal privind în gol peste piața 
pustie. 

- Dar poporul nu a vrut să-și abandoneze mult 
iubitul monarh. Şi-au părăsit căminele și s-au răzvrătit 
și nu au putut fi înfrânți. Unii dintre complotiști au 
fost târâţi afară din castelele lor și spânzurați în stradă, 
ceilalți au fost asasinați, iar Dantus a fost reinstalat 
pe tron. Vezi tu, băiete, cea mai sigură pavăză a unui 
cârmuitor în fața primejdie: este dragostea poporu- 
lui său. 

Jezal oftă: 

- Prefer să mă bazez pe ajutorul lorzilor. 

- Ha! Iubirea lor este costisitoare şi nestatornică 
precum vântul schimbător. Oare nu ai fost in Rotonda 
Lorzilor în umpul adunărilor Consiliului Deschis, 
căpitane Luthar? 

Jezal se încruntă. Poate că totuși era un grăunte 
de adevăr în bolboroselile bătrânului. 

- Ha! Așa este dragostea lorzilor. Cel mai bun 
lucru este să-i desparți şi să le speculezi invidiile, să-i 
faci să se lupte pentru micile favoruri, să ceară să le 

fie recunoscute meritele pentru succesele obținute. 
Dar mai ales să ai grijă ca niciunul dintre ei să nu de- 
vină prea puternic și să ajungă să conteste maiestatea. 

- Cine-i ăsta? 

O statuie mai înaltă decat celelalte. Un bărbat im- 
presionant de vreo șaizeci de ani, cu barbă deasă și 
păr creț. Trăsături frumoase, dar linie aspră a gurii 
şi multă mândrie și urgie în ridurile de pe frunte. Un 
bărbat cu care nu era indicat să te pui. 

- Acesta este maestrul meu, Juvens. Nu a fost 
împărat, dar a fost primul și ultimul sfetnic al mul- 
tora. El a clădit Imperiul, dar tot el a fost răspunzător 
pentru distrugerea lui. Un mare om din multe puncte 
de vedere, dar oamenii mari au și defecte pe măsură. 

Bayaz îşi învârti gânditor în mână bastonul mân- 
cat de vreme. 

- Trebuie să învăţăm lecţiile istoriei. Nu trebuie 
să repetăm greșelile trecutului. 

Făcu o pauză, apoi adăugă: 

- Doar dacă nu există altă soluție. 

Jezal se frecă la ochi şi se uită în zare, dincolo de 
forum. Poate că Prinţul Moștenitor Ladisla ar putea 
trage oarece foloase din prelegerea asta, dar Jezal avea 
dubiile lui. Din cauza asta fusese luat de lângă prie- 
tenii lui, de lângă șansa la glorie și avansare în grad 
câștigată cu multă trudă? Ca să asculte cugetările ne- 
interesante ale unui pelerin ciudat și chel și în delir? 

Se iîncruntă. Trei soldaţi traversau piaţa îndrep- 
tându-se către ei. La început nu le-a acordat prea mare 
atenţie. Apoi și-a dat seama că se uitau fix la el și la 

Bayaz și chiar spre ei veneau. Acum observă un alt 
grup tot de trei soldaţi și un altul, apropiindu-se din 
direcții diferite. 

Jezal simţi un nod în gât. Deși modele vechi, ar- 
murile și armele lor păreau mult folosite şi îngrijorător 
de eficace. Scrima era un lucru. Dar cu totul altul era 
lupta efectivă, cu toate posibilitățile ei de a te răni sau 
ucide. Sigur că nu era vorba de lașitate din partea lui 
să se simtă neliniștit, nu când nouă bărbaţi înarmați 
se apropie de ei, nu când nu există cale de scăpare. 

Și Bayaz îi observase. 

- Se pare că ni s-a pregătit un comitet de întâm- 
pinare. 

Cei nouă îi inconjurară, chipuri dure, arme strânse 
în mâini. Jezal își îndreptă umerii și încercă să-și ia 
un aer cât mai fioros, evitându-le privirea și ținându-și 
mâna departe de mânerul sabiei. Nu dorea câtuși de 
puţin ca vreunul din ei să devină prea agitat și să-l 
taie pentru Că așa 1 s-a năzărit. 

- Tu ești Bayaz, rosti căpetenia, un bărbat îndesat 
cu panaş roșu, slinos, la coif. 

- E o întrebare? 

- Nu. Stăpânul nostru, Nunţiul Imperial, Salamo 
Narba, Guvernator al Calcisului, te invită într-o 
audienţă. 

- Chiar aşa? cuprinse Bayaz cu privirea grupul de 
soldați și își ridică o sprânceană la Jezal. Atunci cred 
că ar fi necuviincios din partea noastră să refuzăm, mai 
ales că Nunţiul s-a ostenit atât ca să ne organizeze o 
gardă de onoare. Arătaţi-ne drumul. 

Trebuie spus ceva despre Logen Nouădegete, tre- 
buie spus că avea dureri. Înaintă cu greu peste bolo- 
vanii sfărâmați, tresărind de fiecare dată când își lăsa 
greutatea pe glezna rănită - șchiopătând, gâfâind, 
dând din mâini ca să-și menţină echilibrul. 

Fratele Picior-Lung rânji peste umăr la această pri- 
veliște jalnică. 

- Cum îți merg rănile, prietene? 

- Mă dor, mârâi Logen printre dinţii încleștaţi. 

- Şi totuși, bănuiesc că ai avut parte de dureri 
mai mari. 

- Îhî. 

Erau multe rănile trecutului. Aproape toată viaţa 
și-o petrecuse în dureri mai mari sau mai mici, vinde- 
cându-se mult prea încet de la o bătaie la alta. Își aduse 
aminte de prima rană adevărată pe care a avut-o, când 
un shanka îi tăiase obrazul de sus până jos. Avea cinci- 
sprezece ani pe atunci, era deșirat şi nu-i mijiseră încă 
mustățile, iar fetele din sat îl plăceau. Își atinse cu de- 
getul vechea cicatrice. Își aminti cum tatăl său îi ban- 
dajase obrazul în sala plină de fum, își aminti cum îl 
usturase, cum voise să țipe de durere, dar își mușcase 
buzele. Un bărbat adevărat nu arată că îl doare. 

Atunci când poate. Logen își aminti cum a zăcut 
pe burtă într-un cort impuțit, ascultând răpăitul ploii 
reci, mușcând o fâşie de piele ca să nu urle, dar scui- 
pând-o, totuși, şi dând glas durerii, în vreme ce îi gău- 
reau spatele în căutarea unui vârf de săgeată. O zi 
întreagă îl tot căutaseră. În fața acestei aduceri-aminte, 
Logen se infioră și îşi scutură omoplaţii amorțiți. Din 

cauza urletelor, nu mai fusese în stare să vorbească 
o săptămână. 

Nu fusese în stare să vorbească o săptămână nici 
după duelul cu Treicopaci. Sau să se țină pe picioare, 
sau să mănânce, sau măcar să vadă. Maxilar spart, 
obraz sfârtecat, prea multe coaste rupte. Oase atât de 
zdrobite încât nu mai rămăsese din el decât un biet 
amărât care plângea de durere și de milă pentru el 
insuşi, care scâncea ca un bebeluș la fiecare mişcare 
a tărgii, hrănit cu lingura de o bătrână căreia îi era 
profund recunoscător. 

Mai erau şi alte amintiri. Mult mai multe, îimbul- 
zindu-se şi făcându-l să sufere. Cum îl arsese şi îl tot 
arsese, scoțându-l din minţi, ciotul degetului după 
lupta de la Carleon. Cum se trezise brusc după ce 
zăcuse inconștient o zi întreagă atunci când fusese 
lovit în cap pe dealuri. Cum urinase sânge după ce 
sulița lui Harding Ursuzul îi perforase maţele. Logen 
ÎȘI simțea toate cicatricele de pe pielea-i zdrențuită 
şi își strânse braţele în jurul trupului îndurerat. 

Rănile trecutului erau multe, firește, însă asta nu 
insemna că cele de acum îl dureau mai puţin. Rana din 
umăr îl sâcâia, amarnică precum un tăciune fierbinte. 
Văzuse cum un bărbat îşi pierduse întregul braț din 
cauza unei simple zgârieturi căpătate într-o bătălie. 
La început au fost nevoiţi să-i taie mâna, apoi braţul 
până la cot, apoi și restul până la umăr. După aceea 
a inceput să obosească foarte des, după aceea a început 
să vorbească aiurea, apoi a încetat să mai respire. Logen 
nu voia să se întoarcă în țărână astfel. 

Ţopăi până la un colț dintr-un zid dărâmat, se spri- 
jini de el, își scutură cu efort haina de pe umeri, își 
deschise cu mișcări neindemânatice nasturii cămășii, 
scoase acul care ţinea bandajul şi şi-l desfăcu cu grijă. 

- Cum arată? întrebă el. 

- Ca mama tuturor râielor, mormăi Picior-Lung 
cercetându-i rana din umăr. 

- Miroase rău? 

- Acum vrei să te şi miros? 

- Spune-mi dacă pute. 

Navigatorul se aplecă şi adulmecă grațios umărul 
lui Logen. 

- Un iz puternic de transpiraţie, dar s-ar putea să 
vină de la subsuoară. Mă tem că printre remarcabi- 
lele mele haruri nu se numără și medicina. Mie toate 
rănile îmi miros cam la fel. 

Și prinse la loc bandajul. 

Logen incepu să-și pună cămașa. 

— "Ţi-ai da seama dacă s-ar fi infectat, crede-mă. Ar 
duhni ca un mormânt vechi și, odată ce putregaiul 
a pătruns în tine, nu mai ai cum să scapi de el decât 
cu cuțitul. Într-un mod al naibii de dureros. 

- Da, mă rog, răspunse Picior-Lung care deja por- 
nise cu pași mari spre strada aproape pustie. Ai noroc 
că o avem pe femeia aia cu noi, pe Maljinn. Talentul 
ei de a purta o conversaţie este destul de limitat, dar 
când vine vorba despre răni, ei bine, am văzut-o la 
lucru și pot să-ți spun că se pricepe să coasă carnea la 
fel de uniform cum tighelește pielea un meșter cizmar. 
Zău că se pricepe! Mânuieşte acul cu multă măiestrie, 

de parcă ar fi croitoreasa vreunei regine. Talent ex- 
trem de util prin părțile astea. Şi nu m-ar mira abso- 
lut deloc dacă am avea nevoie de el cât de curând. 

- Călătoria asta e periculoasă? îl întrebă Logen tot 
luptându-se cu hainele. 

- Îhî. Întotdeauna Nordul a fost sălbatic și nelegiuit, 
plin de dihonii sângeroase și de tâlhari neîndurători 
la drumul mare. Toţi cei de prin părțile astea sunt 
înarmaţi până în dinți, în orice clipă gata să ucidă. În 
Gurkhul, călătorii de pe alte meleaguri rămân în li- 
bertate doar dacă așa pofteşte Guvernatorul local, ris- 
când oricând să fie înrobiţi. În orice oraș styrian dai 
la fiecare colț de stradă peste câte un pungaș sau peste 
câte un bătăuș, asta presupunând că ai reușit să intri 
în oraș fără să fi fost mai întâi jefuit de autorități. Prin 
apele din jurul Celor O Mie de Insule mișună piraţii, 
câte unul pentru fiecare neguțător, sau cel puţin așa 
se pare, în vreme ce locuitorii din indepărtatul Sul- 
juk se tem de străini și îi disprețuiesc şi aproape sigur 
că mai degrabă te-ar spânzura cu capul în Jos și ți-ar 
tăia gâtul decât să-ți arate drumul. Cercul Lumii este 
plin de pericole, prietene cu nouă degete, dar dacă tot 
nu-ți este de-ajuns și tânjești după primejdii și mai 
ingrozitoare, îţi sugerez să vizitezi Vechiul Imperiu. 

Logen avu senzaţia că Fratele Picior-Lung se dis- 
trează de minune. 

— Atât de rău e? 

- Ba chiar mai rău! Mai ales dacă, în loc să te re- 
zumi doar la a vizita, te apuci să tai țara de la un capăt 
la celălalt. 

Logen tresări: 

- Ăsta e planul? 

- Acesta este planul, așa cum îi spui tu. Din vremuri 
străvechi Vechiul Imperiu este sfâșiat de conflicte ci- 
vile. Odinioară a fost o singură naţiune, cu un singur 
impărat, cu o armată puternică și o administraţie loială 
ce vegheau la respectarea legilor. De-a lungul anilor s-a 
dizolvat într-o supă clocotită de principate mărunte, 
republici excentrice, orașe-stat și feude minuscule. Şi 
doar câţiva dintre toți acești conducători sunt capabili 
să recunoască un stăpân care să nu-i ţină sub amenin- 
țarea sabiei. Granița dintre impozit și jaf, dintre război 
după reguli și crimă sângeroasă, dintre afirmaţie legi- 
timă și joc al închipuirii s-a estompat şi apoi s-a şters 
complet. Nu trece niciun an fără ca vreun alt răufăcător 
insetat de putere să nu se declare rege al lumii. Am aflat 
CĂ a existat o perioadă, cam acum cincizeci de ani, când 
au fost șaisprezece împărați în același timp. 

- T-auzi! Cu cincisprezece mai mult decât e nevoie. 

- Ba chiar cu şaisprezece, ar spune unii, şi niciu- 
nul din ei nu era binevoitor faţă de străini. Când e 
vorba de asasinat, Vechiul Imperiu oferă victimei o 
alternativă năucitoare. Însă nici măcar nu e nevoie 
să fii ucis de oameni. 

- Nu? 

- O, vai de mine, sigur că nu! Natura a pus și ea 
multe obstacole teribile în calea noastră, mai ales că 
iarna se apropie. La vest de Calcis se întinde pe multe 
sute de kilometri o câmpie uriașă și plană, o pajiște 
deschisă. Poate că în vremurile străvechi mare parte 

din câmpia asta era aranjată, cultivată, traversată în 
toate direcțiile de drumuri drepte din piatră bună. 
Acum orașele zac în ruine tăcute, iar ținutul nu este 
decât o pustietate îmbibată cu apă, drumurile nefi- 
ind decât niște poteci din pietre sfărâmate ademe- 
nindu-i pe imprudenţi în nisipuri mișcătoare. 

- Nisipuri mișcătoare, murmură Logen clătinând 
incet din cap. 

— Şi asta nu e totul. Fluviul Aos, cea mai mare apă 
curgătoare din tot Cercul Lumii, sapă o vale adâncă și 
şerpuitoare chiar prin mijlocul acestei pustietăți. Iar noi 
va trebui să-l traversăm, însă nu au mai rămas decât două 
poduri, unul la Darmium, pe unde ar fi cel mai bine 
să trecem, și altul la Aostum, la aproape două sute de 
kilometri mai la vest. Sunt vaduri, ce-i drept, dar Aos 
este lat și are ape repezi, și valea e adâncă și primejdioasă. 

Picior-Lung plescăi din limbă. 

- Toate astea sunt înainte de Munţii Sparţi. 

- Sunt înalți? 

- O, din cale afară de înalți. Foarte înalți și foarte 
periculoși. Li se spune Munţii Sparţi din cauza stân- 
cilor lor abrupte, a canioanelor lor crestate, a prăpas- 
tiilor adânci. Umblă zvonuri că ar fi și niște trecători, 
dar toate hărțile s-au pierdut de multă vreme, presu- 
punând că au existat vreodată hărți. După ce reușim 
să trecem de munți, ne vom urca pe corabie... 

- Ai de gând să cari o corabie peste munți? 

- Stăpânul nostru mi-a dat toate asigurările că ne 
va aștepta una de partea cealaltă a munților, deși habar 
nu am cum o va duce până acolo, căci ținutul este în 

mare parte necunoscut. Vom naviga spre vest, către 
insula Shabulyaan, despre care se spune că se ridică 
din mijlocul oceanului chiar pe Marginea Lumii. 

— Se spune? 

- Sunt doar zvonuri. Nimeni nu știe mai multe. 
Chiar și printre membrii ilustrului Ordin al Navi- 
gatorilor nu am auzit pe nimeni care să pretindă că 
a fost vreodată acolo, iar fraţii din ordinul meu sunt 
bine-cunoscuţi pentru... pentru afirmaţiile lor cam 
exagerate, să le zicem aşa. 

Logen își scărpină obrazul, dorindu-și să-l fi între- 
bat dinainte pe Bayaz ce anume avea de gând. 

- Pare un drum tare lung. 

- De fapt, nici nu se poate imagina o destinaţie 
mai îndepărtată. 

— Şi ce e acolo unde mergem? 

Picior-Lung ridică din umeri. 

- Va trebui să-l întrebi pe stăpân. Menirea mea 
este să găsesc drumul cel mai bun, nu să caut motive. 
Te rog, urmează-mă, maestre Nouădegete și, rogu-te, 
nu tândăli. Avem o mulțime de lucruri de făcut dacă 
trebuie să ne deghizăm în neguţători. 

- Neguţători? 

— Acesta este planul lui Bayaz. Negustorii se aven- 
turează adesea la vest de Calcis, spre Darmium, chiar 
şi mai departe, spre Aostum. Încă mai există acolo orașe 
mari, dar izolate de restul lumii. Poţi face profituri as- 
tronomice dacă le duci bunuri de lux din străinătate - 
mirodenii din Gurkhul, mătăsuri din Suljuk, ciuperci 
chaga din Nord. Chiar așa, îți poți tripla investiția 

într-o lună, dacă reușești să supravieţuiești! lar aseme- 
nea caravane constituie un tablou obișnuit prin părțile 
acelea, desigur, bine înarmate și bine apărate. 

- Şi cum rămâne cu tâlharii din câmpie? Nu după 
neguțători umblă? 

- Ba sigur că da, răspunse Picior-Lung. Probabil 
că deghizarea trebuie să ne apere de o altă amenințare. 
Una care ne vizează în mod direct. 

- Pe noi? Altă ameninţare? Pe lângă toate care 
sunt deja? 

Dar Picior-Lung se îndepărtase și nu-l mai putea 
auzi. 


Cel puţin o anumită parte din Calcis nu-și pier- 
duse măreţia. Sala în care au fost conduși de gărzi, 
sau de cei care îi răpiseră, era într-adevăr splendidă. 

Două şiruri de coloane, înalte ca arborii pădurii, 
străjuiau laturile spațiului vast, cu ecou. Erau sculptate 
in piatră verde, bine șlefuită, cu vinişoare argintii, 
scânteietoare. Sus, deasupra lor, tavanul negru-albăs- 
trui, cu o pleiadă de stele strălucitoare, conturate cu 
aur. Un bazin adânc, cu apă întunecată, umplea spa- 
țiul din fața ușii, apă perfect nemișcată, oglindind tot 
din jur. O altă sală întunecată dedesubt. Un alt cer 
al nopții dincolo de ea. 

Nunţiul Imperial zăcea tolănit pe un divan așezat 
pe un podium înalt, la celălalt capăt al încăperii. În 
faţă avea o masă plină cu delicatese. Era un om imens, 
obez, cu fața rotundă. Degetele încărcate cu inele din 
aur alegeau și apucau bucățele gustoase de mâncare 

și le îndesau în gura pofticioasă, însă grasul nu-i scăpa 
nicio clipă din ochi pe cei doi oaspeţi, sau pe cei doi 
prizonieri. 

- Sunt Salamo Narba, Nunţiu Imperial și guver- 
nator al orașului Calcis. 

Își schimonosi fălcile și scuipă un sâmbure de 
măslină care ateriză într-un blid: țaca-ţaca. 

- Tu eşti cel căruia 1 se spune Întâiul dintre Magi? 

Magul își înclină capul pleşuv. Narba ridică un 
pocal ţinându-l de picior cu arătătorul durduliu și 
degetul mare și mai durduliu, luă o înghiţitură 
mare de vin, suuuuu, o plimbă cu zgomot prin 
gură, flaș-flaș-flaș, privindu-i țintă în tot acest timp, 
și înghiți, gogâlț. 

- Bayaz. 

- Chiar el. 

- Hmm. Nu-ţi fie cu supărare... 

Aici Nunţuul apucă o furculiță mică și scobi o stri- 
die din cochilie. 

- „dar prezenţa ta în orașul acesta mă îngrijo- 
rează. Situaţia politică din Imperiu este... volatilă. 

Îşi ridică iarăși pocalul. 

— Chiar mai volatilă decât de obicei. 

Suuuuu, flaș-flaș-flaș, gogâlț. 

- Ultimul lucru de care am nevoie ar fi ca să... dea 
cineva peste cap echilibrul ăsta. 

- Situaţia este mai volatilă decât de obicei? întrebă 
Bayaz. Am crezut că Sabarbus reușise să calmeze 
lucrurile. 

- Le-a calmat o vreme sub talpa cizmei. 

Nunţiul smulse dintr-un ciorchine un pumn de 
boabe negre de strugure și se lăsă iarăși pe perne, vâ- 
rându-și-le una câte una în gura larg deschisă. 

- Dar Sabarbus... e mort. Otravă, umblă vorba. Fiu 
lui, Scario... și Goltus... s-au luat la ceartă pe seama 
moștenirii... şi au pornit război unul impotriva ce- 
luilalt. Război extrem de sângeros, chiar și pentru 
ținuturile acestea istovite. 

Și scuipă sâmburii pe masă. 

- Glotus stăpânea cetatea Darmium, cea din mijlo- 
cul marii câmpii. Scario l-a angajat pe cel ma: mare gene 
ral pe care îl avusese tatăl său, Cabrian, ca s-o cucerească. 
Și, după cinci luni de asediu, lipsit de provizii, fără spe- 
ranță de a primi ajutoare... Darmium s-a predat. 

Narba mușcă dintr-o prună coaptă, iar zeama i se 
prelinse pe bărbie. 

- Înseamnă că Scario este aproape de victorie. 

- Țpţiai. 

Nunţiul se șterse pe obraji cu vârful degetului mic 
și aruncă neglijent pe masă fructul mâncat doar pe 
jumătate. 

- Cabrian a cucerit cetatea, a jefuit-o de bogății, 
şi-a trimis brutele de soldați să fure ce mai rămăsese 
ȘI S-a și instalat în palatul străvechi și s-a proclamat 
Împărat. 

- Aha. Nu pari prea afectat. 

- Jelesc pe dinăuntru, dar am mai văzut dintr-astea. 
Scario, Goltus și, acum, Cabrian. Tre: Împărați auto- 
proclamaţi, încleștați într-o luptă pe viață și pe moarte, 
iar soldaţii lor pustiesc pământurile, în vreme ce puținele 

cetăți care și-au păstrat independenţa doar privesc ingro- 
zite și fac tot ce pot ca să scape cu bine din acest coșmar. 

Bayaz se încruntă. 

— Intenţionez să mă indrept spre vest. Trebuie să 
traversez fluviul Aos, iar cel mai apropiat pod este 
cel de la Darmium. 

Nunţiul clătină din cap. 

— Se zvoneşte că, deşi a fost mereu mai ţicnit, Ca- 
brian și-a pierdut complet mințile acum. Că și-a omo- 
rât soţia și s-a căsătorit cu toate cele trei fiice ale lui. 
Că s-a declarat zeu printre muritori. Porțile sunt fe- 
recate în vreme ce el trece orașul prin ciur căutând 
vrăjitoare, diavoli şi trădători. În fiecare zi apar noi 
și noi cadavre atârnate în ștreang de spânzurătorile 
publice pe care le-a ridicat la fiecare colț de stradă. 
Nimeni nu are voie nici să intre, nici să iasă din ce- 
tate. Astea sunt veştile din Darmium. 

Jezal se simţi mai mult decât liniștit când îl auzi 
pe Bayaz spunând: 

— Atunci trebuie s-o luăm pe la Aostum. 

- Nimeni nu mai traversează acum fluviul pe la 
Aostum. Când a fugit de răzbunarea pe care o pur- 
tau cu sine oștirile fratelui său, Scario a trecut podul 
Și și-a pus oamenii să-l dărâme în urma lui. 

- L-a distrus? 

- Așa a făcut. O minune din Timpurile Străvechi 
care a durat vreme de două mii de ani. Nimic n-a mai 
rămas din el. În plus, a plouat multă vreme și torentele 
iuți ale fluviului s-au umflat. Nici vorbă să se poată trece 
prin vaduri. Mă tem că nu vei traversa Aos anul acesta. 

- Trebuie. 

- Dar nu se va întâmpla. Sfatul meu e să lași Im- 
periul în durerea lui și să pleci pe unde ai venit. Aici, 
in Calcis, am încercat întotdeauna să găsim calea de 
mijloc, să rămânem neutri și să ne ținem cu îndâr- 
jire departe de toate năpastele care s-au abătut, una 
după alta, asupra restului teritoriului. Aici Încă mai 
respectăm modul de viaţă al strămoșilor noștri. 

Făcu un semn spre el însuşi. 

- Orașul incă mai este guvernat de un Nunţiu Im- 
perial, așa cum cerea datina în Timpurile Străvechi, 
și nu de vreun tâlhar, de vreo căpetenie măruntă, de 
vreun Împărat fals. 

Făcu un gest lipsit de vlagă la sala luxoasă. 

- Aici, în pofida tuturor dificultăților, am reușit 
să păstrăm vestigii ale splendorii trecutului și nu am 
de gând să fac ceva care să le pună în pericol. N-a 
trecut nici o lună de când a fost pe aici prietenul tău, 
Zacharus. 

- Aici? 

- Mi-a spus că Glotus este Împăratul de drept și 
mi-a cerut insistent să mă declar de partea lui. L-am 
trimis învârtindu-se cu același răspuns pe care ţi-l dau 
și ţie. Noi, cei din Calcis, suntem mulțumiți de cum 
stau lucrurile. Nu vrem să luăm parte la intrigile tale 
egoiste. Pleacă de-aici și vâră-ți nasul în oalele altora, 
Magule. Îţi dau trei zile să părăsești orașul. 

A urmat o pauză lungă, îngheţată, pe când ulti- 
mele ecouri ale alocuţiunii lui Narba se topiră în inal- 
tul sălii. Un moment lung, când parcă toți cei 

prezenți își ținură respiraţia, când încruntătura lui 
Bayaz se adânci și mai mult. O tăcere lungă, de ex- 
pectativă, cuprinsă de o teamă crescândă. 

- Mă confunzi, cumva? urlă Bayaz, iar Jezal simţi 
o dorință bruscă să fugă de lângă el și să se ascundă în 
spatele uneia dintre coloanele superbe. Eu sunt Întâ- 
iul dintre Magi! Primul ucenic al marelui Juvens însuși! 

Furia lui era ca un bolovan prăbușit pe pieptul 
lui Jezal, lăsându-l fără suflare, lăsându-l fără vlagă. 
Își ridică pumnul. 

— Aceasta este mâna care l-a dărâmat pe Kanedias! 
Mâna care l-a încoronat pe Harod! Tu îndrăznești să 
mă ameninţi? Asta numești splendoare a trecutului? 
Un oraș ghemuit în spatele zidurilor sfărâmate ca un 
războinic bătrân și veştejit ascuns în armura prea 
mare a tinereţii lui? 

Narba se făcu mic în spatele tacâmurilor din argint, 
iar Jezal tresări, speriat că Nunţiul s-ar fi putut să ex- 
plodeze în orice clipă, umplându-i pe toți de sânge. 

- Crezi că îmi pasă de țucalul ăsta spart de oraș al 
tău? tună Bayaz. Îmi dai trei zile? Am să plec într-una! 

Și se răsuci pe călcâie și traversă pardoseala lucioasă 
cu pași apăsaţi, îndreptându-se spre ușă, în vreme ce 
ecourile vocii lui încă reverberau între pereţii strălu- 
citori, de tavanul sclipitor. 

Jezal șovăi o clipă, tremurând și așteptând să-și 
revină, apoi se târî cu un aer vinovat după Întâiul 
dintre Magi, pe lângă gărzile îngrozite, înlemnite ale 
Nunţuului, către lumina zilei. 


STAREA FORTIFICAȚIILOR 


Arbilectorului Sult 
Șef al Inchiziției Maiestăţii Sale 


Eminenţa Voastră, 


Am adus la cunoștință misiunea mea membrilor 
consiliului de conducere din Dagoska. Nu vă va sur- 
prinde să aflați că nu sunt deloc încântați de re- 
ducerea neașteptată a puterilor lor. Ancheta asupra 
dispariției Superiorului Davoust se află în plină desfă- 
surare și cred că rezultatele nu se vor lăsa aşteptate. 
Voi examina fortificatiile oraşului cât de curând 
și voi lua absolut toate măsurile necesare pentru ca 
Dagoska să fie de necucerit. 

Vă voi da în curând şi alte vești. Până atunci, 
slujesc și mă supun. 


Sand dan Glokta 
Superior de Dagoska 

Soarele apăsa pe coamele dărăpănate ale zidurilor. 
Trecea prin pălăria lui Glokta și îi ardea capul încli- 
nat. Trecea prin veşmântul negru al lui Glokta și îi 
ardea umerii diformi. Ameninţa să-i stoarcă ultima 
picătură de apă din trup, să-l lase fără viaţă, să-l zdro- 
bească și să-l ingenuncheze. O dimineaţă încântătoare 
de toamnă în Jermecătoarea Dagoska. 

În vreme ce soarele îl ataca de sus, vântul sărat îl 
ataca frontal. Rafale puternice de pe marea pustie peste 
peninsula stearpă, fierbinţi și înăbușitoare, lovind zi- 
durile cetăţii și imprăștiind nisip salin pretutindeni. 
Vântul înţepa pielea transpirată a lui Glokta, îi usca 
gura, îi irita ochii umplându-i cu lacrimi usturătoare. 
Se pare că până și vremea vrea să scape de mine. 

Practiciana Vitari se balansa pe parapet alături de 
el, cu braţele întinse ca un acrobat pe sârmă. Glokta 
se uită urât la ea, siluetă neagră, lăbărțată pe cerul stră- 
lucitor. Ar putea să meargă pe jos și să nu se mai dea 
în spectacol. Dar, măcar așa, există șansa să cadă. Zidul 
era inalt de cel puţin douăzeci de pași. Glokta își în- 
gădui o umbră de surâs imaginându-și cum practi- 
ciana favorită a Arhilectorului își pierde echilibrul, 
alunecă și se rostogolește în gol de pe zid, cu mâinile 
bătând aerul, încercând să se agaţe de ceva. Poate și un 
strigăt de disperare când cade spre moarte? 

Dar nu a căzut. Câțeaua. Asta pentru ultima in- 
formare pe care i-a trimis-o Arbilectorului. „Schilodul 
continuă să se zbată ca peștele pe uscat. Nu a descope- 
rit încă nici cea mai mică urmă de Davoust sau de 
vreun trădător, cu toate că a interogat jumătate de oraş. 

Unicul om pe care l-a arestat este chiar un membru 
al Inchiziției... “ 

Glokta își umbri ochii cu mâna și privi la soarele 
orbitor. Limba de pământ care lega Dagoska de con- 
tinent se întindea în zare, nu mai lată de o sută de 
pași în punctul cel mai îngust, cu marea sclipitoare 
de o parte și de alta. Drumul care pornea de la porțile 
orașului era o panglică de culoare cafenie printre 
arbuștii galbeni, îndreptându-se către dealurile uscate 
de pe continent. Câteva păsări de mare cu aspect jal- 
nic cârâiau și se învârteau în cercuri deasupra lui, dar 
alte semne de viaţă nu mai erau. 

- Îmi permiţi să-ți folosesc luneta, generale? 

Vissbruck deschise instrumentul şi îl trânti îmbuf- 
nat în mâna întinsă a lui Glokta. Este limpede că își 
spune că are treburi mai bune de făcut decât să-mi facă 
turul fortificațiilor. Generalul respira greu, rămăsese 
țeapăn în poziţie de drepți în uniforma lui impecabilă, 
cu obrajii rotofei lucind de transpiraţie. Se chinuieste 
din răsputeri să-și păstreze atitudinea profesională. Căci 
atitudinea e singurul lucru profesional pe care-l are im- 
becilul ăsta, dar, aşa cum spune Arhilectorul, trebuie să 
ne facem treaba cu ce avem la îndemână. Glokta își duse 
la ochi tubul din bronz. 

Gurkienii ridicaseră o palisadă. Un gard inalt din 
pari la marginea dealurilor, izolând Dagoska de con- 
tinent. De cealaltă parte se vedeau corturi ici şi colo, 
firişoare de fum de la focurile unde se pregătea masa. 
Glokta reuși cu greu să deslușească siluete mititele în 

mişcare, sclipirea soarelui pe metal. Arme și armuri, 
multe, foarte multe. 

- Obișnuiau să vină caravane de pe continent, mur- 
mură Vissbruck. Anul trecut veneau câte o sută pe zi. 
Apoi au început să apară soldații Împăratului, iar ne- 
gustorii s-au împuţinat. Au terminat gardul acum vreo 
două luni. De atunci n-a mai venit nici măcar un măgar 
de povară. Acum totul sosește pe apă. 

Glokta se uită cu atenţie la gard și la tabăra de din- 
colo de el, de la un țărm la celălalt. Oare doar îsi încor- 
dează mușchii într-o demonstraţie de fort? Sau nu-i vorba 
de nicio glumă? Gurkienilor le plac spectacolele bune, dar 
nu se dau în lături nici de la o bătălie bună — cam așa 
au cucerit întregul Sud. Lăsă luneta jos. 

- Câţi gurkieni crezi că sunt? 

Vissbruck ridică din umeri: 

- Imposibil de spus. Cred că pe puţin cinci mii, 
dar ar putea să fie şi mai mulți în spatele dealurilor. 
Nu avem cum să știm. 

Cinci mii. Pe puţin. Dacă e un spectacol, e unul bun. 

— Şi noi câți oameni avem? 

Vissbruck ezită. 

- Am în subordine aproximativ șase sute de soldați 
ai Uniunii. 

Aproximativ șase sute? Aproximativ? Cât de dobi- 
toc poţi să fii? Când eram în armată ştiam numele tu- 
turor soldaţilor din regimentul meu şi ştiam cine era 
cel mai potrivit pentru o anumită misiune. 

— Şase sute? Doar atât? 

- Sunt și nişte mercenari în oraș, dar nu sunt de 
incredere şi adesea ne provoacă și ei neplăceri. După 
părerea mea, sunt doar niște mizerabil: lipsiți de 
caracter. 

Ti-am cerut cifre, nu păreri. 

- Câţi mercenari? 

- Poate o mie acum, poate mai mulți. 

- Cine îi conduce? 

- Un styrian. Cosca. Așa Îşi zice. 

- Nicomo Cosca? 

Vitari se uita la ei de pe parapet, cu una din sprân- 
cenele portocalii ridicată. 

— Îl cunoşti? 

- S-ar putea spune și așa. Credeam că a murit, dar 
se pare că nu există dreptate pe lumea asta. 

Aici nu se înșală. Glokta se întoarse spre Vissbruck. 

- Acest Cosca ascultă de tine? 

- Nu prea. Își ia banii de la Negustorii de Miro- 
denii, așa că ascultă de Magistresa Eider. Teoretic, 
ar trebui să fie la ordinele mele... 

- Dar face doar ce poftește? 

Chipul generalului îi confirmă că avea dreptate. 
Mercenari. O sabie cu două tăișuri. Eficienţi, atâta vreme 
cât îi plătești şi nu îti pui nădejdea în loialitatea lor. 

- lar Cosca are de două ori mai mulți oameni. 

Se pare că dacă vreau să aflu cum este apărată ceta- 
tea nu vorbesc cu cine trebuie. Dar poate că mă poate 
lămuri într-o altă chestiune. 

— Ştii ce s-a întâmplat cu predecesorul meu, Su- 
periorul Davoust? 

Generalul Vissbruck tresări, manifestându-și iritarea. 

- Habar n-am. Nu mă interesa câtuși de puţin 
ce făcea. 

- Hmm, rosti gânditor Glokta, îndesându-şi mai 
tare pălăria pe cap când o altă rafală de vânt îl umplu 
de nisip. Dispariţia Superiorului Inchiziției din oraș? 
Nu te-a interesat câtuși de puţin? 

- Absolut deloc, se răsti generalul. Nu vorbeam 
decât rareori. Se ştia că Davoust era un individ extrem 
de dur. În plus, Inchiziția are treburile ei, iar eu le am 
pe ale mele. 

Ce supărăcios suntem. Toată lumea e așa de când 
am venit în oraş. Ai zice că nu mă vor pe aici. 

- Ai treburile tale, zici? 

Glokta șontâcăi până la parapet și impunse cu to- 
iagul zidăria fărâmițată aproape de călcâiul lui Vitari. 
Se desprinse o bucată de piatră, se rostogoli și căzu 
în gol. După câteva clipe i se auziră pocnetele când 
ajunse în șanțul de jos. Se întoarse spre Vissbruck. 

- În calitatea de comandant al apărării orașului, 
consideri că întreținerea zidurilor se numără printre 
treburile tale? 

Vissbruck se zbârli: 

- Am făcut tot ce mi-a stat în putere! 

Glokta începu să enumere ridicând degetele de 
la mână. 

- Zidurile cetății se fac praf și nu sunt echipate. 
Șanțul de dedesubt nici nu mai există, atât de plin e 
cu gunoaie și mizerii. Porțile nu au mai fost înlocuite 
de ani buni şi se dezmembrează doar când te uiţi la ele. 

Dacă mâine ne-ar ataca gurkienii, cred că am fi într-o 
situație extrem de neplăcută. 

- Dar nu din cauză că eu aș fi dat dovadă de negli- 
jență, te asigur! Din cauza caniculei și a vântului și a 
aerului sărat, lemnul și metalul putrezesc foarte repede 
şi nici pietrele nu o duc mult mai bine! Îţi dai seama 
ce corvoadă titanică? 

Generalul întinse mâna la zidurile înalte care se 
rotunjeau pe ambele părți spre mare. Chiar și aici în 
vârf, parapetul era suficient de lat cât să treacă o 
căruţă pe el, iar la bază zidurile erau și mai groase. 

- Am prea puţini zidari calificați, iar materiale nici 
atât! Banii pe care mi-i trimite Consiliul Închis abia 
dacă ajung pentru întreţinerea Citadelei! Și banii de 
la Neguţătorii de Mirodenii abia dacă ajung pentru 
întreţinerea zidurilor Orașului Superior... 

Nătărăul! S-ar crede că n-a avut nici cea mai mică 
intenție să apere orașul! 

— Citadela nu poate fi aprovizionată de pe mare dacă 
restul Dagoskăi pică în mâinile gurkienilor, așa este? 

Vissbruck clipi des: 

- Păi, nu, dar... 

- Zidurile Oraşului Superior îi ţin pe localnici deo- 
parte, dar sunt prea lungi, prea scunde și prea subțiri 
ca să reziste în faţa unui atac concertat, de acord? 

- Da, aşa cred, dar... 

— Aşa că orice plan care consideră Citadela sau 
Orașul Superior linia noastră principală de apărare 
este doar un plan prin care se încearcă să se câștige 
timp. Timp ca să primim ajutoare. Ajutoare care vor 

întârzia destul de mult, dat fiind că armata noastră 
este ocupată în Englia, la sute de kilometri depărtare. 
Ajutoare care, de fapt, nu vor veni niciodată. Şi dacă 
zidurile exterioare cad, oraşul este pierdut. 

Glokta lovi cu toiagul în dalele prăfuite de pe jos. 

- Aici trebuie să ne înfruntăm cu gurkienii şi tre- 
buie să-i respingem. Orice altă chestiune este lipsită 
de însemnătate. 

- Lipsită de însemnătate, ciripi Vitari ca pentru 
sine, țopăind dintr-o parte a parapetului în cealaltă. 

Generalul se încruntă. 

- Nu pot face altceva decât ce Îmi ordonă Lordul 
Guvernator și consiliul său. Iar opinia generală este 
că Orașul Inferior este o cantitate neglijabilă și poate 
fi sacrificat. Nu răspund de politica întregului... 

- Dar eu da. 

Glokta îl privi fix în ochi pe Vissbruck o clipă 
mult prea lungă. 

- De acum înainte absolut toate resursele vor fi di- 
recționate către repararea și consolidarea zidurilor 
cetăţii. Parapete noi, porți noi, toate pietrele crăpate 
să fie înlocuite. Nu vreau să văd nici măcar crăpătură 
cât pentru o furnică, darămite pentru armata gurkiană. 

— Cine să facă toate astea? 

- La urma urmei, localnicu au construit toate astea 
pe vremuri, nu-i așa? Printre ei trebuie să existe mun- 
citori calificaţi. Caută-i, găseşte-i și angajează-i. Cat 
priveşte șanțul, vreau să-l faci sub nivelul mării. Așa 
că, în cazul în care vin gurkienii, să-l putem inunda 
și să transformăm Dagoska într-o insulă. 

- Dar toate astea o să dureze luni întregi! 

- N-ai decât două săptămâni la dispoziţie. Poate 
nici atât. Înrolează-i pe toţi bărbaţii care nu-ţi sunt 
de folos la fortificaţii. Şi pe femei, şi pe copii. Pe toți 
cei care sunt capabili să țină o sabie în mână. 

Vissbruck se uită urât la Vitari. 

- Şi oamenii tăi din Inchiziţie ce treabă au? 

- Sunt mult prea ocupați cu interogatoriile încer- 
când să afle ce s-a întâmplat cu ultimul Superior pe care 
l-aţi avut aici. Sau sunt mult prea ocupați să mă pă- 
zească, să-mi supravegheze camerele și să stea de strajă 
la porțile cetății zi și noapte, ca să nu pățească și Su- 
periorul cel nou același lucru. N-ar fi păcat, Vissbruck, 
dacă aș dispărea înainte ca fortificațiile să fie gata? 

- Bineînţeles, Superiorule, mormăi generalul. 

Dar fără entuziasm exacerbat, aș zice. 

- Însă absolut toată lumea trebuie să pună mâna 
la lucru, inclusiv soldații tăi. 

- Dar nu te poți aştepta ca oamenii mei să... 

- Mă aştept ca fiecare să-și facă treaba. Cui nu-i 
convine, poate să se întoarcă în Adua. Să se întoarcă 
și să-i explice Arhilectorului ce a avut împotriva dis- 
poziţiilor mele. 

Glokta îi aruncă generalului rânjetul lui știrb. 

- Nimeni nu e de neînlocuit, generale, nimeni. 

Chipul rozaliu al lui Vissbruck se umpluse de bro- 
boane mari de transpirație. Gulerul ţeapăn al unifor- 
mei era întunecat cu pete de umezeală. 

— Desigur, fiecare trebuie să-și facă treaba! Lucrările 
la șanțuri vor începe imediat! 

Încercă un surâs care nu convingea pe nimeni. 

- O să găsesc oameni, dar voi avea nevoie de bani, 
Superiorule. Oamenii trebuie să fie plătiți dacă mun- 
cesc, chiar şi localnicii. Şi mai avem nevoie și de ma- 
teriale, și totul trebuie adus pe mare... 

- Împrumută ce-ţi trebuie și apucă-te de lucru. Lu- 
crează pe datorie. Promite tot, dar sș nu dai nimic 
deocamdată. Eminenţa Sa se va îngriji de aspectul fi- 
nanciar. Bine-ar face. Vreau să mă informezi în fie- 
care dimineaţa de starea lucrărilor. 

- În fiecare dimineață. 

- Ai multă treabă, generale. În locul tău, eu n-aş 
mai zăbovi. 

Vissbruck ezită o clipă, de parcă n-ar fi fost sigur 
dacă nu cumva ar fi trebuit să salute milităreşte. În 
cele din urmă se răsuci pe călcâie şi se îndepărtă cu 
mers apăsat. 

Enervarea unui soldat de meserie căruia îi dă ordine 
un civil, sau e vorba despre ceva mai mult? Oare îi dau 
peste cap planurile bine întocmite? Poate chiar planuri 
de a vinde cetatea gurkienilor? 

Vitari sări de pe parapet pe culoarul circular. 

- Eminenţa Sa se va îngriji de aspectul financiar? 
Cat noroc crezi că ai putea avea? 

Glokta se uită urât după ea, apoi se uită urât la 
dealurile de pe continent, apoi se uită urât la Cita- 
delă. Pericole pretutindeni. Sunt prins în capcană între 
Arhilector şi gurkieni şi îmi ține de urât un trădător ne- 
cunoscut. Ar fi o minune dacă aş apuca ziua de mâine. 

Un optimist convins ar fi spus că e o tavernă. Dar 
n-are cum să merite acest nume. O cocioabă mirosind 
a urină, utilată cu ceva resturi de mobilier pătate cu 
transpirație străveche şi cu alte lichide de dată mai re- 
centă. Un soi de canal de scurgere fără scurgere. Nu-ţi 
puteai da seama care sunt clienţii și care sunt chelne- 
rii, toți beţi și tolăniți fiecare pe unde a apucat în căldura 
zilei. Nicomo Cosca, renumitul aventurier, dormea 
buștean în mijlocul acestui tablou al depravării. 

Își proptise scaunul de peretele jegos pe picioarele 
din spate și își pusese o cizmă pe masă. Probabil că 
pe vremuri fusese o cizmă elegantă, extrem de fru- 
moasă, din piele styriană neagră cu pinteni și cata- 
rame aurite. Fusese. Acum carâmbul era deformat şi 
ros de atâta folosinţă, cu negrul transformat într-un 
cenușiu murdar. Pintenul era rupt, poleiala de pe ca- 
tarame se cojea lăsând să se vadă metalul pătat de 
rugină. Printr-o gaură din talpă se uita pe furiș la 
Glokta o bucăţică roz de piele plină de bășici. 

Nu cred că există o cizmă mai potrivită cu poseso- 
rul ei. Mustăţile lungi ale lui Cosca probabil că ar fi 
trebuit să fie date cu ceară și ridicate în furculiță după 
moda filfizonilor styrieni, însă atârnau moi și ofilite 
pe lângă gura lui intredeschisă. Gâtul și maxilarul îi 
erau acoperite cu barbă de o săptămână, ceva între 
barba cinstită și țepii neglijenţi, iar deasupra guleru- 
lu: se vedea o spuzeală scabroasă care începuse să se 
cojească. Părul slinos îi stătea ridicat în toate părțile, 
cu excepţia chelie: rotunde din creștet, colorată de 
soare intr-un roșu fioros. Broboane de transpirație 

pe pielea ridată, o muscă indolentă care se târa pe faţa 
buhăiră. O sticlă goală răsturnată pe masă. Alta, pe 
jumătate plină, în poala lui. 

Vitari cuprinse cu privirea acest tablou al beție: 
şi neglijenţei crase, cu o expresie de dispreț evidentă 
în pofida măștii. 

- Așadar este adevărat, n-ai murit. 

Nu tocmai. 

Cosca se chinui să-și deschidă un ochi injectat, 
clipi, se uită chiorâș la ea și începu să zâmbească ușor. 

- Pe legea mea, dacă nu e Shylo Vitari. Viaţa incă 
mai reușește să mă ia prin surprindere. 

Își strâmbă gura schimonosindu-se, privi în jos şi 
descoperi sticla de pe genunchi, o ridică și luă o dușcă 
lungă, însetată. Înghiţituri mari, de parcă ar fi fost 
apă. Beţiv experimentat, ca și cum ar fi fost vreun dubiu. 
Nu tocmai persoana căreia să i se încredinţeze apărarea 
orașului. Așa ai crede la o primă vedere. 

- N-am crezut că am să te mai văd vreodată. De 
ce nu-ți scoţi masca? Îmi răpește bucuria de a-ți vedea 
intreaga frumusețe. 

— Păstrează-ți vorbele astea pentru curvele tale, 
Cosca. N-am nevoie să mă îmbolnăvesc de ce ai tu. 

Mercenarul scoase un gâjâit, jumătate hohor de 
râs, jumătate tuse. 

- Încă mai ai maniere de prințesă, hârâi el. 

- Atunci căcăstoarea asta e un palat. 

Cosca ridică din umeri. 

- Toate seamănă între ele dacă ești suficient de beat. 

— Și crezi că o să fii vreodată suficient de beat? 

- Nu. Dar merită să incerc. 

Ca şi cum ar fi vrut să-și întărească spusele, supse 
o altă gură din sticlă. 

Vitari se cocoță pe marginea unei mese. 

- Ce vânt te aduce prin părțile astea? Credeam că 
ai treabă să imprăștii blenoragie prin Styria. 

- Popularitatea mea începuse să scadă prin locu- 
rile natale. 

- Adică ai jucat joc dublu cam de multe ori, nu? 

- Cam așa ceva. 

-~ Şi dagoskanii te-au primit cu braţele deschise? 

- Aş fi preferat să mă întâmpini tu cu picioarele 
deschise, dar nu poți să le ai pe toate pe lumea asta. 
Cine-i prietenul tău? 

Cu piciorul chinuit, Glokta trase un scaun rahi- 
tic Și se așeză, sperând că nu se va face fărâme sub 
greutatea lui. N-ar fi tocmai indicat să mă prăbușesc 
peste un morman de bețe rupte. 

- Numele meu este Glokta, rosti el intinzându-și 
gâtul asudat la stânga și la dreapta. Superiorul Glokta. 

Cosca îl privi lung, multă vreme. Cu ochi injectați, 
infundaţi în orbite, cu pleoape grele. Și totuși par a 
chibzui la ceva. Poate că nu este chiar atât de beat pe 
cât pretinde. 

- Cel care a luptat în Gurkhul? Aţi fost colonel 
de cavalerie? 

Glokta simţi cum i se zbate o pleoapă. Cu greu 
ai putea spune că sunt acel om, dar se pare că sunt sur- 
prinzător de bine ținut minte. 

- Am renunţat la armată de câțiva ani. Mă miră 
Că ai auzit de mine. 

- Un luptător trebuie să-și cunoască dușmanii, iar 
un mercenar nu ştie niciodată care-i va fi următorul 
inamic. Merită să cunoști cât mai multe despre per- 
soanele importante din cercurile militare. Acum ceva 
vreme am auzit pomenindu-se de tine ca fiind un om 
de care trebuie să ţii cont. Cutezător și inteligent, asta 
am auzit, insă nesăbuit. După aceea n-am mai aflat 
nimic. Şi iată-te, te ocupi cu altele acum. Pui întrebări. 

— Nesăbuinţa nu mi-a folosit, ridică Glokta din 
umeri. lar un om trebuie să-și găsească o preocupare. 

- Bineînțeles. Niciodată să nu pui la îndoială ale- 
gerile cuiva, așa zic. N-ai de unde să-i cunoști moti- 
vele. Ai venit să bei ceva, Superiorule? Mă tem că 
n-au nimic mai bun decât pișatul ăsta, spuse agitând 
sticla. Sau ai niscaiva întrebări pentru mine? 

Chiar că am şi nu doar niscaiva. 

- Te pricepi la asedii? 

- Dacă mă pricep? exclamă Cosca cu stropi de salivă. 
Mă întrebi dacă mă pricep? Nu duc lipsă de experienţă... 

- Nu, murmură Vitari peste umăr. Doar de dis- 
ciplină și loialitate. 

- Mda, mă rog, se incruntă Cosca la ea, depinde 
pe cine întrebi. Dar am fost și la Etrina, şi la Muris. 
Două asedii serioase. Și am atacat eu însumi Visse- 
rine timp de câteva luni, şi aproape că am cucerit-o, 
dacă nu m-ar fi luat prin surprindere diavolița aia de 
Mercatto. Ne-a atacat cu cavaleria înainte de răsărit, 
cu soarele în spate și aşa mai departe, căţeaua... 

- Am auzit că ai fost mort de beat atunci, mur- 
mură Vitari. 

- Mda, mă rog... Şi după aia am apărat Borletta 
vreme de șase luni impotriva Marelui Duce Orso... 

Vitari pufni: 

- Până când te-a mituit ca să-i deschizi porțile. 

Cosca schiță un zâmbet sfios. 

- O grămadă de bani. Dar nici n-a trebuit să se 
lupte. Măcar meritul ăsta să mi-l recunoști, Shylo. 

- Nimeni nu trebuie să se lupte cu tine dacă are 
punga plină. 

Mercenarul rânji cu gura până la urechi. 

— Sunt exact ceea ce sunt şi niciodată nu am pre- 
tins că sunt altceva. 

— Aşadar ai obiceiul să-ți trădezi stăpânul? îl in- 
trebă Glokta. 

Styrianul ingheţă cu sticla la jumătatea drumului 
spre gură. 

- Superiorule, mă jigneşti profund. O fi Nicomo 
Cosca mercenar, totuși, mai există niște reguli. Într-un 
singur caz aş intoarce spatele celui care m-a angajat. 

- $i anume? 

Cosca rânji larg. 

- Dacă altcineva îmi oferă mai mult. 

Aha, codul mercenarului. Sunt unii care ar face orice 
pentru bani. Majoritatea ar face absolut orice dacă li 
se plăteşte îndeajuns. Ar face, poate, să dispară un Su- 
perior al Inchiziției? 

- Ştii ce s-a întâmplat cu predecesorul meu, Su- 
periorul Davoust? 

- Ha! Enigma cu torţionarul invizibil! 

Dus pe gânduri, Cosca îşi scărpină barba sli- 
noasă, își râcâi eczema de pe gât și examină cojițele 
de sub unghie. 

— Cine știe și cui îi pasă? Individul era un porc. L-am 
cunoscut prea puţin, dar nu mi-a plăcut deloc. Avea 
o sumedenie de dușmani și, în caz că nu te-ai prins, 
aici e un cuib de şerpi. Dacă vrei să știi cine l-a mușcat... 
nu-i asta treaba ta să afli? Eu sunt ocupat acum. Beau. 

Destul de verosimil. 

- Ce părere ai de prietenul nostru comun, gene- 
ralul Vissbruck? 

Cosca își vâri gâtul între umeri și se lăsă mai jos 
pe scaun. 

- Omul ăla-i un copil. Se joacă de-a soldaţii. 
Cârpăcește la castelașul lui, la gărduleţul lui, când zi- 
durile cetății sunt cele care contează. Pierde-le și ai 
pierdut și partida, asta zic eu. 

- M-am gândit exact la același lucru. În fond, poate 
că apărarea orașului ar putea încăpea pe mâini și mai 
nepricepute. Deja s-a început lucrul la zidurile cetății 
și la șanțul din jur. Sper să-l putem inunda. 

Cosca ridică o sprânceană. 

- Bun. Inundaţi-l. Gurkienilor nu le place apa. De-aia 
sunt marinari atât de proști. Inundaţi-l. Foarte bine. 

Își dădu capul pe spate şi sorbi ultimele picături 
din sticlă, apoi o azvârli cât colo pe podeaua mizeră, 
se șterse la gură cu mâna murdară, apoi își şterse mâna 
de piepții cămășii pătate de transpiraţie. 

- Măcar e cineva care ştie ce face. Ce zici, poate 
că atunci când ne-or ataca gurkienii vom rezista mai 
mult decât câteva zile? 

Cu condiţia să nu fim trădaţi dinainte. 

- N-avem de unde şti, poate că gurkienii nu 
vor ataca. 

- O, eu sper să atace. 

Cosca vâri mâna sub scaun și scoase o altă sticlă. 
Îi licăriră ochii atunci când îi scoase dopul cu dinţii 
şi-l scuipă pe jos. 

- Sunt plătit dublu pe timp de luptă. 


Seara şi o briză milostivă răcorea sala de audienţe. 
Glokta se sprijini de perete urmărind umbrele care 
se întindeau peste orașul de dedesubt. 

Lordul Guvernator întârzia. Încearcă să-mi arate 
cd tot el e la conducere, indiferent ce spune Consiliul 
Închis. Dar pe Glokta nu-l deranja să stea liniştit o 
vreme. Fusese o zi istovitoare. Târându-se prin oraş 
pe caniculă, inspectând zidurile, porțile, trupele. Pu- 
nând întrebări. Întrebări la care nimeni nu a dat 
răspunsuri satisfăcătoare. Piciorul îi pulsa, spatele îl 
durea, mâna i se jupuise de la toiag. Dar nu mi-e mai 
rău decât de obicei. Sunt încă pe picioarele mele. Una 
peste alta, a fost o zi bună. 

Soarele incandescent era învăluit în fâșii de nori 
portocalii. Sub el, o felie prelungă de mare arunca scân- 
teieri argintii în ultimele raze ale zilei. Zidurile cetății 
aruncaseră deja în beznă dărăpănăturile insalubre din 
Orașul Inferior, iar clopotniţele înalte ale marelui 

templu se întindeau peste acoperișurile Orașului Supe- 
rior, urcând stânca spre Citadelă. Dealurile de pe con- 
tinent nu erau decât o sugestie îndepărtată, năpădite 
de umbre. Și mișunând de soldaţi gurkieni. Pândindu-ne 
toate mișcările, așa cum şi noi le pândim pe ale lor, de 
bună seamă. Urmărindu-ne cum ne săpăm șanțurile, 
cum ne peticim zidurile, cum ne întărim porțile. Dar 
mă întreb câtă vreme se vor mulțumi doar să ne observe? 
Cât va mai dura până când soarele va asfinți pentru noi? 

Ușa se deschise, iar Glokta își întoarse capul, 
strâmbându-se când îi trosni gâtul. Fiul Lordului Gu- 
vernator, Korsten dan Vurms. Închise ușa după el și 
intră în sală cu pași hotărâți, pocnind cu tocurile 
imbrăcate în metal pe pardoseala de mozaic. Aha, floa- 
rea tinerii nobilimi a Uniunii. Aproape că-i pot simți 
distincția. Sau a tras careva o bășină? 

- Superiorule Glokta! Sper că nu te-am lăsat să mă 
aștepți prea mult. 

- Ba m-ai lăsat, răspunse Glokta șontâcăind spre 
masă. Aşa se întâmplă de obicei când întârzii la o 
întrevedere. Î lași pe celălalt să aștepte. 

Vurms se încruntă uşor. 

— Atunci Îmi cer scuze, spuse cu cel mai puţin apo- 
logetic ton posibil. Cum ţi se pare orașul nostru? 

- Foarte cald și plin de trepte, răspunse Glokta pră- 
vălindu-se într-unul din scaunele elegante. Unde este 
Lordul Guvernator? 

Încruntătura se adânci. 

— Mă tem că tatăl meu nu se simte bine și nu poate 
lua parte la întrevederea noastră. Înţelegi că este 

bătrân şi are nevoie de odihnă. Pot vorbi eu în nu- 
mele lui oricând. 

— Serios? Şi ce aveţi voi doi de spus? 

— Tatăl meu este extrem de ingrijorat de faptul că 
te-ai apucat de lucru la fortificaţii. Am aflat că solda- 
ņilor Regelui li s-a ordonat să sape gropi în peninsulă, 
in loc să rămână să apere zidurile Orașului Superior. 
Îţi dai seama că ne lași la mâna băștinașilor! 

Glokta pufni. 

- Băştinașii sunt şi ei cetățeni ai Uniunii, chiar 
dacă nu le convine asta. Și crede-mă, sunt mult mai 
milostivi decât gurkienii. Am aflat pe pielea mea cât 
de milostivi sunt. 

- Nu sunt decât niște primitivi! exclamă batjoco- 
ritor Vurms, pe deasupra și periculoși! Nu ești de su- 
ficient timp aici ca să pricepi amenințarea pe care o 
reprezintă! Ar trebui să stai de vorbă cu Harker. Are 
idei destul de bune despre cum trebuie să ne purtăm 
cu primitivii. 

- Am stat de vorbă cu Harker și nu mi-au plăcut 
ideile lui. Ba chiar cred că s-ar putea să se vadă obli- 
gat să şi le reconsidere acolo la subsol, în intuneric. 
Presupun că exact asta face acum, cât de repede îi per- 
mite bobul de creier. În ceea ce priveşte temerile tatălui 
tău, să știi că nu trebuie să se mai preocupe de apăra- 
rea orașului. Pentru că este un om în vârstă, care are 
nevoie de odihnă, nu mă îndoiesc că va fi bucuros 
să-mi incredinţeze mie această responsabilitate. 

Un licăr de mânie traversă trăsăturile chipeșe ale 
lui Vurms. Deschise gura să scoată o înjurătură, dar 

se răzgândi în ultima clipă. Așa și trebuie. Se sprijini 
de speteaza scaunului, frecându-și gânditor degetul 
mare de arătător. Când vorbi, spusele îi fură însoţite 
de un zâmbet prietenos și o blândeţe fermecătoare. 
Acum încep și lingușelile. 

- Superiorule Glokta, am senzaţia că am pornit 
cu stângul... 

- Eu nu am decât un picior sănătos. 

Surâsul lui Vurms pâlpai, dar el insistă: 

- Este evident că tu deții toate atuurile pentru 
moment, dar tatăl meu are o mulțime de prieteni în 
Midderland. Dacă am chef, îţi pot pune bețe în roate. 
Sau îți pot fi de mare ajutor... 

- Mă bucur nespus că ai decis să cooperezi. Poți 
incepe prin a-mi spune ce s-a întâmplat cu Superio- 
rul Davoust. 

Surâsul se şterse cu totul. 

- De unde să ştiu eu? 

— Fiecare ştim câte ceva. lar unii știu mai multe 
decât alții. Să fie şi cazul tău, Vurms? 

Fiul Lordului Guvernator se gândi puţin inainte 
să răspundă. E greu de cap, sau e vinovat? Se gândește 
cum m-ar putea ajuta, sau cum să-și ascundă urmele? 

— Ştiu că băștinașii îl urau. Mereu complotau impo- 
triva noastră, iar Davoust îi urmărea neobosit pe 
trădători. N-am nicio îndoială că a căzut victimă unei 
uneltiri de-a lor. În locul tău aș pune întrebări în 
Oraşul Inferior. 

- O, dar eu sunt încredinţat că răspunsurile se 
găsesc aici, în Citadelă. 

- Nu la mine, se rățoi Vurms, măsurându-l pe 
Glokta din cap până în picioare. Crede-mă când iți 
spun că aș fi tare bucuros dacă Davoust s-ar mai afla 
printre noi. 

Poate că da, sau poate că nu, dar astăzi nu vom mai 
primi răspunsuri. 

- Bine. Spune-mi, atunci, care este starea maga- 
zinelor din oraş. 

- Starea magazinelor? 

- Mâncare, Korsten, mâncare. Înţeleg că, din mo- 
ment ce gurkienii ne-au închis căile de aprovizionare 
pe uscat, totul trebuie adus pe mare. Iar hrănirea 
populaţiei este una din preocupările majore ale unui 
guvernator. 

— Tatăl meu se îngrijește întotdeauna de nevoile 
oamenilor lui! se răţoi Vurms. Avem provizii pentru 
șase luni! 

- Şase luni? Pentru toţi locuitorii? 

- Bineînțeles. 

Mai bine decât m-am aşteptat. Măcar o grijă mai puțin 
din tot noianul ăsta de probleme. 

- Dacă nu-i punem la socoteală și pe băștinași, 
adăugă Vurms de parcă ar fi vorbit despre ceva com- 
plet lipsit de însemnătate. 

Glokta făcu o pauză. 

— Şi ce vor mânca dacă gurkienii asediază oraşul? 

Vurms ridică din umeri. 

- Nu m-am gândit la asta. 

- Nu te-ai gândit? Şi ce crezi că se va întâmpla 
atunci când vor începe să sufere de foame? 

- Păi... 

- Haos! Asta se va întâmpla! Nu putem apăra orașul 
cu patru cincimi din populație împotriva noastră! 

Glokta își supse dezgustat gingiile găunoase. 

- Te duci la negustori și faci rost de provizii 
pentru şase luni! Pentru toată lumea! Vreau ca și 
şobolanii din canale să aibă ce mânca şase luni de 
acum încolo! 

- Da ce crezi că sunt? şuieră Vurms. Servitorul tău? 

— Eşti exact ce vreau eu să fii. 

Orice urmă de amabilitate dispăruse de pe chipul 
lui Vurms. 

- Sunt fiul Lordului Guvernator! Nu accept să mi 
se vorbească în felul acesta! 

Picioarele scaunului scârțâiră jalnic când se ridică 
brusc cu intenţia de a părăsi încăperea. 

- Foarte bine, murmură Glokta. O corabie pleacă 
în fiecare zi spre Adua. O corabie rapidă, care îşi duce 
marfa direct în Casa Intrebărilor. Acolo ţi se va vorbi 
altfel, crede-mă. Aș putea să-ţi fac rost de o cabină 
la bord. 

Vurms se opri în loc. 

- N-ai să îndrăzneștu! 

Glokta zambi. Cu cel mai respingător, mai bat- 
jocoritor, mai fără de dinți zâmbet pe care îl avea 
în arsenal. 

- N-ai tu curajul să pui rămășag pe ce îndrăznesc 
sau nu să fac. Cât curaj ai? 

Tânărul își umezi buzele, dar nu fu în stare să 
susțină privirea lui Glokta. 

Așa m-am gândit şi eu. Mi-aminteşte de vechiul meu 
prieten, căpitanul Luthar. Doar zorzoane și infatuare, 
dar fără suport moral. Împunge-l cu un ac și se va 
dezumfla ca un burduj. 

- Hrană pentru șase luni. Pentru șase luni și pen- 
tru absolut toată lumea. Și ai grijă să se rezolve fără 
întârziere. Servitorule. 

- Desigur, mârâi Vurms, încă privind furios podeaua. 

- După aceea ne vom ocupa de apă. Fântâni, cis- 
terne, pompe. Oamenii au nevoie să bea ceva după 
ce mănâncă alimentele pe care le-a: procurat cu atâta 
trudă, nu crezi? Îmi vei raporta în fiecare dimineață. 

Vurms îşi încleșta și își descleșta pumnii lăsaţi pe 
lângă corp, maxilarele i se frământau mânioase. 

- Desigur, reuși să bolborosească. 

- Desigur. Acum poţi să pleci. 

Glokta îl urmări cum se indepărtează. Am vorbit 
cu doi din patru. Doi din patru, şi mi-am făcut doi 
dușmani. Am nevoie de aliați dacă vreau să am sorti 
de izbândă aici. Fără aliaţi nu voi rezista, indiferent de 
documentele pe care le dețin. Fără aliați nu îi voi ține 
pe gurkieni în afara orașului, dacă se hotărăsc să încerce 
să-l cucerească. Mai rău încă, tot n-am aflat nimic despre 
Davoust. Un Superior al Inchiziției care a intrat în 
pământ. Să sperăm că Avhilectorul va avea răbdare. 

Speranţă, Arbilector, răbdare. Glokta se încruntă. 
Astea trei n-au mers niciodată mână în mână. 


CUM RĂMÂNE CU ÎNCREDEREA? 


Roata de la căruţă se învârt incet, scârțâind. Apoi 
se învârti iarăşi, tot scârțâind. Ferro se uită urât la ea. 
A naibii roată. A naibii căruţă. Îşi redirecționă supă- 
rarea de la roată la cel care conducea căruța. 

Al naibii ucenic. Nu avea încredere în el nici cât 
negru sub unghie. Ochii lui se opriră asupra ei, 
zăboviră insolenți o clipă, apoi trecură iute mai de- 
parte. De parcă ar fi ştiut ceva despre Ferro ce nici 
ea nu ştia. Şi asta o infuria. Îşi luă privirea de la el și 

se uită la primul cal şi la călăreţul lui. 

Al naibii tânăr Unionist, cu spinarea lui țeapănă, 
stând în șa ca un rege pe tron, de parcă faptul că se 
născuse cu un chip drăgălaș ar fi fost o realizare cu 
care să se fălească până la sfârşitul zilelor. Frumușel 
şi îngrijit, şi grațios ca o prințesică. Ferro rânji fu- 
nest ca pentru sine însăși. Prințesica Uniunii, asta era. 
Îi detesta pe cei care arătau bine chiar mai mult decât 
ii detesta pe cei urâţi. Niciodată nu trebuie să te 
încrezi în frumusețe. 

Dar ar fi trebuit să cauţi mult şi bine un om mai 
puţin atrăgător decât ticălosul uriaș cu nouă degete. 
Cocârjat în şa ca un sac imens cu orez. În permanenţă 
mișcându-se lent, scărpinându-se, smârcâindu-se, ru- 
megând ca un bou. Încercând să dea impresia că nu 
are urmă de violenţă criminală în el, că nu are urmă 
de furie cumplită în el, că nu are urmă de diavol în el. 
Dar ea ştia că nu e adevărat. Bărbatul îi făcu un semn 
cu capul, iar ea se incruntă la el. Era un diavol deghi- 
zat în piele de vacă, iar ea nu putea fi prostită. 

Însă era mai bun decât Navigatorul naibii. Care 
vorbea mereu, zâmbea mereu, râdea mereu. Ferro de- 
testa vorbăria, și zâmbetele, și râsetele, pe fiecare mai 
mult decât pe celelalte. Omuleț nesărat cu povești nesă- 
rate. Dar ea simţea că, sub masca tuturor minciunilor, 
uneltea, îi ţinea pe toți sub observaţie. 

Mai rămânea doar Întâiul dintre Magi și în el se 
incredea cel mai puţin. Observă cum îi alunecă ochii 
spre căruță. La sacul în care ascunsese cutia. Cutie 
pătrățoasă, cenușie, veche, grea. Își inchipuise că nu-l 
vede nimeni, dar ea îl văzuse. Plin de secrete, aşa era 
omul ăsta. Ticălosul pleșuv, cu gâtul lui gros și to- 
iagul lui din lemn, purtându-se de parcă toată viața 
nu făcuse decât fapte bune, purtându-se de parcă habar 
nu avea cum să faci un om să explodeze. 

— Ai dracului de albi nenorociţi, își șopti ca pen- 
tru sine. Se aplecă, scuipă pe drum şi se uită urât la 
Cei cinci tovarăşi ai ei care mergeau în față. De ce oare 
il lăsase pe Yulwei s-o convingă să ia parte la demenţa 
asta? Să plece într-o călătorie în vestul friguros unde 

nu avea nicio treabă. Ar fi trebuit să fie în sud, unde 
să se lupte cu gurkienii. 

Să-i facă să plătească ce-i datorau. 

Înjurându-l în gând pe Yulwei, îi urmă pe ceilalți 
spre pod. Arăta incredibil de vechi — cu roci poroase 
pătate de licheni, cu făgașe adânci pe unde trecuseră 
roțile altor căruţe. Mii de ani de căruţe care l-au traver- 
sat încolo și încoace. Sub el bolborosea apa, rece, înver- 
șunată, tumultuoasă. Lângă pod era o colibă amărâtă, 
ghemuită în peisaj de ani nesfârșiți. Vântul tăios smul- 
gea smocuri de fum din coș și le împrăștia peste ţinut. 

Afară era un soldat singur. Probabil că trăsese 
paiul cel scurt. Se lipise de perete şi se înfofolise în 
mantia grea, firele de păr de cal de pe coif se zbăteau 
în rafalele de vânt, iar sulița zăcea uitată alături. Bayaz 
își struni calul înainte de pod şi îl salută cu o mișcare 
a capului. 

- Mergem spre câmpie. Spre Darmium. 

- Nu v-aș sfătui. E periculos. 

Bayaz surâse. 

- Pericolul înseamnă câştig. 

— Cașuigul nu poate opri o săgeată, prietene, spuse 
soldatul măsurându-i din priviri și trăgându-și nasul. 
Ce grup pestriţ sunteți! 

- Strâng luptători buni de pe unde pot. 

- Sigur, rosti uitându-se la Ferro care se încruntă 
amarnic la el. Sunt convins că sunt niște luptători 
duri, dar realitatea e că în câmpii domnește moar- 
tea, acum mai mult ca oricând. Mai sunt negustori 
care se încumetă să meargă acolo, însă nu se mai 

întorc niciodată. Nebunul ăla de Cabrian şi-a trimis 
oamenii în câmpie să jefuiască tot ce apucă. Şi pe Sca- 
rio, și pe Goltus, deși ăștia sunt nițeluş mai milos- 
tivi. De partea asta a apei mai avem ceva respect față 
de lege, dar, odată ajunși de partea cealaltă, sunteți 
pe cont propriu. Nimeni nu vă va ajuta în câmpie. 

Îşi trase iarăși nasul. 

- Absolut nimeni. 

Bayaz dădu mohorât din cap. 

- Nici nu avem nevoie de ajutor. 

Își indemnă calul şi începu să traverseze podul 
prin făgașele săpate. Ceilalți îl urmară, mai întâi Pi- 
cior-Lung, apoi Luthar, apoi Nouădegete. Quai scu- 
tură dârlogii și căruţa se puse în mișcare uruind. Ferro 
incheia convoiul. 

- Absolut nimeni! strigă după ea soldatul înainte să 
se adăpostească la loc, lângă peretele rugos al colibei. 


Marea câmpie. 

Ar fi trebuit să fie un ținut bun pentru călărit, un 
ținut sigur. Ferro ar fi putut să zărească dușmanul de 
la kilometri depărtare, dar nu zări pe nimeni. Doar 
covorul imens de iarbă înaltă unduindu-se, zbuciu- 
mându-se în vânt, întinzându-se în toate direcţiile, și 
mai departe, foarte departe, până la linia orizontului. 
Doar brazda fostelor urme spărgea monotonia, o linie 
de iarbă mai scurtă, mai uscată, cu petice de pământ 
negru, traversând câmpia, dreaptă ca zborul săgeți. 

Lui: Ferro nu-i plăcea, nu-i plăcea deloc această mo- 
notonie imensă. Călărea incruntată, aruncând priviri 

furișe la stânga și la dreapta. În Ținuturile Haine din 
Kanta, pământul sterp avea anumite caracteristici — 
bolovani sparți, văi veștejite, copaci uscați cu umbre 
ca niște gheare, cute în țărână, pline de culori, creste 
scăldate în lumină. În Ținuturile Haine din Kanta, 
cerul era gol, nemișcat, un bazin strălucitor în care 
nu erau decât soarele orbitor ziua și stelele strălu- 
citoare noaptea. 

Aici totul era pe dos într-un mod bizar. 

Pământul era inexpresiv, insă cerul era plin de 
mișcare, plin de haos. Nori falnici se înălţau ame- 
nințători peste câmpie, întunericul și lumina se 
involburau în spirale colosale, măturând câmpia cu 
vântul aprig, schimbând direcţia, întorcându-se, 
despărțindu-se şi contopindu-se iar, aruncând um- 
bre monstruoase, fluide, pe pământul înfricoșat, 
amenințând să-i strivească pe cei șase călători minus- 
culi, dimpreună cu minuscula lor căruță, într-un 
potop ce va ineca lumea. Și toate acestea peste umerii 
gheboșaţi ai lui Ferro, mânia lui Dumnezeu deve- 
nită realitate. 

Era un tărâm straniu, în care nu avea ce să caute. 
Avea nevoie de motive ca să se afle aici, motive solide. 

- Hei, Bayaz! strigă, indemnându-și calul să-l 
ajungă din urmă. Unde mergem? 

- Hm, mârâi el, încruntându-se la iarba culcată de 
vânt, uitându-se de la nimic la nimic. Mergem spre 
vest, peste câmpie, spre marele fluviu Aos, până la 
Munții Sparți. 

- Şi după aia? 

Observă cum i se adâncesc ridurile din jurul ochi- 
lor și cele de pe frunte, cum își strânge buzele. Nu 
îi conveneau întrebările ei. 

- După aia mergem mai departe. 

- Cât o să dureze? 

- Toată iarna până la inceputul primăverii, se rățoi 
el. Și după aia va trebui să ne intoarcem. 

Înfipse pintenii în coastele calului și se îndepărtă de 
ea, mergând la trap pe cărare, spre fruntea grupului. 

Dar Ferro nu era genul care să se lase păgubașă. 
Nu în faţa albului ăstuia bătrân și șmecher. Dădu și 
ea pinteni calului și îl ajunse din urmă. 

- Ce este Prima Lege? 

Bayaz o sfredeli cu privirea. 

- Ce ştii despre asta? 

- Nu ştiu destule. Te-am auzit prin ușă când vor- 
beai cu Yulwei. 

- Aha! Tragi cu urechea? 

- Vorbiți tare, iar eu am auzul bun, ridică Ferro 
din umeri. Nu-mi pun pielea la bătaie doar ca să vă 
păstrez vouă secretele. Ce este Prima Lege? 

Ridurile de pe fruntea lui Bayaz se adânciră, 
colțurile gurii îi căzură. Furie. 

- Blestemul aruncat de Euz asupra fiilor lui, prima 
regulă dată după haosul din vremurile străvechi. Este 
interzis să atingi nemijlocit Cealaltă Parte. Interzis 
să comunici cu lumea din străfunduri, interzis să 
invoci demonii, interzis să deschizi porțile iadului. 
Aceasta este Prima Lege, principiul călăuzitor al 
tuturor actelor de magie. 

- Hm, pulni Ferro, pentru care cuvintele acestea 
nu însemnau nimic. Cine este Khalul? 

Sprâncenele stufoase ale lui Bayaz se îmbinară, în- 
cruntătura deveni și mai cumplită, ochii i se îngustară. 

- Mai ai multe întrebări, femeie? 

Întrebările ei îl enervau. Bine. Însemna că erau 
întrebările potrivite. 

- Ai să afli atunci când am să mă opresc. Cine este 
Khalul? 

- Khalul făcea parte din Ordinul Magilor, tună 
Bayaz. Din ordinul meu. A fost al doilea din cei doi- 
sprezece ucenici ai lui Juvens. Mi-a invidiat intotdeauna 
poziţia, a fost întotdeauna însetat de putere. A încălcat 
A Doua Lege ca s-o capete. Se hrănea cu carne de om 
şi-i indemna şi pe alții să facă la fel. S-a făcut profet fals, 
i-a păcălit pe gurkieni și i-a obligat să-l slujească. Acesta 
este Khalul. Este dușmanul tău şi al meu. 

— Ce este Sămânţa? 

Magul tresări puternic, schimonosindu-și trăsăturile. 
Furie şi poate chiar o vagă urmă de teamă. Apoi chi- 
pul i se Îîmblânzi. 

— Ce este? 

Îi surâse, iar surâsul lui o ingrijoră mai mult decât 
toată furia. Se înclină spre ea, apropiindu-se cât să 
nu fie auzit de nimeni altcineva. 

— Este unealta răzbunării tale. A răzbunării noas- 
tre. Dar este periculoasă. Este periculos chiar și să 
vorbeşti despre ea. Sunt unii care ascultă. Şi ar fi bine 
să pui lacăt întrebărilor înainte ca focul răspunsurilor 
să ne mistuie pe toţi. 

Îşi îndemnă iarăși calul, luând-o singur înaintea 
grupului. 

Ferro rămase în urmă. Aflase destule pentru mo- 
ment. Aflase destule ca să aibă încă și mai puţină încre- 
dere în Întâiul dintre Magi decât avusese vreodată. 


O groapă în pământ, nu mai lată de patru pași mari. 
Un puț de scurgere în sol, mărginit de un perete scund 
de pământ jilav, negru, cu ghemotoace de rădăcini 
incurcate de iarbă. Cel mai bun loc de înnoptat pe care 
il găsiseră. Și avuseseră noroc că au dat peste el. 

Singura breșă în monotonia câmpiei pe care o vă- 
zuse Ferro toată ziua. 

Focul făcut de Picior-Lung ardea bine acum, flă- 
cările strălucitoare lingeau lacome vreascurile, foşnind 
și pâlpâind când câte o pală de vânt pătrundea în 
groapă. Cei cinci albi se adunaseră în jurul lui, cu cape- 
tele vârâte între umeri, înghesuiți unul în altul ca 
să se încălzească, lumina focului descoperindu-le ten- 
siunea de pe chipuri. 

Picior-Lung era singurul care vorbea. Căci 
vorbăria era cea mai mare realizare cu care se putea 
lăuda. Cum de fusese acolo sau dincolo. Cum de ajun- 
sese să știe asta sau aia. Cum de căpătase remarcabi- 
lul talent de a face asta sau aia. Ferro se săturase deja 
și îl anunţase de două ori. Prima dată crezuse că se 
exprimase destul de limpede. A doua oară avusese 
grijă să se încredințeze că a inţeles-o. N-o să-i mai po- 
vestească niciodată despre călătoriile alea tămpite ale 
lui, însă ceilalți tot sufereau în tăcere. 

Avea și ea loc lângă foc, dar nu voia să stea acolo. 
Preferase să se așeze cu picioarele încrucișate în iarba 
de pe buza gropii, deasupra tuturor. Era frig acolo, 
în bătaia vântului, și își strânse mai bine pătura în 
jurul umerilor care îi tremurau. Frigul, un lucru stra- 
niu și înfricoşător. Îl detesta. 

Dar îl prefera companiei celorlalți. 

Așa că rămase departe de ei, tăcută și închisă în 
sine, și urmări cum se scurge lumina de pe cerul gân- 
ditor, urmări cum se furișează întunericul peste 
pământ. Acum doar la orizont se mai zărea o dâră 
de lumină sleită. O ultimă lucire plăpândă tivind norii 
amenințători. 

Albul cel uriaș se ridică şi se uită în sus la ea. 

- Se întunecă, spuse. 

- Înî 

- Cam așa ceva se întâmplă când apune soarele, nu? 

- Îhî. 

Își scărpină gâtul gros. 

- Trebuie să facem de pază. S-ar putea să fie pe- 
riculos noaptea prin părțile astea. O să facem cu rân- 
dul. Mai întâi eu, apoi Luthar... 

- Fac eu de pază, maârâi ea. 

- Fu pe pace. Culcă-te. Te trezesc eu mai incolo. 

- Nu obişnuiesc să dorm. 

Se holbă la ea: 

- Cum adică, niciodată? 

- Nu prea des. 

- Poate asta-i explicaţia pentru starea ei de spirit, 
murmură Picior-Lung. 

Bineînţeles că intenționase să vorbească în șoaptă, 
dar Ferro îl auzi. 

- Dispoziţia mea e treaba mea, nătărăule. 

Navigatorul nu mai scoase niciun cuvânt, se infășură 
în pătură și se lungi lângă foc. 

- Vrei să faci de pază prima? o întrebă Nouădegete. 
Foarte bine, dar să mă trezeşti peste două ore. Tre- 
buie să facem toţi de pază. 


Cu mișcări încete, în liniște, strâmbându-se de efor- 
tul de a nu face nici cel mai mic zgomot, Ferro fură 
din căruţă. Carne uscată. Pâine uscată. Ploscă cu apă. 
Cât să-i ajungă câteva zile. Puse totul într-un sac 
din pânză. 

Unul dintre cai fornăi și sări speriat în lături când 
se furișă pe lângă el și îl privi mânioasă. Ştia să călă- 
rească. Călărea foarte bine, dar nu voia să aibă nimic 
de-a face cu caii. Ale naibii dobitoace mari și proaste. 
Miroseau urât. Or fi fost iuți, dar le trebuia multă 
mâncare și apă. Puteai să vezi și să auzi un cal de la 
mare depărtare. Caii lăsau urme adânci pe pământ 
făcându-te ușor de urmărit. Mersul călare te sleia de 
puteri. Bazează-te pe un cal și atunci când va fi ne- 
voie să alergi pe propriile tale picioare o să-ți dai seama 
că nu mai ești în stare. 

Ferro învățase să nu se bazeze niciodată pe nimeni 
altcineva decât pe ea însăși. 

Își puse sacul pe un umăr, iar pe celălalt arcul și 
tolba cu săgeți. Mai aruncă o ultimă privire la formele 
adormite ale celorlalți, moviliţe întunecate adunate 

în jurul focului. Luthar dormea cu faţa spre tăciunii 
incandescenţi, cu pătura trasă până la bărbia bine rasă, 
aproape de buzele pline. Bayaz era cu spatele la ea, 
dar reuși să-i deslușească luciul stins al cheliei, contu- 
rul unei urechi, reuși să-i audă ritmul lent al respirației. 
Picior-Lung își trăsese pătura peste cap, dezgolindu-și 
picioarele, subțiri și osoase, cu ligamentele reliefate 
ca rădăcinile de arbori în noroi. Quai avea ochii foarte 
puţin întredeschiși, iar lumina focului strălucea umedă 
pe un fragment de pupilă. Ca și cum s-ar fi uitat la ea, 
însă pieptul i se ridica şi cobora ușor cu respiraţia 
adormită, gura-i atârna relaxată, dormea dus şi fără 
îndoială că visa. 

Ferro se încruntă. Doar patru? Unde era albul cel 
uriaş? Pătura lui zăcea mototolită, cute de lumină și 
întuneric, de cealaltă parte a focului, neacoperind pe 
nimeni. Atunci îi auzi glasul. 

- Pleci deja? 

Din spate. Mare mirare că reușise să se furișeze 
până lângă ea atunci când fura de-ale gurii. Părea prea 
mare, prea incet, prea zgomotos să se poată apropia 
pe nesimţite de cineva. Înjură în șoaptă. Ar fi trebuit 
să fie mai precaută și să nu se ia după aparenţe. 

Se întoarse încet cu faţa la el şi făcu un pas spre cai. 
O urmă, păstrând aceeași distanţă între ei. Ferro vedea 
cum se reflectă focul în colțurile ochilor lui, vedea curba 
obrazului neras, plin de craterele bolilor și luptelor, ve- 
dea conturul vag al nasului coroiat, vedea cum câteva 
șuviţe de păr slinos dansează în adierea vântului, puțin 
mai închise la culoare decât ţinutul din spatele lui. 

- Nu vreau să mă lupt cu tine, albule. Te-am văzut 
cum lupți. 

Îl văzuse ucigând cinci oameni în doar câteva 
clipe, surprinzând-o până și pe ea. Își amintea mult 
prea bine ecoul hohotelor lui de râs, trăsăturile lui 
schimonosite și flămânde, pe jumătate marâit de fiară, 
pe jumătate zâmbet de om, își amintea mult prea bine 
cum era scăldat în sânge, şi în salivă, și în nebunie, 
işi amintea cadavrele sfârtecate aruncate pe pietre ca 
nişte zdrenţe. Dar sigur că nu-i era teamă, căci Ferro 
Maljinn nu cunoștea teama. 

Dar știa când să fie prudentă. 

- Nici eu nu vreau să mă lupt cu tine, îi spuse el, 
dar dacă mâine dimineaţă Bayaz o să vadă că lipseşti, 
o să mă pună să vin după tine. Te-am văzut cum 
alergi, aşa că mai bine mă lupt cu tine decât să fug 
după tine. Măcar aşa aş avea o șansă. 

Era mai puternic, iar ea știa asta. Acum aproape 
complet vindecat, se mișca mai bine. Îi părea rău că 
il ajutase atunci. Întotdeauna era o greșeală să-i ajuţi 
pe alții. Însă o luptă ar fi reprezentat un risc consi- 
derabil. Sigur că era mai dură decât mulți, dar n-avea 
deloc chef să i se spargă faţa, așa cum păţise uriașul 
ăla, Sfarmă-Piatră. N-avea deloc chef să fie spintecată 
de vreo sabie, n-avea deloc chef să i se zdrobească ge- 
nunchii, deloc chef să i se smulgă jumătate din țeastă. 

Nu-i surâdea niciuna din variantele astea. 

Dar el era mult prea aproape ca să-l atingă cu o 
săgeată, iar dacă ar fi luat-o la goană, el i-ar fi deștep- 
tat pe ceilalți, şi aveau cai. Oricum probabil că i-ar 

fi trezit zgomotul luptei, dar dacă ar fi reușit să-i tragă 
un pumn zdravăn, ar fi putut s-o tulească în perple- 
xitatea momentului. Deloc situaţia ideală, dar ce altă 
opţiune avea? Cu mișcări încete, işi dădu Jos sacul de 
pe umăr şi îl așeză pe pământ, apoi arcul și tolba cu 
săgeți. Puse o mână pe mânerul sabiei, mângâindu-l 
în întuneric. Bărbatul făcu același lucru. 

- În regulă, albule. Hai s-o facem. 

- Poate că există și o altă soluţie. 

Îl privi cu atenţie, bănuitoare, pregătită pentru 
orice şmecherie. 

- Ce soluţie? 

- Rămâi cu noi. Ai răbdare câteva zile. Dacă n-ai 
să te răzgândeşti, atunci eu am să te ajut să-ţi faci 
bagajul. Ai încredere în mine. 

Încrederea era pentru fraieri. Un cuvânt folosit 
de cei care au de gând să te trădeze. Dacă înainta, fie 
și numai un deget, își va trage sabia şi îi va reteza 
capul. Era pregătită. 

Dar el nu inaintă și nici nu se retrase. Rămase 
pe loc, siluetă uriașă, tăcută, în beznă. Femeia se în- 
cruntă, degetele nedezlipindu-i-se de mânerul sabiei 
curbate. 

- De ce aș avea încredere în tine? 

Albul ridică din umerii mătăhăloși. 

- De ce n-ai avea? În oraş te-am ajutat și m-ai aju- 
tat și tu. Dacă n-am fi făcut-o, poate că amândoi am 
fi fost morți acum. 

Era adevărat, fu ea obligată să admită, o ajutase. 
Nu la fel de mult cât îl ajutase ea, și totuși. 

- Vine o vreme când trebuie să te hotărăşti ce ai 
de gând să faci, nu crezi? Asta e chestia cu increderea, 
mai devreme sau mai târziu, și fără vreun anume 
motiv, tot va trebui să ai încredere în cineva. 

- De ce? 

- Pentru că altfel vei ajunge ca noi şi nu cred că 
vrei aşa ceva. 

- Hm. 

- Hai să facem un târg. Tu îmi păzești spatele, iar 
eu ţi-l păzesc pe al tău. 

Se bătu incet în piept cu degetul mare. 

- Eu mă bag. 

Întinse degetul spre ea. 

— Ce zici? Tu te bagi? 

Ferro se gândi la propunere. Fuga îi oferise liber- 
tate, dar nimic altceva. O dusese prin ani de suferințe 
până la marginea deșertului, incolțită de dușmani. Fu- 
gise de Yulwei și aproape că fusese prinsă de Devo- 
ratori. Şi unde să fugă acum? Peste mare la Kanta? 
Poate că uriașul cel alb avea dreptate. Poate că venise 
timpul să se oprească din fugă. 

Măcar până va putea să plece neobservată de nimeni. 

Își luă mâna de pe sabie şi își incrucișă încet braţele 
pe piept. El făcu același lucru. Rămaseră acolo, în întu- 
neric, o clipă lungă, pândindu-se reciproc. 

- Bine, albule, mârâi ea. Mă bag, așa cum zici, și o 
să vedem ce va mai fi. Dar nu promit nimic, pricepi? 

- Nu ţi-am cerut să promiţi ceva. E rândul meu 
să stau de pază. Odihnește-te puţin. 

- Ți-am spus că n-am nevoie de odihnă. 

- Faci cum vei, dar eu am să mă aşez. 

- Bine. 

Albul cel mătăhălos se lăsă cu grijă pe pământ, iar 
ea făcu același lucru. Se așezară cu picioarele încrucișate 
exact pe locul unde se observaseră în picioare, faţă în 
față, cu tăciunii focului sclipind lângă ei, aruncând raze 
palide peste cei patru care dormeau, peste un obraz 
zgrunțuros al albului, încălzindu-l pe al ei. 

Continuară să se pândească. 


ALIAȚI 


Arbilectorului Sult, 
Șef al Inchiziției Maiestăţii Sale. 


Eminenta Voastră, 


Am început lucrul la fortificațiile orașului. Fai- 
moasele ziduri ale cetăţii, deși încă puternice, sunt 
într-o stare jalnică și am luat măsuri energice pentru 
a le consolida. De asemenea, am comandat provizii 
suplimentare, hrană, armuri şi arme, esenţiale pen- 
tru cazul în care orașul s-ar afla sub asediu o perioadă 
de timp. 

Din păcate, fortificațiile sunt extinse, iar dimen- 
siunea misiunii este uriașă. Am început să lucrez pe 
credit, dar creditul nu poate acoperi toate lucrările. 
Cu multă smerenie o rog stăruitor pe Eminenta 
Voastră să-mi trimită fondurile necesare. Fără bani, 
voi fi nevoit să pun capăt acțiunilor noastre, iar orașul 


va fi pierdut. 

Forţele Unioniste de aici sunt puţine, iar moralul 
lor nu se află la cele mai înalte cote. Există în oraș și 
niște mercenari şi am dat ordin să fie recrutaţi și alții, 
dar loialitatea lor este îndoielnică, cu atât mai mult 
în cazul în care nu-și primesc banii. Prin urmare, vă 
cer să trimiteţi mai mulți soldaţi ai Regelui. Chiar şi 
o singură companie ar putea schimba situația. 

Vă voi trimite alte vești în curând. Până atunci, 
slujesc şi mă supun. 

Sand dan Glokta, 
Superior de Dagoska 


- Aici e, spuse Glokta. 

- Gâh, confirmă Frost. 

O clădire urâtă cu un singur etaj, construită ne- 
glijent din chirpici, nu mai mare decât un șopron de 
dimensiuni normale. Lumina se strecura în noapte 
prin crăpăturile uşii strâmbe și ale obloanelor prost 
montate la unica fereastră. Aidoma celorlalte ma- 
gherniţe de pe stradă, dacă locul acela putea fi numit 
stradă. Deloc cum ţi-ai fi închipuit locuinţa unui 
membru al consiliului de conducere din Dagoska. 
Dar Kahdia este un om tare ciudat în atât de multe fe- 
luri. Conducătorul localnicilor. Preotul fără templu. 
Poate chiar cel care are cel mai puțin de pierdut? 

Ușa se deschise înainte ca Glokta să apuce să bată. 
Kahdia stătea în prag, înalt şi subțire în roba lui albă. 

Intră. 

Hadișul se întoarse, se duse la singurul scaun din 
incăpere și se așeză. 

- Aşteaptă aici, spuse Glokta. 

- Gâh. 

Interiorul şopronului nu arăta deloc mai înstărit 
decât exteriorul. Curat, și ordonat, și sărăcăcios ca 
naiba. Tavanul era de înălțimea lui Glokta, podeaua 
era din pământ bătătorit. În colțul unicei încăperi, pe 
nişte cutii goale, era așezată o saltea de paie, cu un 
scăunel alături. Sub fereastră, un dulăpior micuţ, cu 
câteva cărți stivuite deasupra, lângă o lumânare din 
care şiroia ceara. Cu excepţia unei găleți ciobite pen- 
tru necesitățile fiziologice, acestea păreau a reprezenta 
toate bunurile lumești ale lui Kahdia. Nici urma de 
cadavre ale Superiorilor Inchiziției, dar nu se ştie nici- 
odată. Un cadavru poate fi ascuns destul de dibaci, dacă 
îl tai în bucăţi suficient de mici... 

— Ar trebui să te muţi din mahala. 

Glokta închise ușa care scârțâi amarnic din bala- 
male, șchiopătă până la pat și se lăsă greoi pe saltea. 

- Bășuinașii nu au voie în Orașul Superior, sau 
n-ai auzit? 

- Sunt convins că se poate face o excepţie în cazul 
tău. Ai putea avea un apartament în Citadelă. Și n-aş 
mai fi obligat să mă chinuiesc cu piciorul bolnav până 
aici ca să stau de vorbă cu tine. 

- Un apartament în Citadelă? În vreme ce seme- 
nii mei putrezesc aici, în mizerie? Un conducător are 
măcar datoria de a împărtăşi durerea concetăţenilor 
lui. Căci altă mângâiere nu am a le oferi. 

În Oraşul Inferior era înăbuşitor de cald, dar 
pe Kahdia nu părea să-l deranjeze. Privirea-i era 

netulburată, ochii negri și reci ca apele adânci se uitau 
fix în cei ai lui Glokta. 

- Nu eşti de acord? 

Bătrânul își masă gâtul dureros. 

- Absolut deloc. Martiriul ți se potrivește, dar ai să 
mă scuzi dacă nu particip la el, spuse și își trecu limba 
peste gingiile goale. Am avut partea mea de sacrificii. 

- Poate nu s-a isprăvit încă. Întreabă-mă. 

Scurt si la obiect. N-are nimic de ascuns? Sau nimic 
de pierdut? 

— Ştii ce s-a întâmplat cu predecesorul meu, Su- 
periorul Davoust? 

— Sper din adâncul sufletului că a sfârșit în chinuri. 

Glokta simţi cum i se ridică una din sprâncene. Ul- 
timul lucru la care m-aș fi așteptat — un răspuns sincer. 
Poate primul răspuns sincer pe care l-am primit la între- 
barea asta, dar nu unul de natură să-l absolve de bănuieli. 

- În chinuri, zici? 

- În chinuri foarte mari. Şi nu voi vărsa nicio la- 
crimă dacă ar fi ca tu să-l urmezi. 

Glokta zâmbi. 

- Nu-mi trece prin minte niciun om care ar vărsa 
vreo lacrimă într-o asemenea situaţie, dar subiectul 
este Davoust. Oamenii tăi au avut vreun amestec în 
dispariţia lui? 

- Posibil. Davoust ne-a dat destule motive. O mul- 
țime de familii şi-au pierdut soţii, taţii, fiicele din cauza 
purificărilor lui, a probelor lui de loialitate, a pedepse- 
lor lui exemplare. Neamul meu numără mii de oameni 
şi nu îi pot supraveghea pe toţi. Singurul lucru pe care 

ţi-l pot spune este că nu știu nimic despre dispariția 
lui. Însă întotdeauna când cade un diavol, este trimis 
un altul, și iată-te. Poporul meu nu a câștigat nimic. 

- Afară de tăcerea lui Davoust. Poate că descope- 
rise că ai incheiat un târg cu gurkienii. Poate că in- 
trarea în Uniune nu s-a dovedit a fi ceea ce nădăjduise 
poporul tău. 

Kahdia scoase un hohot sec de râs. 

- Habar n-ai de nimic. Niciun dagoskan nu va 
incheia vreodată un târg cu gurkienii. 

- Unui străin i se poate părea că aveţi multe în 
comun. 

- Unui străin ignorant. Ambele naţii au pielea 
închisă la culoare, ambele nații i se închină lui Dumne- 
zeu, dar asemănările se sfârșesc aici. Noi, dagoskanii, 
nu am fost nicicând un popor belicos. Am rămas aici, 
în peninsula noastră, încrezători în rezistenţa forti- 
ficaţiilor noastre, în vreme ce Imperiul Gurkian s-a 
intins ca un cancer peste tot continentul kantic. Ne-am 
inchipuit că nu trebuie să ne pese de cuceririle lor. Asta 
a fost greşeala noastră. Şi apoi ne-am pomenit cu solii 
lor la porţi, cerându-ne să îngenunchem în faţa Împă- 
ratului gurkian și să recunoaștem că profetul Khalul 
vorbește cu glasul lui Dumnezeu. Am refuzat, iar Kha- 
lul a jurat să ne distrugă. Şi se pare că acum va reuși. 
Iar întregul Sud va deveni dominionul lui. 

Iar Avbhilectorul nu se va bucura absolut deloc. 

- Cine știe? Poate că Dumnezeu vă va ajuta. 

- Dumnezeu are grijă doar de cei care își rezolvă 
singuri problemele. 

- Poate că împreună vom reuși să rezolvăm unele 
din problemele astea. 

— Nu mă interesează să te ajut. 

- Chiar dacă așa te-ai putea ajuta și pe tine? Am 
de gând să emit un decret. Porţile Orașului: Superior 
se vor deschide, iar oamenilor tăi li se va permite să 
circule prin orașul lor după cum au chef. Negustorii 
de Mirodenii vor fi dați afară din Marele Templu, care 
va deveni din nou locul vostru sacru. Dagoskanilor 
li se va permite să poarte arme; chiar așa, vă vom da 
arme din armurăriile noastre. Localnicii vor fi tratați 
ca cetăţeni cu drepturi depline ai Uniunii. O merită 
din plin. 

- Așa. Mai spune, zise Kahdia impletindu-șşi de- 
getele de la mâini și așezându-se mai bine în scaunul 
firav și zgomotos. Acum, când gurkienii ne bat la 
porţi, te înființezi in Dagoska, fluturând mândru ne- 
voie mare pergamentul acela mititel de parcă ar fi fost 
cuvântul Domnului şi te hotărăști să faci ceea ce se 
cuvine. Nu eşti ca ceilalți. Eşti un om bun, un om 
corect, un om drept. Și te aștepți să cred aşa ceva? 

- Sincer? Nu-mi pasă nici cât negru sub unghie ce 
crezi și îmi pasă şi mai puţin de ceea ce s-ar cuveni să 
fac - în fond, e o chestiune subiectivă, depinde pe cine 
întrebi. În ceea ce priveşte bunătatea, își increți Glokta 
buzele, corabia aceasta a plecat din port de multă vreme 
şi eu nici măcar n-am fost acolo să-i fac cu mâna. Mă 
interesează să apăr Dagoska. Atât şi nimic mai mult. 

— Şi ţi-ai dat seama că nu poți apăra Dagoska fără 
ajutorul nostru. 

- Niciunul din noi nu e tâmpit, Kahdia. Nu mă jigni 
purtându-te de parcă ai fi. Putem să ne rățoim unul la 
celălalt până când mareea gurkiană va înghiți porțile 
orașului, sau putem să colaborăm. N-ai de unde să ști, 
poate că împreună chiar i-am putea învinge pe gurkieni. 
Oamenii tăi ne vor ajuta la săpatul șanțurilor, la repa- 
rarea zidurilor, la consolidarea porților. Pentru înce- 
put, iţi vei înrola o mie de oameni care să lupte pentru 
apărarea orașului, și mai mulți mai încolo. 

- Chiar așa? Chiar aşa voi face? Și dacă oraşul va 
rămâne în picioare cu ajutorul nostru? Va rămâne 
în picioare și înțelegerea noastră? 

Dacă orașul rămâne în picioare, plec de aici. Mai 
mult decât probabil. Vurms și ceilalți se vor întoarce la 
conducere, iar de înţelegerea noastră se va alege prajul. 

- Dacă oraşul rămâne în picioare, îți dau cuvân- 
tul meu că voi face tot ce-mi stă în putere. 

— Tot ce-ţi stă în putere. Adică nimic. 

Ai prins ideea. 

- Am nevoie de ajutorul tău, așa că îţi ofer tot ce 
pot. 'Ţi-aş oferi mai mult, dar nu am mai mult. Poți 
rămâne în mahala impreună cu muștele și să aștepți 
venirea Împăratului. Poate că marele Uthman-ul-Dosht 
iți va oferi o înţelegere mai bună. 

Glokta îl privi pe Kahdia drept în ochi. 

- Dar amândoi ştim că nu o va face. 

Preotul își ţuguie buzele, își mângâie barba și 
oftă adânc. 

- Se spune că omul pierdut în deșert trebuie să ac- 
cepte apa care i se oferă, indiferent de la cine vine ea. 

Accept înțelegerea cu tine. Imediat ce templul va fi 
golit, vom începe să vă săpăm șanțurile, și să vă cărăm 
pietrele, și să vă purtăm săbiile. Ceva este, oricum, mai 
bun decât nimic și, așa cum spui, poate că impreună 
vom reuși să-i invingem pe gurkieni. Se mai întâmplă 
şi minuni pe lumea asta. 

— Așa am auzit și eu, gemu Glokta opintindu-se 
în toiag ca să se ridice în picioare, cu cămașa lipită 
de spinarea asudată. Așa am auzit și eu. 

Dar nu am văzut niciodată una. 


În apartamentul său, Glokta se întinse pe perne, 
cu capul dat pe spate, gura întredeschisă, odihnindu-și 
trupul suferind. Acelaşi apartament care a fost ocupat 
înainte de ilustrul meu predecesor, Superiorul Davoust. 
Cateva camere spațioase, aerisite, bine mobilate. Poate 
că pe vremuri aparținuseră vreunui prinț dagoskan, 
sau vreunui vizir trădător, sau vreunei concubine oa- 
cheșe, înainte ca localnicii să fie expulzați în colbul din 
Orașul Inferior. Cu mult mai plăcute decât căcăstoarea 
prăpădită în care am locuit în Agriont, doar că se știe că 
Superiorii Inchiziției dispar din camerele acestea. 

Un rând de ferestre dădeau spre nord, spre mare, 
deasupra celei mai abrupte laturi a stâncii, celelalte se 
deschideau deasupra orașului torid. Toate erau prevă- 
zute cu obloane grele. Afară, piatra netedă se prăvălea 
spre roci crestate și valuri mânioase. Ușa, groasă de şase 
degete, cu ţinte din fier, avea o încuietoare masivă și 
patru zăvoare solide. Davoust era prevăzător, cu bun 

temei, se pare. Aşadar, cum au reuşit asasinii să intre si, 
odată intraţi, cum au reusit să-l scoată de aici 

Gura i se arcui într-o părere de surâs. Cum mă 
vor scoate pe mine, când vor veni? Deja au început să 
mi se adune dușmanii — sarcasticul Vurms, pedantul 
Vissbruck, negustorii, ale căror profituri le amenint, 
practicienii care i-au slujit pe Harker și pe Davoust, lo- 
calnicii, care au toate motivele din lume să urască pe 
oricine poartă veşminte negre, și, bineînţeles, vechii mei 
inamici, gurkienii, cu conditia ca Eminenta Sa să nu 
devină nerăbdător din cauza nereușitelor mele și să se 
hotărască să mă înlocuiască. Și mă întreb: îmi va căuta 
cineva atunci trupul diform? 

- Superiorule. 

Cu multă greutate și durere reuși să-și deschidă 
ochii și să-și ridice capul. Îl dureau toate din cauza 
eforturilor făcute în ultimele zile. Gâtul îi trosnea la 
fiecare mișcare ca o rămurică ce se frânge, spinarea 
ȘI-O simţea ţeapănă şi casantă ca oglinda, picioarele os- 
cilau între agonie sâcâitoare și amorțeală ințepătoare. 

În prag stătea Shickel, cu capul plecat. I se vinde- 
caseră tăieturile și vânătăile de pe faţă. Nu exista nicio 
mărturie exterioară a chinurilor suferite în celulele de 
la subsol. Dar niciodată nu-și ridica privirea la el, întot- 
deauna se uita numai și numai în pământ. Unele răni 
au nevoie de timp ca să se vindece, altele nu se vindecă 
niciodată. Eu ştiu. 

- Ce e, Shickel? 

- Magistresa Eider te invită la cină. 

- Nu mai spune? 

Fata dădu din cap. 

- Spune-i că invitația mă onorează și că voi veni. 

Glokta o urmări cum iese tiptil din încăpere, tot 
cu capul plecat, apoi se prăvăli la loc pe perne. Dacă 
ar fi să dispar mâine, măcar știu că am salvat un su- 
flet. Poate că asta înseamnă că viata mea nu a fost chiar 
o pierdere totală de timp. Sand dan Glokta, protector 


al celor neajutoraţi. Oare este prea târziu să fiu... bun 


- Te rog! guiță Harker. Te rog! Nu ştiu nimic! 

Era legat fedeleș de scaun, incapabil să se miște. Dar 
ochii lui compensează acest neajuns. Săgetau incoace şi 
încolo peste instrumentele lui Glokta care licăreau pe 
masa zgâriată în lumina aspră a lămpii. O, da, întelegi 
mult mai bine decât alții cum stă treaba. Deseori cunoas- 
terea este antidotul fricii. Nu şi aici. Nu și acum. 

- Nu ştiu nimic! 

- Lasă-mă pe mine să hotărăsc ce ştii și ce nu. 

Glokta își șterse transpirația de pe față. Încăperea 
era fierbinte ca un atelier de fierărie în plină activitate, 
iar cărbunii aprinși nu făceau aerul mai respirabil. 

- Dacă ceva miroase ca un mincinos şi are culoa- 
rea mincinosului, atunci este foarte posibil chiar să 
fie un mincinos, nu crezi? 

- Te rog! Suntem de aceeași parte! 

Suntem? Chiar așa să fie? 

- Ți-am spus doar adevărul! 

- Poate, dar nu mi-ai spus tot ce vreau să ştiu. 

- Te rog! Suntem prieteni! 

- Prieteni? Experienţa m-a învățat că un prieten 
nu este decât o cunoștință care nu te-a trădat Încă. 
Asta eşti, Harker? 

- Nu! 

Glokta se încruntă. 

- Atunci ești dușmanul nostru? 

- Ce? Nu! Eu doar... am... am vrut să aflu ce s-a 
întâmplat! Atâta tot! N-am vrut să... Te rog! 

Te rog, te rog, te rog, m-am săturat să aud asta. 

- Trebuie să mă crezi! 

- Singurul lucru pe care trebuie să-l fac este să 
obțin răspunsuri. 

- Atunci întreabă-mă, Superiorule, te implor! 
Dă-mi șansa să cooperez! 

Nu mai spune? Se pare că mâna forte nu mai este 
acum o idee atât de bună, nu? 

- Întreabă-mă şi o să fac tot ce-mi stă în putere 
să-ți răspund! 

- Bine. 

Glokta se cocoţă pe marginea mesei, chiar lângă 
prizonierul său şi se uită în jos la el. 

- Excelent. 

Mâinile lui Harker erau foarte bronzate, chipul lui 
era foarte bronzat, însă restul corpului era de un alb 
spălăcit ca un melc rămas fără cochilie, cu petice de 
păr negru. Un aspect prea puţin atrăgător. Dar putea fi 
sı mai rău. 

- Atunci răspunde-mi la întrebarea asta. De ce au 
bărbații sfârcuri? 

Harker bătu des din pleoape. Înghiţi nodul din gât. 
Se uită la Frost, dar nicio salvare nu avea să-i vină de 
acolo. Albinosul se holbă la el, fără să clipească, cu 
broboane de sudoare pe pielea albă neacoperită de 
mască, cu ochii duri ca două nestemate roz. 

- Nu... nu cred că înţeleg, Superiorule. 

- De ce? Nu-i o intrebare simplă? Sfârcuri, Harker, 
la bărbaţi. La ce anume folosesc? Nu te-ai întrebat 
niciodată? 

- Eu... eu... 

Glokta oftă. 

— Se irită şi devin dureroase la umezeală. Se usucă 
și devin dureroase la căldură. Din anumite motive, pe 
care nu am reușit să mi le explic, femeile insistă să se 
joace cu ele în pat, de parcă ne-ar provoca și alte senzații 
decât o neplăcere teribilă. 

Cu ochii lui Harker lipiți de mâinile lui, Glokta 
se întinse peste masă și apucă încetișor cleştele. Îl ridică 
Și îi cercetă cu atenţie braţele tăioase care licăreau în 
lumina strălucitoare a lămpii. 

- Sfarcurile bărbatului, murmură el, sunt un impe- 
diment serios în viaţa lui. Ştiai asta? Din sfârcurile mele 
n-au mai rămas decât cicatricele și nu mă deranjează 
câtuși de puţin. 

Apucă vârful unui sfârc al lui Harker și îl trase cu 
brutalitate. 

- Au! zbieră Inchizitorul de odinioară, iar scaunul 
pocni și scârțâi amarnic când încercă în van să se 
elibereze. Nu! 

— Ți se pare că asta te doare? Atunci mă indoiesc 
că îți va face plăcere ce va urma. 

Și Glokta îi prinse carnea cu cleștele şi îl inchise 
peste ea. 

- Au! Au! Te rog! Te implor, Superiorule! 

- N-am ce face cu implorările tale. Am nevoie de 
răspunsuri. Ce s-a întâmplat cu Davoust? 

— Pe viaţa mea mă jur că nu știu! 

- Nu-i suficient. 

Glokta începu să strângă mai tare, iar lamele me- 
talice mușcară pielea prizonierului său. 

Harker scoase un urlet disperat. 

- Stai! Am luat banu! Recunosc! Am luat banii! 

- Banu? 

Glokta slăbi un pic strânsoarea și o picătură de 
sânge căzu de pe braţele cleștelui pe piciorul alb și 
păros al lui Harker. 

- Ce ban» 

- Banii pe care Davoust îi lua de la băștinași! După 
răzmeriță! Mă punea să-i ridic pe cei care păreau mai 
avuţi şi îi spânzura alături de ceilalți și le confiscam 
toate bunurile și le impărțeam între noi! Îşi ținea par- 
tea lui de bani într-un cufăr în apartament și când a 
dispărut... i-am luat! 

— Şi unde sunt acum aceşti bani? 

- Nu mai sunt! l-am cheltuit! Pe femei... și pe 
băutură și, și, și pe de toate! 

Glokta plescăi din limbă: 

— Trt, ttt, ptt- Lăcomie și conspirație, nedreptate 
și trădare, furt şi crimă. Toate ingredientele unei 

poveşti menite să răscoale masele. Interesantă, însă 
deloc relevantă. 

Mângâie mânerul cleștelui. 

- Superiorul mă interesează, nu banii lui. Şi 
crede-mă când îți spun că am obosit să te tot întreb. 
Ce s-a întâmplat cu Davoust? 

- Nu... nu... nu ştiu! 

Poate că-i adevărat. Dar nu e răspunsul pe care îl caut. 

- Nu-i suficient. 

Glokta strânse cleştele și fălcile lui din metal muş- 
cară carnea și se intâlniră la mijloc cu un pocnet mic. 
Harker răcni și se zvârcoli şi mugi de durere, iar sån- 
gele bolborosi țâșnind din pătrățelul roşu de carne 
unde, nu cu mult înainte, se aflase sfârcul, și se pre- 
linse pe burta lui palidă în șiroaie închise la culoare. 
Un junghi în ceafă îl săgetă pe Glokta. Își roti gâtul 
până când îl auzi cum trosneşte. Straniu cum, cu tre- 
cerea timpului, chiar şi cele mai ingrozitoare suferinţe 
ale celorlalți au ajuns să mă... plictisească. 

- Practiciene Frost, Inchizitorul sângerează! 
Fii drăguţ! 

- Pale lău. 

Fierul șuieră când Frost îl scoase din portocaliul 
strălucitor al căldării cu tăciuni aprinși. De unde şedea 
Glokta tot îi putea simţi dogoarea. Aba, fierul încins. 
Nu are secrete, nu spune minciuni. 

- Nu! Nu! Eu... 

Vorbele lui Harker se pierdură într-un urlet bol- 
borosit când Frost lipi fierul roșu de rană, iar încă- 
perea se umplu încet de aroma sărată a cărnii fripte. 

Miros care, spre dezgustul lui Glokta, îi făcu stoma- 
cul să-i ghiorțăie. De câză vreme n-am mai pus gura 
pe o felie de friptură? Cu mâna liberă își șterse iar lu- 
ciul transpiraţiei de pe chip și încercă să-și îndrepte 
umerii Care-i zvâcneau. 

În ce situație neplăcută ne aflăm! Atunci, pentru ce 
fac asta? Singurul răspuns fu fâșâitul slab al fierului 
pe care Frost îl puse înapoi printre tăciuni, stârnind 
un norișor de scântei portocalii. Harker se răsuci şi 
scânci și se cutremură, cu ochii ieșiți din cap, cu un 
firişor de fum unduindu-se din carnea înnegrită. 
Neplăcută situaţie, desigur. Fără îndoială că merită tot 
ce i se întâmplă, dar asta nu schimbă cu nimic lucru- 
rile. Probabil că habar n-are ce s-a întâmplat cu Dawvoust, 
însă nici asta nu schimbă cu nimic lucrurile. Întrebările 
trebuie puse ca și cum ar cunoaște răspunsurile. 

- De ce te încăpățânezi să mă sfidezi, Harker? 
Oare... pentru că-ţi închipui că... după ce termin cu 
sfârcurile tale rămân fără idei? Asta crezi? Că o să 
mă opresc la sfârcurile tale? 

Harker se holbă la el, bulbuci de salivă îi erup- 
seră pe buze. Glokta se aplecă și mai mult spre el. 

- O, nu, nu, nu. Acesta este doar inceputul. Este 
chiar înainte de inceput. Ne așteaptă o grozăvenie de 
fapte nemiloase. Zile, săptămâni, ba luni chiar, dacă 
este cazul. Crezi că poţi să-ți păstrezi secretele atâta 
vreme? Eşti al meu acum. Al meu și al acestei încăperi. 
Și nu mă voi opri până când nu aflu ceea ce trebuie 
să aflu. 

Se aplecă şi apucă celălalt sfârc al lui Harker între 
degetul mare şi arătător. Luă cleștele și-i deschise 
fălcile însângerate. 

- Cât de greu e să înţelegi? 


Sufrageria Magistresei Eider era o încântare pen- 
tru ochi. Perdele cu argint și roșu stacojiu, aur și vio- 
let, verde, albastru și galben aprins se ondulau în 
adierile blânde ce pătrundeau prin ferestrele înguste. 
Pereţii erau îimpodobiţi cu marmură filigranată, vase 
mari cât un stat de om umpleau colțurile. Perne im- 
pecabile, o sumedenie, erau aruncate pe jos, invitând 
musafirii să se întindă pe ele într-o decadenţă con- 
fortabilă. În sfeșnice înalte din sticlă ardeau lumânări 
colorate, azvârlind raze calde în încăpere, umplând 
aerul cu un parfum dulce. La capătul sălii din mar- 
mură apa limpede clipocea într-un bazin în formă 
de stea. Locul avea un aspect cam teatral. Parcă ar fi 
budoarul unei regine din legendele kantice. 

lar piesa centrală a acestui minunat ansamblu era 
chiar Magistresa Eider, patroană a Ghilde: Negusto- 
rilor de Mirodenii. Însăși Regina negustorilor. Stătea 
în capul mesei într-o rochie de un alb feciorelnic, din 
mătase lucioasă, cu o tentă delicioasă, fascinantă, de 
transparenţă. O mică avere de giuvaieruri strălucea 
pe fiecare centimetru al pielii ei bronzate, părul îi era 
ridicat și prins cu piepteni din fildeș, cu excepția cå- 
torva șuviţe cu dibăcie ondulate în jurul obrajilor. 
Părea că se pregătise întreaga zi pentru această între- 
vedere. Și nicio clipă nu a fost irosită în van. 

Glokta, cocârjat în scaunul din celălalt capăt al 
mesei, cu un bol cu supă fierbinte în faţă, se simţea 
de parcă păşise, mai șontâcăit, ce-i drept, în paginile 
unei cărți. O poveste sinistră de dragoste, plasată în 
sudul exotic, cu Magistresa Eider în rolul eroinei, iar 
eu, în cel al ticălosului dezgustător, diform, cu suflet 
negru. Mă întreb: cum se va sfârşi această Jabulă? 

- Spune-mi, Magistresă, cărui fapt datorez această 
onoare? 

- Înţeleg că ai stat de vorbă cu ceilalți membri ai 
consiliului. Şi am fost surprinsă și puţin lezată că nu 
mi-ai cerut încă o întrevedere. 

- Îmi cer scuze dacă tu crezi că te-am omis cumva. 
Mi s-a părut mai nimerit să-i las la sfârșit pe cei mai 
puternici. 

Se uită la el cu un aer de inocență ofensată. Ce actriță 
desăvârșită este! 

- Puternică? Eu? Vurms controlează bugetul, 
emite decretele. Vissbruck are comanda trupelor şi se 
ocupă cu apărarea cetăţii. Kahdia vorbeşte în numele 
marii majorități a populaţiei. Printre ei eu abia dacă 
mă mai văd. 

- Haide, îşi etală Glokta zâmbetul fără dinți. Eşti 
extrem de strălucitoare, fără îndoială, dar nu ai reuşit 
să mă orbești definitiv. Bugetul lui Vurms este o baga- 
telă în comparaţie cu banii pe care îi fac negustorii de 
mirodenii. Oamenii lui Kahdia au fost reduși la tăcere. 
Prin intermediul lui Cosca, prietenul tău cu darul bău- 
turii, ai în subordinea ta de două ori ma: mulți soldați 
decât toate trupele lui Vissbruck. Iar unicul motiv 


158 Joe ABERCROMBIE 


pentru care Uniunea este interesată de stânca asta se- 
cetoasă este comerțul pe care îl controlează ghilda ta. 

- Ei, nu-mi place să mă umflu în pene, ridică Ma- 
gistresa din umeri cu multă naturalețe. Dar recunosc 
că mă bucur de oarece influență pasageră în oraș. Văd 
că te-ai documentat. 

— Asta e slujba mea, să pun întrebări și să mă do- 
cumentez, răspunse Glokta ridicând la gură lingura 
cu supă și făcând tot posibilul să nu leorpăie printre 
dinții care-i mai rămăseseră. 

- Apropo, supa e delicioasă. Și sper că nu e otrăvită. 

- Mi-am închipuit că o să-ți placă. Vezi, și eu m-am 
documentat. 

În bazin apa picura și clipocea, pe pereți perdelele 
foşneau, tacâmurile din argint loveau blând porțelanul 
delicat al vaselor. Aș spune că această primă rundă s-a 
încheiat la egalitate. Carlot dan Eider a rupt tăcerea. 

- Înţeleg că ai venit aici cu o misiune din partea 
Arhilectorului însuși. O misiune de cea mai mare im- 
portanță. Bag de seamă că ești un om care spune lu- 
crurilor pe nume, dar te-aș sfătui să pășești cu mai 
multă atenție. 

- Recunosc că am un mers urât. O rană de război 
combinată cu doi ani de torturi. E o minune că mi-a 
mai rămas piciorul. 

Femeia zâmbi larg dezvelind două șiruri de dinți 
perfecţi. 

- Mă simt profund măgulită, dar colegii mei te-au 
găsit mai puțin amuzant. Și Vurms, și Vissbruck te-au 
antipatizat din prima clipă. Mi se pare că au folosit 

expresia „caracter samavolnic“, împreună cu altele 
pe care nu le pot reproduce. 

Glokta ridică din umeri. 

- N-am venit aici să leg prietenii, declară și își goli 
paharul cu vin excelent, așa cum se așteptase. 

- Dar prietenii îţi pot fi de folos. Fie și pentru 
faptul că un prieten înseamnă un dușman mai puțin. 
Davoust s-a încăpățânat să supere pe toată lumea, 
iar rezultatele nu au fost din cele mai fericite. 

- Davoust nu se bucura de sprijinul Consiliului 
Închis. 

- Adevărat. Dar nu există pe lumea asta vreun do- 
cument care să stea pavăză în faţa unei lovituri de cuțit. 

— Asta e o ameninţare? 

Carlot dan Eider izbucni în râs. Un râs plăcut, des- 
chis, prietenos. Greu de crezut că ar fi putut fi emis 
de vreun trădător, de vreo persoană care ar fi consti- 
tuit o ameninţare la adresa vieţii cuiva, de oricine altci- 
neva în afară de o gazdă fermecătoare. Totuşi, nu sunt 
convins pe de-a întregul. 

- lată îndemnul meu. Îndemn provenit dintr-o 
experiență crudă. Aș dori să nu dispari încă. 

- Adevărat? Nu știam că sunt un oaspete atât de 
incântător. 

- Vorbeşti scurt și la obiect, ești agresiv, eşti uşor 
îinfricoşător şi ai pretenţii drastice în ceea ce priveşte 
meniul, dar adevărul este că imi ești mai folositor aici 
decât..., şi făcu un semn vag cu mâna, acolo unde s-o 
fi dus Davoust. Mai dorești puţin vin? 

- Desigur. 

Se ridică și pluti până la el, pe marmura rece a par- 
doselii, cu graţie de balerină. Descultã, așa cum o cere 
moda kantică. Briza îi învolbura veşmintele fluide în 
jurul corpului, iar când se aplecă să umple paharul 
lui Glokta, aduse la el parfumul bogat al femeii. Exact 
tipul de femeie cu care ar fi dorit mama să mă însor — 
frumoasă, inteligentă, și atât de nemaipomenit de 
bogată. Exact tipul de femeie cu care eu însumi aș fi vrut 
să mă însor când eram tânăr. Când eram altul. 

Lumina lumânărilor îi aprinse părul, scânteie 
pe bijuteriile de la gâtul ei lung, licări prin vinul care 
curgea din sticlă. Se dă la mine doar pentru că am or- 
donanţa dată de Consiliul Închis? Nu vrea nimic altceva 
decât să se afle în relații bune cu puternicii zilei? Sau 
speră să mă păcălească și să-mi abată atenţia de la un 
adevăr urât? Ochii i se întâlniră pentru o fracțiune 
de secundă, şi ea schiță un zâmbet semnificativ, cobo- 
rându-și iarăși privirea la paharul pe care îl umplea. 
O să mă port ca un pui de cerșetor, cu obrazul murdar 
lipit de vitrina brutăriei şi salivând după dulciurile pe 
care știu că nu mi le pot permite? Nu prea cred. 

- Unde a plecat Davoust? 

Magistresa Eider șovăi o clipă, apoi puse cu grijă 
sticla la loc. Se așeză pe cel mai apropiat scaun, își puse 
coatele pe masă, își propti bărbia în palme și își fixă 
privirea asupra lui Glokta. 

- Bănuiesc că a fost asasinat de vreun trădător. 
Poate de vreun spion de-al gurkienilor. Cu riscul de 
a-ți spune ceea ce știi deja, Davoust presupunea că 
sunt trădători în consiliul de conducere care conspiră 

impotriva orașului. Atât mi-a spus cu puţină vreme 
inainte să dispară. 

Nu mai spune? 

- Conspiraţie în sânul consiliului de conducere? 
clătină Glokta din cap mimând oripilarea. E posibil? 

- Haide să nu ne mai ascundem după deget, Supe- 
riorule. Amândoi vrem acelaşi lucru. Noi, cei din 
Ghilda Negustorilor de Mirodenii am investit mult 
prea mult timp și bani în acest oraș ca să dorim să 
ajungă în mâna gurkienilor. Şi, spre deosebire de idioții 
ăia de Vurms și Vissbruck, tu pari a şti ce trebuie făcut 
pentru a-l apăra. Dacă există vreun trădător între 
zidurile astea, vreau să îl descoperim. 

— Să „il“ descoperim... sau să „o“ descoperim. 

Magistresa Eider ridică o sprânceană delicată. 

- Probabil că ai observat că sunt singura femeie 
din consiliu. 

- Am observat, spuse Glokta şi sorbi zgomotos 
supa. Dar scuză-mă dacă nu te scot încă de pe lista 
suspecților. E nevoie de ceva mai mult decât o supă 
bună și o conversaţie plăcută ca să mă convingi de 
nevinovăția ta. Deși este incomparabil mai mult decât 
mi s-a oferit vreodată. 

Magistresa Eider surâse și ridică paharul. 

- Atunci, cum altfel te pot convinge? 

— Sincer? Am nevoie de bani. 

- A, bani. Totul se rezumă la asta. Să scoţi bani 
de la Ghilda mea e ca și cum ai vrea să scoţi apă din 
deşert - o acțiune istovitoare, murdară și aproape 
mereu o pierdere de timp. 

Cam la fel ca interogarea Inchizitorului Harker. 

- La ce sumă te-ai gândit? 

- Am putea începe cu o sută de mii de mărci, 
să zicem. 

Eider nu se inecă propriu-zis cu vinul. Doar gålgåi 
usor. Își puse cu grijă paharul pe masă, își curăță dis- 
cret gâtul, iși tamponă buzele cu colțul șervetului și se 
uită la el cu sprâncenele ridicate. 

- Ştii foarte bine că nu am o asemenea sumă la 
indemână. 

- Deocamdată mă mulțumesc cu oricât îmi poți da. 

- Vom vedea. Ambiţia ta se limitează la o sută de 
mii de mărci sau îți mai pot fi de folos și altfel? 

- Poţi. Negustorii trebuie să părăsească Templul. 

Fider își masă ușor tâmplele, de parcă o apucase 
o migrenă la auzul pretențiilor lui Glokta. 

- Vrea să dea negustorii afară din Templu, mur- 
mură ea. 

- Am fost nevoit să mă asigur de sprijinul lui 
Kahdia. Dacă e impotriva noastră nu vom putea păstra 
multă vreme orașul. 

- De ani intregi le spun același lucru dobitocilor 
ăstora aroganţi, dar se pare că distracţia preferată a 
devenit călcarea în picioare a băștinașilor. Foarte 
bine, când vrei să plece de acolo? 

- Mâine. Cel mai târziu. 

— Şi se spune despre tine că ai un caracter samavol- 
nic? clătină femeia din cap. Foarte bine. Până mâine 
seară s-ar putea să ajung cea mai antipatizată magis- 
tresă din istorie, presupunând că îmi voi mai putea 


fără îndurare 163 


păstra poziția, dar voi incerca să-i conving pe cei din 
Ghildă că așa e cel mai bine. 

Glokta rânji: 

— Sunt sigur că poţi să convingi pe oricine de orice. 

- Eşti un negociator dur, Superiorule. Fără îndo- 
ială că ai putea avea un viitor strălucitor ca negustor 
dacă te vei plictisi vreodată să pui întrebări. 

- Negustor? O, nu sunt chiar atât de lipsit de scru- 
pule, spuse Glokta lăsându-și lingura în farfuria goală 
și lingându-și gingiile. Nu vreau să te jignesc, dar cum 
de a ajuns o femeie să conducă cea mai puternică Ghildă 
din Uniune? 

Eider șovăi, ca și cum s-ar fi gândit dacă să răspundă. 
Sau cât de sinceră să fie. Îşi privi paharul și îl răsuci între 
degete. 

- Soţul meu a fost Magister înaintea mea. Ne-am 
căsătorit când eu aveam douăzeci şi doi de ani, iar el 
aproape șaizeci. Tatăl meu îi datora foarte mulți bani 
și s-a achitat de datorie dându-i mâna mea. 

Aba, deci toți am avut povestioarele noastre triste. 

Buzele femeii se strâmbară într-un zâmbet sarcastic. 

- Soţul meu a avut întotdeauna un nas bun pentru 
chilipiruri. La scurtă vreme după nuntă, sănătatea i s-a 
șubrezit, iar eu am început să joc un rol din ce în ce 
mai activ în conducerea afacerilor sale și ale Ghildei. 
Când a murit eram Magistresă în toate privințele, mai 
puţin cu numele, iar colegii mei au avut suficientă minte 
ca să oficializeze aranjamentul nostru. Întotdeauna pe 
Negustorii de Mirodenii i-a interesat mult mai mult 
profitul decât respectarea cutumelor. 

Îi aruncă lui Glokta o privire pătrunzătoare și 
continuă: 

- Nu vreau să te jignesc, dar cum de a ajuns un 
erou de război să fie torționar? 

Fu rândul lui să șovăie. Bună întrebare. Cum de 
s-a întâmplat asta? 

- Există al naibii de puţine ocazii favorabile pen- 
tru schilozi. 

Eider dădu încet din cap, fără să-și dezlipească 
ochii de chipul lui Glokta. 

- Probabil că ţi-a fost greu. Când te-ai întors după 
tot timpul acela petrecut în beznă şi ai descoperit că 
prietenii nu te mai bagă în seamă. Când le-ai citit pe 
chipuri remușcarea, mila și dezgustul. Când ţi-ai dat 
seama că ai rămas singur. 

O pleoapă începu să i se zbată și Glokta și-o frecă 
ușor. Niciodată nu mai vorbise despre lucrurile astea 
cu nimeni. Și iată-mă cum vorbesc acum cu o persoană 
complet străină. 

- Nici vorbă că sunt un personaj tragic. Pe vremuri 
am fost un om puternic şi nepăsător, acum nu mai 
sunt nici măcar umbra lui. Alege ce-ţi place. 

-Îmi închipui cât de tare te scârbeşte când ești tra- 
tat astfel. Te scârbeşte foarte şi te înfurie foarte. Dacă 
ai ști. Şi totuși mi se pare ciudat că un om care a fost 
supus torturii să ia hotărârea să devină călău. 

- Dimpotrivă, nimic nu este mai firesc. Experienţa 
m-a învăţat că oamenii se apucă să facă ceea ce li s-a 
făcut lor înșiși. Tu ai fost vândută de tatăl tău și 

cumpărată de soțul tău și, cu toate acestea, te-ai decis 
să te ocupi de vânzări și cumpărări. 

Eider se încruntă. Poate i-am oferit o temă de reflectie? 

— Aș fi crezut că suferinţele prin care ai trecut te 
vor îndemna la empatie. 

- Empatie? Ce-i aia? se strâmbă Glokta masându-și 
piciorul care-i zvâcnea dureros. Este trist, dar sufe- 
rința te face să-ți pară rău doar de tine însuți. 


DISCUȚII POLITICE 
ÎN JURUL FOCULUI 


Logen se foi în șa și se uită chiorâș la cele câteva 
păsări care se roteau deasupra câmpiei imense. Îl durea 
șezutul. Îl dureau pulpele. În nas n-avea decât putoare 
de cal. Nu reușea să-și pună trufandalele într-o poziţie 
confortabilă. Se storcoșeau tot timpul, indiferent cât 
de des și-ar fi vârât mâna la betelie ca să şi le aran- 
jeze. O călătorie al naibu de neplăcută din toate punc- 
tele de vedere. Pe când se afla în Nord, nu-i tăcea deloc 
gura la drum. În copilărie vorbise cu tatăl lui. În ti- 
nereţe, cu prietenii lui. Când l-a urmat pe Bethod, a 
vorbit cu el cât era ziua de lungă, pentru că pe vre- 
mea aceea erau foarte apropiaţi, erau ca fraţii. Când 
vorbeai nu te mai gândeai la bășicile de la picioare, 
sau la foamea din stomac, sau la gerul cumplit care 
nu se mai sfârșea, sau la cine a fost ucis cu o zi în urmă. 

Pe atunci, Logen râdea de poveştile Copoiului când 
înotau prin zăpadă. Își storcea creierii cu probleme tac- 
tice impreună cu Treicopaci când călăreau prin noroaie. 

Se certa cu Dow cel Negru când se bălăceau prin mlaș- 
tini din absolut orice motiv. Ba chiar împărțise una sau 
două glume cu Harding Ursuzul, și nu existau prea 
mulți oameni care să se poată lăuda cu așa ceva. 

Suspină în sinea lui. Suspin lung, dureros, ce-i 
rămase în gât. Da, vremuri bune, dar rămase mult în 
urma lui, în văile însorite ale trecutului. Băieţii ăștia 
nu mai erau acum, se întorseseră toţi în ţărână. Tăcu- 
seră pentru totdeauna. Mai rău încă, îl abandonaseră 
pe Logen în mijlocul pustietății cu ciudaţii ăștia. 

Pe nobilul Jezal dan Luthar nu-l interesau poveștile 
nimănui altcuiva în afară de propria persoană. Mereu 
drept în şa, cu nasul pe sus, cu bărbia ridicată, eta- 
lându-şi trufia și superioritatea și disprețul, aidoma 
unui tânăr care se fălește cu prima lui sabie până află 
că nu e subiect de mândrie. 

Pe Bayaz nu-l interesa tactica. Când catadicsea să 
vorbească, lătra cuvinte monosilabice, da-uri și nu-uri, 
încruntându-se la câmpia nesfârșită ca un om care a 
făcut o greșeală foarte gravă și nu poate să evite con- 
secinţele. Şi ucenicul lui parcă se schimbase de la ple- 
carea din Adua. Devenise tăcut, aspru, atent. Fratele 
Picior-Lung plecase în recunoaștere prin câmpie. 
Poate că așa era cel mai bine. Niciunul din ceilalți 
nu avea chef de vorbă. În schimb Navigatorul, tre- 
bui să admită Logen, avea mult prea mult. 

Ferro se ţinea mai la distanță de grupul acesta 
prietenos, călărind cocoșată, sprâncenele împreunate 
într-o încruntătură permanentă, cicatricea lungă de pe 
obraz încreţită într-un cenușiu furios, străduindu-se 

să-i ridiculizeze pe ceilalți. Se aplecă înainte, în vânt, 
impingându-se în el, ca și cum ar fi nădăjduit să-l poată 
răni cu chipul ei. Mai bine te distrezi cu ciuma bubo- 
nică decât cu ea, își spuse Logen. 

Aceasta era ceata veselă. Se ofili. 

- Cât mai avem până ajungem la Marginea Lumii? 
il întrebă pe Bayaz fără prea multă speranţă. 

- Mai avem, mârâi Magul printre dinții încleștați. 

Aşa că Logen călări mai departe, obosit, îndurerat 
şi plictisit, și privi iarăși la păsările care planau uşor 
pe deasupra câmpiei nesfârșite. Păsări frumoase, mari, 
grase. Își linse buzele. 

— Ne-ar prinde bine ceva carne, murmură el. 

Nu mai mâncase carne de destul de multă vreme. 
De când plecaseră din Calcis. Logen își masă stomacul. 
Moliciunea trupeșă de acolo incepuse deja să dispară. 

- O bucăţică bună de carne. 

Ferro îi aruncă o căutătură aspră, apoi se uită la 
păsările care se invârteau deasupra lor. Își dădu jos 
arcul de pe umăr. 

- Ha! chicoti Logen. Mult noroc. 

O urmări cum trage o săgeată din tolbă. Zadar- 
nică încercare. Nici măcar Harding Ursuzul nu ar fi 
nimerit vreo pasăre, iar Logen nu mai văzuse nici- 
odată pe cineva mai priceput în mânuirea arcului. Se 
uită la Ferro care puse săgeata în lemnul curbat, își 
arcui spatele, îşi aţinti ochii galbeni asupra formelor 
mișcătoare de deasupra. 

- Nici în o mie de ani n-o să prinzi vreuna. 

Ferro incordă arcul. 

- Păcat de săgeată! mai strigă el. Trebuie să ai grijă 
cu lucrurile astea! 

Poate că săgeata se va întoarce şi i se va înfige în 
obraz. Sau va străpunge gâtul calului, și îl va omori, 
şi acesta va cădea şi îl va zdrobi sub el. Sfârşit cum 
nu se poate mai potrivit pentru această călătorie de 
coșmar. O clipă mai târziu una din păsări se prăvăli 
în iarbă. Cu săgeata lui Ferro chiar prin mijlocul ei. 

- Nu se poate, şopti el privind-o cu ochii bul- 
bucați și gura căscată, pe când încorda din nou arcul. 
O altă săgeată se ridică spre cerul gri. O altă pasăre 
se prăbuşi zbătându-se lângă prima. Logen se holbă 
la ea, nevenindu-i să creadă. 

- Nu! 

- Nu-mi spune că n-ai văzut lucruri mai ciudate 
decât acesta, îi spuse Bayaz. Cel care vorbește cu spi- 
ritele, care călătoreşte cu Magii, cel mai temut bărbat 
din întregul Nord? 

Logen își opri calul şi alunecă jos din șa. Merse prin 
iarba înaltă, se aplecă pe picioare șovăielnice și dure- 
roase şi ridică una dintre păsări. Săgeata o străpunsese 
exact prin mijlocul pieptului. El însuși n-ar fi putut 
face o treabă mai bună nici dacă ar fi lovit-o de la o 
treime de metru distanţă. 

- Nu-i în regulă. 

Bayaz îi aruncă un surâs satisfăcut, incrucișându-și 
relaxat mâinile pe șa. 

- Legendele spun că în zilele străvechi, de dinain- 
tea începutului istoriei, lumea noastră și Cealaltă Parte 
erau una. Erau o singură lume. Demonii umblau pe 

pământ, liberi să facă tot ce pofteau. Haos, dincolo 
de orice închipuire. Se împerecheau cu oamenii și 
dădeau naștere unor corcituri. Jumătate om, jumătate 
demon. Diavoli. Monștri. Unul dintre aceştia s-a nu- 
mit Euz. El a scăpat omenirea de tirania diavolilor, și 
din violența luptei lui cu aceştia s-a format pământul. 
A despărțit lumea de sus de lumea de jos și a sigilat 
porțile dintre ele. Pentru ca asemenea lucruri îngro- 
zitoare să nu se mai petreacă, a dat Prima Lege. Este 
interzis să atingi nemijlocit Cealaltă Parte sau să vor- 
beşti cu diavolii. 

Logen se uită cum ceilalți o cercetau atent pe 
Ferro. Luthar și Quai, amândoi încruntându-se în faţa 
acestei măiestrii supranaturale în mânuirea arcului. 
Femeia se indreptă în șa, încordă arcul la maxim, ținu 
perfect nemișcată săgeata cu vârful argintiu, și totuşi 
reuși să-şi indrume calul cu călcâiele. Nici cu hăţurile 
in mână nu reușea Logen să convingă un cal să facă 
ce voia el, dar tot nu vedea ce legătură avea asta cu 
povestea aiurită a lui Bayaz. Făcu un semn nepăsător 
din mână. 

- Așa, diavoli şi tot felul de ciudaţi și Prima Lege. 
Și ce dacă? 

- De la bun început, Prima Lege a fost plină de 
contradicții. Toată magia vine din Cealaltă parte, co- 
borând peste pământ așa cum coboară lumina din 
soare. Euz însuși era jumătate diavol, și la fel au fost 
și fiii lui — Juvens, Kanedias, Glustrod - și încă mulți 
alții pe lângă aceștia. Sângele lor le-a adus și daruri, 
și blesteme. Putere și viaţă îndelungată, și forță sau 


fără îndurare 171 


capacitatea de a vedea dincolo de limitele oamenilor 
simplii. Sângele s-a transmis mai departe copiilor lor, 
mai subțiat acum, apoi copiilor copiilor lor și așa mai 
departe de-a lungul secolelor. Darurile au sărit o ge- 
neraţie, apoi o alta, apoi au reapărut, insă asemenea 
cazuri sunt extrem de rare. Sângele de diavol s-a sub- 
țiat, apoi a pierit. Acum, când lumea noastră și lumea 
cealaltă s-au îndepărtat atât de mult, este o raritate 
să vezi cu ochii tăi manifestarea acestor daruri. Sun- 
tem cu adevărat privilegiați că am putut să asistăm 
la aşa ceva. 

Logen își ridică sprâncenele. 

- Ea? Pe jumătate diavol? 

- Mult mai puţin decât jumătate, prietene, rânji 
mulțumit Bayaz. Euz era jumătate, iar puterea lui 
inălța munți și revărsa mări. Jumătate îți poate 
îngheţa sângele în vene și îi poate opri bătăile inimii. 
Jumătate te poate orbi numai dacă te uiţi la ea. Nu 
e jumătate. E doar o fracțiune mică. Dar are în sânge 
o urmă din Cealaltă Parte. 

- Cealaltă Parte, zici? Logen se uită la pasărea 
moartă pe care o ţinea în mână. Adică, dacă aș fi 
atins-o, aș fi încălcat Prima Lege? 

Bayaz chicoti iarăși. 

- Bună intrebare. Mereu reușeșt să mă surprinzi, 
Maestre Nouădegete. Mă întreb ce ţi-ar fi răspuns 
Euz, spuse Magul ţuguindu-şi buzele. Cred că te pot 
ierta. Ea, pe de altă parte, făcu el un semn cu capul 
pleşuv inspre Ferro, mai mult ca sigur că ţi-ar re- 
teza mâna. 


172 Joe ABERCROMBIE 


Întins pe burtă, Logen se uita prin iarba înaltă la 
o vale blândă, pe fundul căreia curgea un pârâiaș sub- 
ņire. Pe latura dinspre ei era un talmeș-balmeș de case 
sau, mai bine spus, de ziduri de case. Acoperișurile 
dispăruseră, lăsând în urmă doar pereții dărăpănați, ma- 
joritatea înalți doar până la brâu, și pietrele fostelor con- 
strucții răspândite pe vale, prin iarba unduitoare. La 
fel de bine putea fi un peisaj din Nord. Cu multe sate 
abandonate din cauza războaielor. Cu oameni alungaţi, 
târâţi afară din casele incendiate. Logen văzuse aseme- 
nea scene. Foarte adesea. Şi luase parte la ele în mai 
multe rânduri. Nu era mândru de asta, dar nu era mân- 
dru de multe lucruri pe care le făcuse în vremurile 
acelea. Sau în alte vremuri, dacă se gândea mai bine. 

- N-a mai rămas nimic în picioare, șopti Luthar. 

Ferro se uită urât la el. 

— Au rămas destule locuri bune pentru ascunzători. 

Se lăsa seara, soarele trecuse dincolo de orizont, iar 
satul distrus se umpluse de umbre. Nu se vedea nimeni 
acolo jos. Nu se auzea niciun sunet în afară de clipoci- 
tul vesel al apei, în afară de alunecarea moale a vântu- 
lui prin iarbă. Nici urmă de om, dar Ferro avea dreptate. 
Nici urmă de om nu însemna neapărat niciun pericol. 

— Ar fi mai bine să te duci acolo să vezi despre ce 
e vorba, murmură Picior-Lung. 

- Eu? se uită Logen la el peste umăr. Adică tu 
rămâi aici, nu? 

- Nu ştiu să mă bat. Ţi-ai dat seama. 

- Hm, mormăi Logen. Nu ştii să te baţi, dar te pri- 
cepi de minune să găsești locuri unde se poartă lupte. 

- Talentul meu este să descopăr lucruri. Mă aflu 
aici în calitate de Navigator. 

- Poate îmi descoperi și mie o masă cumsecade 
şi un pat în care să mă culc, se răţoi la el Luthar cu 
accentul lui smiorcăit de Unionist. 

Ferro își supse dezgustată dinții. 

- Cineva trebuie să se ducă, mârâi ea, târându-se 
pe burtă spre buza pantei. Eu merg la stânga. 

Nu se mișcă nimeni. 

- Şi noi, mormăi Logen spre Luthar. 

- Eu? 

- Dar cine? Trei e un număr norocos. Haide, dar 
ai grijă să nu faci zgomot. 

Luthar se uită la vale printre firele de iarbă, își 
umezi buzele, își frecă palmele. Nervos, își dădu 
seama Logen, nervos, dar și mândru, ca un puști ne- 
experimentat înainte de prima-i luptă, impingându-și 
bărbia în afară, ca să arate că nu se teme. Dar Logen 
nu era ușor de păcălit. Văzuse asta de sute de ori. 

— Ai de gând să aștepți dimineața? mârâi el. 

- Vezi-ţi de treburile tale, nordicule, șuieră Luthar 
incepând să coboare panta târându-se pe burtă. Că ai 
la ce! 

Discurile pintenilor lui mari şi strălucitori începură 
să zornăie când se forță să treacă peste margine, cu 
mişcări stângace și nepricepute, cu fundul sus în aer. 

Logen reuși să-l apuce de haină înainte să se 
îndepărteze. 


- Doar nu rămâi cu ăştia la picioare? 
- Cu ce? 

- Cu blestemaţii ăștia de pinteni! Am zis să nu faci 
zgomot! La fel de bine ţi-ai putea atârna un clopoțel 
de cocoşel! 

Luthar îi aruncă o privire nimicitoare și se așeză 
in fund să-și scoată pintenii. 

- Culcat! șuieră Logen împingându-l în iarbă. Vrei 
să ne omori? 

— Dă-te de pe mine! 

Logen îl împinse iarăşi și îl fixă cu degetul ca să 
se facă înţeles. 

- N-am de gând să mor din cauza pintenilor tăi, 
să-ţi intre bine în cap! Dacă nu eşti în stare să te mişti 
fără zgomot, mai bine rămâi aici cu Navigatorul, con- 
tinuă uitându-se urât la Picior-Lung. Poate reușiți 
amândoi să navigaţi în sat odată ce ne încredințăm 
că nu-i niciun pericol. 

Clătină dezaprobator din cap și se târî după Ferro. 

Fa ajunsese deja la jumătatea drumului spre pârâu, 
rostogolindu-se și alunecând peste zidurile dărâmate, 
furișându-se printre ele, mereu aplecată, cu mâna pe 
mânerul sabiei, iute și tăcută ca vântul peste câmpie. 

Impresionant, desigur, dar Logen nu putea fi 
păcălit de nimeni când era vorba de furișat. În tinereţe 
fusese recunoscut pentru talentul acesta. Pierduse șirul 
de shanka și de oameni pe care-i luase prin surprin- 
dere astfel. Primul lucru pe care îl auzi atunci când 
te prinde Sângerosul-Nouă este sâsâitul sângelui: care-ţi 
țâșnește din gât. Așa se zvonea pe atunci. Trebuie să-i 
recunoaștem acest merit lui Nouădegete, trebuie să re- 
cunoaștem că se pricepe să se strecoare pe furiș. 

Tăcut ca pământul, escaladă primul zid și își trecu 
un picior de partea cealaltă. Se ridică, lin ca peştele 
in apă, mut ca și el, mereu aplecat. Celălalt picior i 
se agăţă în nişte pietre desprinse și le trase după el cu 
un hârșâit care sfărâmă tăcerea. Le apucă stângaci, 
aproape să le scape din mâini, făcu zgomot răsturnând 
și altele cu cotul. Căzu greu pe glezna bolnavă, și-o 
suci, scoase un chelălăit de durere, se prăbuși şi se ros- 
togoli într-o tufă de ciulini. 

- Rahat, gemu el, ridicându-se greu în picioare, 
cu mâna încleștată pe mânerul sabiei care i se încur- 
case în faldurile mantiei. Bine că nu o scosese din 
teacă, căci ar fi avut toate șansele să se înfigă în ea. 
Așa păţise un prieten de-al lui. Atât de ocupat fusese 
să strige că se împiedicase de o rădăcină de copac, că 
iși zburase din greșeală o bucată bună din țeastă cu 
propria-i secure. Înapoi în țărână. Urgent. 

Se ghemui printre pietrele căzute, așteptând să se 
năpustească cineva asupra lui. Dar nu era nimeni prin 
preajmă. Doar vântul care răsufla prin găurile din pe- 
reții vechi, doar apa care se hlizea în pârâu. Se furișă 
mai departe pe lângă un morman de pietre, printr-o 
fostă ușă, peste un zid cocârjat, gâfâind și șchiopătând 
pe piciorul bolnav, nemaidepunând niciun efort să 
nu facă zgomot. Nu era nimeni acolo. Știuse asta din 
clipa în care căzuse. Sub nicio formă spectacolul său 
patetic n-ar fi fost ratat. Aproape sigur Copoiul ar 
fi izbucnit în lacrimi dacă l-ar fi văzut, însă Copo- 
iul se întorsese în țărână. Făcu cu mâna spre creastă 

și după o clipă îl văzu pe Picior-Lung ridicându-se 
în picioare şi răspunzându-i. 

- Nu e nimeni aici, șopti în barbă. 

- Ei și? şuieră Ferro aflată la unul sau doi pași în 
spate. Ai o metodă nouă de furișare, albule. Faci o 
grămadă de zgomot ca să-i atragi pe dușmani la tine. 

- Mi-am ieșit din mână, mormăi Logen. Dar nu 
s-a întâmplat nimic rău. Nu-i nimeni aici. 

- Dar a fost. 

Femeia stătea în mijlocul uneia din casele distruse, 
privind încruntată în jos. La un petic negru şi ars din 
iarbă, cu câteva pietre în jur. Un foc de tabără. 

- Nu are mai mult de o zi sau două, murmură 
Logen atingând cenușa cu degetul. 

Luthar se apropie din spate. 

- Nu e nimeni aici. 

Pe chip i se întipărise o expresie de îngâmfare și 
dispreţ, ca şi cum ar fi avut tot timpul dreptate cu 
privire la ceva anume. Logen nu pricepea de ce. 

- Ai noroc că nu e, că altfel te-am coase la loc 
chiar acum! 

- Ba eu v-aș coase la loc pe amândoi, pereche de 
proşti ce sunteţi! sâsâi Ferro. Ar trebui chiar să vă cos 
capetele alea tâmpe la un loc. Sunteţi la fel de folosi- 
tori ca un sac de nisip în mijlocul deșertului! Acolo 
sunt urme. Cai şi mai multe căruțe. 

- Să fi fost niște negustori? întrebă Logen plin de 
speranţă și făcu un schimb de priviri cu Ferro. De 
acum încolo ar fi bine să nu mai urmăm poteca. 

- Ne-ar încetini. 

Bayaz ajunsese și el în sat. Quai și Picior-Lung nu 
erau nici ei departe, cu caii şi căruța. 

- Ne-ar încetini mult prea mult. Rămânem pe 
potecă. Avem timp să observăm dacă vine cineva. 
Timp suficient. 

Luthar nu păru convins. 

- Păi, dacă îi vedem, înseamnă că ne văd și ei. Şi 
după aia? 

- După aia? Bayaz ridică o sprânceană. După aia 
ne va apăra faimosul căpitan Luthar. 

Privi în jur la satul pustiit. 

- Apă curgătoare și un adăpost. Pare un loc toc- 
mai bun de înnoptat. 

- Destul de bun, murmură Logen care cotrobăia 
deja prin căruță după lemne ca să fac focul. Mi-e 
foame. Ce s-a ales de păsările alea? 


Peste marginea vasului, Logen ii urmărea pe cei- 
lalţi cum mănâncă. 

Ferro stătea ghemuită pe vine, în capătul cel mai 
îndepărtat al luminii nestatornice a focului de tabără, 
cu chipul neclar aproape vârât în bolul ei, aruncând 
priviri suspicioase în jur și îndesându-și mâncarea în 
gură cu degetele atât de repede de parcă s-ar fi temut 
să nu i-o ia cineva. Luthar era mai puţin entuziasmat. 
Ciugulea grațios cu dinții din față dintr-o aripă, ca și 
cum ar fi fost convins că se otrăveşte dacă atinge mân- 
carea şi cu buzele, iar pe farfurie aliniase bucăţelele 
de carne care nu i se păruseră prea imbietoare. Bayaz 
mesteca cu poftă, barba lucindu-i de zeamă de carne. 

- Bun, mormăi cu gura plină. Poate ai să-ţi alegi 
cariera de bucătar, Maestre Nouădegete, când ai să te 
plictiseşti de - bâţâi din lingură Magul - de ceea ce 
faci acum. 

- Îhî, răspunse Logen. 

În Nord toți făceau mâncare cu rândul și asta era 
considerată o onoare. Un bucătar bun era aproape tot 
atât de apreciat ca și un luptător bun. Dar nu şi aici. 
Tovarășii lui de-acum nu ştiau ce înseamnă să ai grijă 
de mâncare. Bayaz știa să-și fiarbă un ceai, însă doar 
atât. În zilele lui bune, Quai știa să-și scoată un bis- 
cuit din cutie. Logen se îndoia că Luther ar ști cu care 
parte se pune oala pe foc. Iar Ferro părea că disprețu- 
iește profund întreaga noțiune de mâncare gătită. Logen 
bănuia că era obișnuită să mănânce carne crudă. Poate 
chiar vie. 

În Nord, după o zi grea pe drum, când bărbaţii se 
adunau în jurul focului să mănânce, fiecare avea locul 
lui bine stabilit. Şeful se așeza mereu în cel mai înalt 
loc, înconjurat de fiii săi și de Bărbaţii Vestiţi ai clanu- 
lui lui. Mai departe se așezau țăranii, în ordinea impor- 
tanței. Iar robii își făceau focurile micuţe și mai departe. 
Își schimbau locul doar atunci când şeful cel mare dorea 
să recompenseze un serviciu sau un comportament ex- 
celent pe câmpul de luptă. Cu cât stăteai mai departe 
de foc, cu atât erai mai expus primejdiei de a fi luat la 
bătaie sau chiar ucis. Locul pe care îl ocupai lângă foc 
era cam la fel cu locul pe care îl ocupai în viaţă. 

Era altfel aici, în câmp, dar Logen tot mai deslușea 
un soi de tipar al locurilor din jurul focului şi nu era 

defel unul fericit. El şi Bayaz stăteau suficient de 
aproape de foc, însă ceilalți se așezaseră mult prea 
departe ca să le fie bine. Vântul, frigul și noaptea 
umedă îi impinseseră spre căldura focului, dar au res- 
pins apropierea celorlalți. Îi aruncă o privire lui Lut- 
har, care se uita cu mult dispreț în bol, de parcă ar fi 
fost plin cu urină. N-avea respect. Îi aruncă o privire 
lui Ferro, care-i răspunse cu pumnale galbene țâșnind 
din ochii ei ingustaţi. N-avea încredere. Clătină din 
cap cu tristețe. Fără incredere și respect grupul se va 
descompune în prima luptă, ca zidurile fără mortar. 

Totuși, pe vremea lui, Logen avusese câștig de cauză 
în situații mai potrivnice decât aceasta. Treicopaci, Tul 
Duru, Dow cel Negru, Harding Ursuzul, se luptase 
cu fiecare în parte şi-i învinsese. Le-a cruțat viețile, 
îindârjindu-i să plece în căutarea lui. Fiecare a încer- 
cat tot posibilul să-l omoare, fireşte, cu bun temei, dar 
în final Logen le-a câștigat încrederea, și le-a câștigat 
respectul, și le-a câștigat chiar și prietenia. Cu gesturi 
mărunte și timp indelungat. „Răbdarea este cea mai 
importantă dintre virtuți“, spunea tatăl său, și mai spu- 
nea „Nu poţi să treci munţii într-o singură zi“. Poate 
că timpul se scurgea impotriva lor, dar n-aveau nimic 
de câștigat dacă se grăbeau. Trebuie să fii realist în 
privința asta. 

Logen își întinse picioarele amorţite, luă burdu- 
ful cu apă, se ridică și se îndreptă încet spre locul unde 
stătea Ferro. Femeia nu-l scăpă nicio clipă din ochi. 
Bizară creatură, fără doar și poate, și nu doar din cauza 
înfățișării ei, deşi arăta extrem de ciudat. Părea dură, 

ȘI tăioasă, şi rece ca o sabie nouă, nemiloasă precum 
cel mai nemilos bărbat pe care-l cunoscuse vreodată 
Logen. Ai fi zis că nu vrea să arunce nici măcar un băț 
unuia care dă să se înece, dar pentru el făcuse mult mai 
mult, și nu doar o dată. Dintre toți, în ea se încrezuse 
in primul rând și în cea mai mare măsură. Așa că se 
așeză pe vine și îi întinse burduful a cărui umbră um- 
flată se bațâia pe zidul zgrunţuros din spatele femeii. 

Se uită urât la apă și se uită urât și la Logen. Apoi 
smulse burduful și se aplecă iarăși asupra vasului ei, 
întorcându-se cu umerii ciolănoși la Logen. Nicio vorbă 
de mulțumire, nici măcar un gest, dar nu se supără. 
La urma urmei, nu treci munții într-o singură zi. 

Reveni la locul lui de lângă foc și urmări dansul 
flăcărilor care aruncau lumini nestatornice pe chipu- 
rile posomorâte ale celorlalți. 

- Ştie cineva vreo poveste? întrebă el plin de 
nădejde. 

Quai își supse dinţii. Luthar și-i dezveli într-un 
rictus dispreţuitor. Ferro nici măcar nu dădu vreun 
semn că l-ar fi auzit. Deloc un început promiţător. 

- Niciuna? 

Niciun răspuns. 

- Bine, atunci. Ştiu eu niște cântece, sper să-mi 
aduc aminte cuvintele, continuă dregându-și glasul. 

- Foarte bine! îl întrerupse Bayaz. Dacă aşa putem 
scăpa de cântece, știu eu sute de povești. Ce anume 
vrei să asculți? O poveste de dragoste? O poveste 
amuzantă? O poveste de vitejie atunci când soarta 
este potrivnică? 

- Despre locul ăsta, se băgă și Luthar in vorbă. 
Despre Vechiul Imperiu. Dacă era atât de grozav, 
cum de a ajuns așa? 

Îşi smuci capul arătând zidurile fărâmate şi ceea 
ce știau cu toții că se află mai departe. Kilometri și 
kilometri de nimic. 

- Cum de a ajuns să fie doar un pustiu nesfârșit? 

Bayaz suspină: 

— Aş putea spune eu povestea aceasta, dar suntem 
norocoşi să avem printre noi în această micuță excur- 
sie pe cineva originar din Vechiul Imperiu, cineva care 
este și un pătimaș cercetător al istoriei. Maestre Quai? 

Ucenicul îşi ridică alene ochii de la foc. 

- Eşti bun să ne luminezi? Ce s-a întâmplat cu Ve- 
chiul Imperiu, odinioară centrul strălucitor al între- 
gii lumi, de a ajuns în situaţia aceasta dramatică? 

- E o poveste lungă, murmură ucenicul. Să incep 
cu începutul? 

- De unde altundeva se începe? 

Quai ridică din umerii firavi şi porni să vorbească. 

- Atotputernicul Euz, învingător al demonilor, 
inchizător al porților, părinte al Lumii, a avut patru 
fii, și fiecăruia i-a făcut câte un dar. Celui mai mare, 
lui Juvens, i-a dăruit talentul de a stăpâni Înalta Artă, 
măiestria de a schimba lumea prin magie temperată 
de cunoaştere. Celui de-al doilea fiu, Kanedias, i-a 
revenit darul de a modela piatra și metalul după 
cum doreşte. Celui de-al treilea, Euz i-a dat talentul 
de a vorbi cu spiritele și de a le obliga să facă ce 
le cere. 

Quai căscă lung, plescăi din buze şi clipi des în 
faţa flăcărilor. 

- Aşa au apărut cele trei discipline pure ale magiei. 

- Mi s-a părut că ai zis că a avut patru fii, bombăni 
Luthar. 

Ochii lui Quai fugiră în lături. 

- Chiar patru a avut, și acesta este motivul pentru 
care Imperiul s-a distrus. Glustrod era mezinul. Lui i-ar 
fi revenit priceperea de a comunica cu Cealaltă Parte. 
Secretele chemării demonilor din lumea de dedesubt 
şi secretele înrobirii demonilor. Însă asemenea lucruri 
erau interzise prin Prima Lege, așa că Euz nu i-a dat 
nimic celui mai tânăr dintre fii, cu excepția binecuvân- 
tărilor lui, şi cu toții știm cât valorează acestea. A im- 
părtășit secrete nemaipomenite celorlalți trei şi a plecat, 
poruncind fiilor lui să facă ordine în lume. 

- Ordine, bombăni iar Luthar aruncându-și farfu- 
ria în iarbă şi privind cu dispreţ la ruinele ascunse în 
umbre. N-au prea avut succes. 

- La inceput au avut. Juvens s-a apucat de treabă 
cu toată sârguința, punându-și forța și înțelepciunea în 
slujba scopului său. I-a plăcut un popor de pe malu- 
rile fluviului Aos și i-a dăruit acestuia legi și învățătură, 
guvernare Și științe. A înzestrat aceşti oameni cu pri- 
ceperea de a-și cuceri vecinii și l-a făcut Împărat pe co- 
mandantul lor. Fiul a urmat după tată, an a urmat 
după an, iar națiunea aceasta s-a dezvoltat și a pros- 
perat. Pământurile Imperiului s-au întins până la Is- 
parda în sud, Anconus în nord, până la Marea Cercului 
in est, și chiar dincolo de ea. Împărații veneau și se 

stingeau unul după altul, însă Juvens se afla mereu 
acolo - călăuzind, sfătuind, aranjând toate lucrurile 
în așa fel încât să corespundă măreţului său proiect. 
Totul era civilizat, totul era pașnic, totul era bine. 

- Aproape totul, murmură Bayaz, răscolind jarul 
cu un băț. 

Quai schiță un surâs compătimitor. 

- Şi noi l-am uitat pe Glustrod, aşa cum l-a uitat 
și tatăl lui. Fiul cel ignorat. Fiul cel ocolit. Fiul cel 
înșelat. I-a implorat pe ceilalți trei frați să împartă cu 
el secretele primite, dar aceştia şi-au apărat darurile 
şi l-au refuzat. S-a uitat atunci la ce realizase Juvens şi 
furia lui nu putea fi pusă în cuvinte. A găsit locuri 
întunecate în lume și a studiat în taină ştiinţele inter- 
zise de Prima Lege. A găsit locuri întunecate în lume 
și a atins Cealaltă Parte. A găsit locuri întunecate în 
lume, și a vorbit pe limba diavolilor și i-a auzit cum 
îi răspund, scăzu vocea lui Quai până la șoaptă. Iar 
vocile diavolilor i-au spus lui Glustrod unde să sape... 

- Foarte bine, Maestre Quai, îl intrerupse cu as- 
prime Bayaz. Ai făcut progrese mari în studiul isto- 
riei. Dar să nu intrăm în detalii. Să lăsăm săpăturile 
lui Glustrod pentru altă dată. 

— Fireşte, murmură Quai cu ochii negri strălucind 
în lumina focului pe chipul său supt și melancolic. 
Ştii mai bine, stăpâne. Glustrod a făcut planuri. A stat 
la pândă din umbre. A strâns secrete. A lingușit și a 
amenințat și a minţit. Nu a durat mult până i-a atras 
de partea sa pe cei slabi și influențabili, i-a învrăjbit 
pe cei puternici, căci era inventiv și fermecător și 

plăcut privirii. Acum auzea mereu vocile din lumea 
de dedesubt. I-au sugerat să semene discordie pretu- 
undeni, iar el le-a ascultat. L-au indemnat să mănânce 
carne de om şi să le fure astfel puterea, și așa a făcut. 
l-au poruncit să-i caute pe cei care au mai rămas cu 
sânge de diavol în lumea noastră, disprețuiți, detestați, 
exilați, şi să-i facă armata lui, iar el s-a supus. 

Logen simţi cum îi atinge ceva umărul și aproape 
că sări în sus de spaimă. Ferro se aplecase deasupra 
lui, cu burduful de apă în mână. 

- Mulţumesc, mârâi el luându-i-l, prefăcându-se că 
inima nu-i sparge pieptul. 

Luă o sorbitură lungă, puse dopul la loc, apoi 
așeză burduful pe jos, alături de el. Când își ridică 
privirea, văzu că Ferro nu plecase de acolo. Rămăsese 
în picioare lângă el, cu ochii ţintă la dansul flăcărilor. 
Logen se trase mai la o parte, făcându-i loc. Ferro se 
încruntă, își supse dinții, izbi cu piciorul în pământ, 
apoi se ghemui încet pe vine, având grijă să lase su- 
ficient spaţiu între ei. Își întinse mâinile la foc și își 
dezveli dinții strălucitori. 

- E frig aici. 

Logen aprobă din cap. 

- Zidurile astea nu ne apără de vânt. 

- Nu, murmură Ferro căutându-l pe Quai cu 
privirea. Nu te opri din cauza mea, se rățoi la el. 

Ucenicul zâmbi. 

— Stranie și sinistră era oastea lui Glustrod. A aş- 
teptat ca Juvens să părăsească Imperiul, s-a furișat în 
capitala Aulcus și şi-a pus planul în practică. Parcă 

demenţa ar fi pus stăpânire pe întregul oraș. Fiu se 
lupta cu tată, soţie cu soț, vecin cu vecin. Împăratul 
a fost ucis pe treptele palatului chiar de fiii săi, care 
apoi, înnebuniţi de lăcomie și ură, s-au întors unul 
impotriva celuilalt. Bizara oaste a lui Glustrod care 
se ascunsese în canalele de sub oraș s-a ridicat la supra- 
față, transformând străzile în morminte, piețele în aba- 
toare. Unii din soldaţii acestei armate furau chipurile 
oamenilor şi apăreau sub înfățișarea lor. 

Bayaz clătină dezaprobator din cap. 

- Luau înfățișarea oamenilor. Vicleșug îngrozitor 
și perfid. 

Logen își aminti de o femeie care îi vorbise în întu- 
nericul rece cu vocea soției lui moarte. Se incruntă 
ȘI își vâri capul între umeri. 

- Într-adevăr, un truc ingrozitor, spuse Quai, iar 
zâmbetul nostalgic i se lăţi și mai mult. Căci, în cine 
să te increzi dacă nu în ochii şi urechile tale? Cum 
altfel să deosebești un prieten de un dușman? Dar lu- 
cruri încă și mai rele aveau să vină. Glustrod chemase 
demonii din Cealaltă Parte, îi supusese voinţei sale 
ŞI îi trimisese să-i distrugă pe cei care i se impotriveau. 

— Îi chema Și îi trimitea, șuieră Bayaz. Blestemate 
discipline. Cumplite riscuri. Crâncene încălcări ale 
Primei Legi. 

- Însă Glustrod nu recunoștea nicio altă lege în afară 
de propria lui putere. Nu peste mult timp s-a in- 
stalat în sala tronului, în vârful unui munte de cranii, 
mâncând carne de om, așa cum copilul soarbe laptele 
mamei, lăfăindu-se în oribila lui victorie. Imperiul 

a coborât în haos, un haos ca acela din vremurile 
străvechi, dinainte de apariţia lui Euz, când lumea 
noastră și lumea de jos erau una. 

Vântul oftă prin crăpăturile zidăriei vechi și Logen 
se infioră și îşi strânse mai bine pătura în jurul tru- 
pului. Îl speria povestea naibii. Chipuri furate, și dia- 
voli trimiși în misiune, și mese cu carne de om. Însă 
Quai nu se opri. 

- Când a aflat ce făcuse Glustrod, furia lui Juvens 
a fost cumplită și a cerut ajutorul fraților lui. Kane- 
dias nu a vrut să-i răspundă. A rămas ferecat în casă, 
meșterind la mașinăriile lui, nepăsându-i de lumea de 
afară. Singuri, Juvens și Bedesh au strâns o armată și 
au pornit război împotriva fratelui lor. 

- Tenibil război, murmură Bayaz, cu arme teribile 
și pierderi teribile. 

- Luptele au cuprins întregul continent, de la un 
capăt la celălalt, atrăgând cu sine toate rivalităţile mes- 
chine şi dând naştere unei mulțimi de dihonii, crime 
și răzbunări, ale căror consecințe încă mai otrăvesc 
lumea noastră de azi. Dar în cele din urmă Juvens a 
învins. Glustrod a fost asediat în Aulcus, mutanţii 
i-au fost demascaţi, armata i-a fost risipită. Acum în 
clipele acestea de disperare cumplită, vocile din lumea 
de jos i-au şoptit un alt plan. Deschide poarta spre 
Cealaltă Parte, i-au spus. Descuie închizătorile, sparge 
zăvoarele și deschide larg porţile făcute de tatăl tău. 
Încalcă Prima Lege o ultimă oară, i-au mai spus, şi 
dă-ne drumul inapoi în lume, și niciodată nu vei mai 
fi ignorat, ocolit, înșelat. 

Întâiul dintre Magi dădu încetișor din cap ca pen- 
tru sine. 

- Dar a fost înşelat încă o dată. 

- Biet nebun! Creaturile din Cealaltă Parte sunt 
făcute din minciuni. Confruntarea cu ele te pune față 
in față cu pericolul cel ma: odios. Glustrod şi-a 
pregătit ritualurile, dar, în graba lui cea mare, a făcut 
o greşeală foarte mică. Poate nimic mai mult decât 
un grăunte de sare pus aiurea, dar rezultatele au fost 
dintre cele mai înspăimântătoare. Forţa uriașă pe 
care Glustrod o adunase de partea lui, atât de puter- 
nică încât ar fi putut străpunge cu ușurință țesătura 
lumii, a fost descătușată, fără formă sau logică. Glus- 
trod s-a distrus singur. Aulcus, măreaţa și splendida 
capitală a Imperiului, a fost pustiită, iar pământul din 
jur otrăvit pe vecie. Astăzi nimeni nu se mai aven- 
turează în apropierea ei. Orașul este un cimitir spul- 
berat. O ruină blestemată. Monument extrem de 
nimerit închinat nebuniei şi orgoliului lu: Glustrod 
şi ale fraților lui. 

Ucenicul își ridică privirea la Bayaz. 

- Spun adevărul, stăpâne? 

- ÎL spui, murmură Magul. Eu știu. Eu am văzut 
ce s-a petrecut. Un tânăr nebun, cu păr mult şi fru- 
mos, continuă trecându-și palma peste capul pleşuv. 
Un tânăr nebun care nu știa ce este magia și înțelep- 
ciunea, sau cum lucrează puterile, așa cum știi tu, 
Maestre Quai. 

Ucenicul înclină capul. 

- Singurul meu scop în viaţă este să le învăţ. 

- Şi ai făcut mari progrese în această privinţă. Ce 
spui de povestea asta, Maestre Nouădegete? 

Logen își umflă fălcile. 

— Mi-aș fi dorit ceva mai amuzant, dar cred că tre- 
buie să mă mulţumesc cu ce mi se oferă. 

- O droaie de prostii, dacă mă întrebaţi pe mine, 
spuse batjocoritor Luthar. 

- Hm, fornăi Bayaz. Ce noroc pe capul nostru că 
nu te-am întrebat. Poate că ar fi bine să speli oalele, 
căpitane, până nu se intunecă și mai tare. 

- Eu? 

- Unul dintre noi a prins mâncarea, și unul dintre 
noi a fript-o. Unul dintre noi ne-a distrat spunându-ne 
o poveste. Eşti singurul din grup care nu ţi-ai adus 
contribuţia încă. 

- În afară de tine. 

- O, dar eu sunt mult prea bătrân ca să mă bălăcesc 
la ora asta din noapte, îi răspunse Bayaz cu chipul înăs- 
prit. Un om mare trebuie să învețe smerenia. Oalele 
te aşteaptă. 

Luthar deschise gura să spună ceva, se gândi mai 
bine, se ridică furios de jos și-și aruncă pătura în iarbă. 

— Afurisite oale, înjură când le culese de lângă foc 
şi se îndreptă cu pași apăsaţi spre pârâu. 

Ferro îl urmări cu privirea, iar pe faţă îi apăru o 
expresie stranie care s-ar fi putut să constituie versiu- 
nea ei personală a surâsului. Plecă iarăşi ochii asupra 
focului şi își umezi buzele. Logen scoase dopul bur- 
dufului şi i-l întinse. 

— Îhî, mârâi ea, i-l smulse din mână și sorbi iute 
din el. Când se ștergea la gură cu mâneca, îi aruncă 
o privire piezişă și se Încruntă. 

- Ce? 

- Nimic, răspunse el repede, ferindu-și ochii și intin- 
zând palmele goale. Absolut nimic. 

Dar zâmbea pe dinăuntru. Gesturi mărunte și timp. 
Așa va reuşi. 


CRIME MĂRUNTE 


- Frig, colonele West, ce zici? 

- Frig, Înălţimea Voastră, aproape a venit iarna. 

Fulguise în noaptea aceea. Căzuse o lapoviţă rece 
care acoperise totul cu chiciură. Acum, la lumina zo- 
rilor palizi, întreaga lume părea pe jumătate îngheţată. 
Copitele cailor zgrunțăiau și fleoșcăiau prin noroiul 
cristalizat. Copacii pe jumătate înghețaţi plângeau cu 
lacrimi triste. West nu făcea opinie discordantă. [i 
ieșeau aburi din nasul care-i curgea. Vârfurile urechi- 
lor îl furnicau neplăcut, rebegite de frig. 

Prinţul Ladisla nu părea să bage de seamă toate aces- 
tea, dar să nu uităm însă că era încotoșmănat într-o 
haină uriașă, cu căciulă și mănuși din blană neagră, lu- 
cioasă, probabil în valoare de câteva sute de mărci. 
Zambi larg cuprinzându-și subordonații cu privirea. 

- Oamenii par în formă, în ciuda tuturor neajun- 
surilor. 

West nu-și putu crede auzului. E drept că regimen- 
tul din Oastea Regelui plasat sub comanda lui Ladisla 

părea destul de fericit. Corturile erau aliniate ordonat 
în mijlocul taberei, focurile erau aprinse în faţa lor, caii 
erau bine priponiţi în apropiere. 

Însă nu la fel de fericită era situaţia recruţilor care 
alcătuiau mai mult de trei sferturi din efectivele lor. 
Mulţi dintre aceştia erau scandalos de puțin pregătiți. 
Erau oameni neinstruiți și neinarmaţi, unii evident 
prea bolnavi sau prea bătrâni ca să mărșăluiască, dară- 
mite să se lupte. Unii nu aveau nimic altceva decât 
hainele din spinare, şi acestea într-o stare jalnică. West 
ii văzuse ascunși sub copaci, strânși unul într-altul ca 
să se încălzească, înveliți doar cu o jumătate de pătură. 
O rușine. 

- Oastea Regelui este bine echipată, dar mă preo- 
cupă starea unora dintre recruți, Înălțimea... 

- Da, continuă Ladisla vorbind peste el ca şi cum 

A 
nu l-ar fi auzit, în mare formă! Infulecă tot ce prind! 
Probabil că focul din burti le ține de cald, ce zici, 
West? Abia aştept să ajungem la dușman! Mare păcat 
că trebuie să aşteptăm lângă râul ăsta blestemat! 

West iși mușcă buzele. Capacitatea incredibilă de 
autoamăgire a Prințului Ladisla devenea tot mai frus- 
trantă cu fiecare zi care trecea. Înălțimii Sale îi intrase 
în cap ideea că era un general mare și faimos, la co- 
manda unei oștiri fără pereche. Că va repurta o vic- 
torie epocală și că va fi întâmpinat ca un erau în Adua. 
Şi, în loc să facă cel mai mic efort ca visul să-i devină 
realitate, se comporta ca şi cum toate astea se întâm- 
plaseră deja, fără să dea doi bani pe adevăr. Nu-şi îngă- 
duia să observe absolut nimic dezagreabil, greșit sau 

în dezacord cu părerile sale aberante. În toată această 
vreme, filfizonii din subordinea sa, fără nici măcar o 
lună de armată la activ, îl felicitau pentru fiecare opi- 
nie, se plesneau joviali pe spate și erau de acord cu fie- 
care frază pe care o scotea pe gură indiferent cât de 
ridicolă ar fi fost aceasta. 

West credea că, atunci când nu ţi-a lipsit nimic 
întreaga viață, sau nu ai fost obligat să muncești pen- 
tru nimic, sau să dai dovadă măcar de un strop de au- 
todisciplină, probabil că ajungi să capeţi o perspectivă 
destul de stranie asupra vieţii. Şi iată dovada vie, 
călărind alături de el și zâmbind cu gura până la urechi 
de parcă a avea grijă de zece mii de oameni ar fi fost 
o responsabilitate neinsemnată. Aşa cum observase 
Mareșalul Burr, Prinţul Moştenitor și lumea reală nu 
aveau nimic în comun. 

- E frig, murmură Ladisla. Nu mai e ca în deșertul 
din Gurkhul, colonele West, nu? 

- Nu, Înălțimea Voastră. 

— Dar sunt unele lucruri care nu se schimbă nici- 
odată, ce zici? Războiul, West! Războiul în general! 
E la fel pretutindeni! Curajul! Onoarea! Gloria! 
Ai luptat alături de colonelul Glokta, nu-i așa? 

- Aşa este, Înălțimea Voastră. 

- Îmi plăcea teribil să aud povești despre faptele lui 
de vitejie! Când eram mai tânăr a fost unul dintre eroii 
mei. Cum inconjura dușmanul, cum îi tăia căile de apro- 
vizionare, cum îi ataca și convoaiele şi câte și mai câte. 

Iar biciușca Prințului se ridică în aer și inconjură, 
tăie și atacă imaginare convoaie inamice. 

- Excelent! Îmi închipui că ai asistat la toate astea? 

- La unele, Înălțimea Voastră. 

Asistase la o grămadă de cazuri de dureri cumplite 
de fund provocate de statul indelungat în șa, la o 
grămadă de cazuri de arsuri provocate de soarele 
puternic, la o grămadă de jafuri, beţii crâncene și 
fanfaronade. 

- Colonelul Glokta, pe legea mea! Ne-ar prinde 
bine acum ceva din energia lui, ce zici West? Ceva 
din forța lui! Din vigoarea lui! Mare păcat că e mort. 

West își ridică privirea. 

- Dar nu e mort, Înălțimea Voastră. 

- Nu e? 

- A fost capturat de gurkieni şi înapoiat Uniunii 
la sfârșitul războiului. A... el... a intrat în Inchiziţie. 

- În Inchiziţie? 

Prinţul păru oripilat. 

- De ce să renunţe un bărbat la armată pentru 
așa ceva? 

West incepu să-și caute cuvintele, dar se gândi mai 
bine și răspunse: 

- Nu-mi pot da seama, Înălțimea Voastră. 

— A intrat în Inchiziţie! Ah, n-aş înţelege nici într-o 
mie de ani de ce! 

Călăriră în tăcere câteva momente. Treptat, zâm- 
betul reveni pe buzele Prințului. 

- Discutam despre faima pe care ţi-o aduce răz- 
boiul, nu? 

West se strâmbă. 

- Da, Înălțimea Voastră. 

- Ai fost primul care a pătruns în Ulrioch, nu-i 
aşa? Primul, asta am auzit! Asta este fala ta! Asta 
este gloria, nu-i așa? Ce experiență nemaiîntâlnită 
ţi-a fost dat să trăieşti, colonele, ce zici? Ce experiență 
nemaiintâlnită! 

Cum se mai zbătuse să răzbească prin mormanele 
de pietre şi bușteni sfărâmați, acoperiţi cu cadavre con- 
torsionate. Pe jumătate orb din cauza fumului, pe 
jumătate inecându-se din cauza prafului, cu urlete și 
vaiete și lovituri de metal pe metal asediindu-l din toate 
părţile, aproape nerespirând din cauza fricii. Oameni 
imbulzindu-se spre el, gemând, inghiontindu-se, po- 
ticnindu-se, urlând, acoperiți de sudoare și sânge, negri 
de mizerie și funingine, chipuri schimonosite de 
durere și furie abia deslușite. Diavoli din iad. 

West își aminti cum strigase „Înainte!“ iar și iar, 
până când gâtlejul îi ajunsese carne vie, chiar dacă habar 
nu avea unde anume însemna „înainte“. Îşi aminti cum 
străpunsese cu sabia pe cineva, prieten sau dușman. Nu 
știuse nici atunci, nu știa nici acum. Își aminti cum 
căzuse Și se tăase la cap într-o piatră, își sfâșiase haina 
într-un buștean. Își aminti momente, fragmente, ca 
dintr-o poveste auzită odinioară. 

West își strânse mai bine haina în jurul umerilor 
înghețați, dorindu-și să fi fost mai groasă. 

- Într-adevăr, o experiență nemaiîntâlnită, Înăl- 
țimea Voastră. 

- Mare păcat că ticălosul ăla de Bethod n-o să ne 
iasă în cale! exclamă Prinţul Ladisla șfichiuind supărat 
aerul cu biciuşca. Ti-a fost mai bine atunci decât acum 

când ești doar paznicul meu! Mă ia de prost Burr? 
Ce zici, West? 

West inspiră adânc. 

- Nu am de unde să ştiu așa ceva, Înălțimea Voastră. 

Dar mintea nestatornică a Prințului trecuse deja 
mai departe. 

- Care-i treaba cu animalele alea de companie ale 
tale? Cu nordicii ăia? Aia cu nume hazlii. Cum îl 
cheamă pe individul ăla jegos? Lupoi? 

- Copoi. 

- Copoi, aşa e! Nemaipomenit! chicoti Prinţul în 
barbă. Şi celălalt, cel care e cel mai mare om pe care 
l-am văzut vreodată! Excelent! Ce mai invârtesc? 

- l-am trimis în recunoaştere la nord de râu, 
Înălțimea Voastră, răspunse West dorindu-și să fi ple- 
cat cu ei. Probabil că dușmanii sunt departe, dar dacă 
nu este așa, trebuie să ştim cum stau lucrurile. 

— Sigur că trebuie. Minunată idee. Ca să ne putem 
pregăti de atac! 

West se gândea mai degrabă la o retragere conve- 
nabilă și la un sol trimis de urgență Mareşalului Burr, 
insă nu avea niciun rost să spună asta. În mintea lui 
Ladisla războiul se rezuma doar la comanda unui atac 
straşnic urmat de un somnic bun. Din vocabularul său 
lipseau cu desăvârșire cuvintele „strategie“ şi „repliere“. 

- Da, murmură Prinţul ca pentru sine, cu ochii 
ațintiţi asupra copacilor de dincolo de râu. Să pregătim 
un atac şi să-i respingem dincolo de graniță... 

Granița se afla la o sută cincizeci de kilometri 
depărtare. West profită de ocazie. 

- Dacă Îmi permiteți, Înălțimea Voastră, am o 
mulțime de treburi de care să mă ocup. 

Şi nu minţea. Tabăra fusese organizată, sau, mai 
degrabă, dezorganizată, fără pic de consideraţie față 
de ordine sau apărare. Un labirint dezordonat de co- 
libe din pânză groasă într-o poiană mare din apro- 
pierea râului, unde terenul era mult prea moale și 
fusese repede transformat în brazde de noroi de către 
căruțele de aprovizionare. La început nu existaseră 
latrine, apoi au fost săpate la adâncime mult prea 
mică și mult prea aproape de tabără, lângă locul unde 
erau depozitate proviziile. Provizii care, întâmplător, 
fuseseră prost ambalate, neadecvat pregătite și acum 
erau aproape în întregime stricate, atrăgând toți șobo- 
lanii din Englia. West era convins că, dacă nu ar fi 
fost așa de frig, intreaga tabără ar fi fost bolnavă. 

Prinţul Ladisla făcu un gest cu mâna. 

- Fireşte, ai o mulțime de treburi. O să-mi poves- 
tești mai multe mâine, West, ce zici? Despre colone- 
lul Glokta și tot așa. Mare păcat că e mort! strigă el peste 
umăr îndepărtându-se în galop spre uriașul lui cort vio- 
let, ridicat pe deal, deasupra duhorii şi dezordinii. 

Uşurat, West își întoarse calul și cobori în tabără. 
Trecu pe lângă oameni care patinau şi se impleticeau 
prin mocirla pe jumătate înghețată, tremurând, învă- 
luiţi în aburii respirației, cu mâinile înfășurate în 
zdrențe murdare. Trecu pe lângă oameni aşezaţi 
în grupuleţe jalnice în faţa corturilor peticite, felurit 
îmbrăcați, pe cât de aproape îndrăzneau de focurile 
anemice, răsucind în mâini oale cu mâncare, jucând 

jocuri tâmpite cu cărți jilave, bând şi holbându-se în 
aerul rece. 

Soldaţii bine instruiți plecaseră cu Poulder și Kroy 
în căutarea dușmanului. Ladisla se alesese doar cu res- 
turile: cu cei mult prea slăbiți ca să poată mărșălui 
cum trebuie, mult prea prost echipați ca să poată 
lupta cum trebuie, mult prea dărâmați ca să facă ceva 
fără convingere. Oameni care poate că nu și-ar fi 
părăsit familiile niciodată, obligaţi să traverseze marea 
spre un ţinut despre care nu știau absolut nimic, ca 
să se lupte cu un dușman cu care nu aveau nimic de 
împărțit, din motive pe care nu le înțelegeau. 

Poate că atunci când plecaseră de acasă unii din- 
tre aceștia, dar nu prea mulți, simţiseră vagi urme de 
zel patriotic, fuseseră luaţi de valul virilității militare, 
dar drumul greu, mâncarea proastă și vremea rece 
le epuizaseră, infometaseră și inghețaseră tot entuzias- 
mul inițial, cât o fi fost și acela. Iar Prinţul Ladisla 
nu era chiar conducătorul care să-i inspire și să-i mo- 
tiveze, presupunând că şi-ar fi dat silința să facă fie 
și cel mai mărunt gest în sensul acesta. 

Trecând pe lângă recruți, West se uită la chipurile 
lor posace, obosite, înfrigurate, iar ei îl priviră cu ochi 
care spuneau că sunt deja învinși. Nu voiau decât să 
se întoarcă acasă, iar West nu-i putea învinovăți. Și el 
simţea la fel. 

- Colonele West! 

Un uriaș cu barbă deasă, îmbrăcat în uniformă de 
ofițer din Oastea Regelui, îi zâmbea larg. 'Tresărind, 
West îl recunoscu pe Jalenhorm. Cobori de pe cal și 

prinse mâna uriașului în mâinile sale. Îi făcea plăcere 
să-l revadă. Prezenţă stabilă, onestă, de incredere. Ves- 
tigiu al vieții sale trecute, când nu se învârtea printre 
mai-marii lumii, iar existenţa era cu mult mai simplă. 

- Ce mai faci, Jalenhorm? 

- Bine, mulţumesc, domnule. Fac un tur al taberei 
ȘI aştept. 

Uriașul îşi duse mâinile căuș la gură şi suflă în ele. 

- Încerc să mă încălzesc. 

- Din câte știu, despre asta e vorba în război. 
Multă aşteptare în condiţii extrem de neplăcute. 
Multă așteptare întreruptă ocazional de momente de 
maximă teroare. 

Jalenhorm zâmbi sec. 

- Abia aştept. Cum e viaţa în subordinea Prințului? 

West clătină din cap. 

- O competiţie pentru a stabili care e cel mai aro- 
gant, mai ignorant şi mai extravagant. Dar ţie cum îţi 
merge? Cum e viaţa de tabără? 

- Nu e chiar atât de rea. Însă îmi pare rău pentru 
unii dintre recruți. Nu sunt pregătiți de luptă. Am 
auzit că doi din cei mai în vârstă au murit de frig 
azi-noapte. 

- Se mai întâmplă. Să sperăm că îi vor îngropa mai 
adânc și departe de cei vii. 

West își dădea seama că uriașul va spune că nu are 
pic de inimă, dar așa stătea situaţia. Doar foarte puţini 
muriseră în luptă în timpul războiului din Gurkhul. 
Restul se prăpădiseră din cauza accidentelor, bolilor, 
rănilor neinsemnate care se infectaseră. Ajungeai să 

te obișnuiești. Dar atât de prost erau echipați recruții? 
Însemna că îşi vor ingropa morții zilnic. 

- De ce ai nevoie? 

- Ar fi ceva. Calul meu și-a pierdut o potcoavă 
in noroi şi am tot incercat să găsesc pe cineva care 
să-i pună una nouă, făcu Jalenhorm un gest larg cu 
mâinile. S-ar putea să mă inșel, dar cred că nu e ni- 
ciun potcovar în toată tabăra. 

West se holbă la el. 

- Nici măcar unul? 

- N-am reuşit să dau de niciunul. Sunt și nicovale, 
ȘI Ciocane și toate cele... dar nu e nimeni care să lu- 
creze cu ele. Am vorbit cu unul din șefii intendenței. 
Mi-a zis că generalul Poulder a refuzat să scutească fie- 
rarii de luptă și la fel a procedat și generalul Kroy, așa 
că..., Jalenhorm ridică din umeri, nu avem niciunul. 

- Şi nu s-a gândit nimeni să verifice? 

- Cine? 

West simți cum începe să-i dea târcoale cunoscuta 
durere de cap. Săgeţile aveau nevoie de vârfuri, săbiile 
trebuiau ascuţite, armurile și şeile și căruțele pentru 
transportul echipamentelor și proviziilor se stricau și 
trebuiau să fie reparate. O armată fără fierari nu este 
cu mult mai eficientă decât o armată fără arme. Şi iată-i 
acum, într-un ţinut îngheţat, la kilometri depărtare 
de cea mai apropiată așezare. Doar dacă... 

- Am trecut pe drum pe lângă o colonie de deținuți. 

Jalenhorm își miji ochii încercând să-și aducă aminte. 

- Da, o topitorie, mi se pare. Am văzut fum dea- 
supra copacilor. 

- Acolo ar trebui să fie niște fierari pricepuţi. 

Sprâncenele uriașului se ridicară a mirare. 

— Nişte fierari criminali. 

- Mă mulțumesc cu ce găsesc. Astăzi calul tău nu 
are o potcoavă, mâine s-ar putea să nu mai avem 
arme! Strânge o duzină de oameni și ia și O căruţă. 
Plecăm de îndată. 


În ploaia rece, închisoarea se întrezărea amenință- 
toare printre copaci, înconjurată cu un gard din bârne 
groase, acoperite cu mușchi, cu ţepușe incovoiate şi 
ruginite în vârf. Loc crunt cu destinaţie cruntă. West 
sări din șa, iar Jalenhorm și soldaţii lui își opriră caii 
în spatele lui. T'raversă prin noroi spre poartă drumul 
brăzdat cu făgașe clisoase și lovi puternic cu mânerul 
sabiei în lemnul istovit de intemperii. 

Dură ceva timp, dar în cele din urmă se deschise 
o ferestruică. Doi ochi cenușii se uitară urât la el prin 
deschizătură. Ochi cenușii deasupra unei măști negre. 
Un practician al Inchiziției. 

- Sunt colonelul West. 

Ochii îl priviră cu răceală. 

— Așa, şi? 

- Sunt în slujba Prințului Moștenitor Ladisla și 
trebuie să vorbesc cu comandantul acestei colonii. 

- De ce? 

West se încruntă, dându-și toată silința să pară cât 
de impunător posibil, cu părul lipit de țeastă și cu 
ploaia picurându-i de pe bărbie. 

- Suntem în război și nu am vreme să stau la ta- 
clale cu tine! Este imperios necesar să vorbesc cu 
comandantul chiar acum! 

Ochii se îngustară. ÎI priviră pe West, apoi pe cei 
doisprezece soldați murdari și uzi din spatele lui. 

- Bine, spuse practicianul. Poţi să intri. Singur. 
Ceilalți trebuie să te aștepte afară. 

Drumul principal era o întindere de noroi 
bătătorit între două șiruri de cocioabe înclinate din 
streşinile cărora şiroia apa. Pe drum, doi bărbaţi și o 
femeie, uzi până la piele, se chinuiau să miște o căruță 
cu pietre care se afundase până la osii în mocirlă. Toți 
trei aveau lanţuri grele la glezne. Zdrențăroşi, numai 
piele şi os, cu obrajii supţi, aveau privirile tot atât de 
golite de speranţă pe cât de goale le erau burţile. 

- Mutaţi blestemata aia de căruță, mârâi la ei prac- 
ticianul, iar cei trei își reluară gârboviţi activitatea 
deloc de invidiat. 

West se indreptă cu greu prin nămol spre o clădire 
din piatră din capătul celălalt al coloniei, încercând, fără 
succes, să sară de pe un petic de pământ uscat pe altul. 
În prag stătea alt practician cu privirea crâncenă, cu o 
manta de ploaie pătată pe umeri, cu ochii duri urmă- 
rindu-l pe West cu un amestec de suspiciune și indife- 
renţă. Împreună cu călăuza sa, colonelul trecu pe lângă 
el și intră în holul slab luminat plin de ecourile ploii 
de afară. Practicianul ciocăni la o ușă prost montată. 

— Intră. 

O cameră mică, sărăcăcioasă, cu pereți cenușii, fri- 
guroasă și mirosind ușor a igrasie. Un foc meschin 

pâlpâia în cămin, un raft căzut într-o rână era înţesat 
cu cărți. Un portret al Regelui Uniunii trona regește 
pe un perete. Un bărbat slab într-un veșmânt negru 
scria la o masă ieftină. Îl măsură din priviri pe West, 
apoi își puse deoparte cu grijă condeiul și se frecă la 
rădăcina nasului cu degetul mare și arătătorul mânjite 
cu cerneală. 

- Avem un oaspete, grohăi practicianul. 

- Într-adevăr. Sunt Inchizitorul Lorsen, coman- 
dantul acestei micuţe colonii. 

West strânse neatent și cam în silă mâna osoasă. 

- Sunt colonelul West din oștirea Prințului La- 
disla. Tabăra noastră se află la vreo cincisprezece 
kilometri nord de aici. 

- Desigur. Cu ce îi pot fi de folos Înălțimii Sale? 

— Avem neapărată nevoie de fierari iscusiţi. Conduci 
o topitorie aici, corect? 

- O mină, o topitorie și o fierărie unde fabricăm 
unelte agricole. Însă nu ințeleg ce... 

- Excelent! Voi lua doisprezece oameni cu mine, 
cei mai pricepuţi pe care îi ai. 

Comandantul se încruntă. 

- Exclus. Deținuți de aici s-au făcut vinovați de 
cele mai îngrozitoare crime. Nu pot fi eliberaţi fără 
ordin scris din partea Arhilectorului însuși. 

— Atunci avem o problemă, Inchizitor Lorsen. 
Căci am zece mii de oameni cu arme care trebuie as- 
cuțite, armuri care trebuie reparate, cai care trebuie 
potcoviţi. Din clipă în clipă am putea intra în luptă. 
Nu-mi permit să aştept ordine venite din partea 

Arhilectorului, sau a oricui altcuiva. Trebuie să fac 
rost de fierari, asta este realitatea. 

- Dar trebuie să înţelegi că nu pot... 

- Nu înţelegi gravitatea situaţiei! lătră West, cu 
nervii întinși la maximum. Fă ce vrei, trimite o scri- 
soare Arhilectorului! Şi eu voi trimite un om să-mi 
aducă o companie de soldaţi din tabără! Să vedem 
cine capătă ajutor primul! 

Comandantul medită o vreme la cele auzite. 

- Foarte bine, spuse el în cele din urmă, vino 
după mine. 

West ieși din clădirea comandantului înapoi în 
lapoviţă. Din pragul uneia dintre cocioabe, doi copii 
zdrenţăroși și murdari îl priveau cu ochi mari. 

— Aveţi și copii aici? 

- Avem familii întregi, dacă sunt considerate a re- 
prezenta un pericol pentru stat, îl privi pieziș Lorsen. 
Păcat, ce-i drept, dar măsurile aspre au fost mereu 
necesare pentru asigurarea stabilității Uniunii. Din 
tăcerea ta înțeleg că nu ești de acord. 

West se uita la unul dintre copiii care șchiopătau 
prin noroaie, condamnat, probabil, să-şi petreacă tot 
restul vieţii în locul acesta. 

— Cred că e o crimă. 

Comandantul ridică din umeri. 

- Nu te lăsa amăgit de vârsta lor. Toată lumea 
are o vină sau alta. Până și cei inocenți pot consti- 
tui o ameninţare. Poate doar că este nevoie de crime 
mărunte ca să poţi preveni crimele mari, colonele 
West, dar asta o hotărăsc mai marii noștri, nu noi. 

Eu doar mă asigur că deținuții muncesc, nu se bat și 
nu evadează. 

- Adică îți faci treaba, nu? Urmezi cărarea mult 
umblată și eviți asumarea oricărei răspunderi. 

- Care dintre noi doi este cel care trăiește în mij- 
locul lor, aici, în mijlocul pustietății? Care anume din- 
tre noi doi este cel care îi supraveghează, îi îmbracă, 
îi hrănește, îi spală, duce războiul nesfârșit și zadar- 
nic împotriva păduchilor lor? Tu îi impiedici să se bată, 
şi să se violeze, și să se omoare? Eşti ofițer in Oastea 
Regelui, colonele, nu-i aşa? Deci locuieşti în Adua? 
Într-un apartament luxos în Agriont, printre bogătași 
şi spilcuiți? 

Lorsen chicoti când îl văzu pe West încruntându-se. 

- Care anume dintre noi doi este cel care a evitat 
asumarea răspunderii, așa cum zici? Niciodată n-am 
avut conștiința mai curată. Urăște-ne, dacă asta te face 
să te simți mai bine. Ne-am obișnuit cu ura. Nimănui 
nu-i place să dea mâna cu cel care golește latrinele, dar 
latrinele trebuie să fie golite. Altminteri lumea s-ar 
umple cu căcat. Îți dau fierari, atâţia câți mi-ai cerut, 
dar nu-mi vorbi de sus. Nu ai calitatea asta. 

Lui West nu-i conveneau vorbele Inchizitorului, 
dar fu nevoit să admită că omul avea dreptate, așa că 
strânse din dinți și înotă mai departe prin mocirlă, 
cu capul plecat. Ajunseră la o magazie din piatră lungă 
şi fără ferestre, din coșurile înalte ale căreia se răsu- 
ceau fuioare de fum gros. Practicianul trase zăvorul 
de la ușa cea grea și se opinti să o deschidă, iar West 
păși în urma lui Lorsen în întuneric. 

După gerul de afară, căldura îl izbi ca un pumn 
în falcă. Fumul înecăcios îi înțepă ochii, îi pișcă gâtul. 
Larma din spaţiul strâmt era înspăimântătoare. Ur- 
lete şi scârțâieli şi harâieli. Ciocane care izbeau în ni- 
covale aruncând jerbe de scântei furioase, fier 
înroșit în foc care sâsâia mânios în butoaiele cu apă. 
Pretutindeni oameni, strânși laolaltă, asudând, ge- 
mând și tușind, fețe supte pe jumătate luminate de 
strălucirea portocalie a vetrelor. Diavoli din iad. 

— Încetaţi lucrul! mugi Lorsen. Opriți-vă şi aliniaţi-vă! 

Bărbaţii lăsară incet uneltele deoparte, se potic- 
niră și se clătinară pe picioare și zornăiră din lanţuri 
încercând să se alinieze, în vreme ce patru sau cinci 
practicieni îi urmăreau din umbre. Și ce formaţie 
murdară, epuizată și gheboșată și deplorabilă mai 
alcătuiau! Doi dintre ei aveau lanţuri și la mâini, nu 
numai la picioare. Nu arătau absolut deloc ca și cum 
ar fi reprezentat răspunsul la problemele lui West, 
însă nu avea încotro. Nu exista nicio altă soluție. 

- Avem un oaspete de afară. Fă-ţi numărul, colonele. 

- Sunt colonelul West, orăcăi el cu vocea spăr- 
gându-i-se în aerul înțepător. La douăzeci de kilometri 
de aici se află zece mii de soldaţi sub comanda Prințului 
Moștenitor Ladisla. Avem nevoie de fierari. 

West își curăță gâtul și încercă să vorbească mai 
tare, fără să-și scuipe plămânii. 

- Cine se pricepe să lucreze cu metalul? 

Nu-i răspunse nimeni. Bărbaţii se uitau la incălță- 
rile lor găurite sau la picioarele lor goale, aruncând, 
din când în când, priviri furişe la practicienii fioroși. 

- Nu trebuie să vă fie teamă. Care dintre voi se 
pricepe la fierărie? 

- Eu, domnule. 

Un bărbat ieși din rând în zgomot de lanţuri. Slab, 
dar viguros, ușor adus de spate. West nu-și putu stă- 
pâni o tresărire când lumina lămpii căzu pe chipul 
acestuia. Era desfigurat de arsuri hidoase. O parte a 
feței nu era altceva decât o masă vineţie de cicatrice 
cu aspect topit, lipsea sprânceana, iar pe scalp erau 
zone rozalii fără păr. Celălalt obraz era oarecum mai 
intreg. Omul aproape că nu mai avea chip. 

- Mă pricep să lucrez la forță și am fost şi în 
armată, în Gurkhul. 

- Bine, murmură West făcând tot posibilul să-și 
învingă groaza provocată de înfățișarea deținutului. 
Cum te cheamă? 

- Pike. 

- Mai știe vreunul din colegii tăi să lucreze cu fie- 
rul, Pike? 

Arsul își târșâi lanţurile prin fața celorlalți bărbați, 
trăgându-i pe unii de umeri afară din rând, în vreme 
ce încruntătura comandantului se adâncea tot mai mult. 

West iși umezi buzele uscate. Greu de crezut că 
intr-un timp atât de scurt trecuse de la un frig atât 
de cumplit la o căldură atât de cumplită, dar așa se 
întâmplase și se simţea foarte rău. 

- Îmi trebuie cheile de la cătușele acestor oameni, 
Inchizitorule. 

- Nu există chei. Lanţurile sunt sudate. Se presu- 
pune că nu vor fi niciodată scoase și te sfătuiesc să 

nu încerci s-o faci. Mulți dintre deținuții aceştia sunt 
extrem de periculoși. În plus, trebuie să ţii cont că 
ni-i vei înapoia imediat ce ai să găsești o altă soluție 
la problemele tale. Inchiziția nu se ocupă de eliberări 
inainte de termen. 

Se indepărtă țanţoș într-un colț ca să discute ceva 
cu unul din practicieni. 

Pike se apropie sfios, trăgând un alt deținut de cot. 

— lertaţi-mă, domnule, murmură el răgușit. Puteți 
găsi un loc și pentru fiica mea? 

West ridică din umeri, simțindu-se stânjenit. l-ar 
fi plăcut să-i scoată pe toți de acolo și să transforme 
colonia în cenușă, dar nu avea de gând să-și forțeze 
și mai mult norocul. 

- Nu este o idee bună să aducem o femeie printre 
atâția soldaţi. Nu-i deloc o idee bună. 

- E mai bună decât s-o lăsăm aici, domnule. N-o 
pot lăsa singură. Şi mă poate ajuta la lucru. Ştie să 
folosească ciocanul la nevoie. E puternică. 

Nu părea puternică. Părea numai piele și Os, și era 
îmbrăcată în zdrențe, iar faţa îi era mânjită de funin- 
gine și grăsime. De aceea îi fusese ușor lui West să o 
confunde cu un băiat. 

- Îmi pare rău, Pike, dar nu mergem la distracție. 

Dădu să se întoarcă cu spatele, dar fata îl apucă 
de braţ. 

- Nici aici nu e distracție, spuse ea. 

Vocea ei îl surprinse. Blândă, dulce, educată. 

- Mă numesc Cathil. Nu mă tem de muncă. 

West o privi, hotărât să se desprindă din strânsoare, 
dar expresia ei îi aduse aminte de ceva. Ceva fără du- 
rere. Fără teamă. Ochi goi, morţi ca ai unui cadavru. 

Ardee. Cu obrazul mânjit de sânge. 

West se strâmbă. Amintirea era aidoma unei răni 
care nu voia să se vindece. Căldura era insuportabilă, 
uniforma ca șmirghelul pe pielea lipicioasă. Trebuia 
să plece din locul ăsta oribil. 

Își feri ochii care îl usturau. 

- Şi pe ea o iau, lătră el. 

Lorsen pufni. 

- Glumeşti, colonele? 

- Crede-mă că nu-mi arde de glumă. 

- Mâna de lucru calificată e una. Bănuiesc că ai 
nevoie de muncitori, dar nu-ţi pot permite să iei orice 
deţinut ai chef... 

Scos din răbdări, West se intoarse spre el cu un 
rânjet fioros care-i dezveli dinţii. 

- Şi pe ea, am spus! 

Comandantul coloniei nu lăsă să se vadă că ar fi 
fost impresionat de furia lui. S-au privit lung câteva 
clipe, în vreme ce transpiraţia șiroia pe faţa lui West, 
iar sângele îi pulsa puternic în tâmple. 

Apoi Lorsen dădu incetișor din cap. 

— Şi pe ea. Foarte bine. Nu am cum să te împiedic, 
spuse aplecându-se ușor spre West. Dar Arhilectorul 
va afla despre asta. E departe și s-ar putea să dureze ceva 
vreme până va afla, dar va afla neindoios. 

Se aplecă și mai mult, aproape șoptind în urechea 
lui West. 

- Poate într-o bună zi ne vei face din nou o vizită, 
dar de această dată vei rămâne mai mult. Poate ca să-ți 
pregătești mica prelegere despre avantajele și dezavan- 
tajele coloniilor de deținuți. Vei avea suficient timp 
pentru asta. 

Lorsen îi intoarse spatele. 

- Acum ia deţinuţii și pleacă. Trebuie să scriu o 
scrisoare. 


PLOAIA 


Pe Jezal îl amuzaseră întotdeauna furtunile pu- 
ternice. Stropii mari de ploaie care biciuiau străzile, 
zidurile și acoperișurile din Agriont, stropii mari de 
ploaie care șuierau din canale. Fenomen al naturii 
pe care îl urmărea cu plăcere de la fereastra aparta- 
mentului călduros și uscat. Fenomen al naturii care 
lua prin surprindere tinerele doamne aflate la plim- 
bare prin parc, făcându-le să țipe, lipindu-le rochiile 
de pielea udă în cel mai excitant mod cu putință. Fe- 
nomen al naturii prin care fugeai, râzând cu prietenii, 
dintr-o tavernă în alta, inainte de a te usca în faţa unui 
foc plin de viaţă, cu o cană de vin fiert și dres cu mi- 
rodenii în mâini. Lui Jezal îi plăcea ploaia aproape 
la fel de mul: cât îi plăcea soarele. 

Dar asta fusese inainte. 

Aici, în câmpie, furtunile aveau un alt calibru. Nici 
vorbă de asemănarea cu pandaliile unui copil răsfățat 
care trec cu atât mai repede cu cât nu le bagi în seamă. 
Această furtună violentă era rece și devastatoare, 

nemiloasă și ranchiunoasă, înverşunată și ıimplacabilă. 
Iar cel mai apropiat acoperiș, şi mai cu seamă cea mai 
apropiată tavernă, se afla la sute de kilometri în urma 
lor. Cumva, acest lucru i se părea cel mai important. 
Ploaia cădea în valuri, inmuind în apă înghețată câm- 
pia nesfârșită și totul de pe suprafaţa ei. Stropii mari 
ințepau țeasta lui Jezal ca pietrele aruncate din praștie, 
ii mușcau mâinile expuse, vârful urechilor, ceafa. Apa 
ii șiroia prin păr, prin sprâncene, pe obraji, curgând 
în pârâiașe în gulerul deja îmbibat. Ploaia întinsese o 
cortină plumburie peste pământ, ascunzând vederii ab- 
solut tot pe distanță de o sută de pași în faţă, doar că, 
desigur, aici nu era nimic de văzut nici înainte, nici 
în vreo altă direcţie. 

Jezal se scutură de frig şi își strânse mai bine gu- 
lerul hainei. Gest absolut inutil, de vreme ce era deja 
ud până la piele. Afurisitul de negustor din Adua îl 
asigurase că haina e impermeabilă. Şi bineînțeles că 
dăduse pe ea o căruță de bani, și îi plăcuse teribil cum 
îi stătea, atunci când o probase în prăvălie. Îi dădea 
un aer aspru de aventurier. Dar se imbibase cu apă 
pe la cusături încă de la primele picături de ploaie. Şi 
de câteva ore se simţea la fel de ud și înfrigurat cum 
s-ar fi simţit dacă ar fi intrat într-o cadă plină cu apă 
rece având hainele pe el. 

Cizmele îi erau îmbibate cu apă îngheţată, pielea 
de pe coapse i se rosese sub pantalonii leoarcă, şaua 
mustind de apă scârțâia și pleoscăia la fiecare mișcare 
a bietului cal. li curgea nasul, îl dureau nările și bu- 
zele, îl dureau până şi palmele ude în care strângea 

hățurile. Sfârcurile lui erau două puncte ale agoniei 
într-o mare de disconfort fizic. Întreaga poveste era 
pur și simplu de nesuportat. 

- Când o să se termine? murmură Jezal ca pentru 
sine, vârându-şi capul între umeri și privind rugător 
la cerul mohorât, cu apa şiroindu-i pe obraji, intrându-i 
în gură, plesnindu-l peste ochi. În momentul acela fe- 
ricirea părea a insemna doar o cămașă uscată. 

- Nu poți să faci ceva? îl întrebă gemând pe Bayaz. 

— Ce să fac? se răţoi la el Magul, cu apa picurându-i 
de pe obraji și din barba năclăită. Crezi că mie îmi 
place? Să fiu în mijlocul câmpiei uriașe în afurisita asta 
de furtună la anii mei? Cerurile nu au acordat Magi- 
lor nicio dispensă specială, băiete, se pișă la fel pe toată 
lumea. Te sfătuiesc să încerci să te obișnuieşti cu situaţia 
ŞI Să-ţi ţii pentru tine văicărelile. Un mare conducător 
trebuie să împărtășească necazurile cu adepții lui, cu 
oștenii lui, cu supușii lui. Numai așa le poate câştiga 
respectul. Marii conducători nu se vaită. Niciodată. 

- La naiba cu ei, murmură Jezal în barbă. Şi la 
naiba și cu ploaia asta! 

- Zici că asta-i ploaie? 

Nouădegete călărea alături, cu un zâmbet larg pe fața 
lui masivă și urâtă. Nu mult după ce începuse să plouă 
tare, Jezal fusese extrem de surprins să vadă cum nor- 
dicul își scoate mai întâi haina ponosită, apoi cămașa, 
le învelește pe amândouă într-o pânză groasă și își vede 
mai departe de drum despuiat până la brâu, nepăsându-i 
de ploaia care şiroia pe spinarea acoperită cu cicatrice, 
fericit ca un porc uriaș care se tăvăleşte în noroi. 

La început, acest gen de comportament îl frapase 
pe Jezal, care îl considerase doar o altă manifestare de 
primitivism impardonabil, și mulțumise cerului că bar- 
barul binevoise să-și lase pantalonii pe el, dar, pe măsură 
ce ploaia rece se intețea începând să-i pătrundă prin 
haină, nu mai era chiar atât de convins că avea drep- 
tate. Nu ar fi avut cum să-i fie mai frig sau să fie mai 
ud fără haine, și măcar ar fi scăpat de frecarea nesfârșită, 
sâcâitoare și dureroasă a cârpelor ude. Nouădegete îi 
rânji ca și cum i-ar fi putut citi gândurile. 

- Nu-i decât o burniţă. Nu se poate să fie mereu 
cer senin. Trebuie să fii realist! 

Jezal scrâșni din dinți. Dacă i se mai spunea o sin- 
gură dată să fie realist, avea să-l înjunghie pe Nouă- 
degete cu sabia lui cea scurtă. Afurisită brută pe jumătate 
despuiată. Era destul de rău că trebuia să călătorească, 
să mănânce și să doarmă la nici o sută de pași de omul 
ăsta al peșterilor, dar să fie nevoit să-i asculte sfaturile 
stupide constituia o jignire mult prea greu de suportat. 

- Al naibii primitiv bun de nimic, murmură ca 
pentru sine. 

- Dacă va trebui să ne luptăm, cred că te vei bu- 
cura să-l știi prin preajmă. 

Legănându-se incolo şi incoace pe capra căruței 
hodorogite, Quai se uita pieziș la el. Ploaia îi lipise 
părul lung de obrajii trași. Pielea-i udă îl făcea să pară 
mai palid și mai bolnav ca oricând. 

— Te-a întrebat cineva ceva? 

- Cel care nu are trebuință de părerile celor din 
jur ar face bine să-și țină gura, făcu ucenicul un semn 

cu capul spre spinarea lui Nouădegete. Acela este 
Sângerosul Nouă, cel mai temut bărbat din Nord. 
A ucis mai mulți oameni decât ciuma. 

Jezal se încruntă la nordicul care ședea șleampăt 
în şa, se gândi puţin la cele auzite și pufni dispreţuitor. 

- Nu mă sperie deloc, spuse cât de tare reuși, fără 
ca Nouădegete să-l audă. 

Quai respiră zgomotos. 

- Pun prinsoare că nu ţi-ai tras niciodată sabia 
la nervi. 

- Aș putea începe acum, bubui Jezal, aruncându-i 
cea mai fioroasă căutătură pe care o avea în repertoriu. 

- Vai, ce m-am speriat, chicoti ucenicul, deloc im- 
presionat spre marea dezamăgire a lui Jezal. Dar dacă 
mă întrebi pe mine cine anume nu-i bun de nimic, 
aș putea să-ți spun pe cine mi-aş dori să fi lăsat în urmă. 

- Asta-i bună, măi... 

Jezal săltă în șa, surprins de un fulger care lumină 
cerul, urmat de un altul, înspăimântător de aproape. 
Gheare de lumină se strecurară prin întuneric și 
îinhățară capetele proeminente ale norilor. Tunetul 
prelung se rostogoli peste câmpia lugubră, pocnind 
și trosnind sub vânt. Când se stinse, căruţa se îndepăr- 
tase deja, văduvindu-l pe Jezal de șansa de a riposta. 

- Ucenic idiot și afurisit, murmură, negru de 
supărare. 

Când furtuna începuse să lumineze cerul, Jezal se 
imbărbătase imaginându-și cum tovarășii lui de drum 
sunt loviți de fulgere. De pildă, ar fi fost foarte nime- 
rit, într-un mod bizar, ca Bayaz să fie făcut scrum de 

un fulger venit din ceruri. Dar curând își pierdu nă- 
dejdea intr-o asemenea izbăvire, fie ea doar un joc al 
inchipuirii. Fulgerele n-ar ucide mai mult de o singură 
persoană și, dacă trebuia ca unul dintre ei să dispară, 
Jezal începu să spere să fie el acela. O lumină orbitoare 
Și apoi dulcea uitare. Cea mai frumoasă cale de scăpare 
din tot acest coșmar. 

Un firicel de apă se prelinse pe spatele lui Jezal, gå- 
dilându-i pielea zdrelită. Își dorea nespus să se scarpine, 
dar ştia că, dacă o va face, îl va apuca mâncărimea în 
zeci de alte locuri, toate situate între omoplaţi și ceafă, 
Jocuri pe care, oricât te-ai strădui, nu poți ajunge să 
le scarpini. Închise ochii, iar capul i se înclină sub 
greutatea disperării până când bărbia-i udă ajunse să 
se sprijine de pieptu-i ud. 

Ploua şi ultima oară când a văzut-o. Își aminti 
totul cu dureroasă claritate. Vânătaia de pe obraz, cu- 
loarea ochilor, conturul gurii, cu colțul ușor ridicat. 
Simpla aminure fu suficientă să-i pună nodul în gât. 
Același nod pe care îl înghiţea de douăzeci de ori pe 
zi. Primul lucru pe care îl făcea dimineaţa, la sculare, 
şi ultimul pe care îl făcea noaptea, la culcarea pe 
pământul tare. Dorinţa lui cea mai fierbinte era să 
fie acum cu Ardee, la adăpost de pericol și de frig. 

Se întrebă cât îl va mai aştepta, căci săptămânile 
treceau una după alta, iar ea nu primea nicio veste de 
la el. Mai trimitea încă în fiecare zi scrisori în Englia, 
scrisori pe care el nu le va primi niciodată? Scrisori 
prin care își exprima gingașele sentimente. Scrisori prin 
care cerea cu disperare vești. Scrisori prin care implora 

să i se răspundă. Acum i se vor adeveri bănuielile cele 
mai sumbre. Că el nu era nimic altceva decât o jigo- 
die necinstită și nesimţitoare şi mincinoasă, și că o ui- 
tase cu totul, când nimic nu putea fi mai departe de 
adevăr. Scrâșni din dinți disperat și frustrat, însă ce 
putea face? Era imposibil să trimiţi scrisori din mij- 
locul unei pustietăți sinistre, chiar presupunând că le-ai 
fi putut scrie în potopul acesta epic. Blestemă în șoaptă 
numele Bayaz și Nouădegete, Picior-Lung și Quai. 
Blestemă Vechiul Imperiu și blestemă câmpia nesfar- 
șită. Blestemă întreaga expediție dementă. Blestematul 
devenise un ritual pe care îl repeta la fiecare oră. 

Ca prin ceaţă, Jezal începu să înţeleagă că până 
atunci avusese parte de un trai uşor și bun. Acum 
i se părea aiurea că se văicărise atât de mult şi atât de 
vocal pentru că trebuia să se trezească devreme ca să 
facă exerciții de scrimă, pentru că se înjosise într-atât 
incât jucase cărți cu locotenentul Brint, sau pentru 
că erau puţin cam prea prăjiți cârnaţii de la micul 
dejun. Ar fi trebuit să râdă, să aibă ochii scânteietori 
și pasul sprinţar pentru simplul motiv că nu stătea 
in ploaie. Tuși, se smiorcăi și se şterse la nasul care 
il durea cu mâna care îl durea. La câtă apă era în jur, 
nimeni nu va observa că plânge. 

Singură Ferro părea că se simte și mai prost decât 
el. Arunca priviri furioase la norii care urinau peste 
ei, cu chipul zbârcit de ură şi spaimă. Părul ţepos îi era 
lipit de cap, hainele îmbibate cu apă atârnau fleșcăite 
pe umerii ei slabi, ploaia îi șiroia pe obrajii plini cu ci- 
catrice și picura de pe vârful nasului ei ascuţit, de pe 

vârful bărbiei ei ascuţite. Semăna cu o pisică rea care 
s-a pomenit pe nepusă masă aruncată într-o baltă, cu 
trupul intrat la apă şi fără aerul amenințător de dinainte. 
Poate că vocea unei femei va reuși să-l scoată din sta- 
rea asta infectă de spirit, iar Ferro era cea mai apro- 
piată chestie de o femeie pe care o avea la îndemână. 

Își îndemnă calul și o ajunse din urmă străduindu-se 
să zâmbească, iar ea s-a întors şi l-a privit fioros. Ne- 
plăcut surprins, Jezal iși dădu seama că, dacă te uitai 
la ea de aproape, aerul ameninţător era la locul lui. Îi 
uitase ochii. Ochii ei cei galbeni, ascuțiți ca pumna- 
lele, cu pupile mici ca vârful de ac, ochii ei cei stranii 
şi i tulburători. Își dori acum să nu se fi apropiat de ea, 
insă nu putea trece mai departe fără să nu-i spună cå- 
teva cuvinte. 

- Pun prinsoare că prin părțile tale nu prea plouă, 
nu-i așa? 

- Ai de gând să-ți închizi gura aia împuţită, sau 
vrei să ţi-o închid eu? 

Jezal își drese glasul, strunindu-și calul ca să 
rămână în urma ei. 

- Căţea nebună, șopti în barbă. 

Dă-o naibii, să rămână în nemernicia ei. El perso- 
nal nu avea de gând să-și plângă de milă. Nu-i stătea 
absolut deloc în fire. 


Ploaia se oprise în cele din urmă, chiar înainte ca 
ei să ajungă acolo, însă aerul era tot greu de umezeală, 
cerul de deasupra era tot plin de culori ciudate. Lumina 
înserării își furișa razele roz și portocalii printre 

fuioarele norilor, aruncând o strălucire nepământeană 
peste câmpia plumburie. 

Două căruţe goale în picioare, o alta dărâmată și 
fără o roată, cu un cal mort încă priponit de ea, pră- 
bușit în noroi cu limba scoasă din gură și cu două 
săgeți frânte în crupa-i însângerată. Morţii împrăștiați 
pretutindeni în iarba turtită, aidoma unor păpuși stri- 
cate și aruncate de un copil rău. Cu răni adânci, sau 
membre rupte, sau cu săgeți înfipte în trup. Unul 
avea braţul retezat de la umăr, iar osul spart îi ieşise 
din carne ca la hălcile de fripturi de la măcelărie. 

Tot felul de lucruri în jurul lor. Arme stricate, 
lemne despicate. Câteva cufere zdrobite, din care fu- 
seseră scoase baloturi de ţesături, fuseseră sfârtecate 
şi aruncate pe pământul ud. Butoaie sparte, cutii 
sfărâmate prin care se scotocise temeinic și se furase 
ce fusese de furat. 

- Neguţători, mârâi Nouădegete, privind dezas- 
trul din jur. Așa cum zicem și noi că am fi. leftină 
mai e viaţa prin părțile astea. 

Ferro se strâmbă. 

- Unde nu-i ieftină? 

Rafale reci de vânt străbătură câmpia, trecând prin 
hainele ude ale lui Jezal. Nu mai văzuse niciodată un 
cadavru, iar aici erau... câte? Pe puţin o duzină. Începu 
să se simtă ciudat după ce numărase cam jumătate din- 
tre ele. 

Nimeni altcineva nu părea prea impresionat, de 
parcă aceste personaje ar fi fost frați de cruce cu 
violenţa. 

Ferro se târa în patru labe printre leșuri, exami- 
nându-le, impungându-le, dovedind tot atâta emoție 
câtă ar fi avut un cioclu. Expresia de pe chipul lui 
Nouădegete spunea că el văzuse lucruri mult mai rele, 
iar Jezal nu se indoia câtuși de puţin de asta, şi că făcuse, 
la rândul lui, lucruri mult mai rele. Bayaz și Pi- 
cior-Lung păreau cam tulburaţi, dar nu mai mult decât 
ar fi părut dacă ar fi descoperit niște urme necunos- 
cute de cai. Quai nici măcar nu părea interesat. 

În momentele acelea, lui Jezal i-ar fi convenit de 
minune să aibă şi el parte de un strop din indiferența 
manifestată de ceilalți. N-ar fi recunoscut în ruptul 
capului, însă simțea că-i cam vine să vomite. Pielea 
aceea: flască și moartă şi albă ca ceara, îmbrobonată 
de ploaie. Veşmintele acelea: sfâșiate și prădate. Se fu- 
raseră şi cizme, și haine, chiar și cămăși. Rănile acelea. 
Dungi roşu, neregulate, vânătăi hidoase, tăieturi și găuri 
căscate larg în carne. 

Jezal se întoarse brusc în șa, se uită în spate, la stânga, 
la dreapta, dar oriunde s-ar fi uitat, peisajul era același. 
N-avea unde să fugă, chiar dacă ar fi ştiut unde se află 
cea mai apropiată așezare. Se afla în tovărășia altor cinci 
oameni, dar se simţea îngrozitor de singur. Se afla pe 
o câmpie imensă, dar se simțea prins în capcană. 

I se păru că unul dintre cadavre se holbează la el. 
Un tânăr, cam de aceeași vârstă cu Jezal, cu părul de 
culoarea nisipului și urechi proeminente. Ar cam fi tre- 
buit să se bărbierească, dar, fireşte, asta nu mai conta 
acum. În burtă avea o rană adâncă, iar ambele mâini 
și le ținea lângă ea, de parcă ar fi vrut s-o închidă. 

Dinăuntru luceau umed maţele vineții. Jezal simţi că 
i se face și mai greață. Deja era cam sfârșit, pentru 
că mâncase prea puţin de dimineaţă. Se săturase până 
peste cap de pesmeţi şi nu fusese în stare să înghită 
zeama lungă pe care o pregătiseră ceilalți. Își întoarse 
privirea de la scena dezgustătoare și își cobori ochii în 
iarbă, prefăcându-se că ar căuta urme importante acolo, 
în vreme ce stomacul lui se zvârcolea în chinuri. 

Strânse hăţurile cât de tare putu, înghițind cu greu 
scuipatul care îi umpluse gura. La naiba, doar era unul 
dintre mândrii fii ai Uniunii. Mai mult încă, era de viță 
nobilă, descendent al unei familii de vază. Mult mai 
mult încă, era ofițer neînfricat în Oastea Regelui și 
câștigător al Competiţiei. Dacă ar fi vomitat la vederea 
câtorva picături de sânge, s-ar fi făcut de râs în fața 
adunăturii ăsteia de tâmpiţi și primitivi, iar așa ceva 
nu trebuia să se întâmple în niciun caz. În joc se afla 
însăşi onoarea naţiunii sale. Se uită fioros la pământul 
ud, strânse tare din măsele şi îi comandă stomacu- 
lui să se potolească. Treptat, incepu să se liniștească. 
Inspiră adânc pe nas. Aer rece, umed, liniștitor. Își 
recăpătă controlul. Íi privi din nou pe ceilalți. 

Ferro se așezase pe vine şi își vârâse mâna până la 
incheietură într-una din rănile căscate ale mortului. 

— E rece, se răţoi ea la Nouădegete, mort de dimi- 
neață, dacă nu mai de mult. 

Își trase afară degetele bălite de sânge. 

Jumătate din gustarea sărăcăcioasă de dimineaţă 
poposi pe hainele lui Jezal înainte ca acesta să apuce 
să se dea jos din șa. Făcu câţiva paşi de om beat, icni 

de câteva ori şi vomită iarăși. Aplecat, cu mâinile spri- 
jinite pe genunchi, cu capul invârtindu-i-se, scuipă 
fiere în iarbă. 

- Nu te simţi bine? 

Jazel ridică ochii, făcând tot posibilul să pară cât 
mai nonșalant, în ciuda dârei de salivă amară care i 
se prelingea pe bărbie. 

- Nu mi-a priit mâncarea, șopti, ştergându-și nasul 
şi gura cu mâna tremurândă. 

Lamentabilă scuză, trebuia să recunoască. 

Însă Nouădegete îl aprobă dând cu vehemență 
din cap. 

- Mai mult ca sigur că ţi-e rău de la carnea de di- 
mineață. Nici eu nu m-am simţit prea bine. 

Îşi declanșă din nou rânjetul enervant și îi întinse 
lui Jezal un burduf cu apă. 

- E bine să bei cât mai mult. Te spală pe dinăuntru. 

Jezal își clăti gura şi scuipă, urmărindu-l cu pri- 
virea pe Nouădegete care se întorsese lângă cadavre 
şi se Încruntă. Straniu. Venit din partea altcuiva, ar 
fi fost un gest aproape generos. Mai luă o înghițitură 
de apă și incepu să se simtă ceva mai bine. Cam ne- 
sigur pe picioare, reuși să ajungă la cal și se cățără 
inapoi în șa. 

- Cei care au făcut dezastrul ăsta au fost mulți şi 
bine înarmaţi, spunea Ferro. Iarba e plină de urme. 

- Trebuie să fim prudenţi, încercă Jezal să se vâre 
în discuţie. 

Ca ințepat, Bayaz se întoarse să-l privească cu 
asprime. 

- Întotdeauna trebuie să fim prudenți! E la min- 
tea cocoșului! Cât mai avem până la Darmium? 

Picior-Lung se uită la cer, apoi la câmpie. Își linse 
un deget și îl ridică în bătaia vântului. 

- Cu toate harurile mele, nu pot să spun cu prea 
mare exactitate cât mai avem dacă nu mă pot ghida 
după stele. Cam vreo optzeci de kilometri. 

- Va trebui să ieşim în curând de pe drum. 

- Nu trecem fluviul la Darmium? 

- Oraşul e în haos. Cabrian nu lasă pe nimeni să 
intre. Nu putem să ne asumăm riscul ăsta. 

- Foarte bine, atunci mergem la Aostum. Vom 
ocoli Darmium și ne vom îndrepta spre vest. E un 
drum puţin mai lung, dar... 

- Nu. 

- Nu? 

- Podul de la Aostum e distrus. 

Picior-Lung se incruntă. 

- Distrus, zici? Ce-i mai place lui Dumnezeu să-și 
pună supușii la incercare. Atunci trebuie să trecem 
fluviul Aos prin vad... 

- Nu, spuse Bayaz. A plouat mult, iar fluviul este 
adânc. Vadurile nu sunt accesibile. 

Navigatorul păru derutat. 

— Eşti stăpânul meu, desigur, iar eu, ca destoinic 
membru al Ordinului Navigatorilor, te voi asculta 
întru totul, însă mă tem că nu există niciun alt drum. 
Dacă nu putem traversa fluviul nici la Darmium, nici 
la Aostum, și dacă nu-l putem trece nici prin vad... 

- Mai există încă un pod. 

- Încă un pod? 

O clipă Picior-Lung păru nedumerit, apoi făcu 
ochii mari. 

- Doar nu vrei să spui că... 

- Podul de la Aulcus a rămas în picioare. 

Ceilalți schimbară priviri incruntate. 

- Parcă ai spus că locul acela este distrus, spuse 
Nouădegete. 

- Că e un cimitir dărâmat, murmură Ferro. 

— Parcă ai spus că nimeni nu se apropie de locul ăla. 

- Nu ar fi fost prima mea opţiune, însă este tot 
ce avem. Când vom ajunge la fluviu, vom merge de-a 
lungul malului nordic până la Aulcus. 

Nimeni nu făcu nicio mișcare. Picior-Lung, în 
mod special, avea întipărită pe chip o expresie de 
groază perplexă. 

- Acum! explodă Bayaz. Este limpede că nu e bine 
să mai rămânem prin părțile astea. 

Cu aceste cuvinte, își intoarse calul și se îndepărtă 
de cadavre. Quai ridică din umeri și smuci dârlogii, 
iar căruța bodogăni prin iarbă pe urmele Întâiului 
dintre Magi. Picior-Lung și Nouădegete porniră după 
ei, îincruntați și presimţind că avea să li se întâmple 
ceva rău. 

Jezal se uită la morţii ai căror ochi priveau acu- 
zator cerul care începuse să se întunece. 

— N-ar trebui să-i îngropăm? 

- Îngroapă-i tu, dacă vrei, mârâi Ferro săltând 
în șa dintr-o singură mișcare fluidă. Îngroapă-i în 
borâtură. 


A DRACULUI TOVĂRĂŞIE 


Călăreau, numai asta făceau. De zile întregi făceau 
numai asta. Călăreau, îl căutau pe Bethod, cu iarna 
suflându-le în ceafă. Mlaștină și pădure, deal și vale. 
Ploaie și lapoviță, ceață și zăpadă. Căutau semne care 
să le spună că este aproape, dar ştiau că nu le vor găsi. 
O groază de timp irosit în zadar, după părerea Co- 
poiului, dar, odată ce ai fost suficient de cretin să ceri 
să ți se încredinţeze o misiune, ar fi bine să faci ceea 
ce ţi s-a dat de făcut. 

— Afurisită treabă, ce facem noi acum, mârâi Dow, 
schimonosindu-se și foindu-se și frământând hăţurile 
în mâini. 

Niciodată nu se dăduse prea mult în vânt după mer- 
sul călare. Îi plăcea să-și simtă picioarele pe pământ, 
orientate cu fața spre dușman. 

— Afurisită pierdere de vreme. Cum îți place viața 
de iscoadă, Copoiule? Afurisită treabă! 

- Cineva trebuie s-o facă și pe asta, nu? Măcar 
acum am cal. 

- Ei, ce mă mai bucur pentru tine! râse batjoco- 
ritor Dow. Ai cal! 

Copoiul ridică din umeri. 

- Mai bine decât să merg pe jos. 

- Mai bine decât să mergi pe jos, zici? îl luă Dow 
peste picior. Asta chiar pune capac la toate! 

- Am nădragi noi. Şi haine noi de lânică. Acum 
nu-mi mai îngheață rodiile de la vânt. 

Replica stârni zâmbetul lui Tul, dar se părea că 
lui Dow nu-i ardea de râs. 

- Nu-ţi mai îngheață rodiile de la vânt? În numele 
morților noştri, băiete, chiar în halul ăsta am ajuns? 
Ai uitat cine ești? Ai fost tovarășul cel mai apropiat 
al lui Nouădegete! Ai trecut munţii alături de el! Eşti 
pomenit în toate cântecele care i s-au închinat! Ai fost 
prima iscoadă a oştirilor! O mie de oameni se bazau 
pe ceea ce le spuneai tu! 

- Chestia aia nu s-a sfârșit prea bine pentru nimeni, 
murmură Copoiul, insă Dow il luase deja în vizor 
pe Tul. 

- Dar tu, uriașule? Tul Duru Capdetunet, cel mai 
puternic ticălos din întregul Nord. Se spune că te-ai 
luptat cu urşii cu mâinile goale și ai învins de fiecare 
dată. Că ai apărat trecătoarea de unul singur, în vreme 
ce clanul tău a reușit să fugă cu bine. Se spune că eşti 
un uriaș, înalt de trei metri, născut în miezul furtu- 
nii şi cu burta plină de tunete. Ce mai zici acum, 
uriașule? Singurul tunet pe care îl mai faci în ultima 
vreme e atunci când te caci! 

- Şi ce dacă? maârâi supărat Tul. Ce, tu ești altfel? 
Oamenii îți șopteau numele, căci le era teamă să-l ros- 
tească cu glas tare. Își strângeau bine armele în mâini 
Și stăteau lângă foc dacă bănuiau că te afli la cincispre- 
zece kilometri apropiere! Dow cel Negru, spuneau ei, 
e tăcut şi viclean și nemilos ca lupul! A ucis mai mulți 
oameni decât iarna și e și mai fioros decât ea! Cine mai 
dă acum o ceapă degerată pe tine, ia spune-mi? Vre- 
murile s-au schimbat, iar tu ai luat-o la vale la fel ca 
noi toţi! 

Dow se mulțumi să surâdă. 

- Exact asta vreau să spun, flăcău uriaș ce ești, exact 
asta. Fiecare dintre noi a fost cineva. Am fost Bărbaţi 
Vestiţi, Bărbaţi Aleși, Bărbaţi Cunoscuţi. Mi-l aduc 
aminte pe frate-meu care-mi spunea că nimeni nu e 
mai iscusit cu arcul și sabia ca Harding Ursuzul, că 
nu e nimeni ca el în întregul Nord. Cea mai sigură 
mână din tot Cercul Lumii! Ce zici de asta, Ursuzule? 

- În, comentă Ursuzul. 

Dow dădu din cap. 

— Exact spusele mele. Acum uitaţi-vă la noi. Nu 
doar am luat-o la vale, ci chiar am căzut în afurisita 
aia de prăpastie! Facem treburile sudicilor ăstora? Tre- 
burile muierilor ăstora în izmene bărbătești? Trebu- 
rile afurisiților ăstora de mâncători de salate, cu vorbele 
lor măreţe și săbiuţele lor subțurele? 

Copoiul se foi jenat în șa. 

- West ăla ştie ce face. 

- West ăla! izbucni Dow. Ştie să-și deosebească 
gura de cur, adică ştie mai multe decât ăilalți, dar e 

moale ca grăsimea de porc, și tu știi asta. N-are pic 
de vână-n el! Niciunul n-are! Aș pica pe spate de ui- 
mire dacă aş afla că măcar unul dintre ei a văzut vreo- 
dată o ambuscadă. Vă închipuiţi voi că ar fi în stare 
să facă față unui atac al ţăranilor lui Bethod? 

Fornăi nişte hohote amare de râs. 

— Asta da glumă bună! 

- Nu se poate nega că sunt o adunătură de pișecioși, 
șopti Tul, iar Copoiul fu nevoit să se declare de acord. 
Juma” din ei sunt prea flămânzi ca să poată ridica o 
armă, darămite s-o rotească cu ceva avânt, asta presu- 
punând că ar şti cum. Cei instruiți au plecat în Nord 
să se lupte cu Bethod și ne-au lăsat aici cu resturile astea 
de pe fundul oalei. 

- Resturi de pe fundul ţucalului, părerea mea. Tu 
ce zici, Treicopaci? strigă Dow. Stânca din Uffrith, nu? 
Ai stat şase luni ca un ghimpe în curv’ lui Bethod, de- 
venind eroul tuturor oamenilor cu minţile la locul 
lor din Nord! Rudd Treicopaci! lată un bărbat cio- 
plit în piatră! Iată un bărbat care nu bate nicicând 
în retragere! Vreţi onoare? Vreți demnitate? Vreți să 
știți ce înseamnă a fi bărbat adevărat? Nu căutați mai 
departe! Ei, ce pricepi tu din toată povestea asta? 
Facem treburi mărunte! Scotocim prin mlaștini după 
Bethod când știm foarte bine că nu are cum să fie acolo! 
Treabă de copii şi, în plus, trebuie să ne considerăm 
NOrocoși că am primit-o, nu-i așa? 

Treicopaci își struni calul și îl întoarse încet. Cu 
capul vârât între umeri, obosit, il privi lung pe Dow 
aproape un minut. 

— Cască-ţi bine urechile şi ascultă măcar o dată, 
ii spuse, fi'ncă nu am de gând să-ți spun asta la fie- 
care kilometru. Lumea nu-i în multe, foarte multe 
privinţe aşa cum mi-ar plăcea mie să fie. Nouădegete 
s-a întors în țărână. Bethod s-a proclamat Rege al nor- 
dicilor. Shanka se strâng ca să treacă munţii și ca să 
ne năpădească. Am mers prea mult, și m-am luptat 
prea mult, și am auzit prea multe căcaturi de la tine 
cât să mă ţină toată viaţa. Şi sunt la o vârstă când ar 
trebui să stau cu cracii în sus și fiii pe care nu-i am 
să aibă grijă de- mine. Așa că vezi că am probleme 
mai mari decât dezamăgirea pe care o simţi tu în fața 
vieţii. Poţi să bodogăneşti cât vrei despre gloria tre- 
cutului, Dow, ca o muiere bătrână furioasă că țâţele 
nu-i mai stau țepene și-i ating buricul, sau poţi să taci 
dracului din gură și să mă ajuţi. 

Privi lung în ochii fiecăruia, iar Copoiul se simţi 
ușor rușinat pentru că nu avusese încredere în el. 

- ICar despre faptul că îl căutăm pe Bethod unde 
nu e, știți cu toții că Bethod a fost mereu un om al sur- 
prizelor. Ni s-a încredinţat misiunea de a merge în re- 
cunoaștere și intenționez să o duc la capăt. 

Se aplecă în șa. 

- Ce ziceţi de ordinul ăsta? Gura închisă. Ochii 
Căscaţi. 

Se întoarse şi își îmboldi calul printre copaci. 

Dow inspiră adânc: 

- În regulă, șefu', perfect. Doar că e păcat. Atât 
am spus. Că-i păcat. 

- Sunt trei, spuse Copoiul. Nordici, cu siguranță, 
dar mi-e greu să-mi dau seama din ce clan. Și fi'ncă 
i-am găsit aici, cred că sunt de-ai lui Bethod. 

- Mai mult decât sigur că-s de-ai lui, zise și Tul. 
Se pare că-i la modă zilele astea. 

- Doar tren se miră Treicopaci. N-au ce căuta trei 
oameni de-ai lui Bethod de capul lor. Trebuie să fie 
mai mulți prin apropiere. 

- Haideţi să ne ocupăm de ăștia trei, mârâi Dow, 
Și să-i prindem pe ăilalți mai încolo. Am venit aici 
ca să mă bat. 

— Ai venit aici pentru că te-am târât eu, îl repezi 
Treicopaci. Voiai să te intorci încă de acum o oră. 

= Înî, comentă Ursuzul. 

- Putem să-i ocolim dacă vrem, arătă Copoiul spre 
pădurea rece. Sunt pe coastă, printre copaci. Îi putem 
ocoli foarte uşor. 

Treicopaci îşi ridică privirea la cerul cu irizări 
cenușii și trandafirii și clătină din cap. 

- Nu. Se intunecă şi nu-mi convine să-i știu în 
spatele nostru pe întuneric. Dacă tot suntem aici, şi 
dacă tot sunt şi ei aici, ar trebui să ne ocupăm de ei. 
Cu armele. 

Se ghemui pe vine şi spuse în șoaptă. 

- Uite cum facem. Copoiule, tu dai ocol și te urci 
pe creastă, deasupra lor. Când auzi semnalul, îl iei 
pe cel din stânga. Eşti atent la ce-ţi spun? Cel din 
stânga. Și ai grijă să nu greșești. 

- Da, spuse Copoiul, stânga. 

Se înțelegea mai mult sau mai puţin de la sine că 
nu trebuia să greșească. 

- Dow, tu te furișezi și te ocupi de cel din mijloc. 

- Mijlocul, maârâi Dow. E terminat. 

- Ultimul îți rămâne ţie, Ursuzule. 

Ursuzul își freca arcul cu o cârpă, fără să-și ri- 
dice ochii. 

- Lucraţi curat și bine, băieți. Nu vreau ca vreu- 
nul din voi să se întoarcă în țărână din cauza asta. 
Ocupaţi-vă locurile. 

Copoiul descoperi un loc bun deasupra celor trei 
iscoade ale lui Bethod și le urmări din spatele unui 
copac. De sute de ori făcuse asta, dar tot își mai simțea 
nervii încordaţi. Poate că așa era mai bine. Căci omul 
face greșeli atunci când se relaxează. 

Copoiul era cu ochii în patru, așa că îl zări în lu- 
mina tot mai palidă pe Dow care se furișa prin tufișuri, 
cu privirea aţintită asupra obiectivului său. Ajunsese 
foarte aproape. Copoiul potrivi o săgeată în arc și îl 
ţinti pe cel din stânga, având grijă să respire rar ca să 
nu-i tremure mâinile. Şi atunci îşi dădu seama. Acum, 
că era în cealaltă parte, cel care-i fusese în stânga ajun- 
sese în dreapta. În care să tragă? 

Înjură în gând, silindu-se din răsputeri să-și aducă 
aminte ce spusese Treicopaci. Dă ocol și ia-l pe cel din 
stânga. Cel mai rău ar fi fost să nu facă nimic, așa că 
ținui spre cel aflat acum în stânga și speră că totul va 
fi bine. 

Îl auzi pe Treicopaci dând semnalul, ca un stri- 
găt de pasăre. Dow se pregăti să sară. Copoiul dădu 

drumul săgeții. Pătrunse în spinarea țintei sale chiar 
in momentul în care săgeata Ursuzului îi intră în piept, 
iar Dow îl apucă pe cel din mijloc şi îl înjunghie în 
spate. Însă unul rămăsese neatins și foarte mirat. 

- Rahat! șopti Copoiul. 

— Ajutor! strigă cel rămas în viaţă, înainte ca Dow 
să apuce să sară asupra lui. 

Se rostogoliră prin frunze, gemând, marâind și 
zbătându-se. Braţul lui Dow se înălță și cobori — o dată, 
de două ori, de trei ori, apoi se ridică în picioare, arun- 
când priviri fioroase în jur şi părând extrem de iritat. 
Copoiul ridica din umeri când auzi o voce din spate. 

- Ce e? 

Îngheță. Altul. În tufișuri, la nici zece pași distanță. 
Luă o săgeată, o potrivi în arc, uşor și cu grijă, apoi 
se întoarse încet. Descoperi că erau doi. Il văzuseră 
Și ei. lar în gură simţi gust de bere veche. Se holbară 
unii la alții câteva clipe. Copoiul îl ținu pe cel mai 
mătăhălos şi își incordă arcul. 

— Nu! strigă cel vizat. 

Săgeata îl lovi în piept, gemu și se clătină și căzu 
in genunchi. Copoiul aruncă arcul și vru să-și scoată 
cuțitul, dar celălalt fu mai rapid și îl dobori. Căzură 
în tufe și începură să se rostogolească. 

Lumină, întuneric, lumină, întuneric. Se rostogo- 
leau iar și iar, pe râpă în jos, lovindu-se cu picioarele, 
trăgându-se de haine și cărându-şi pumni. Copoiul îşi 
izbi capul de o piatră și rămase întins pe spate, lup- 
tându-se cu ticălosul ăla. Şuierau amândoi, nu rosteau 
cuvinte, ci scoteau sunete, asemeni câinilor care se 

incaieră. Celălalt îşi eliberă una din mâini și reuși să 
scoată un cuțit de undeva, iar Copoiul reuși să-i prindă 
încheieturile înainte ca lama să-l străpungă. 

Celălalt se lăsase peste el cu toată greutatea, ținând 
cuțitul cu ambele mâini. Copoiul îl ținea de încheie- 
turi cu ambele mâini și îl impingea cât putea de tare, 
insă nu suficient de tare. Lama cobora încet, cobora spre 
faţa Copoiului. Se holba cruciș la ea, la bucata ascuțită 
de metal, aflată la vreun sfert de metru de nasul lui. 

- Mori, jigodie împuţită! și mai cobori încă câteva 
degete. 

Copoiul simțea că rămâne fără puteri, îl ardeau 
umerii, braţele, mâinile. Privea fix chipul celuilalt. 
Nebărbierit, dinți îngălbeniţi, nas coroiat și ciupit de 
vărsat, laţe lungi și slinoase curgându-i în ochi. Vârful 
cuţitului săltă mai aproape. Copoiul era un om mort, 
şi nimeni nu mai putea face nimic. 

Hârşt. 

Iar capul celuilalt dispăru. Faţa Copoiului se umplu 
de sânge, fierbinte și lipicios şi rău mirositor. Corpul 
celuilalt se înmuie, iar Copoiul îl imbrânci într-o parte, 
cu sânge în ochi, sânge în nas, sânge în gură. Se ridică 
cu greu în picioare, icnind și sufocându-se și scuipând. 

- Eşti bine, Copoiule. Eşti bine, se auzi vocea lui 
Tul. Ar fi trebuit să-i ataci înainte să se dezmeticească. 

- Trăiesc, șopti Copoiul, așa cum obișnuia să șop- 
tească Logen Nouădegete la capătul fiecărei bătălii. 
Trăiesc. 

În numele celor morți, scăpase ca prin urechile 
acului. 


fără îndurare 233 


- Nu prea au multe, spunea Dow care inspecta 
tabăra. 

O oală pe foc, arme și alte unelte, dar nu prea multe 
de-ale gurii. Prea puţin ca să fie singuri în mijlocul 
pădurii. 

— Poate că erau iscoade, zise 'T'reicopaci. Deschideau 
drumul unu: grup mai mare. 

- Socotesc că așa e, îl aprobă Dow. 

Treicopaci îl plesni pe Copoi pe umăr. 

- Te simț bine? 

Încă îşi mai ștergea sângele de pe obraji. 

- Da, aşa cred. 

Cam zdruncinat, dar își va reveni curând. 

- Doar niște tăieturi și zgarieturi. Nu se moare 
din asta. 

- Bine, pentru că nu mă pot lipsi de tine. Ce-ar 
fi să te furișezi până sus, printre copaci, și să arunci 
o privire, cât curățăm noi mizeria de aici? Vezi ce 
căutau ticăloșii ăştia. 

- Bine așa, spuse Copoiul inspirând adânc. Bine așa. 


— Afurisită treabă, ce mai zici acum, Dow? şopti 
Treicopaci. Treabă de copii și trebuie să ne consi- 
derăm norocoşi că am primit-o? Ce mai zici acum? 

- Poate că am făcut o greşeală. 

- Una mare, se băgă în vorbă și Copoiul. 

Pe versanţii întunecoși ardeau o sută de focuri, poate 
chiar mai multe. Nu mai e nevoie să spunem că erau 
şi oameni. Majoritatea robi, prost înarmați, dar și foarte 
mulți țărani. Copoiul zări ultima lumină a zilei licărind 

pe vârfurile sulițelor lor, şi pe marginile scuturilor, 
şi pe zalele lor lustruite și gata de luptă. Îi zări strânși 
în jurul stindardelor desfășurate în vânt ale fiecărei 
căpetenie de clan. O mulţime de stindarde. Douăzeci, 
poate chiar treizeci, la o numărătoare rapidă. Copo- 
iul nu văzuse niciodată mai mult de zece la un loc. 

- Cea mai mare oştire care a ieșit vreodată din 
Tinutul Nordului, murmură el. 

- Da, răspunse Treicopaci. Și toți luptă pentru 
Bethod și sunt la mai puţin de cinci zile de mers călare 
de sudişti. 

Arătă spre unul din steaguri. 

- Aia nu-i flamura lui Oasemici? 

- Ba da, maârâi Dow și scuipă într-unul din 
tufișuri. A lui e emblema. Am niște polițe de plătit 
ticălosului ăluia. 

— Sunt teribil de multe polițe de plătit ălora de jos, 
zise și Treicopaci. Uite și stindardul lu: Palid-ca-Zăpada, 
și cel al lui Coastealbe, și uite-l și pe al lui Crendel Go- 
ring, acolo, după stânci. A dracului tovărășie. Toţi s-au 
aliat cu Bethod de la bun început. Şi toți s-au îmbogăţit 
din cauza asta. 

- Da” ăia cine sunt? întrebă Copoiul arătând spre 
un grup pe care nu-l recunoștea - embleme cu aspect 
funest, confecționate din piele şi oase. I se părea că 
seamănă cu flamurile muntenilor. 

- Nu-i stindardul lui Crummock-i-Phail? 

— Neee! Niciodată n-ar ingenunchea nici înaintea 
lui Bethod, nici înaintea altcuiva. 'Ticălosul ăla nebun 
trebuie să fie tot pe undeva prin munți, urlând la lună. 

- Dacă nu cumva nu i-a făcut Bethod felul, 
grohăi Dow. 

Treicopaci clătină din cap. 

- Nu prea cred. Nemernicul ăla de Crummock e 
șiret. Ani de zile i-a rezistat lui Bethod în Ținuturile 
Înalte. Se spune că ar cunoaşte toate potecile. 

— Atunci ale cui sunt? întrebă Copoiul. 

- Habar n-am. Ar putea fi niște băieţi din est, de 
după Crinna. Pe acolo sunt tot felul de oameni 
ciudaţi. Recunoşti vreunul din steaguri, Ursuzule? 

- Da, răspunse Ursuzul, dar asta fu tot ce spuse. 

- Nici nu mai contează ale cui sunt stindardele, 
murmură Dow, uitaţi-vă doar câți sunt. Juma’ de 
Nord s-a strâns acolo. 

- Cea mai rea jumătate, spuse Copoiul. 

Privea fix steagul lui Bethod, ridicat în centrul 
oștirii. Un cerc mâzgălit cu vopsea roşie pe o bucată 
imensă de piele neagră, o bucată cât un pogon de mare, 
așa i se părea, mare cât un câmp, cocoțată pe un trunchi 
inalt de pin, fluturând nefast în vânt. Uriașă emblemă. 

- Nu mi-ar conveni să fiu eu cel care o cară, mai 
şopti el. 

Dow se târi până lângă el. 

- Poate am reuși să ne furișăm până acolo după 
lăsarea nopții, şopti el. Poate reușim să ne furișăm 
acolo şi să înfigem cuțitul în burta lui Bethod. 

Se priviră tăcuţi. Riscul era uriaș, dar Copoiul nu 
se indoia că nu merită să încerce. Nu era niciunul 
dintre ei care să nu fi visat că-l va trimite pe Bethod 
inapoi în ţărână. 

— Să-i vârâm cuțitul în burtă ticălosului, murmură 
şi Tul, cu un rânjet larg pe faţă. 

- Îhî, grohăi Ursuzul. 

- Uite, asta-i o treabă care merită făcută, şuieră 
Dow. Asta-i treabă adevărată. 

Copoiul dădu din cap, privind focurile din vale. 

- Fireşte. 

Faptă nobilă. Demnă de Bărbaţi Vestiţi așa cum 
erau ei, sau, poate, cum fuseseră odinioară. Se vor com- 
pune cântece închinate eroismului lor, firește. Doar 
gândindu-se, și Copoiul simţi cum începe să-i fiarbă 
sângele în vine, cum i se face pielea de găină pe mâini, 
dar Treicopaci nici nu vru să audă de aşa ceva. 

- Nu. Nu putem risca. Trebuie să ne intoarcem 
și să spunem Unioniștilor ce am văzut. Să le spunem 
că au oaspeţi. Oaspeți răi și mulți. 

Se trase de barbă și Copoiul înţelese că nici lui nu-i 
convine să bată în retragere. Nimănui nu-i convenea 
asta, dar știau că are dreptate. Până și Dow ştia că 
are dreptate. Ar fi fost foarte posibil nici să nu reu- 
șească să ajungă la Bethod, iar dacă, prin absurd, ar fi 
ajuns, să nu mai poată pleca de acolo. 

- Trebuie să ne intoarcem, spuse Copoiul. 

- Corect, zise Dow. Ne întoarcem. Păcat, totuşi. 

- Da, fu de acord Treicopaci. Păcat. 


UMBRE LUNGI 


- În numele celor morți. 

Ferro nu spuse nimic, insă, pentru prima dată de 
când o cunoştea Logen, i se ştersese furia din privire. 
Chipul îi era destins, gura ușor întredeschisă. Pe de 
altă parte, Luthar rânjea ca prostul. 

— Aţi mai văzut așa ceva? strigă el din toate puterile 
ca să acopere zgomotul, întinzând mâna care-i tremura. 

- Nu mai există ceva asemănător, fu de acord Bayaz. 

Logen se văzu nevoit să admită că se tot intrebase 
la ce bun toată zarva făcută despre traversarea flu- 
viului. Sigur, râurile mari din Nord ar fi constituit 
o problemă, mai ales într-un anotimp potrivnic și mai 
ales dacă ducea: cu tine echipamente greoaie. Dacă nu 
era niciun pod, căutai un vad bun, îţi țineai armele 
deasupra capului și traversai apa. Sigur că cizmele ţi 
se uscau greu după aceea, sigur că trebuia să fii cu 
ochii în patru după ambuscade, dar, în rest, nu aveai 
motive să te temi că râul îți va face rău. Râul era cel 
mai bun loc unde să-ți umpli burdutul cu apă. 

Dar ar fi fost extrem de periculos să încerci să ţi-l 
umpli la Aos, presupunând că nu ai fi fost asigurat 
cu o frânghie foarte lungă. 

Pe vremuri, Logen fusese în vârful stâncilor de lângă 
Uffrith și urmărise cum se spărgeau valurile de pietrele 
de dedesubt, iar marea se întindea cât vedeai cu ochii, 
cenușie și spumegând. Acolo te simțeai amețit și plin 
de umilință și de ingrijorare. Senzaţia care îl cuprin- 
sese pe marginea canionului marelui fluviu era asemă- 
nătoare în multe privințe. Cu singura deosebire că acest 
peisaj se termina la aproape o jumătate de kilometru 
depărtare, unde o altă stâncă se ridica din apă. Ţărmul 
celălalt, dacă o stâncă semeaţă putea fi numită „țărm“. 

Înaintă cu băgare de seamă până la margine, pipăind 
pământul moale cu vârful cizmei și se uită în jos. Ne- 
inspirată idee. Lutul roșiatic atârna prins numai în 
rădăcinile albe ale ierbii, iar apoi pietrele colțuroase 
se duceau în prăpastia abruptă. Mult mai jos, acolo 
unde apa înspumată se izbea de ele, se iscau jeturi 
strălucitoare de stropi, nori de ceaţă fină pe obrajii lui 
Logen. De crăpături și de margini se agăţau mănun- 
chiuri de ierburi, iar păsările zburau printre ele, sute 
de păsări mici și albe. Logen le auzea slab flecăreala 
peste mugetul puternic al fluviului. 

Se gândi cum ar fi fost să cadă în infernul acela 
de apă neagră - să fie înghiţit şi prins în vârtejuri și 
sfâşiat ca o frunză în furtună. Încercă să-şi înăbușe 
emoția, uitându-se în jur după ceva de care să se poată 
agăța. Se simţea foarte mic şi imponderabil, ca și cum 
o rafală puternică de vânt l-ar fi putut smulge din loc. 

Aproape că simțea cum i se zbate apa sub tălpi, îi 
simţea pulsul frenetic, balansul, puterea-i de nestăvilit 
care făcea pământul însuși să se cutremure. 

- Înțelegi acum de ce ne trebuie un pod? îi urlă 
Bayaz în ureche. 

- Cum s-ar putea face un pod aici? 

- La Aostum fluviul se ramifică în trei părți, iar ca- 
nionul este mult mai puţin adânc. Arhitecţii Împăra- 
tului au construit insule și și-au făcut podurile din mai 
multe grinzi arcuite. Chiar și așa, toată povestea a durat 
doisprezece ani. Kanedias însuși a construit podul de 
la Darmium și l-a oferit în dar fratelui său, Juvens, pe 
vremea când încă mai erau în relații bune. Podul acesta 
trece fluviul dintr-o singură bucată. Nimeni nu știe 
acum cum de a reuşit. 

Bayaz se intoarse la cai. 

- Cheamă-i și pe ceilalți, trebuie să mergem! 

Ferro se întorcea deja de la mal. 

- Ce mult mai plouă, spuse privind peste umăr, 
încruntându-se și clătinând necăjită din cap. 

- Acolo de unde vii nu sunt fluvii ca ăsta, nu-i așa? 

- În Ținuturile Haine nimic nu-i mai preţios ca 
apa. Oamenii se omoară între ei pentru o picătură. 

- Acolo te-ai născut? În Ținuturile Haine? 

Ciudat nume pentru o ţară, dar ei i se potrivea 
de minune. 

- Nimeni nu se naște în Ținuturile Haine, albule. 
Acolo doar se moare. 

- Nemilos loc, nu? Atunci, unde te-ai născut? 

Îl privi furioasă. 

- Ce-ţi pasă? 

- Încerc să mă port prietenos. 

- Prieteni! exclamă ea disprețuitor, trecând iute 
pe lângă el inspre cai. 

- Care-i problema? Ai prea mulți de nu mai ai 
nevoie de încă unul? 

Se opri, se întoarse pe jumătate și îl privi prin- 
tre gene. 

— Prietenii mei n-au viață lungă, albule. 

- Nici ai mei, dar mă risc, dacă te riști Și tu. 

- Bine, spuse ea, cu o expresie deloc prietenoasă 
pe chip. Când eram mică, gurkienii mi-au invadat ţara 
și m-au luat în robie. I-au făcut sclavi pe toți copiii. 

— Sclavi? 

- Da, tâmpitule, sclavi! Cumpăraţi și vânduți așa 
cum măcelarul cumpără şi vinde carnea! Asta înseamnă 
că ești proprietatea cuiva care poate face cu tine abso- 
lut orice-i trece prin cap, așa cum face cu o capră, sau 
cu un câine, sau cu pământul din grădină! Asta vrei să 
afli, prietene? 

Logen se încruntă. 

- La noi, în Nord, nu există obiceiul ăsta. 

- Ai, ssssă-nnebunești tu! șuieră ea, strâmbându-și 
buzele a dispreţ. Bravo ţie! 


Ruinele se înălțau amenințătoare în faţa lor. O pă- 
dure de coloane năruite, un labirint de ziduri sfărâmate, 
tot pământul din jur presărat cu lespezi de înălțimea 
unui om. Ferestrele sparte şi porțile goale se căscau ca 

niște răni. Contur negru, neregulat, cioplit din norii 
grăbiţi, ca un șir de dinți putrezaţi. 

— Ce oraș a fost ăsta? întrebă Luthar. 

- N-a fost un oraş, zise Bayaz. La apogeul Timpu- 
rilor Străvechi, atunci când puterea Împăratului era 
nemăsurată, acesta era palatul lui de iarnă. 

- Tot ăsta? se uită mai bine Logen la ruine. Tot 
ăsta a fost casa unui singur om? 

- Şi nici măcar nu-l folosea întregul an. Mare parte 
a timpului, curtea stătea la Aulcus. Doar iarna, când 
zăpezile reci coborau din munți, îşi aducea Împăratul 
suita aici. O armată de santinele, de servitori, de bu- 
cătari, de funcţionari, de prinți, și copii, și neveste, 
toți traversau câmpia înaintea vânturilor îngheţate 
ȘI, pentru mai puţin de trei luni, se stabileau aici, în 
holurile cu ecou, în grădinile splendide, în încăperile 
aurite, explică Bayaz clătinându-și capul pleșuv. În 
vremurile de demult, dinainte de război, locul acesta 
strălucea ca marea în faţa soarelui la răsărit. 

Luthar pufni: 

- Să înțeleg că Glustrod l-a făcut una cu pământul? 

- Nu. Nu a căzut în timpul acelui război, ci în 
altul, mulți ani mai târziu. Într-un război declanşat 
la ordinul meu, după moartea lui Juvens, împotriva 
fratelui lui mai vârstnic. 

- Kanedias, şopti Quai, Maestrul Creator. 

- Război la fel de crunt, la fel de brutal, la fel de 
nemilos ca acela dinaintea lui. Ba chiar mai distrugător. 
Murise Juvens, a murit și Kanedias în cele din urmă. 

- N-a fost deloc o familie fericită, mârâi Logen. 

- Deloc, se încruntă Bayaz privind la ruinele fos- 
tei măreții. Odată cu moartea Creatorului, ultimul 
dintre cei patru fii ai lui Euz, s-au încheiat și Timpu- 
rile Străvechi. Ne-au rămas doar ruinele, mormintele 
şi legendele. Nu suntem decât niște oameni mărunți 
ingenuncheați pe umbrele lungi ale trecutului. 

Ferro se ridică în șa. 

- Călăreţi, strigă ea, privind înspre orizont. Vreo 
patruzeci, poate chiar mai mulți. 

- Unde? se panică Bayaz, punându-și mâna streașină 
la ochi. Nu văd nimic. 

Nici Logen nu vedea nimic în afară de iarba mlă- 
dioasă şi norii din înaltul cerului. 

Picior-Lung se încruntă. 

- Nu văd niciun călăreț, şi sunt binecuvântat cu 
o vedere perfectă. Zău, adesea mi s-a spus că... 

- Vrei să aștepți până o să-i vezi, îl repezi Ferro, 
sau ai de gând să ieși de pe drum înainte să ne vadă 
ei pe noi? 

— Ne ascundem printre ruine, le strigă Bayaz peste 
umăr. Și îi vom aștepta să treacă. Malacus! Intoarce 
căruţa! 

Ruinele palatului de iarnă fojgăiau de umbre, de 
tăcere şi de sentimentul decăderii. Dărăpănăturile se 
ridicau împrejurul lor, acoperite cu iederă bătrână și 
mușchi umed, brăzdate de excrementele păsărilor 
și liliecilor. Acum animalele își făcuseră culcușul lângă 
palat. Păsările cântau din mii de cuiburi aburcate în zi- 
dăria străveche. Păianjenii își țesuseră pânzele scli- 
pitoare deasupra ușilor dărâmate, ornate cu picuri 

argintii de rouă. Şopârle minuscule, care se incălzeau 
la soare pe lespezile căzute, fugeau din calea lor. Zăngă- 
nitul căruţei pe bulgării de pământ, zgomotul pașilor 
şi al copitelor răsunau izbindu-se de pietrele murdare 
de noroi. Pretutindeni, apa picura, curgea și pleoscăia 
în bălți ascunse vederii. 

- "Ţine asta, albule, aruncă Ferro sabia în mâinile 
lui Logen. 

- Unde te duci? 

— Aşteaptă aici și nu te lăsa văzut. O să-i pândesc 
de acolo, făcu ea un semn cu capul spre un loc aflat 
în fața lor. 

În copilărie, Logen nu părăsise cercul de copaci 
din jurul satului. În tinereţe, petrecuse multe zile în 
Ținuturile Înalte, punându-și la încercare puterile 
în faţa muntelui. Într-o iarnă, la Heonan, muntenii reu- 
șiseră să apere trecătoarea de pe culmi. Nici Bethod 
nu credea că mai era vreo altă cale de acces, însă Logen 
descoperise un drum spre vârful înghețat și îşi luase 
revanșa. Însă aici nu-și dădea seama cum s-ar putea 
urca cineva pe ruine. Fără să piardă câteva ore bune. 
Erau ziduri înalte și inclinate, acoperite cu plante tå- 
râtoare uscate, cioturi de lespezi acoperite cu mușchi 
alunecos ce păreau că se mișcă în lumina care răzbătea 
printre norii grăbiţi de pe cer. 

- Cum naiba ai de gând să te urci... 

Dar ajunsese deja la jumătatea uneia dintre coloane. 
De fapt, nu se urca, ci mai degrabă se căţăra extrem 
de iute, ca o insectă. Se opri o clipă în vârf, își găsi un 
punct de sprijin, apoi sări prin aer, peste capul lui 


244 Joe ABERCROMBIE 


Logen, ateriză pe zidul din spatele acestuia și îl esca- 
ladă iute, declanșând o ploaie de mortar. Se lăsă pe vine 
ȘI se uită urât la el. 

- Încearcă să nu mai faci atâta gălăgie, șuieră ea 
și dispăru. 

- Ați văzut? șopti Logen, însă ceilalți trecuseră 
deja mai departe, în umbrele jilave, iar el se grăbi să-i 
urmeze, nedorind să rămână singur în cimitirul acela 
năpădit de buruieni. 

Quai trăsese căruța mai departe și se sprijinea de 
ea, alături de caii agitați. Întâiul dintre Magi îngenun- 
chease în iarbă, lângă el, și freca cu palmele zidul aco- 
perit cu licheni. 

- Uită-te aici, îi spuse când Logen încercă să se 
strecoare mai departe. Uită-te la gravurile de aici. Ca- 
podopere ale vremurilor străvechi! Povești, lecţii și 
semne ale istoriei. 

Cu degetele-i groase mângâie ușor tăieturile din 
piatră. 

— S-ar putea ca noi să fim primii care să le privim 
după multe secole! 

- Mmm, răspunse Logen umflându-și fălcile. 

- Uită-te aici! arătă Bayaz spre zid. Euz le dă da- 
rurile celor trei fii, în vreme ce Glustrod îi pândește 
din întuneric. Este nașterea celor trei discipline pure 
ale magiei. Ce măiestrie nemaipomenită, nu crezi? 

- Sigur. 

- Şi aici, mormăi Bayaz indepărtând câteva buru- 
ieni și ajungând la următoarea scenă gravată pe zidul 

acoperit cu mușchi. Glustrod intenționează să distrugă 
lucrarea fratelui său. | 

Se văzu nevoit să rupă un mănunchi de iederă 
uscată ca să poată dezvel: scena. 

- Încalcă Prima Lege. Aude vocile din lumea de jos, 
vezi? Invocă diavolii și îi trimite să lupte impotriva duş- 
manilor lui. Iar în asta, șopti trăgând de un mănunchi 
de licheni uscați, ia să vedem... 

- Glustrod sapă, murmură Quai. Cine știe? Poate 
in scena următoare va găsi ceea ce caută. 

- Hmm, bombăni Întâiul dintre Magi, lăsând iedera 
să cadă la loc peste zid. Îi aruncă ucenicului său o căută- 
tură furioasă și se ridică încruntat. Poate că, uneori, 
este mai bine să lăsăm trecutul să doarmă. 

Logen își curăță gâtul și se strecură mai departe, 
aplecându-se ca să treacă pe sub o arcadă aproape 
dărâmată. Dincolo de ea, într-un loc deschis și vast, 
năpădit, la fel, de buruieni, erau rânduri de copăcei 
noduroși. lerburi şi urzici inalte până la brâu, uscate 
și putrede de la ploaie, lângă zidurile îmbrăcate în 
mușchi. 

- Poate că nu este rostul meu să o spun, se auzi 
vocea veselă a lui Picior-Lung, dar trebuie să fie spus! 
Talentul meu de navigare este remarcabil! Mai pre- 
sus de talentul oricărui alt Navigator, tot așa cum 
muntele se ridică deasupra unei văi adânci! 

Logen se strâmbă, avea de ales intre mânia lui Bayaz 
şi lăudăroșenia lui Picior-Lung și nu-i convenea nici 
una, nici alta. 

- Am condus grupul nostru prin câmpia nesfârșită 
până la fluviul Aos, fără să mă abat nici măcar cu un 
kilometru din drum! 

Navigatorul aruncă un zâmbet radios lui Logen 
şi lui Luthar, de parcă ar fi aşteptat din partea lor 
o avalanșă de elogii. 

— Şi fără să ne întâlnim cu vreun dușman, într-un 
ținut considerat a fi cel mai primejdios din câte există 
sub soare! 

Se încruntă. 

- Poate că am făcut deja un sfert din călătoria 
noastră epică. Nu sunt convins că inţelegeți câte 
greutăți am întâmpinat. Am găsit drumul cel bun prin 
câmpia netedă, în pragul dintre toamnă și iarnă, fără 
stele după care să mă ghidez! 

Clătină dezamăgit din cap. 

— Este adevărat ce se spune, culmea succesului este 
și culmea solitudinii. 

Se întoarse şi se îndreptă spre unul din copaci. 

- Cazarea de aici nu este una dintre cele mai bune, 
dar măcar pomii fructiferi mai dau încă rod. 

Picior-Lung smulse un măr verde de pe o creangă 
joasă și incepu să-l șteargă de mâneca hainei. 

- Nimic mai bun decât un măr gustos, chiar din 
livada Împăratului, rânji el ca pentru sine. Bizar, nu? 
Plantele trăiesc mai mult decât cele mai minunate 
lucrări ale omului. 

Luthar se așezase în apropiere pe o statuie dărâmată, 
iar acum își scoase din teacă sabia cea lungă și și-o puse 
peste genunchi. Oțelul sclipi cu limpezimea oglinzii 

când el o răsuci în mâini, o privi intens, își linse un 
deget și șterse o pată invizibilă. Scoase o tocilă și se 
apucă atent să ascută tăișul lung și subțire. Metalul cânta 
blând sub mișcarea de du-te vino a pietrei. Şi era 
mângâietor acel sunet, era mângâietor acel ritual, prea 
bine cunoscut lui Logen din miile de dăşi petrecute în 
trecut în jurul focurilor de tabără. 

- Chiar trebuie să faci asta? îl întrebă Fratele 
Picior-Lung, Ascuți, lustruieşti, ascuţi, lustruiești, zi și 
noapte, noapte și zi, de mă apucă durerea de cap. 
Şi nici măcar n-ai apucat să le foloseşti încă. Poate că 
atunci când vei avea nevoie de săbii iți vei da seama 
că le-ai lustruit atât de mult de n-a mai rămas nimic 
din ele, chicoti singur la gluma bună pe care o făcuse. 
Şi ce-ai să te faci atunci? 

Luthar nici măcar nu se osteni să-și ridice ochii. 

— Ce-ar fi să te gândești cum să ne treci peste câm- 
pia asta afurisită și să lași săbiile pe seama cuiva care 
se pricepe la ele? 

Logen zâmbi în barbă. După părerea lui, merita 
să urmărească această ceartă între cei doi, cei mai 
ingâmfaţi oameni pe care-i întâlnise vreodată. 

- Îhî, pufni Picior-Lung, arată-mi pe cineva care 
înțelege rostul săbiilor ăstora și n-am să te mai bat 
niciodată la cap. 

Ridică mărul la gură, dar rămase cu mâna goală 
încă înainte de a fi apucat să muşte din el. Luthar se 
mișcase cu viteza gândului și îl străpunsese cu vârful 
sclipitor al sabiei. 

- Dă-mi-l inapoi! 

Luthar se ridică în picioare. 

- Desigur. 

Și îl eliberă cu o mişcare îndemânatică a încheie- 
turii, câștigată prin multe exerciții. Dar, înainte ca 
Picior-Lung să apuce să-l prindă, Luthar îşi trase iute 
din teacă și sabia cea scurtă, o aruncă, și despică fruc- 
tul când încă mai zbura prin aer. Navigatorul se po- 
meni că jonglează cu două jumătăţi egale de măr, 
inainte de a le lăsa să cadă pe pământ. 

- Al naibii să fii, ce-ţi mai place să faci pe groza- 
vul! se rățoi el. 

- Nu suntem toți hărăziți cu modestia ta, mur- 
mură Luthar. 

Logen chicoti iarăși, în vreme ce Picior-Lung se 
indrepta cu pași apăsaţi spre pom, căutând un alt măr 
printre crengi. 

- Bună șmecherie, mârâi el, înaintând spre Lut- 
har prin ierburile inalte. 

- Eşti iute cu andrelele astea. 

Tânărul ridică cu modestie din umeri. 

- Mi s-a mai spus. 

- Mmm. 

Una era să străpungi un măr, iar cu totul alta era 
să străpungi un om, dar iuţeala mâinii era un bun 
început. Logen se uită la sabia lui Ferro, o învaârti 
în mâini, apoi o scoase din teaca de lemn. Din punc- 
tul lui de vedere era o armă ciudată, cu mânerul și 
lama ușor curbate, mai groasă la vârf decât la mâner, 
cu o singură muchie ascuțită, cu vârful aproape teșit. 
O agită prin aer de vreo două ori. Până și greutatea 

ei era ciudată. Parcă era mai mult o secure decât 
o sabie. 

- Bizar lucru, murmură Luthar. 

Logen încercă tăișul cu buricul degetului. Aspru 
la pipăit, îi agăța pielea. 

- Totuși e ascuţită. 

- Tu nu-ți ascuțı niciodată sabia? 

Logen se încruntă. Își dădu seama că, în total, pe- 
trecuse săptămâni din viaţă ascuțindu-și armele. Când 
erau pe drum, în fiecare noapte, bărbaţii se așezau în 
jurul focului și, după ce mâncau, își ingrijeau echipa- 
mentul. Hârșâituri de oțel pe oțel şi piatră, licăriri în 
lumina flăcărilor. Ascuţeau, curățau, lustruiau, încor- 
dau. Se putea ca părul să-i fi fost năclăit de noroi și pie- 
lea îngălată de transpiraţia veche, iar hainele ciuruite 
de păduchi, însă armele sale străluceau întotdeauna ca 
luna plină. 

Apucă mânerul rece și trase din teaca murdară 
sabia pe care i-o dăduse Bayaz. Părea înceată și urâtă 
in comparaţie cu săbule lui Luthar și, ca să spunem 
adevărul până la capăt, chiar și în comparaţie cu sabia 
lui Ferro. Lama grea şi cenușie nu mai avea pic de 
luciu. O învârti în mâini. O singură literă argintie 
strălucea lângă mâner. Semnul lu: Kenedias. 

- Nu ştiu de ce, dar nu are nevoie de asta. Am încer- 
cat s-o ascut o dată, la început, dar n-am reușit decât 
să tocesc piatra. 

Picior-Lung se urcase într-unul din pomi şi se târa 
de-a lungul unei ramuri groase spre un măr la care 
nu avea cum să ajungă altcumva. 

- Dacă mă întrebaţi pe mine, mârâi Navigato- 
rul, armele se potrivesc perfect cu stăpânii lor. Sabia 
căpitanului Luthar - arătoasă și strălucitoare, dar 
fără să fi văzut vreodată vreo bătălie. Cea a femeii 
Maljinn - ascuțită și nărăvașă și cu aspect amenin- 
țător. A nordicului Nouădegete - greoaie, solidă, 
lentă şi simplă. Ha! râse el satisfăcut, târându-se mai 
incolo pe creangă. Ce metaforă nimerită! Jocurile 
de cuvinte au fost întotdeauna unul dintre multele 
mele talente remar... 

Logen scoase un geamăt când roti sabia deasupra 
capului. 'Tăișul mușcă din creangă la îmbinarea cu trun- 
chiul retezând-o aproape complet. Treaba fu încheiată 
de greutatea lui Picior-Lung, iar ramura se rupse și căzu 
cu tot cu Navigator în buruienile de jos. 

- Ți se mai pare şi acum lentă și simplă? 

Luthar izbucni în hohote de râs, improşcând salivă 
în jur, văzându-și mai departe de ascuţirea sabiei. Râse 
și Logen. Când râzi împreună cu cineva înseamnă că 
ai făcut un pas important înainte. Mai întâi e râsul, apoi 
vine respectul, apoi încrederea. 

- Pe răsuflarea lui Dumnezeu! strigă Picior-Lung, 
indepărtându-se în patru labe de sub creangă. 

- Nu poate omul să mănânce fără să fie deranjat? 

- E suficient de ascuţită, chicoti Luthar. Nu încape 
nicio îndoială. 

Logen își cântări sabia în mână. 

- Da. Kanedias ăsta se pricepea să facă arme. 

- Kanedias nu făcea nimic altceva decât arme, spuse 
Bayaz intrând pe sub arcada dărâmată în livada plină 


fără îndurare 251 


de buruieni. În fond, el era Maestrul Creator. Cea pe 
care o ţii în mână este una dintre ultimele rămase de 
la el. A fost creată cu scopul de a fi folosită în războiul 
dintre fraţii lui. 

- Fraţi, pufni Luthar. Știu exact cum trebuie să 
se fi simţit. Întotdeauna intervine ceva. De obicei o 
femeie, din câte m-a învăţat pe mine experienţa. 

Mai trecu o ultimă dată cu piatra de ascuţit pe 
sabia cea scurtă. 

- Iar când vine vorba de femei, eu ies întotdeauna 
triumfător. 

- Nu mai spune? îl repezi Bayaz. Întâmplarea face 
ca în poveste să apară şi o femeie, dar nu în felul cum 
îți închipui tu. 

Luthar îi aruncă un rânjet dezgustător. 

- Dar cum altfel te mai poţi gândi la femei? Dacă 
vrei să ştii... câh! 

Un cocoloş măricel de găinaţ îi ateriză pe umăr, 
improşcându-i cu stropi mari negri și cenușii tot 
părul, obrajii, săbiile abia curățate. | 

- Ce...? 

Se ridică în picioare şi se uită în sus unde Ferro 
stătea ghemuită pe marginea zidului, ștergându-se pe 
mâini cu frunze de iederă. Din cauza cerului senin 
din spate, era greu să-ți dai seama ce expresie are, însă 
Logen se întrebă dacă nu care cumva poartă pe buze 
umbra unui zâmbet. 

Dar cu siguranţă că lui Luthar nu-i ardea să 
zâmbească. 

— A naibii cățea nebună ce ești! urlă el, curățându-și 
rahatul våscos de pe haină și azvârlindu-l de perete. 
Gloată de brute ticăloase ce sunteţi! 

Şi plecă mânios de lângă ei, inapoi pe sub arcada 
dărâmată. Râsul era una, dar se părea că mai avea să 
treacă ceva vreme până va fi urmat și de respect. 

- Hei, albilor, în caz că vă interesează, le strigă 
Ferro, călăreți au plecat. 

- Încotro? se interesă Bayaz. 

- Spre est, de unde au și venit, și se grăbeau tare. 

- Ne căutau? 

- Cine știe? N-aveau niciun steag. Dar dacă ne 
caută, mai mult ca sigur că o să ne descopere urmele. 

Magul se incruntă. 

- În cazul acesta ai face bine să te dai jos de acolo. 
Trebuie să plecăm. 

Făcu o pauză scurtă. 

— Şi încearcă să nu mai arunci cu răhăței! 


URMEAZĂ... AURUL MEU 


Lui Sand dan Glokta 
Superior de Dagoska, strict confidenţial. 


Sunt extrem de necăjit să aflu că nu ai nici oa- 
meni, nici bani suficienți. 

În ceea ce priveşte soldații, trebuie să te descurci 
cu ce ai sau cu ce poți face rost. După cum bine ştii, 
cea mai mare parte a armatei noastre este angajată în 
Englia. Din nefericire, un val de nesupuneri printre 
țăranii din Midderland ţine ocupate efectivele rămase. 

Cât despre fonduri, mă tem că nu ne putem dis- 
pensa de nimic. Nu mai trebuie să-mi ceri. Te sfătuiesc 
să storci tot ce poți de la Negustorii de Mirodenii, de 
la localnici, de la oricine îţi este la îndemână. Împru- 
mută, Glokta, și descurcă-te. Dă dovadă de ingeniozi- 
tatea care te-a făcut atât de faimos în Războiul Kantic. 

Mă bizui pe tine, să nu mă dezamâăgești. 

Sult 
Arhilector al Inchiziției Maiestăţii Sale. 

- Lucrările avansează foarte rapid, Superiorule, 
dacă imi este permis să spun astfel. De când am des- 
chis porțile Oraşului Superior, s-a triplat forța de 
muncă din rândul băștinașilor! Şanţul este sub nive- 
lul mării în întreaga peninsulă și se face tot mai adânc 
pe zi ce trece! Doar îndiguirile înguste mai opresc 
apa mării, iar la ordinul tău vom inunda totul! ra- 
portă Vissbruck şi se lăsă pe speteaza scaunului cu 
un zâmbet satisfăcut pe chipu-i dolofan. 

De parcă toată povestea ar fi fost ideea lui. 

Mai jos, în Orașul Superior, începuseră psalmo- 
dierile de dimineaţă. Tânguiri stranii purtate de vânt 
de pe clopotniţele Marelui Templu, peste întreaga 
Dagoskă, în fiecare casă, chiar și până aici, în sala de 
audienţe din Citadelă. Kahdia își cheamă oamenii 
la rugăciune. 

Vurms se strâmbă la auzul incantașiilor. 

- Iar au Început? Să-i ia naiba pe băștinașii ăștia 
Și cu superstițiile lor afurisite cu tot! N-ar fi trebuit 
niciodată să le îngăduim să se reîntoarcă în templu! 
Mă apucă durerea de cap numai când le aud cânte- 
cele astea blestemate! 

Măcar și pentru asta și tot a meritat. 

Glokta rânji: 

- Nu mă deranjează deloc durerea ta de cap, dacă 
știu că acum Kahdia e mulțumit. Fie că-ţi place sau 
nu, avem nevoie de localnici, iar lor le place să cânte. 
Te sfătuiesc să te obișnuiești cu asta. Sau să-ți pui do- 
puri în urechi. 

Vissbruck se tolănise în scaun, amuzat de supărarea 
lui Vurms. 

- Trebuie să recunosc că incantaţiile astea au darul 
de a mă linişti, și nu putem contesta efectul pe care 
concesiile făcute de Superior l-au avut asupra localni- 
cilor. Cu ajutorul lor am reușit să reparăm zidurile 
cetății, să inlocuim porțile, iar acum am început să dăm 
jos schelele. Am făcut rost de piatră pentru parapeţi 
noi, însă, of, aici e problema, zidarii refuză să mai mun- 
cească fie și doar o singură zi fără bani. Soldații mei 
lucrează cu sfert de soldă, iar moralul lor e la pământ. 
Datoriile sunt adevărata problemă, Superiorule. 

- Chiar așa, bombăni furios Vurms. Grânarele sunt 
aproape pline ochi, iar în Orașul Inferior s-au construit 
cu mari cheltuieli două fântâni noi, dar mi-am depășit 
cu mult creditul. Negustorii de grâne îmi vor sângele! 

Privelişte deloc impresionantă dacă te gândești că 
toți negustorii din oraș îl vor în primul rând pe al meu. 

- Nu pot să apar nicăieri, că incepe scandalul. Mi-e 
reputaţia în pericol, Superiorule! 

De parcă n-aş avea altă grijă decât reputația imbe- 
cilului ăstuia. 

- Cât datorăm? 

Vurms se încruntă. 

— Pe alimente, apă și echipamente, în jur de o sută 
de mii. 

O sută de mii? Negustorii de Mirodenii adoră să facă 
bani, dar mai mult urăsc să-i cheltuiască. Eider nu va 
reuși să facă rost nici măcar de jumătate, presupunând 
cd va dori să încerce. 

- Şi tu, generale? 

- Preţul angajării mercenarilor, săpării șanțului, 
reparării zidurilor, plus preţul armamentului supli- 
mentar, al armunilor și muniției..., își umflă Vissbruck 
fălcile. Cu totul, aproape patru sute de mii de mărci. 

Glokta reuși să nu-și înghită limba. Jumătate de 
milion? Răscumpărare pentru un rege și încă ceva pe 
deasupra. Mă îndoiesc că Sult mi-ar putea trimite suma 
asta, chiar dacă ar vrea. Or, nu are nici cea mai mică 
intenţie s-o facă. Oamenii mor zilnic din cauza unor 
datorii infinit mai mărunte. 

- Descurcaţi-vă cum puteți. Promiteţi orice vă 
trece prin cap. Banii sunt pe drum, vă asigur. 

Generalul începuse deja să-și adune hârtiile. 

- Fac tot ce pot, dar oamenii au început să nu mai 
creadă că-şi vor vedea vreodată banii. 

Vurms fu mai direct. 

- Nimeni nu mai are încredere în noi. Nu putem 
face nimic fără bani. 


- Nimic, mârâi Severard, iar Frost clătină încet 
din cap. 

Glokta se frecă la ochii iritați. 

- Un Superior al Inchiziției dispare fără să lase abso- 
lut nicio urmă. Seara se retrage în apartamentul său și 
incuie ușa. Dimineaţa nu răspunde. Ușa este spartă, iar 
în cameră nu e... Nimeni. Patul a fost folosit, dar nu 
există niciun cadavru. Nici cea mai mică urmă de luptă. 

- Nimic, murmură Severard. 

- Ce știm până acum? Davoust a suspectat existenţa 
unui complot în oraș, existenţa unui trădător care 
intenționează să dea Dagoska pe mâna gurkienilor. 
Bănuia că în complot este implicat un membru al consi- 
liului de conducere. Este foarte posibil să fi descope- 
rit identitatea acestei persoane și a fost redus la tăcere. 

- Dar cine? 

Trebuie să întoarcem problema pe toate părțile. 

- Dacă nu-i putem afla pe trădători, trebuie să-i 
facem să vină ei la noi. Dacă au de gând să le deschidă 
porțile gurkienilor, noi trebuie să-i împiedicăm să 
pătrundă în cetate. Mai devreme sau mai târziu, se vor 
da de gol. 

— Ritcant, bolborosi chinuit Frost. 

Riscant, sigur că da, mai ales pentru ultimul Superior 
al Inchiziției din Dagoska, însă nu avem alternativă. 

- Înseamnă că așteptăm? întrebă Severard. 

- Aşteptăm și ne pregătim să ne apărăm. În plus, 
mai trebuie și să facem rost de ceva fonduri. Ai bani, 
Severard? 

- Am avut. l-am dat unei fete din mahala. 

- Aha. Păcat. 

- Nu chiar, că fata asta se fute în draci. Dacă te 
interesează, ţi-o recomand din toată inima. 

Glokta se strâmbă când genunchiul îi trosni. 

- Ce poveste absolut încântătoare, Severard. Ni- 
ciodată nu mi-am închipuit că ai fi vreun romantic. 
Ţi-aș cânta o baladă dacă n-aş fi atât de lefter. 

— Aş putea să mă interesez. Despre ce sumă vorbim? 

- O, nu prea mult. Doar jumătate de milion 
de mărci. 

O sprânceană de-a practicianului se avântă brusc 
spre mijlocul frunții. Băgă mâna în buzunar, scotoci 
o clipă, apoi o scoase și deschise pumnul. În palmă 
străluceau câteva monede de alamă. 

- Doișpe biștari, spuse. N-am decât doişpe biștari. 


- Nu am putut să strâng decât douăsprezece mii, 
spuse Magistresa Eider. 

O picătură de apă în mare. 

- Cei din ghildă sunt nervoși, afacerile n-au prea 
mers bine, foarte mulți dintre ei au banii băgaţi în di- 
ferite speculaţii. Nici eu nu am prea multe lichidităţi. 

Îndrăznesc să afirm că ai mult mai mult decât 
douăsprezece mii, dar ce mai contează? Nici chiar tu 
nu poți avea o jumătate de milion dosită pe undeva. 
Probabil că în tot orașul nu există suma asta. 

— Ai crede că nu mă plac. 

Femeia pufni: 

— Pentru că i-ai dat afară din templu? Pentru că ai 
inarmat localnicii? Pentru că, după aia, te-ai hotărât să 
le ceri banı? Ar fi corect să spunem că nu ești tocmai 
persoana lor favorită. 

- Ar fi atunci corect să spunem că îmi vor sângele? 
Nu m-ar mira să-l vrea chiar pe tot. 

- Ar fi, dar, pentru moment, cel puţin, cred că 
am reuşit să-i conving că ești un lucru bun pentru 
oraşul nostru. 

Îl privi în ochi. 

- Eşti un lucru bun, nu-i așa? 

- Dacă prioritatea voastră este să-i ţineţi pe gur- 
kieni în afara porților. Căci asta este prioritatea noastră, 
a tuturor, nu-i așa? Însă n-ar strica mai mulți bani. 

- Ma: mulți bani nu strică niciodată, dar ăsta-i ne- 
cazul cu negustorii. Le place mult mai mult să facă 
bani decât le place să-i cheltuiască, nici măcar atunci 
când este vorba de propriile lor interese. 

Oftă adânc, ciocăni ușor cu unghiile în tăblia 
mesei, își privi mâna. Păru să cugete un moment, apoi 
incepu să-și scoată inelele de pe degete. După ce le 
scoase pe toate, le aruncă în casetă lângă bani. 

Glokta se încruntă: 

- Superb gest, Magistresă, dar nu pot să... 

- Insist, spuse ea, desfăcându-și şi colierul greu de 
la gât și punându-l şi pe acesta în casetă. Pot oricând 
să-mi iau mai multe după ce vei fi salvat orașul. Ori- 
cum, nu mi-ar fi de folos atunci când gurkienii m-ar 
ucide ca să mi-l smulgă de la gât. 

Își scoase şi brățările masive de la mâini, aur gal- 
ben cu nestemate verzi. Zornăiră şi acestea în casetă 
alături de celelalte bijuterii. 

- Ia-le înainte să mă răzgândesc. În deșert, omul 
trebuie să accepte apa... 

- Indiferent cine i-o oferă. Kahdia mi-a spus 
același lucru. 

- Kahdia este un om inteligent. 

— Aşa este. Îți mulțumesc pentru generozitate, Ma- 
gistresă, spuse Glokta și închise capacul casetei. 

- Măcar atât să fac. 

Se ridică și se îndreptă spre ușă în foșnetul pe care 
îl făceau sandalele ei subţiri pe covor. 
- Vorbim curând. 


— Zice că trebuie să vorbească cu tine acum. 

- Cum îl cheamă, Shickel? 

— Mauthis. E bancher. 

Alt creditor care a venit să facă scandal că nu-și 
primeşte banii. Mai devreme sau mai târziu voi fi ne- 
voit Să-i arestez pe toți. Atunci se va termina cu chel- 
tuielile mele, dar expresia de pe mutrele lor aproape că 
va merita riscul ăsta. 

Glokta ridică deznădăjduit din umeri. 

— Spune-i să intre. 

Era un bărbat înalt, de vreo cincizeci şi ceva de 
ani, atât de slab că părea suferind de vreo boală, cu 
obrajii supți și ochii indesaţi în orbite. Se mișca cu o 
precizie aproape rigidă, iar privirea-i era îngheţată. 

- Mă numesc Mauthis. 

- Mi s-a spus, însă mă tem că nu avem fonduri dis- 
ponibile în acest moment. Dacă nu punem la socoteală 
cei doișpe biștari ai lui Severard. Datoria pe care o are 
orașul la banca ta va trebui să mai aștepte. Dar te asi- 
gur că așteptarea nu va fi una lungă. Doar până vor seca 
mările, se vor prăbuși cerurile, iar diavolii vor boinări 
pe pământ. 

Mauthis zâmbi. Dacă putem spune așa. Doar și-a 
curbat gura într-un rictus moborât. 

- N-ai înţeles, Superior Glokta. Nu am venit să 
colectez vreo datorie. De șapte ani am privilegiul de 

a fi reprezentantul șef pentru Dagoska al băncii 
Valint și Balk. 

Glokta ezită o clipă, apoi încercă să vorbească cât 
mai dezinvolt. 

— Valint și Balk spui? Mi se pare că banca ta a 
finanţat Ghilda Pânzarilor. 

- Am avut oarece afaceri cu ghilda aceea, inainte 
de nefericita lor cădere în dizgrație. 

Precis că ai avut. Ai fost proprietarul lor din toate 
punctele de vedere. 

- Dar nu este mai puţin adevărat că avem afaceri 
cu multe ghilde, și companii, și cu alte bănci, și indi- 
vizi, Mari sau mici. Astăzi vreau să fac afaceri cu tine. 

- Afaceri de ce natură? 

Mauthis se întoarse spre ușă și plesni din degete. 
Intrară doi localnici zdraveni, gemând, asudând, 
cărând cu mult efort ditamai lada: un cufăr din lemn 
negru lăcuit, prins cu benzi din metal strălucitor, 
inchis cu un lacăt greu. Il puseră cu grijă pe covorul 
de o excelentă calitate, îşi şterseră transpiraţia de pe 
frunte, apoi ieșiră cu pași greoi, în vreme ce Glokta 
se încrunta în urma lor. Ce să fie asta? Mauthis scoase 
o cheie din buzunar și o învârti în lacăt. Îl deschise. 
Apoi se trase la o parte cu multă grijă, astfel încât 
Glokta să poată vedea ce este înăuntru. 

- O sută cincizeci de mii de mărci în argint. 

Glokta clipi des. Chiar așa. Banii scânteiau în 
lumina inserării. Monede de cinci mărci, plate, ro- 
tunde, din argint. Nu un morman zornăitor, nu prada 
vreunui barbar cotropitor. Fișicuri ordonate, egale, 

despărțite prin dibluri de lemn. Ordonate și netulbu- 
rate ca Mauthis însuși. 

Cei doi hamali apărură iarăși gâfâind în încăpere, 
cărând o a doua ladă, puţin mai mică decât prima. 
O puseră jos și ieșiră imediat, fără măcar o privire 
spre comoara care strălucea la vedere în apropie- 
rea lor. 

Mauthis descuie şi acest al doilea cufăr cu aceeași 
cheie, dădu capacul la o parte și se retrase. 

- Trei sute cincizeci de mii de mărci în aur. 

Glokta știa că are gura căscată, dar nu era în stare 
să și-o închidă. Aur strălucitor, curat, aur scânteietor. 
Toată bogăţia aceea părea că emană căldură, ca o fla- 
cără vie. Îl momea, îl ademenea, îl trăgea spre ea. De 
fapt, chiar făcu un pas șovăielnic înainte de-a apuca să 
se controleze. Piese de cincizeci de mărci mari, uriașe, 
aurii. Fișicuri ordonate, egale, ca în primul sipet. Majo- 
ritatea oamenilor nu apucă niciodată să vadă monede 
dintr-astea. Și extrem de puțini oameni au văzut atâtea 
la un loc. 

Mauthis scoase din interiorul hainei un etui din 
piele. Îl puse cu mare grijă pe masă și îl despături: o 
dată, de două ori, de trei ori. 

- Diamante șlefuite în valoare de jumătate de mi- 
lion de mărci. 

Pe pielea neagră și moale, pe masa dură şi ca- 
fenie, dogorind cu toate culorile care există sub soare. 
Două mâini pline de pietre multicolore, scânteietoare. 
Glokta se holbă la ele ca prostul şi își supse gingiile. 
Și brusc, bijuteriile Magistresei Eider par niște sărăcii. 

- Superiorii mei mi-au ordonat să îţi avansez ţie, 
Sand dan Glokta, Superior de Dagoska, suma totală 
de un milion de mărci. 

Desfășură un document întocmit pe hârtie groasă. 

- Semnează aici. 

Ochii lui Glokta alergau de la un sipet la celălalt 
și înapoi. I se zbătea pleoapa stângă. 

- De ce? 

- Ca să confirmi că ai primit banii. 

Aproape că izbucni în râs. 

- Nu aia! De ce-mi dai banii? arătă întreaga avere 
din cameră cu gesturi dezlânate ale mâinii. De ce 
toate astea? 

— Se pare că mai-marii mei sunt de acord cu tine 
că Dagoska nu trebuie să cadă în mâinile gurkieni- 
lor. Nu-ţi pot spune mai multe. 

- Nu poți, sau nu vrei? 

- Nu pot. Nu vreau. 

Glokta se încruntă la pietrele prețioase, la argint, 
la aur. Durerea surdă îi pulsa în picior. Cât aveam 
nevoie şi încă foarte mult pe deasupra. Dar băncile nu 
ajung să fie bănci dăruind bani. 

- Dacă acesta este un imprumut, aș vrea să știu 
care este dobânda. 

Mauthis declanșă din nou zâmbetul înghețat. 

- Mai-marii mei preferă să spună că este o contri- 
buţie la buna apărare a oraşului. Însă există o condiţie. 

- Anume? 

- S-ar putea ca la un moment dat în viitor să vină 
la tine un reprezentant al băncii Valint şi Balk şi să-ți 

ceară anumite... favoruri. Mai-marii mei speră din tot 
sufletul că nu-i vei dezamăgi, dacă și când se va întâm- 
pla asta. 

Favoruri în valoare de un milion de mărci. În plus, 
intru pe mâinile unei organizaţii extrem de dubioase. 
Organizaţie ale cărei motive nu reușesc să le înțeleg. Or- 
ganizație pe care, până de curând, mă gândeam s-o an- 
chetez sub bănuială de înaltă trădare. Dar ce altă soluţie 
am: Fără bani, orașul e pierdut, iar eu sunt terminat. 
Aveam nevoie de o minune, şi iat-o cum strălucește chiar 
sub ochii mei. În deșert omul trebuie să accepte apa... 

Mauthis îi împinse documentul peste masă. Câteva 
paragrafe umplute cu o scriere ordonată și un loc lăsat 
liber pentru nume. Pentru numele meu. Așa arată și 
o mărturisire. lar deținuții îsi semnează întotdeauna 
mărturisirile. Li se oferă atunci când nu mai există 
alternativă. 

Glokta luă condeiul, îl înmuie în cerneală, îşi scrise 
numele în spaţiul gol. 

- Şi, cu aceasta, afacerea noastră s-a încheiat. 

Mauthis rulă cu multă grijă documentul și îl as- 
cunse în haină. 

- Colegii mei și cu mine vom pleca diseară din 
Dagoska. 

Un purcoi de bani contribuţie la cauza noastră, dar 
a naibii de puțină încredere în ea. 

- Valint și Balk își închide birourile de aici, dar 
poate ne vom reintâlni în Adua, după ce se va rezolva 
această regretabilă situație cu gurkienii. 

Afișă încă o dată zâmbetul mecanic. 

- Nu-i cheltui pe toți deodată. 

Se răsuci pe călcâie și ieşi din încăpere, lăsându-l 
pe Glokta singur cu acea avere monumentală picată 
din cer. 

Șontâcăi până la cufere, respirând greu, și se uită 
la bani. Aveau ceva obscen. Ceva dezgustător. Chiar 
ceva înspăimântător. Cu o mișcare bruscă trânti ca- 
pacele celor două sipete. Le încuie cu mâini tremu- 
rânde. Puse cheia în buzunarul interior. Cu vârfurile 
degetelor mângâie legăturile metalice ale celor două 
cufere. Îi transpiraseră palmele. Sunt bogat. 

Luă una din pietrele prețioase de mărimea unei 
ghinde și o ridică în dreptul luminii, ținând-o între 
degetul mare și arătător. Faţetele îi sclipeau în faţa 
ochilor, o mie de scântei de foc - albastre, verzi, roșii, 
albe. Glokta nu se prea pricepea la nestemate, însă 
era aproape sigur că acesta era un diamant. Sunt foarte, 
foarte bogat. 

Se uită la celelalte care scânteiau pe bucata de piele. 
Unele erau foarte mici, dar multe erau mari. Câteva 
chiar mai mari decât piatra pe care o ţinea în mână. 
Sunt colosal, fantastic de bogat. Închipuie-ţi ce se poate 
face cu atâţi bani. Închipuie-ţi câte ai putea controla... 
poate cu suma asta voi reuși să salvez orașul. Mai multe 
ziduri, mai multe provizii, mai multe arme, mai mulți 
mercenari. Gurkienii respinşi i puși pe fugă din Dagoska. 
Împăratul Gurkhulului umilit. Cine s-ar fi gândit? Sand 
dan Glokta încă o dată erou. 

Îşi trecu degetele printre pietricelele strălucitoare, 
dus pe gânduri. Însă atâtea cheltuieli într-o perioadă 

atât de scurtă ar putea da naștere la întrebări. Practi- 
ctana Vitari, credincioasa mea slujnică, ar deveni 
curioasă şi l-ar face curios și pe nobilul meu stăpân, 
Arbilectorul Sult. Într-o zi îi cer insistent bani, iar în 
ziua următoare cheltuiesc ca nebunul? Am fost nevoit 
să mă împrumut, Eminenta Voastră. Nu mai spune? 
Cåt? Doar un milion de mărci. Nu mai spune? Cine ţi-a 
împrumutat o asemenea sumă? Vechii noștri prieteni de 
la banca Valint şi Balk, Eminenţă, în schimb pentru ser- 
vicii nespecificate ce pot fi revendicate în orice clipă. 
Fireste, loialitatea mea nu trebuie pusă la îndoială. 
Înţelegeți, nu-i asa? Adică, e doar o avere în diamante. 
Cadavru găsit plutind pe lângă docuri... 

Se jucă neatent cu pietrele reci, dure, sclipitoare, 
iar ele îi mângâiară pielea dintre degete. Minunate, 
dar periculoase. Trebuie să păşim cu prudenţă. Cu mai 
multă prudenţă ca oricând... 


FRICA 


Era drum lung până la Marginea Lumii, nicio 
indoială în privinţa aceasta. Drum lung, și neumblat, 
și enervant. Prezenţa cadavrelor în câmpie îi îngri- 
jorase pe toţi. Călăreţii aflaţi în trecere înrăutăţiseră 
situaţia. Greutățile călătoriei nu se diminuaseră ab- 
solut deloc. Lui Jezal încă îi mai era mereu foame, 
ii era, aproape tot timpul, frig, adesea era ud până 
la piele, și probabil că îl va durea fundul până la sfâr- 
șitul zilelor lui din cauza statului îndelungat în șa. 
În fiecare noapte se întindea pe pământul tare și glo- 
duros, moțăia și se visa acasă. Iar în lumina palidă 
a dimineţii se trezea dându-și seama că e încă şi mai 
obosit și îl dor mai multe decât la culcare. Avea pie- 
lea iritată și îl mânca și îl ustura din cauza senzaţiei 
necunoscute de jeg, și recunoscu în silă că ajunsese 
să miroasă aproape la fel de urât ca ceilalți. Sufi- 
cient ca un om civilizat s-o ia razna. lar acum, peste 
toate astea, apăruse și sentimentul sâcâitor că este 
in pericol. 

Din acest punct de vedere, terenul nu era de par- 
tea lui Jezal. Sperând să scape de eventualii urmăritori, 
Bayaz le poruncise cu câteva zile în urmă să se înde- 
părteze de albia fluviului. Drumul vechi șerpuia acum 
printre cicatricele profunde din câmpie, printre vi- 
roagele pietroase, printre defileurile întunecate, de-a 
lungul pârâiașelor care murmurau în văile adânci. 

Jezal ajunsese să se gândească cu nostalgie la câm- 
pia monotonă și infinită care îl călcase atât de rău 
pe nervi. Măcar acolo nu trebuia să se uite atent la 
fiecare piatră, la fiecare arbust și la fiecare ondulaţie 
a solului, întrebându-se dacă nu cumva ascunde o 
hoardă de inamici însetaţi de sânge. Își rosese unghiile 
până în carne. La fiecare sunet își mușca limba și se 
răsucea în şa, cu mâna pe sabie, căutând cu privirea 
ucigașul care se dovedea a fi doar o pasăre într-un 
tufiș. Bineînţeles că nu era vorba de teamă, căci Jezal 
dan Luthar, își spunea el, îi râde în nas pericolului. 
O ambuscadă, sau o luptă, sau o goană cu sufletul la 
gură — își închipuia că asemenea chestii sunt floare 
la ureche. Însă această așteptare nesfârșită, această ten- 
siune absurdă, această rostogolire nemilos de înceată 
a minutelor erau mai mult decat putea el îndura. 

l-ar fi fost de folos să aibă alături pe cineva cu care 
să împărtășească această neliniște, însă nimic nu se 
schimbase în grup. Căruţa se rostogolea monoton pe 
drumul crăpat, iar Quai stătea dârz şi tăcut pe capră. 
Bayaz spărgea ocazional tăcerea cu prelegeri despre 
calitățile esențiale ale unui conducător, calități de 
care el părea a duce lipsă. Picior-Lung plecase în 

recunoaștere și apărea la o zi, două, doar pentru a le 
aduce la cunoştinţă cât de priceput este la ceea ce face. 
Ferro se uita urât la toți și la toate, ca la un dușman 
personal. Iar la Jezal se uita cel mai urât, în timp ce 
mâinile și le ţinea aproape de arme. Vorbea arareori 
și numai cu Nouădegete, mârâind câte ceva despre 
ambuscade, sau despre cum ar fi mai bine să-și aco- 
pere urmele, sau despre posibilitatea de a fi urmăriți. 
Nordicul era o enigmă. Când Jezal a dat prima 
oară cu ochii de el și l-a văzut uitându-se ca prostul 
la poarta Agriontului, i se păruse că-i un animal. Însă 
aici, în sălbăticie, se aplicau alte reguli. Nu puteai să 
pleci de lângă persoana care-ţi era nesuferită, apoi s-o 
eviți din răsputeri, s-o vorbeşti de rău la toată lumea 
ŞI s-o ocărăşti pe la spate. Aici nu îți puteai alege to- 
varășii de drum și erai obligat să mergi alături de ei. 
Astfel, Jezal ajunsese încet să-și dea seama că, la urma 
urmelor, Nouădegete era doar un om. De bună seamă, 
un om prost, brutal şi înfiorător de hidos. Din punc- 
tul de vedere al intelectului și educaţiei, era o idee sub 
nivelul celui mai amărât țăran din câmpurile Uniunii, 
insă Jezal se văzu nevoit să recunoască faptul că, din 
tot grupul, pe nordic îl antipatiza cel mai puţin. Nu 
avea infatuarea lui Bayaz, vigilenţa lui Quai, lăudă- 
roşenia lui Picior-Lung, și nici răutatea pură a lui 
Ferro. Jezal nu s-ar fi dat în lături să ceară sfatul unui 
țăran despre muncile agricole, sau sfatul unui fierar 
despre confecţionarea armurilor, indiferent cât de 
jegoşi, urâţi sau umili ar fi fost aceştia. Atunci, de ce 
nu ar discuta cu un ucigaș călit pe tema violenței? 

— Am auzit că ai condus oameni în luptă, începu 
Jezal conversaţia. 

Nordicul își întoarse spre el ochii negri şi leneși. 

- În nenumărate rânduri. 

- Şi te-ai luptat și în multe dueluri. 

- Da. 

Își scărpină cicatricele de pe obrazul neras. 

- N-am ajuns să arăt așa pentru că-mi tremură 
mâna când mă bărbieresc. 

- Dacă ţi-ar tremura mâna atât de tare, poate că 
ar fi bine să-ți laşi barbă. 

Nouădegete chicoti. Jezal se obişnuise cu figura lui. 
Sigur că era tot hidoasă, dar aducea mai mult cu o 
gorilă blajină decât cu un ucigaș dement. 

— S-ar putea să-mi las, îi răspunse nordicul. 

Jezal se gândi puțin. Nu voia să-și arate slăbiciunile, 
dar sinceritatea i-ar putea câştiga increderea acestui om 
simplu. Dacă funcționa cu câinii, nu vedea de ce nu 
ar fi funcționat și cu nordici. 

- Eu, se aventură el, n-am luptat niciodată într-o 
bătălie adevărată. 

- Nu mai spune? 

- Nu, pe cuvânt. Prietenii mei sunt acum în Englia, 
unde se luptă cu Bethod și sălbaticii lui, continuă Jezal, 
dar ezită puţin observând privirea piezișă pe care i-o 
aruncă Nouădegete. Adică... vreau să zic că... se luptă 
cu Bethod. Aș fi fost alături de ei dacă nu mi-ar fi cerut 
Bayaz să-l însoțesc în această... aventură. 

- Pierderea lor e câştigul nostru. 

Privirea lui Jezal se ascuţi. Din partea cuiva dotat 
cu o oarecare subtilitate, această remarcă ar fi sunat 
sarcastic. 

- Bineînțeles că Bethod a pornit acest război. A fost 
un gest extrem de dezonorant de agresiune neprovo- 
cată din partea lui. 

- N-am să te contrazic în privinţa asta. Bethod are 
talentul de a porni războaie. Şi e incă și mai bun când 
vine vorba să le pună capăt. 

Jezal rase. 

- Doar nu vrei să spui că tu crezi că va învinge 
armata Uniunii? 

— I-a bătut pe alții și mai buni, dar tu știi mai bine. 
Nu avem toți experienţa ta. 

Râsul i se opri lui Jezal în gât. Era aproape sigur 
că aceasta fusese o ironie, și a stat o clipă să se gân- 
dească. Oare, sub înfățișarea aceea greoaie, distrusă 
de cicatrice, Nouădegete își spunea acum privindu-l 
„ce tâmpit“? Să fi avut dreptate Bayaz? Atunci când 
1-a zis că are ce învăța de la acest nordic? Exista o sin- 
gură metodă prin care putea să afle. 

- Cum e o bătălie? îl întrebă. 

- Bătăliile sunt ca oamenii. Nu există două la fel. 

- Ce vrei să spui? 

- Închipuie-ţi cum ar fi să te trezeşti în miez de 
noapte în bubuituri și strigăte, să ieși în goană din 
cort cu pantalonii în vine și să vezi de jur împrejur 
oameni care se omoară între ei. Şi singura lumină e lu- 
mina lunii, aşa că nu-ți poţi da seama care ţi-e prieten 
şi care dușman, Și n-ai nicio armă asupra ta. 

- M-aș simţi derutat, spuse Jezal. 

- Fireşte. Sau închipuie-ţi cum ar fi să te târăști prin 
noroi, printre cizmele altora, încercând să scapi, dar 
neștiind încotro să te îndrepți, cu o săgeată în spinare 
Și cu o tăietură zdravănă de sabie pe fund, guițând ca 
un porc și așteptându-te să fii străpuns de o suliță, 
suliță pe care nici n-ai s-o vezi venind. 

- Dureros, fu Jezal de acord. 

- Foarte. Sau închipuie-ţi că stai într-un cerc for- 
mat din scuturi, nu mai mare de zece pași dintr-o 
parte în alta, ținute de bărbaţi care răcnesc din toate 
puterile. În cerc nu te afli decât tu și un alt bărbat, 
iar bărbatul acela și-a câștigat reputația de cel mai dur 
nemernic al Nordului. Și doar unul dintre voi doi 
poate ieși în viaţă din cercul acela. 

- Hmm, murmură Jezal. 

— Aşa este. Íri place cum sună vreuna din astea? 

Nu, lui Jezal nu-i plăcea niciuna și Nouădegete 
zâmbi. 

- Cred și eu. Și, sincer? Nici mie nu-mi place. Am 
fost în tot soiul de bătălii, de încăierări şi de lupte. 
Mare parte din ele au început în haos și în haos au 
sfârşit cu toatele. Şi niciodată nu mi s-a întâmplat să 
nu-mi vină să mă scap pe mine la un moment dat. 

— Ție? 

Nordicul râse înfundat. 

- După cum văd eu lucrurile, curajul este fala 
proștilor. Singurii oameni cărora nu le e frică sunt 
cei morți sau cei care vor muri curând. Frica te învaţă 
să fii prudent, să-ți respecţi dușmanul și să eviți să te 

foloseşti la mânie de bruma de avantaj pe care l-ai putea 
avea. Toate la timpul lor, crede-mă. Frica te poate ajuta 
să rămâi în viață, iar acesta este cel mai bun lucru la 
care te poţi aștepta de la o luptă. Orice om care va- 
Jorează ceva cunoaște frica. Ceea ce contează, însă, 
e cât de bine o foloseşti. 

- Să mă tem? Ăsta-i sfatul tău? 

- Sfatul meu este să-ți găsești o femeie cumsecade 
şi să te ferești cât poţi de orice fel de conflict, și imi 
pare tare rău că n-am primit Şi eu povaţa asta acum 
vreo douăzeci de ani. 

Se uită intr-o parte la Jezal. 

- Însă dacă, să zicem, ești într-o câmpie imensă, 
dacă ești în mijlocul pustietăţii și n-ai cum scăpa şi 
trebuie să te lupi, există trei reguli pe care eu le con- 
sider esenţiale într-o bătălie. În primul rând, dă-ţi toată 
silinţa să faci pe prostul, pe lașul, pe molâul. Există 
o vorbă care zice că tăcerea este cea mai bună armură 
a războinicului. Până acum nici înfățișarea dură, nici 
cuvintele aspre nu au câștigat vreo luptă, dar au pier- 
dut câteva. 

- Să fac pe prostul, zici? Înţeleg. 

Jezal își construise întreaga viaţă încercând să pară 
cel mai deștept, cel mai puternic, cel mai nobil. Il in- 
triga nespus această nouă idee că cineva ar putea alege 
să pară mult mai debil decât era. 

- În al doilea rând, nu-ți lua niciodată duşmanul 
în joacă, indiferent cât de nătâng ţi se pare că ar fi. Tra- 
tează-l pe fiecare de parcă ar fi de două ori mai deștept, 
de două ori mai puternic, de două ori mai rapid decât 

tine, ŞI atunci vei avea parte de o surpriză plăcută. Res- 
pectul nu te costă nimic. Și nimic nu ucide omul mai 
repede decât îndrăzneala fără minte. 

- Să nu-mi subestimez niciodată inamicul. Înțeleaptă 
prevedere. 

Jezal incepuse să-și dea seama că-l subapreciase pe 
nordicul acesta mătăhălos. Nu era nici pe departe atât 
de nătâng cum îl crezuse. 

- În al treilea rând, nu-ţi pierde niciodată din ochi 
adversarul și ascultă de părerile celorlalți. Dar, odată 
ce ţi-ai stabilit planul, concentrează-te numai asupra 
lui și nu lăsa nimic să-ți abată atenția. Când vine mo- 
mentul să acţionezi, loveşte fără ezitare. Întârzierea 
este mama dezastrului, zicea tata, şi crede-mă, am 
văzut ceva dezastre la viaţa mea. 

- Fără ezitare, șopti Jezal, dând încetişor din cap 
ca pentru sine. Desigur. 

Nouădegete își supse obrajii răniți. 

- Nimic nu poate inlocui văzul și acțiunea, dar 
fii stăpân pe simţurile tale şi cred că ai jumătate șanse 
să înfrângi pe oricine. 

- Jumătate? Şi cealaltă jumătate? 

Nordicul ridică din umeri. 

- Noroc. 


- Nu-mi place asta, marâi Ferro, uitându-se furioasă 
la pereții abrupți ai defileului. 

Jezal se întrebă dacă exista ceva pe lume care 
să-i placă. 

- Crezi că suntem urmăriţi? o întrebă Bayaz. Vezi 
pe cineva? 

- Cum să văd ceva de aici, de jos? Despre asta 
este vorba! 

- Bun loc pentru o ambuscadă, murmură 
Nouădegete. 

Jezal se uită nervos în jur. Stânci fărâmate, tufișuri, 
copaci pitici. Terenul era plin de ascunzători. 

— Asta este calea pe care ne-a stabilit-o Picior-Lung, 
bombăni Bayaz, şi n-are niciun rost să-ţi iei om de ser- 
viciu dacă ai de gând să speli singur latrinele. Unde 
dracu” e afurisitul ăla de Navigator? Nu-i niciodată aici 
când ai nevoie de el. Apare doar ca să bage-n burtă și 
să ne impuie capul ore-n șir cu cât de grozav este! Dacă 
ați ști cât mă costă nemernicul ăsta... 

- La naiba. 

Nouădegete își opri calul și cobori anevoie din şa. 
Trunchiul unui copac uriaș, crăpat şi fără viaţă, stătea 
intins de-a curmezişul defileului, blocând drumul. 

- Nu-mi place, repetă Ferro, dându-și jos arcul de 
pe umăr. 

- Nici mie, mormăi Nouădegete, făcând un pas 
spre copac. Dar trebuie să fim reali... 

— Suficient! 

Vocea plină de tupeu și încredere vibră prin mărun- 
taiele văii. Quai trase de dârlogi şi opri căruţa. Jezal 
privi spre marginea defileului, cu inima zbătându-i-se 
in gât. Acum îl vedea pe cel care vorbise. Un individ 
înalt, îmbrăcat cu o armură veche din piele, așezat ne- 
glijent pe buza prăpastiei, cu un picior atârnat în gol, 

cu părul fluturându-i în adierea blândă. Un bărbat 
plăcut, cu aspect prietenos, cu zâmbet larg, din câte 
îşi dădea seama Jezal de la depărtare. 

- Numele meu este Finnius şi sunt un umil ser- 
vitor al Împăratului Cabrian! 

- Cabrian? strigă Bayaz ca să se facă auzit. Am auzit 
că şi-a pierdut mințile! 

- Are oarece idei destul de interesante, ridică nepă- 
sător din umeri Finnius. Dar a avut întotdeauna grijă 
de noi. Să vă explic cum stă treaba — sunteți înconjurați 
din toate părțile! 

Un alt individ cu expresie severă, cu scut şi sabie 
scurtă, ieși la iveală din spatele trunchiului prăbușit. 
Mai apărură alți doi, apoi alți trei ieșiră la iveală din 
spatele stâncilor, din spatele tufişurilor, toți cu mine 
serioase şi arme serioase. Jezal își umezi buzele. Pro- 
babil că-i râdea în nas pericolului, firește, însă acum, 
că pericolul se afla chiar în faţa lui, nu mai părea chiar 
atât de amuzant. Se uită în spate. Alţi bărbați ieşiră 
de după stâncile pe langă care trecuseră doar cu câteva 
clipe în urmă, blocându-le retragerea. 

Nouădegete își încrucișă braţele pe piept. 

- Măcar o dată, murmură el, mi-ar plăcea să fiu 
eu cel care-i ia pe alţii prin surprindere. 

- Mai sunt câţiva de-ai noştri, strigă Finnius, aici 
sus, cu mine! Arcași pricepuţi, cu săgețile pregătite! 

Jezal le desluși siluetele pe cerul alb, le desluși for- 
mele curbate ale armelor. 

- Pricepeţi că nu aveți cum să mai înaintați! 

Bayaz își întinse mâinile. 

- Poate că am putea ajunge la o înţelegere care să 
ne convină tuturor! Nu trebuie decât să spuneţi care 
vă este prețul și... 

- Nu ne sunt de folos banii tăi, bătrâne, și sunt 
profund rănit de presupunerea ta! Suntem soldați, nu 
bandiți! Avem ordine să găsim un anume grup de oa- 
meni, un grup de oameni care rătăcesc prin mijlocul 
pustietăţii, departe de drumurile umblate! Un ticălos 
bătrân şi pleșuv cu un băiat bolnăvicios, un idiot din 
Uniune cu nasul pe sus, o curvă plină de cicatrice, și 
un nordic ca o gorilă! Aţi văzut pe cineva care să se 
potrivească descrierii? 

- Dacă eu sunt curva, strigă Nouădegete, cine-i 
nordicul? 

Jezal tresări. Fără glume, vă rog frumos, fără glume, 
dar Finnius râse cu poftă. 

— Nu mi s-a spus că sunteți comici. Cred că-i un bo- 
nus, asta. Măcar până vă omorâm. Dar unde-i celălalt? 
Navigatorul? 

- Habar nu am, mârâi Bayaz, din păcate. Dacă e 
să moară cineva, el o merită cu prisosinţă. 

- Haide, nu te necăji prea tare. O să-l prindem 
mai incolo. 

Finnius râse din toată inima, iar bărbaţii din jurul 
lor rânjiră și își mângâiară tandru armele. 

- Aşa că fiţi buni și predaţi-vă armele flăcăilor mei, 
ca să vă putem lega și să pornim spre Darmium înainte 
de lăsarea întunericului! 

- Și acolo? 

Finnius ridică nepăsător din umeri. 

- Acolo nu mai e treaba mea. Nu-i pun întrebări 
Împăratului, iar voi nu-mi puneţi mie întrebări. Așa, 
nu e nimeni jupuit de viu. Pricepi ce-ţi zic, moşule? 

- Pricep foarte bine, pentru că te exprimi foarte clar, 
insă mă tem că Darmium nu este în drumul nostru. 

— Ai cumva probleme cu capul? strigă Finnius. 

Bărbatul din apropiere făcu un pas înainte, înşfă- 
când căpăstrul calului lui Bayaz. 

- Ai spus destule, mârâi el. 

Jezal avu o senzaţie oribilă de măruntaie topite. 
Aerul din jurul umerilor lui Bayaz vibră, aidoma ae- 
rului de deasupra unei forje. Bărbatul din față se 
încruntă, deschise gura să zică ceva. Iar chipul lui păru 
că se aplatizează, apoi capul i se despică, iar el zbură 
din loc, ca înșfăcat de mâna vreunui uriaș nevăzut. 
Nici măcar nu avu vreme să urle. 

Nici cei patru oameni din spatele lui nu au apucat 
să-și dea seama ce se petrece. Trupurile lor sfârtecate, 
rămășițele cojite ale trunchiului cenușiu de copac, dim- 
preună cu o cantitate impresionantă de țărână și pie- 
tricele fură smulse de pe sol și azvârlite prin aer și izbite 
de peretele stâncos al defileului aflat la depărtare de 
O sută de pași, iscând un vuiet de casă care se dărâmă. 

Jezal rămase cu gura căscată. Încremeni în loc. 
Totul nu durase decât o fracțiune de secundă abso- 
lut înspăimântătoare. Acum cei cinci bărbaţi erau 
acolo, în clipa următoare deveniseră carne tocată prin- 
tre în maldărul de resturi. De undeva din spate auzi 
bâzâitul corzii unui arc. Apoi un țipăt și un trup se 

prăbuşi în vale, izbindu-se de stânci ca o cârpă, ate- 
rizând cu faţa în jos în pârâu. 

- Fugați! mugi Bayaz. 

Dar Jezal rămase înșurubat în şa, uitându-se ca pros- 
tul în jur. Aerul din jurul Magului încă se mai mișca, 
parcă și mai tare. Stâncile din spatele lui fremătau și 
se răsuceau ca pietrișul din albia râului. Bătrânul se 
incruntă, îşi privi mâinile. 

- Nu, murmură el, răsucindu-le pe toate părțile. 

Frunzele moarte de pe os se ridicau în aer și fâl- 
fâiau ca bătute de vânt. 

- Nu, repetă Bayaz, cu ochii căscaţi. 

Întreg trupul începu să-i tremure. Jezal văzu spe- 
riat cum pietrele din jur se ridicară de la sol, urcând 
ireal spre înalturi. Ramurile tufișurilor începură să 
se frângă, bulgări de iarbă începură să se desprindă 
de stânci, veșmintele sale începură să fluture şi să se 
zbată, ca trase în sus de o forță invizibilă. 

- Nu! urlă Bayaz, iar umerii îi căzură într-un 
spasm neașteptat. Un copac din apropiere se despică 
cu zgomot asurzitor, iar ploaia de așchii umplu aerul 
care vibra. Cineva urla, însă Jezal aproape că nu mai 
auzea nimic. Calul lui se cabră, iar el nu avu prezența 
de spirit să se țină bine. Căzu pe spate, cu întreaga 
vale pâlpâind, tremurând, vibrând în jurul lui. 

Bayaz îşi dădu capul pe spate, cu spinarea ţeapănă, 
cu o mână ridicată și zgâriind, parcă, aerul. O piatră 
de mărimea unui cap de om trecu pe lângă faţa lui Jezal 
şi se sparse de o lespede. Aerul era plin de asaltul frag- 
mentelor de lemn, de piatră și țărână, al frânturilor 

de haine şi arme. Lui Jezal îi ţiuiau urechile de îngro- 
zitorul huruit, zornăit, răpăit. Se aruncă pe burtă, cu 
faţa în Jos, își acoperi capul cu braţele și strânse ochii. 

Se gandi la prieteni. La West, la Jalenhorm și la 
Kaspa, chiar și la locotenentul Brint. Se gândi la fa- 
milia lui, şi la casa lui, și la tatăl și fraţii lui. Se gândi 
la Ardee. Dacă ajungea să-i mai vadă vreodată pe 
lumea asta, va fi un om schimbat, un om mai bun. 
Își făcu acest jurământ cu buze mute şi tremurătoare, 
în vreme ce vântul nefiresc sfâșia valea în jurul lui. 
Nu va mai fi egoist, nu va mai fi ingâmfat, nu va mai 
fi leneș. Va fi un prieten mai bun, un fiu mai bun, 
un iubit mai bun, măcar dacă ar supravieţui. Măcar 
dacă ar supravieţui. Măcar dacă... 

Își auzi propria-i respiraţie îngrozită ieșindu-i 
din gură în icnete repezi, își simţi sângele pulsându-i 
în urechi. 

Zgomotul încetase. 

Jezal deschise ochii. Își luă mâinile de pe cap, stâr- 
nind o avalanșă de rămurele și țărână. Defileul era plin 
de frunze care zburau prin aer, plin de negura col- 
bului înecăcios. Îl văzu în apropiere pe Nouădegete 
căruia îi şiroia sângele pe obrajii murdari dintr-o 
tăietură de pe frunte. Se mișca cu grijă în lateral. Sabia 
scoasă din teacă îi atârna lângă picior. Cineva era în 
fața lui. Unul dintre bărbații care veniseră din spate, 
înalt, cu un ciuf de păr roșu. Îşi dădeau târcoale. În 
genunchi, Jezal se uită la ei, cu gura căscată. Bănuia 
cumva că ar trebui să intervină, dar habar nu avea ce 
anume să facă. 

Roșcovanul făcu o mișcare bruscă, sări înainte ro- 
tindu-și sabia deasupra capului. Se mișcă iute, dar 
Nouădegete era și mai iute. Făcu un pas lateral, ast- 
fel că lama şuieră doar la câțiva centimetri distanță 
de faţa lui. Apoi, spintecă, în trecere, burta adversa- 
rului său. Bărbatul icni. Se impletici câțiva pași. Sabia 
grea a lui Nouădegete îl izbi în moalele capului cu 
un pocnet găunos. Se împiedică în propriile-i picioare 
și se prăbuși. Sângele țâșni învolburat din rana care 
i se căscase în ţeastă. Jezal îl urmări cum se întinde 
incet, imbibând solul din jurul cadavrului. O băltoacă 
tot mai mare, amestecându-se cu colbul și pământul 
afânat de pe fundul văii. Nu a mai fost nevoie de o 
a doua lovitură. Nu a mai fost nevoie de regula celei 
mai bune lovituri din trei. 

Deveni conștient de zgomote de încăierare și ic- 
nete și își ridică privirea. Nouădegete se lupta corp 
la corp cu un alt bărbat, cu un bărbat şi mai masiv. 
Ambii mârâiau și se trăgeau de haine, încercând să 
apuce un cuțit. Jezal rămase cu gura căscată. 

- Înjunghie-l! îi strigă Nouădegete, luându-se la 
trântă cu celălalt. Înjunghie-l, în puii mei! 

Jezal rămase nemișcat în genunchi, cu ochii mari. 
Cu o mână apucase mânerul sabiei sale lungi, atât de 
strâns, de parcă ar fi căzut de pe o stâncă, iar aceea 
era ultimul smoc de iarbă de care se putea agăța. 

Se auzi bufnitură surdă. Uriașul gemu. Dintre coaste 
Îi ieșea o săgeată. Altă bufnitură. Două săgeți. Apăru 
o a treia, alături de celelalte. Bărbatul alunecă înceti- 
şor din strânsoarea lui Nouădegete, căzu în genunchi, 

SE AA n 
tușind și icnind. Se târi spre Jezal, se întoarse pe spate, 

A A . A A . ` 
strâmbându-se și scoțând scâncete caraghioase. Ră- 
mase pe spate în mijlocul potecii, cu săgețile ieșindu-i 
din trup ca tulpinile de papură dintr-un lac puţin 
adânc. Nemișcat. 

- Ce s-a întâmplat cu nemernicul ăla de Finnius? 

— A scăpat. 

- O să vină cu întăriri! 

- Ori mă ocupam de el, ori de ăla de acolo. 

A 

- Îl rezolvam eu pe ăla! 

- Sigur că îl rezolvai. Dacă ai mai fi putut să-l ţii 
A A v v ° vA 
în braţe încă un an, poate că Luthar s-ar fi hotărât 
să-şi tragă sabia, ce zici? 

Voci ciudate, care n-aveau nimic de-a face cu el. 
A . . . . e . 
Incet, șovăitor, Jezal reuşi să se ridice în picioare. Gura 
îi era uscată, genunchii îi tremurau, urechile îi ţiuiau. 
La câţiva pași depărtare, Bayaz zăcea pe spate, iar uce- 
nicul îngenunchease lângă el. Unul din ochii vrăjito- 
rului era închis, celălalt era ușor întredeschis, pleoapa 
ii zvâcnea dezvelind corneea. 

- Poţi să-i dai drumul acum. 

A. . A A < A A v 

Jezal privi în jos. Mai strângea încă în mână 

mânerul sabiei. Articulațiile i se albiseră. Porunci de- 
v v a A 

getelor să se desfacă. Il durea palma de la strânsoare. 
Simţi o mână grea pe umăr. 

- Eşti bine? 

Vocea lui Nouădegete. 

- Ce? 

- Eşti rănit? 


fără îndurare 283 


Jezal se inspectă, intorcându-și prostește mâinile 
și pe faţă, și pe dos. Murdare, dar fără strop de sânge. 

- Nu cred. 

- Bine. Au fugit caii. Dar nu-s ei de vină. Dacă aș 
fi avut și eu patru picioare, aș fi ajuns deja la jumătatea 
drumului spre mare. 

- Ce? 

- Ce-ar fi să-i prinzi? 

- Cine te-a făcut șef? 

Sprâncenele lui Nouădegete se apropiară ușor una 
de alta. Jezal își dădu seama că acum stăteau foarte 
aproape și că mâna nordicului încă mai era pe umărul 
lui. Se odihnea acolo, nimic mai mult, dar îi putea 
simţi forţa prin postavul hainelor și i se părea că ar 
fi fost capabilă să-i smulgă brațul din umăr fără efort. 
Gură păcătoasă, îl băga numai în belele. Se aștepta 
la un pumn în nas, în cel mai fericit caz, dacă nu la 
o rană fatală la cap, însă Nouădegete își țuguie bu- 
zele cu un aer gânditor şi incepu să-i vorbească. 

- Suntem foarte deosebiți, tu și cu mine. Deosebiți 
din toate punctele de vedere. Îmi dau seama că nu 
ai prea mult respect pentru neamul meu, sau pentru 
mine, în mod special, și nu-ţi port pică pentru asta. 
Morții ştiu că am și eu defectele mele, iar eu sunt con- 
știent de ele. Poate crezi că tu ești deștept, iar eu sunt 
tâmpit, și cutez a spune că ai dreptate. Dar când este 
vorba de luptă, îmi pare rău să-ţi zic, există foarte puţini 
oameni cu o experiență mai mare decât a mea. Fără 
supărare, dar tu nu eşti unul dintre aceștia. Nimeni nu 
m-a făcut șef, dar cineva trebuie să facă şi lucrul ăsta. 

Se apropie şi mai mult, iar laba lui uriașă îi strânse 
părintește umărul lui Jezal, gest pe undeva între mân- 
gâiere și ameninţare. 

- Ai vreo problemă cu asta? 

Jezal se gândi puţin. Ştia că e foarte depășit. Iar 
evenimentele din ultimele câteva minute îi demons- 
trau tocmai asta. Privi la bărbatul ucis de Nouădegete 
cu câteva clipe înainte și văzu că despicătura din țeastă 
se căscase și mai tare. Poate că, pentru moment, ar fi 
fost mai bine să facă ce i se spune. 

- Nicio problemă, răspunse. 

- Bun! 

Nouădegete rânji, îl bătu pe spate şi ii dădu drumul. 

- Caii trebuie să fie prinși și cred că ești numai 
nimerit pentru treaba asta. 

Jezal dădu din cap și plecă pe picioare nesigure 
să-l caute. 


CELE O SUTĂ DE CUVINTE 


Se întâmpla ceva ciudat, cu siguranţă. Colonelul 
Glokta își testă membrele, dar păru incapabil să și 
le miște. Strălucirea soarelui îl orbea. 

- I-am învins pe gurkien:? întrebă el. 

- Bineînţeles, îi răspunse Hadișul Kahdia, intrând 
în câmpul vizual al lui Glokta. Cu ajutorul Domnu- 
lui i-am trecut pe toţi prin sabie. l-am măcelărit ca 
pe vite. 

Bătrânul băștinaş muşcă iar din mâna retezată. 
Dăduse deja gata două degete. 

Glokta își ridică mâna să i-o ia, numai că nu mai 
avea mână, ci doar un ciot însângerat, mâncat până 
la încheietură. 

- Pe legea mea, murmură colonelul, îmi mănânci 
mâna. 

Kahdia surâse. 

- Şi este absolut delicioasă. Felicitările mele. 

- Absolut delicioasă, murmură și generalul Viss- 
bruck, luând mâna de la Kahdia și smulgând cu dinţii 

o fâşie de carne. Poate din cauza exerciţiilor de scrimă 
din tinereţe. 

Chipul durduliu și zâmbăreţ i se mânjise de sânge. 

- Scrima, fireşte, spuse Glokta. Mă bucur că vă 
place, continuă el cu toate că întreaga poveste părea 
destul de ciudată. 

- Ne place, ne place! strigă Vurms, care ţinea 
piciorul lui Glokta cu ambele mâini, ca pe o felie de 
pepene verde și ciugulea delicat din el. Toţi patru sun- 
tem încântați! Are gust de friptură de porc! 

- Are gust de brânză bună! strigă Vissbruck. 

- Are gust de miere dulce! gânguri Kahdia, presă- 
rând puţină sare pe burta lui Glokta. 

— Are gust de bani! toarse vocea Magistresei Fider 
de undeva de mai jos. 

Glokta se ridică în capul oaselor. 

- Ce? Ce faci acolo jos? 

Femeia ridică ochii și îi zâmbi larg. 

- Mi-ai luat inelele. Trebuie să-mi dai ceva în schimb. 

Dinţii i se înfipseră în coapsa lui dreaptă ca niște 
pumnale minuscule și smulse o bucăţică de carne. Sorbi 
cu poftă sângele din rană și linse cu mișcări repezi 
pielea din jur. 

Colonelul Glokta îşi ridică sprâncenele. 

- Ai dreptate, firește. Perfectă dreptate. 

Îl durea infinit mai puţin decât s-ar fi aşteptat, doar 
că îl epuiza statul în capul oaselor. Se lăsă inapoi pe 
nisip și rămase întins acolo, privind cerul albastru. 

- Toţi aveţi perfectă dreptate. 

Magistresa ajunsese la șold. 

- Au! se hlizi colonelul. Mă gadilă! 

Dar cât de plăcut era, își spuse el, să fie mâncat 
de o femeie atât de frumoasă. 

- Un pic mai la stânga, murmură închizând ochii, 
un picuț mai la stânga... 


Glokta sări din somn cu un zvâcnet ce-i trimise 
săgeți de durere infiorătoare de-a lungul spinării încor- 
date ca un arc. Piciorul stâng îi tremura incontrolabil 
sub cearșaful lipicios, contracții mistuitoare îi injun- 
ghiau mușchii veştejiţi. Își mușcă buza de jos cu dinții 
care îi mai rămăseseră, încercând să-și înăbușe urle- 
tul, pufăi greu pe nas, cu toată fața schimonosită de 
eforturile furibunde pe care le făcea pentru a-și con- 
trola durerea. 

Chiar atunci când credea că piciorul i se va despica 
in două, mușchii i se relaxară fără de veste. Glokta se 
prăbușşi la loc în patul rece și umed și rămase întins 
acolo respirând sacadat. La naiba cu visele astea bles- 
temate. Tot trupul îi era în agonie, tot trupul îi era 
vlăguit și îi tremura și era acoperit cu sudoare rece. 
Se incruntă în beznă. Un zgomot ciudat umplea încă- 
perea. Ca un șuierat, ca o rostogolire. Ce e asta? Încet, 
cu multă băgare de seamă, se rostogoli pe o parte și 
se opinti să se dea jos din pat, șontâcăi până la fereastră 
şi privi afară. 

Oraşul nu se mai vedea. O cortină cenușie se 
pogorâse peste el, izolându-l de restul lumii. Ploaie. 
Rafalele udau pervazul, iar stropii mari se spărgeau 
de el, transformându-se într-o bură blândă, trimițând 

o ceață răcoroasă În cameră, umezind perdelele, covo- 
rul de sub geam și mângâind pielea transpirată a lui 
Glokta. Ploaie. Uitase că mai poate exista așa ceva. 

O scânteie în depărtare. Un fulger. Clopotniţele 
Marelui Templu se deslușiră o fracțiune de secundă 
în întunericul plin de freamăt, apoi bezna cobori din 
nou peste ele și se auzi bolborositul lung și furios al 
tunetului. Glokta își scoase mâna pe fereastră și ploaia 
rece îi udă pielea. Senzaţie stranie, necunoscută. 

- Pe legea mea, șopti el. 

- A început sezonul ploilor. 

Glokta se răsuci brusc, se împiedică și se prinse 
de piatra rece a cadrului ferestrei, aproape sufo- 
cându-se. În încăpere era beznă ca în iad, așa că nu-şi 
putea da seama dincotro venise vocea. Sau a fost 
numai în imaginaţia mea? Mai dorm încă? 

- Sublim moment. Lumea pare că a renăscut. 

Lui Glokta îi îngheță inima în piept. Vocea unui 
bărbat. Profundă și pătrunzătoare. Vocea celui care l-a 
capturat pe Davoust? Care mă va captura acum și pe mine? 

Strălucirea unui alt fulger lumină camera. Cel care 
vorbise stătea pe covor cu picioarele încrucișate. Un 
negru bătrân cu părul lung. £ între mine și ușă. N-am 
cum să trec de el, chiar dacă aş alerga mult mai bine. 
Lumina dispăru la fel de repede pe cum venise, însă 
imaginea mai dăinui o clipă, arzându-i ochii. Apoi 
bubuitul tunetului despică cerurile, reverberând în 
intunericul din încăperea vastă. Nu mi-ar auzi nimeni 
strigătele disperate după ajutor. Nici măcar în cazul în 
care s-ar sinchisi cineva. 

— Cine naiba ești? întrebă Glokta cu voce pițigăiată 
din cauza sperieturii. 

- Numele meu este Yulwei. Nu trebuie să te sperii. 

- Să nu mă sperii? Îți baţi joc de mine? 

- Dacă aş fi avut intenţia să te ucid, aș fi făcut-o 
când dormea. 

- Acum m-am mai liniștit. 

Mintea lu: Glokta alerga de nebună de colo-colo, 
analizând toate obiectele care se aflau la îndemână. 
Aş putea să ajung la ceainicul decorativ de pe masă. 
Aproape că îl umflă râsul la acest gând. Și ce să fac cu 
el? Să-i ofer o ceașcă cu ceai? Nu-i nimic ce mi-ar putea 
folosi ca armă, presupunând că aș fi mai în putere. 

- Cum ai intrat? 

- Am metodele mele. Aceleaşi metode care m-au 
ajutat să traversez deșertul cel mare, să merg neob- 
servat pe drumul aglomerat de la Shaffa, să trec prin- 
tre rândurile armatei gurkiene și să intru în cetate. 

- Dacă stai să te gândești bine, poate că era mai 
simplu doar să baţi la ușă. 

- Bătutul la ușă nu-ţi garantează intrarea. 

Glokta își forță ochii în întuneric, însă nu reuși să 
zărească nimic în afară de conturile vagi ale mobilei și 
arcadele cenușii ale celorlalte ferestre. Ploaia răpăia pe 
pervazul din spatele lui, sâsâia blând pe acoperișurile ora- 
şului de dedesubt. Chiar atunci când tocmai se întreba 
dacă nu cumva visul se încheiase, auzi din nou vocea. 

- Îi urmăresc pe gurkieni de mulți ani. Asta este 
menirea mea. Pedeapsa pentru rolul pe care l-am jucat 
in schisma care mi-a dezmembrat ordinul. 

- Ordinul? 

- Ordinul Magilor. Sunt al patrulea din cei doi- 
sprezece ucenici ai lui Juvens. 

Un Mag. Ar fi trebuit să-mi dau seama. Ca băgăciosul 
ăla chel, Bayaz, care n-a făcut nimic altceva decât să mă 
aiurească de cap. De parcă n-aş avea suficiente griji cu 
politica și cu trădarea, acum mai trebuie să ascult și le- 
gende și superstiții. Cred că nu mai apuc să dorm ceva 
în noaptea asta. i 

- Mag, zici? lartă-mă că nu sar în sus de bucurie. In- 
tâlnirile mele cu ordinul tău n-au fost decât o pierdere 
de vreme de fiecare dată, în cazurile cele mai fericite. 

- Atunci, aș putea incerca să reintregesc reputația. 
Îţi aduc informaţii. 

- Gratis? 

- Doar de această dată. Gurkienii s-au pus in 
mişcare. Cinci din coloanele lor cu stindarde aurii 
intră în noaptea asta în peninsulă, la adăpostul fur- 
tunii. Douăzeci de mii de sulițași, dimpreună cu 
mașinării uriașe de război. Alte cinci coloane așteaptă 
dincolo de dealuri, iar asta nu e totul. Drumurile de 
la Shaffa la Ul-Khatif, de la Ul-Khatif la Daleppa, de 
la Daleppa la țărmul mării viermuiesc toate de soldați. 
Împăratul îşi folosește toate efectivele de care dispune. 
Tot Sudul e în fierbere. Recruți din Kadir şi Dawah, 
călăreți sălbatici din Y ashtavit, sălbatici fioroși din jun- 
glele Shamirului, unde bărbaţii și femeile luptă umăr 
la umăr. Toţu se îndreaptă spre nord. Și vin aici să 
lupte pentru Împărat. 

- Atât de mulți doar ca să cucerească Dagoska? 

- Mai mulți, încă. Împăratul şi-a construit o flotă. 
O sută de corăbu mari. 

- Gurkienii nu sunt marinari. Uniunea controlează 
mările. Lumea se schimbă, iar tu trebuie să te schimbi 
cu ea, sau să fii călcat în picioare. Războiul acesta nu 
va fi ca ultimul. Khalul își va trimite acum soldații. Ani 
lungi au trecut până la strângerea ei. Se deschid porţile 
marelui templu-fortăreață din Sarkant, acolo sus, în 
munții pleşuvi. Le-am văzut cu ochii mei. Iese la lumină 
și Mamun, de trei ori binecuvântat și de trei ori bles- 
temat, rodul deșertului, primul ucenic al lui Khalul. 
Împreună au încălcat cea de-a Doua Lege, impreună 
au mâncat carne de om. Cele O Sută De Cuvinte vin 
in urma lor, Devoratori cu toții, discipoli ai Profetu- 
lui, crescuţi pentru luptă şi hrăniţi de-a lungul acestor 
lungi ani, adepți ai disciplinelor războiului și ai Înal- 
tei Arte. Niciodată lumea nu s-a confruntat cu o pri- 
mejdie mai mare din Vremurile Străvechi, când Juvens 
s-a luptat cu Kanedias. Din vremurile dinainte de asta, 
poate, când Glustrod a atins Cealaltă Parte și a încer- 
cat să deschidă porţile lumii din adâncuri. 

Si bla, bla, bla. Păcat. Cuvintele lui aveau sur- 
prinzător de multă noimă pentru un Mag. 

— Zici că vrei să-mi dai nişte informaţii? Atunci 
păstrează pentru tine poveștile de adormit copiii și 
spune-mi ce s-a întâmplat cu Davoust. 

- Există un Devorator aici. li simt mirosul. Sălăș- 
luiește în beznă. lar misiunea lui este să-i distrugă pe 
toți cei care se opun Profetului. 

Iar eu aș fi primul de pe listă? 

- Predecesorul tău nu a părăsit niciodată încăperile 
acestea. Devoratorul l-a luat ca să protejeze trădătorul 
din cetate. 

Da. Bravo. Acum vorbesti pe limba mea. 

- Cine este trădătorul? 

Vocea lui Glokta, pițigăiată, stridentă, avidă, chiar 
în propriile-i urechi. 

- Nu sunt ghicitor, schilodule. Și, chiar dacă ți-aș 
da un răspuns, mă vei crede, oare? Oamenii trebuie 
să înveţe în ritmul lor. 

- Bah! pufni Glokta. Eşti exact ca Bayaz. Vorbeşti, 
și vorbeşti, și dai din gură, și nu spui absolut nimic. 
Devoratori? Poveşti vechi și prostii! 

- Poveşti? Nu te-a dus Bayaz în Casa Creatorului? 

Glokta simţi un nod în gât, iar mâna tremurândă 
1 se apucă mai strâns de piatra umedă de sub fereastră. 

— Şi totuşi te indoiești de spusele mele? Eşti greu 
de cap, schilodule. Oare nu am văzut eu sclavii mărșă- 
luind spre Sarkant, scoși din casele lor din toate ţinu- 
turile cucerite de gurkieni? Oare nu am văzut eu toate 
acele coloane nenumărate mânate spre vârful munţilor? 
Ca să fie hrană pentru Khalul și discipolii lui, ca să 
le sporească și mai mult puterile. Crimă împotriva 
lui Dumnezeu! Incălcare a celei de-a Doua Legi, scrise 
cu litere de foc de însuși Euz! Nu mă crezi, și poate că 
bine faci să nu mă crezi, dar în zori vei vedea că gur- 
kieni au ajuns aici. Vei număra cinci coloane, şi atunci 
vei ști că ţi-am spus adevărul. 

— Cine este trădătorul? şuieră Glokta. Spune-mi, 
ticălosule care vorbeşti în dodii! 

Tăcere. Doar ropotul ploii, pleoscăitul apei, zba- 
terea vântului prin draperiile de la ferestre. Un fulger 
lumină scurt întreaga încăpere. 

Pe covor nu mai era nimeni. Yulwei dispăruse. 


Armata gurkiană înaintă încet în cinci blocuri 
enorme, două în față, trei în spate, acoperind întreaga 
limbă de pământ de la un țărm la altul. Se deplasau 
în formaţie perfectă, în bătăile asurzitoare ale tobe- 
lor uriașe, rând după rând, tropăitul cizmelor aidoma 
tunetelor îndepărtate de cu o noapte în urmă. Soa- 
rele ștersese deja toate urmele ploii, iar acum arunca 
străluciri de oglindă pe mii de coifuri, pe mii de scu- 
turi, pe mii de săbii, mii de vârfuri de săgeți, mii de 
armuri. O pădure de sulițe sclipitoare înaintând im- 
placabil. O maree nemiloasă, neobosită, irezistibilă. 

Soldaţii Uniunii, răspândiţi pe zidurile de apărare, 
stăteau ghemuiţi în spatele parapetelor, cu arbaletele 
la îndemână, cercetând cu priviri agitate armata care 
înainta. Glokta aproape că le putea simţi frica. Și cine 
i-ar putea învinovăți? Mai mult ca sigur că suntem 
cu foarte mult depășiți numeric. Aici sus, în bătaia vån- 
tului, nu se auzeau tobe, nu se auzeau ordine, nu 
se auzeau zgomotele pregătirilor făcute în ultimul 
moment. Nu se auzea decât tăcerea. 

- Uite-i, șopti dus pe gânduri Nicomo Cosca, rân- 
jind la priveliștea care i se așternea înainte. El singur 
părea neatins de frică. Ori are nervi de otel, ori are o 
imaginație mult prea săracă. Se pare că îi este totuna, 
fie că stă cu burta la soare şi se îndoapă cu băutură, 

fie că își priveste moartea în ochi. Îşi ridicase un picior 
pe parapet, își încrucișase braţele pe genunchi, își legăna 
in mână sticla pe jumătate goală. Costumul de luptă 
al mercenarului semăna foarte mult cu costumul lui 
de băută. Aceleaşi cizme deformate și tocite, aceiaşi 
nădragi distruși. Singurul hatâr pe care îl făcuse lup- 
tei era un pieptar negru, gravat și pe faţă, şi pe spate 
cu auriu. Şi acesta văzuse zile mai bune, căci acum 
emailul era ciobit, iar niturile mâncate de rugină. Dar 
probabil că odinioară a fost o splendoare. 

- Minunată armură. 

- Ce, asta? privi Cosca în jos la pieptar. Pe vremuri, 
poate, dar a avut partea ei de suferința de-a lungul 
anilor. A fost un dar din partea Marii Ducese Sefeline 
de Ospria pentru că am învins armata din Sipani în 
războiul de cinci luni. Tot atunci mi-a promis priete- 
nie veşnică. 

- E frumos să ai prieteni. 

- Nu tocmai. În aceeași noapte a incercat să mă 
omoare. Victoriile mele îmi aduseseră mult prea multă 
popularitate în rândul supușilor lui Sefeline. S-a temut 
să nu încerc să iau puterea. Otravă. În vin. 

Cosca luă o înghițitură lungă din sticlă. 

- Mi-a omorât ibovnica preferată. A trebuit să scap 
cu fuga, luând cu mine doar pieptarul ăsta afurisit, şi 
să intru în simbria Prințului din Sipani. Ticălosul ăla 
bătrân nu plătea nici pe departe la fel de bine, dar 
măcar am apucat să-i conduc armata impotriva Du- 
cesei şi să am satisfacția de a o otrăvi eu pe ea, se 
încruntă Cosca. I s-a învinețit faţa. Era vânătă și 

strălucitoare, crede-mă când îţi spun. Ai grijă să nu 
ajungi niciodată prea popular, ăsta-i sfatul meu. 

Glokta pufni: 

- Popularitatea exagerată nu se numără printre 
preocupările mele cele mai presante. 

Vissbruck își drese zgomotos glasul, evident deran- 
jat că nu era băgat în seamă. Arătă spre șirurile nes- 
fârșite de oameni care înaintau de-a lungul istmului. 

- Superiorule, gurkienii se apropie. 

Nu mai spune? Nici nu observasem. 

- Am permisiunea ta să inund șanțul? 

O, da, momentul tău de glorie. 

- Foarte bine. Fă-o. 

Vissburck se îndreptă țanțoş spre parapet, pătruns 
de importanţa deosebită a rolului său. Își ridică încet 
braţul, apoi îl cobori brusc, despicând aerul, cu un 
gest extrem de infatuat. De undeva de jos, ascunse 
vederii, bice plesniră, iar atelaje de catâri se opinură 
trăgând frânghule. Vaietele stridente ale lemnului 
sub presiunea uriașă ajunseră până sus, la ei, apoi 
auziră Şi scârțâituri și pocnete când cedară digurile, 
apoi un bubuit furios când cantitatea uriașă de apă 
de mare răbufni şi inundă șanțul adânc din ambele 
părți cu spumă albă și sălbatică. Apa se întâlni cu 
apă chiar sub ei, împrăștiind stropi scânteietori în 
aer până pe crestele zidurilor şi chiar mai sus de ele. 
O clipă mai târziu, această nouă fâșie de mare era 
din nou calmă. Șanțul devenise canal, cetatea deve- 
nise insulă. 

- Şanţul e inundat! anunţă generalul Vissbruck. 

- Vedem că este, spuse Glokta. Felicitări. Să sperăm 
doar că printre gurkieni nu sunt şi niscaiva înotători 
buni. Căci e evident că au de unde să-și aleagă oamenii. 

Cinci prăjini lungi se mișcau ușor deasupra masei 
tropăitoare de soldaţi, iar pe ele sclipea aurul solid din 
care erau confecționate simbolurile gurkiene. Simbo- 
luri ale bătăliilor purtate şi ale bătăliilor câștigate. Stin- 
dardele celor cinci legiuni aruncând fulgere în soarele 
neindurător. Cinci legiuni. Exact cum mi-a spus bå- 
trânul. Înseamnă că le vor urma şi corăbiile? Glokta 
intoarse capul și privi la Orașul Inferior. Cheiurile 
lungi intrau în golf ca țepii unui arici. Încă mai erau 
multe corăbii. Corâbii care vin cu proviziile noastre, 
și corâbii care pleacă cu ultimii negustori speriaţi. Acolo 
nu erau ziduri. Nu erau fortificaţii de niciun fel. Nu 
am crezut că am avea nevoie. Întotdeauna Uniunea 
a stăpânit mările. Dacă ar veni și corăbiile... 

- Mai avem suficiente rezerve de lemn și piatră? 

Generalul dădu energic din cap, întruchipare a ze- 
lului. Se pare că în cele din urmă s-a obișnuit cu locul 
lui în noua ierarhie. 

- Din abundență, Superiorule, exact așa cum 
ai ordonat. 

- Vreau să construieşti un zid în spatele docurilor, 
de-a lungul țărmului. Cât de solid, cât de înalt și cât de 
repede se poate. Ma: devreme sau mai târziu s-ar putea 
ca gurkienii să-l pună la încercare. 

Generalul aruncă o privire cruntă spre zecile de 
mii de soldaţi care înaintau încet peste peninsulă, se 
uită la docurile liniștite, apoi iar la armata gurkiană. 

- Dar nu cumva ameninţarea care vine dinspre 
uscat este mai... presantă? Gurkienii nu sunt buni ma- 
rinari Şi, oricum, n-au cum să-și fi făcut o flotă demnă 
de acest nume... 

- Lumea se schimbă, generale. Lumea se schimbă. 

- Desigur, comentă Vissbruck și se întoarse să vor- 
bească cu aghiotanţii săi. 

Glokta șontâcăi până la parapet lângă Cosca. 

- Câte detașamente gurkiene crezi că sunt? 

Styrianul își scărpină solzii spuzelii de pe gât. 

— Sunt cinci steaguri. Cinci legiuni ale Împăratului, 
și încă mulți alții pe lângă. Cercetași, trupe neregulate 
din tot Sudul. Câte detașamente... 

Își miji ochii în soare, iar buzele i se mișcară mut 
ca și cum ar fi avut mintea plină până la refuz de nu- 
mere complicate. 

— Al dracului de multe. 

Își dădu capul pe spate şi supse ultimii stropi din 
sticlă, apoi plescăi cu satisfacţie și aruncă sticla spre 
gurkieni. Străluci o clipă în soare, apoi se sparse de 
pământul tare de pe cealaltă parte a canalului. 

- Vezi carele alea din spate? 

Glokta se uită prin lunetă. Într-adevăr, în spatele 
soldaților, prin pâlpâirea ceții și praful ridicat de cizme, 
se deslușea vag o coloană de care uriașe. Bineînțeles, 
soldaţii au nevoie de provizii, totuși... Din loc în loc se 
vedeau bușteni lungi ca picioarele de păianjen. 

- Mecanisme de asediu, spuse Glokta ca pentru sine. 
Exact cum a spus Yulwei. Par a avea intenţii serioase. 

- Și tu al. 

Cosca se apropie şi mai mult de parapet și incepu 
să-și desfacă centura. O clipă mai târziu, Glokta auzi 
pleoscăitul urinei pe baza zidului. Mercenarul îi rânji 
peste umăr, cu părul rărit fluturându-i în vântul sărat. 

— Toată lumea are intenţii serioase. Trebuie să stau 
de vorbă cu Magistresa Eider. Zic că o să-mi capăt 
simbria destul de curând. 

- Şi eu cred asta, își cobori Glokta luneta. Și ai 
grijă Să ţi-o meriţi. 


ORBII CONDUŞI DE CHIOR 


Întâiul dintre Magi zăcea strâmb pe spate în căruță, 
între un butoi cu apă și un sac cu ovăz pentru cai, cu 
capul pe un colac de frânghie. Logen nu-l văzuse nici- 
odată atât de bătrân, atât de slab, atât de neputincios. 
Respirația îi era superficială, pielea întinsă pe oase era 
palidă și plină de pete şi imbrobonată de transpiraţie. 
Din când în când era apucat de convulsii și se zvârco- 
lea și murmura cuvinte stranii, iar pleoapele i se zbăteau 
ca ale unui om captiv într-un coşmar. 

- Ce s-a întâmplat? 

Quai își plecă ochii. 

- Ori de câte ori foloseşti Arta, împrumuțţi câte 
ceva din Cealaltă Parte, iar ce imprumuţi trebuie să 
Și restitui. Există riscuri, chiar şi pentru un maestru. 
Să încerci să schimbi lumea prin puterea gândului... 
ce aroganță. 

Colţurile gurii îi zvâcniră într-o incercare de zâm- 
bet trist. 

- Poate dacă împrumuțţi prea adesea, la un moment 
dat când atingi lumea din adâncuri lași și o parte din 
tine în urmă... 

- În urmă? şopti Logen uitându-se la bătrânul care 
se zvârcolea. 

Nu-i plăcea deloc ce aude. Din câte își dădea seama, 
nu era deloc de râs să te afli în mijlocul pustietății fără 
să ai habar încotro te îndrepți. 

- Gândeşte-te, numai, murmură ucenicul. Însuși 
Întâiul dintre Magi, neajutorat ca un copil. 

Puse ușor o mână pe pieptul lu: Bayaz. 

- Viaţa îi atârnă de un fir de păr. Aş putea acum 
să întind mâna asta slăbănoagă a mea... și să-l omor. 

Logen se încruntă. 

— Şi de ce ai vrea să faci una ca asta? 

Quai își ridică privirea şi îi aruncă iarăşi surâsul 
lui bolnăvicios. 

- De ce ar vrea oricine altcineva una ca asta? 
Ziceam Și eu așa. 

Și își luă mâna de pe bătrân. 

— Cât o să mai rămână așa? 

Ucenicul se așeză în căruță și își ridică ochii spre cer. 

- Nu se știe. Poate câteva ore. Poate pe vecie. 

- Pe vecie? scrâșni Logen din dinți. Şi cu noi ce-o 
să se întâmple? Ai vreo idee incotro mergem? Sau 
de ce? Sau ce trebuie să facem când ajungem acolo? 
Să ne intoarcem? 

- Nu. 

Vocea şi expresia lui Quai erau tăioase ca tăișul 
sabiei. Mai tăioase decât ar fi bănuit vreodată Logen. 

- Duşmanii sunt în pe urmele noastre. Să ne întoar- 
cem e mai periculos decât să ne continuăm drumul. 
Mergem inainte. 

Logen se cutremură și își frecă ochii. Era obosit, 
îl dureau toate și era abătut. Îşi dorea să-l fi întrebat 
pe Bayaz ce planuri are atunci când avusese ocazia. 
De fapt, dacă-i vorba aşa, își dorea să nu fi plecat din 
Nord. Ar fi găsit o modalitate prin care să se răfuiască 
cu Bethod și ar fi murit într-un loc cunoscut, ucis 
de mâinile unor oameni pe care măcar îi înţelegea. 

Logen nu işi dorea să se afle la conducere. Trecu- 
seră vremurile când tânjea după faimă, glorie şi respect. 
Însă îl costase extrem de mult să câștige toate acestea 
și se dovediseră a fi lucruri fără valoare. Oamenii avu- 
seseră încredere în el, iar el îi condusese pe un drum 
îinsângerat și plin de suferințe înapoi în țărână. Nu mai 
avea nicio ambiţie. Luarea deciziilor era o năpastă pe 
capul lui. 

Își retrase mâinile și privi în jur. Bayaz bolborosea 
mai departe în somnul lui febril. Quai se uita nepă- 
sător la nori. Luthar stătea cu spatele la ei și se holba 
în hăul defileului. Ferro se așezase pe o piatră, își 
curăța arcul cu o zdreanţă și arunca priviri mânioase. 
Aşa cum era de aşteptat, îşi făcuse apariţia și Pi- 
cior-Lung, exact în momentul când pericolul trecuse, 
şi stătea în apropiere de ei, părând extrem de încân- 
tat de sine însuși. Logen se strâmbă și oftă prelung. 
Nu avea incotro. Nu mai era nimeni altcineva. 

- În regulă, mergem spre podul ăsta de la Aulcus, 
şi acolo o să vedem. 

- Nu-i o idee bună, țâţâi Picior-Lung, apropi- 
indu-se de căruță cu pas agale și uitându-se înăuntru. 
Câtuși de puțin. L-am prevenit pe stăpânul meu înainte 
de... nenorocirea asta. Oraşul este părăsit, distrus, de- 
vastat. E un loc periculos, ca o piază rea. Poate că 
podul mai există încă, dar zvonurile spun că... 

- Planul era să mergem la Aulcus, și sunt de părere 
că nu trebuie să ne abatem de la el. 

Picior-Lung continuă de parcă nu l-ar fi auzit. 

- Cred că ar fi mai bine să ne întoarcem la Calcis. 
Mai avem aproape jumătate de drum până la destinația 
noastră finală, dar avem și provizii de apă şi hrană mai 
mult decât suficiente pentru drumul de întoarcere. Cu 
ceva noroc... 

- Ai fost plătit ca să mergi până la capăt? 

- Păi, hm, da, am fost, dar... 

- Aulcus. 

Navigatorul bătu des din pleoape. 

- Păi, da, văd că te-ai hotărât. Se pare că fermita- 
tea, îndrăzneala și forţa sunt calitățile tale, însă pru- 
denţa, înțelepciunea și experienţa sunt calitățile mele, 
dacă-mi este permis să spun așa, și nu am nici cea mai 
mică îndoială că... 

- Aulcus, mârâi Logen. 

Uluit, Picior-Lung se întrerupse cu gura căscată. 
Apoi își reveni și și-o închise cu un plescăit. 

- Foarte bine. Ne vom întoarce în câmpie, de unde 
ne vom îndrepta spre vest, către cele trei lacuri. Aul- 
cus se află după ele, însă călătoria va fi una lungă și 
periculoasă, mai ales acum că vine iarna. Ar trebui să... 


fără îndurare 303 


- Bine. 

Logen se intoarse inainte ca Navigatorul să apuce 
să termine ce avea de spus. Fusese partea cea mai ușoară. 
Își supse dinţii și se duse lângă Ferro. 

- Bayaz €..., se strădui să găsească un cuvânt po- 
trivit. Dus. Nu știm pentru câtă vreme. 

Femeia dădu din cap. 

- Mergem mai departe? 

- Hm... cred că... ăsta-i planul. 

- În regulă. 

Ferro se ridică în picioare și îşi puse arcul pe umăr. 

— Atunci ar fi bine s-o luăm din loc. 

Mai ușor decât se așteptase. Poate chiar prea ușor. 
Se întrebă dacă nu cumva se gândea să fugă din nou. 
La drept vorbind, gândul ăsta îi trecuse și lui prin minte. 

- Nici măcar nu știu unde mergem. 

Ferro pufni. 

- Eu n-am știut niciodată unde merg. Dacă mă 
intrebi pe mine, eu zic că-i mai bine așa, cu tine la 
conducere. 

Se îndreptă spre cai și îi aruncă peste umăr: 

- N-am avut nicio clipă încredere în ticălosul 
ăla chel. 

Mai rămăsese Luthar. Stătea cu spatele la ceilalți, cu 
umerii căzuţi, cu ochii în pământ, cu un aer profund 
nefericit. Logen îi observă zvâcnetul obrajilor. 

- Te simți bine? 

Luthar nu părea că l-ar fi auzit. 

- Am vrut să mă lupt. Am vrut, și știu cum să 
mă lupt, și aveam mâna pe săbii. 

Plesni furios mânerul uneia. 

- Am fost tot atât de neajutorat ca un bebeluș 
pişecios! De ce n-am fost în stare să mă mișc? 

— Asta-i problema? În numele morților, tinere, 
asta li se întâmplă aproape tuturor bărbaţilor înainte 
de prima luptă! 

- Da? 

- Nici nu-ți închipui cât de des. Măcar tu n-ai făcut 
pe tine. 

Luthar își ridică sprâncenele. 

— Se poate întâmpla și așa ceva? 

- Nici nu-ţi închipui cât de des. 

— Și tu ai îngheţat prima dată? 

Logen se incruntă. 

- Nu. Mie mi-e uşor să ucid. Mi-a fost întot- 
deauna ușor. Crede-mă, dintre noi doi, tu eşti cel 
norocos. 

- În cazul în care nu mor pentru că nu mă mișc 
din loc. 

— Ei, fu silit să-i dea dreptate Logen, se poate întâm- 
pla şi asta. 

Luthar îşi lăsă capul şi mai mult în piept, iar Logen 
ii dădu o palmă prietenoasă peste braţ. 

— Dar n-ai murit! Curaj, tinere, ai noroc! Încă mai 
ești în viață, nu? 

Jezal dădu nefericit din cap. Logen îl cuprinse de 
umeri şi îl călăuzi spre locul unde se aflau caii. 

- Asta înseamnă că data viitoare ai să te descurci 
mai bine. 

- Data viitoare? 

- Fireşte. Viaţa înseamnă să încerci să te descurci 
mai bine data viitoare. 

Logen încălecă, trupul țeapăn durându-l la fiecare 
mișcare. 'Ţeapăn de la atâta drum călare, îndurerat 
de la bătaia din defileu. O piatră îi spărsese capul la 
spate și căpătase un pumn zdravăn în tâmplă. S-ar fi 
putut și mai rău. i 

Se uită după ceilalți. Incălecaseră cu toți și aveau 
ochii aţintiți asupra lui. Patru chipuri, absolut deloc 
asemănătoare, dar cu aproape aceeaşi expresie întipă- 
rită pe ele. Aşteptându-i ordinele. De ce ar fi crezut 
cineva că el ar fi deținut răspunsurile? Simţu că i se 
pune un nod în gât și dădu pinteni calului. 

- Să mergem. 


STRATAGEMA 
PRINȚULUI LADISLA 


— N-ar trebui să stai atât de multă vreme înăuntru, 
colonele West. 

Pike lăsă o clipă din mână ciocanul, iar lumina 
portocalie a focului i se reflectă în ochi, strălucind 
pe chipul lui asudat. 

- Oamenii vor incepe să vorbească. 

West reuși să schițeze un zâmbet nervos. 

- Ăsta e singurul loc cald din toată tabăra asta 
impuțită. 

Adevărat, dar departe de motivul real. Era singu- 
rul loc din toată tabăra aia impuțită unde nu s-ar fi 
gândit nimeni să-l caute. Oameni care mureau de 
foame, oameni care degerau de frig, oameni care nu 
aveau apă să bea, sau nu aveau arme cu care să se lupte, 
sau nu aveau habar ce căutau acolo. Oameni care mu- 
riseră din cauza bolilor, sau din cauza frigului și care 
trebuiau îngropați. Nici măcar morții nu se puteau des- 
curca fără West. Toată lumea avea zi și noapte nevoie 

de el. Toată lumea, mai puţin Pike și fiica lui şi res- 
tul deținuților. Singuri ei păreau independenți şi toc- 
mai de aceea atelierul lor de fierărie devenise refugiul 
lui. Refugiu zgomotos, și aglomerat, și plin de fum, 
fără îndoială, dar, cu toate acestea, nu mai puțin plăcut. 
Prefera să se afle aici infinit mai mult decât să fie în 
compania Prințului și a oamenilor lui. Aici, printre 
criminali, atmosfera i se părea mai... sinceră. 

- Stai în drum, colonele. Iarăşi. 

Cathil îl îmbrânci făcându-și loc pe lângă el, cu o 
lamă de cuţit incandescentă în cleștele pe care îl ţinea 
în mâna înmănușată. O vâri în apă, se încruntă, o 
răsuci pe o parte și pe alta, în vreme ce aburii fâsâiau 
în jurul ei. West îi urmări mișcările rapide și experi- 
mentate, îi observă perlele de umezeală de pe braţul 
puternic, de pe ceafă, îi observă părul întunecat și țepos 
din cauza transpiraţiei. Greu de crezut că o confun- 
dase cu un băiat. Sigur că se pricepea să lucreze me- 
talul ca oricare dintre bărbaţi, însă forma chipului, ca 
să nu mai vorbim de pieptul ei, talia ei, curba fundu- 
lui, toate atât de feminine fără drept de tăgadă. 

Se uită peste umăr și îl surprinse cu ochii zgâiți 
la ea. 

- N-ai o armată de condus? 

- O să reziste zece minute și fără mine. 

Scoase lama rece și neagră din apă și o azvârli în 
maldărul de arme de lângă piatra de șlefuit. 

- Sigur? 

Poate că avea dreptate. West trase adânc aer în piept, 
suspină, se întoarse în silă și ieși din atelier. 

După căldura din fierărie, aerul rece al iernii îi înțepă 
obrajii şi își ridică gulerul hainei, își strânse braţele în 
jurul trupului, pe când orbecăia spre aleea principală 
a taberei. Noaptea era o tăcere de mormânt afară, faţă 
de gălăgia din atelierul lăsat în urmă. Singurele sunete 
erau țocăitul noroiului îngheţat pe cizmele lui, șuie- 
ratul propriei respirații, înjurăturile înfundate ale vreu- 
nui soldat din depărtare care bodogănea pentru că se 
rătăcise în intuneric. Se opri o clipă și își ridică privi- 
rea, ținându-și mereu braţele în jurul lui ca să se încăl- 
zească. Cerul era perfect senin, acele stelelor sclipeau 
în întuneric ca pulberea de diamante. 

- Minunat, şopti ca pentru sine. 

- Ai să te obișnuieşti și cu asta. 

Treicopaci. Își croia drumul printre corturi, atent 
pe unde calcă, avându-l pe Copoi alături. Avea chi- 
pul în umbre, doar găuri negre şi unghiuri albe, ca o 
stâncă în lumina lunii, însă West își dădu seama că aduc 
vești proaste. Nu că s-ar fi putut spune despre bătrânul 
nordic că ar fi avut o mutră nostimă nici în cele mai 
bune momente ale sale, dar acum încruntătura lui era 
cu adevărat feroce. 

- Bun găsit, prietene, spuse West în limba nordică. 

- Așa crezi? Bethod e la mai puţin de cinci zile 
distanţă de tabăra voastră. 

Brusc frigul păru a-i intra lui West pe sub haine, 
făcându-l să tremure. 

— Cinci zile? 

- Cu condiţia să nu se fi mișcat de când l-am văzut 
noi, iar asta e puțin probabil. Lui Bethod nu i-a plăcut 

niciodată să stea pe loc. Dacă se îndreaptă spre Sud, s-ar 
putea să fie la distanță de trei zile. Poate chiar mai puţin. 

- Ce efective are? 

Copoiul își umezi buzele trimițând aburii groși 
ai respirației în aerul rece. 

- Cred că vreo zece mii, dar s-ar putea să aibă și 
mai mulți în urmă. 

Lui West i se făcu încă și mai frig. 

- Zece mii? Atât de mulți? 

- Cam așa, da. Majoritatea robi. 

- Rob:? Infanterie ușoară? 

- Uşoară, dar nu ca fleacurile pe care le aveţi voi 
pe aici, mârâi Treicopaci uitându-se urât în jur, la cor- 
turile murdare, la focurile prost făcute și pe punctul 
de a se stinge. 

- Robii lui Bethod sunt căliți în lupte și sunt duri 
de atâta mărșăluit. Nemernicii ăştia ar putea alerga 
ziua întreagă și tot s-ar lupta bine la sfârșitul ei, dacă 
este nevoie. Arcași, sulițași, foarte pricepuţi cu toții. 

- Nu duce lipsă nici de țărani și de câte și mai câte, 
murmură Copoiul. 

- Nu duce. Bașca platoșe zdravene și săbii bune 
şi cai. Precis că are şi niscaiva Bărbaţi Vesuţi. Bethod 
a adus cu el numai pe cei mai buni dintre cei buni, 
chiar şi niște conducători de armate. Pe deasupra și 
niște ciudați din Est. Nişte sălbatici de dincolo de 
Crinna. Probabil că a lăsat câțiva băiețandri răsfirați 
ici și colo prin Nord, ca să-i ţină ocupați pe priete- 
nii tăi, şi şi-a adus cei mai buni oameni în Sud ca să 
se confrunte cu trupele tale bicisnice. 

Bătrânul războinic se uită fioros pe sub sprâncenele 
stufoase la tabăra murdară. 

- Nu-ţi fie cu supărare, dar nu-ţi dau o șansă nici 
cât un găinaţ dacă se va ajunge la luptă. 

Cea mai rea veste. West înghiți în sec. 

- Cat de repede se mișcă o asemenea armată? 

- Repede. Cercetașii lor s-ar putea să ajungă la noi 
poimâine. Trupele, la o zi după aia. Asta în cazul în 
care vin direct spre noi, şi e greu de spus dacă aşa va fi. 
Mai degrabă l-aș crede pe Bethod în stare să încerce 
să traverseze râul mai în aval ca să ne atace din spate. 

- Să ne atace din spate? 

Abia dacă erau echipați pentru a face cât de cât 
față unui adversar previzibil. 

- Cum de a aflat că suntem aici? 

- Bethod a ghicit mereu mișcările dușmanilor lui. 
Are fler. Are şi fler și are și noroc, ticălosul. Îi place 
să riște. Şi nimic nu-i mai important în vreme de 
război decât o felie de noroc. 

West privi în jur clipind des. Zece mii de nor- 
dici căliți în bătălii, atacând tabăra lor dărăpănată. 
Nordici norocoși, nordici imprevizibili. Încercă să-și 
închipuie cum va fi să-i adune pe recruţii indisci- 
plinaţi și să le ceară măcar să formeze o linie de luptă 
în noroi până la glezne. Va fi un măcel. O altă Fân- 
tână Neagră pe punctul de a se petrece. Dar ei măcar 
au fost avertizaţi. Mai au trei zile să se pregătească 
pentru a se apăra. Sau, și mai bine, pentru a incepe 
să se retragă. 

- Trebuie să discutăm imediat cu Prinţul, zise. 

Noaptea îngheţată se umplu de muzică dulce și 
lumină caldă când West dădu la o parte draperia cor- 
tului. Fără tragere de inimă, se aplecă și intră, urmat 
indeaproape de cei doi nordici. 

- În numele morţilor..., murmură Treicopaci hol- 
bându-se în jur. 

West uitase cât de excentrică poate părea locuinţa 
Prințului unui nou venit, cu atât mai mult a unuia 
neobișnuit cu luxul. Era mai puţin cort, și mult mai 
mult o sală imensă din pânză purpurie, înaltă de vreo 
zece pași, poate chiar mai mult, cu tapiserii styriene 
şi covoare kantice. Mobila ar fi fost mai la locul ei 
într-un palat, iar nu într-o tabără. În dulapuri mari, 
gravate, şi în cufere poleite se afla garderoba imensă 
a Prințului, suficientă cât să îmbrace o armată de fil- 
fizoni. Patul uriaș cu baldachin era el singur mai mare 
decât majoritatea corturilor din tabără. Intr-un colț, 
o masă lăcuită gemea sub greutatea mormanelor de 
delicatese, sub greutatea farfuriilor din aur și argint 
care luceau în lumina lumânărilor. Cu greu ţi-ai fi pu- 
tut imagina că, doar la câteva sute de pași depărtare, 
erau oameni care stăteau înghesuiți, și le era frig, și 
nu aveau de mâncare. 

Prinţul Moştenitor Ladisla zăcea tolănit într-un 
scaun uriaș din lemn negru, un tron, ai fi putut crede, 
tapisat cu mătase roșie. Dintr-o mână îi atârna un 
pahar gol, iar cealaltă i se mișca alene încolo și încoace 
in ritmul muzicii unui cvartet aflat în colțul cel mai 
indepărtat al cortului. Patru instrumentiști iscusiţi 
ciupeau coardele, mângâiau strunele și suflau uşor în 

tubele strălucitoare. În jurul Prințului stăteau patru 
din apropiații săi, îmbrăcați impecabil și plictisiți așa 
cum cerea moda. Printre ei, şi Lordul Smund, pe care, 
in ultimele câteva săptămâni, West ajunsese să-l an- 
tipatizeze mai mult decât pe oricine altcineva. 

- Îţi face extrem de multă cinste, îi spunea Smund 
Prințului, zbierând ca un măgar. Faptul că împarți 
greutăţile vieții în tabără cu soldații simpli îţi va aduce 
cu siguranţă respectul acestora... 

- A! Colonelul West! ciripi Ladisla, și două din is- 
coadele sale din Nord! Ce plăcere! Trebuie neapărat 
să mâncaţi ceva! făcu el un gest moale și beat spre masă. 

- Mulţumesc, Înălțimea Voastră, dar am mâncat. 
Am nişte vești de cea mai mare... 

- Sau un pahar de vin! Trebuie să beți niște vin, 
e dintr-un an extraordinar de bun! Unde-i sticla aia? 
bajbai el cu mâna pe sub scaun. 

Copoiul ajunsese deja lângă masă și se aplecase 
peste ea adulmecând mâncarea ca... un câine. IÎnșfăcă 
cu degetele murdare o felie mare de friptură de vită, 
O împături atent și şi-o îndesă întreagă în gură, urmărit 
în tot acest timp de Smund, care-și boțise buzele a dis- 
preţ. În condiţii normale, West s-ar fi simțit stânjenit, 
dar acum avea griji mult mai mari. 

- Bethod e la cinci zile de noi, aproape că urlă el, 
cu cea mai bună parte a armatei sale! 

Unuia dintre muzicanți aproape că-i scăpă arcușul 
din mână și scârțâi strident pe corzi. Ladisla își ridică 
brusc capul, alunecând din scaun. Până și Smund și 
prietenii săi tresăriră, ieșind din starea de indolenţă. 

- Cinci zile, murmură Prinţul cu vocea răgușită 
din cauza surescitării, ești sigur? 

- Poate doar trei. 

- Câţi sunt? 

- Zece mii, şi veterani... 

- Excelent! plesni Prinţul braţul scaunului ca și 
cum ar fi plesnit falca unui nordic. Atunci discutăm 
cu ei ca de la egal la egal! 

West își simţi gâtul uscat. 

- Poate ca număr, Înălțimea Voastră, însă nu ca 
valoare. 

- Haide, colonele West, zumzăi Smund. Un sol- 
dat bun de-al Uniunii face cât zece de teapa lor, con- 
tinuă el privindu-l batjocoritor pe Treicopaci. 

- Ce s-a întâmplat la Fântâna Neagră ne-a dove- 
dit că asemenea presupuneri sunt neîntemeiate, chiar 
şi în cazul în care oamenii noştri ar fi hrăniţi, in- 
struiţi și echipați cum se cuvine. Însă aşa ceva nu se 
găsește decât în Oastea Regelui! Mai bine ar fi să ne 
pregătim de apărare şi să fim gata să ne retragem dacă 
este nevoie. 

Smund pufni cu dispreţ la auzul acestor cuvinte. 

— Nimic nu este mai periculos în vreme de război, 
il contrazise el pe West cu un aer nepăsător, decât 
prea multa prudenţă. 

— Ba este! Prea puţina prudenţă! bubui West cu 
furia vibrându-i în spatele ochilor. 

Dar Prinţul Ladisla îl intrerupse înainte de a apuca 
să-şi piardă cumpătul. 

- Destul, domnilor! 

Sări sprinten din scaun cu ochii strălucindu-i de 
entuziasm de bețiv. 

- Mi-am stabilit deja strategia! Vom trece raul şi-i 
vom captura pe sălbaticii ăia! Ei cred că ne vor sur- 
prinde? Ha! 

Biciui aerul cu paharul de vin. 

- O să le dăm așa o surpriză de n-or s-o uite cu- 
rând! O să-i gonim înapoi peste hotare! Chiar așa cum 
a vrut Mareşalul Burr! 

- Dar, Înălțimea Voastră, se bâlbâi West, simțind 
că îl ia cu amețeală, Lordul Mareșal ne-a ordonat cât 
se poate de clar să rămânem de partea aceasta a râului. 

Ladisla făcu un semn cu mâna, de parcă l-ar fi sâ- 
câit o muscă. 

- Spiritul ordinelor sale, colonele, nu litera lor! 
N-are de ce să se supere dacă pornim noi atacul împo- 
triva dușmanului! 

- Ăştia sunt toți proşti! tună Treicopaci, din fe- 
ricire în graiul nordicilor. 

- Ce spune? se interesă Prinţul. 

- Ă... ăăă... e de acord cu mine că ar trebui să stăm 
aici, Înălțimea Voastră, şi să cerem ajutoare Lordului 
Mareșal Burr. 

— Chiar aşa? Şi eu care credeam că nordicii ăștia 
sunt doar foc şi oțet! Ei bine, colonele West, îl poţi 
informa că m-am hotărât să atacăm, iar hotărârea mea 
este de neclintit! Îi vom arăta noi acestui așa-zis Rege 
al nordicilor că nu deţine monopol asupra victoriei! 

- Bravooo! strigă Smund, lovind cu piciorul în co- 
vorul gros. Excelent! 

Ceilalţi companioni ai Prințului dădură şi ei glas 
acordului lor nătăfleț. 

— Să-i trimitem peste hotar cu șuturi în fund! 

- Să le dăm o lecție! 

- Minunat! Excelent! Mai avem vin? 

Frustrat, West își încleștă neputincios pumnii. Se 
vedea nevoit să mai facă o ultimă încercare, indiferent 
cât de penibilă, indiferent cât de fără sens. Îngenun- 
che, își impreună mâinile, îl privi în ochi pe Prinţ, şi 
făcu apel la orice urmă de elocvenţă pe care o mai avea. 

- Înălțimea Voastră, vă rog, vă rog stăruitor, vă 
implor, gândiți-vă mai bine. Vieţile tuturor oameni- 
lor din tabăra asta depind de hotărârea pe care o luaţi. 

Prințul rânji: i 

— Asta este povara comenzii, prietene! Înţeleg că 
eşti animat de cele mai bune intenţii, însă trebuie să 
mă declar de acord cu Lordul Smund. Cutezanţa este 
cea mai bună politică în vreme de război, și cutezanța 
va fi strategia mea! În primul și în primul rând, da- 
torită cutezanţei, Harold cel Mare a reuşit să formeze 
Uniunea, datorită cutezanţei, Regele Casamir a cu- 
cerit Englia! Ai să vezi că îi vom învinge pe nordicii 
ăştia! Dă ordinele necesare, colonele! Pornim în zori! 

West studiase în amănunt campaniile lui Casamir. 
Cutezanţa reprezentase doar a zecea parte din ceea ce-l 
dusese la succes, restul fiind planificarea minuțioasă, 
grija față de oamenii săi, atenţia la detalii. Fără toate 
acestea, cutezanţa putea fi fatală, dar își dădu seama că 
era inutil să mai spună ceva. N-ar fi făcut decât să-l înfu- 
rie pe Prinţ și ar fi pierdut și bruma de influență pe 

care o mai avea asupra lui. Parcă privea cum casa îi este 
mistuită de foc. Amorțit, bolnav sufletește, ingrozitor 
de neputincios. Nu-i mai rămăsese nimic de făcut decât 
să dea ordinele şi să facă tot ce îi stătea în putere ca 
totul să se desfășoare cât de bine cu putinţă. 

- Cu siguranţă, Înălțimea Voastră, bâigui el. 

- Cu siguranţă! zâmbi Prinţul cu gura până la 
urechi. Ne-am înțeles, atunci! Excelent! De ajuns cu 
muzica aia! strigă el la instrumentiști. Avem nevoie 
de ceva cu mai multă forță! Ceva cu mai multă vlagă! 

Fără efort, cvartetul trecu la o temă de război. Cu 
picioarele plumbuite de deznădejde, West se răsuci 
pe călcâie și se târî afară din cort, în noaptea înghețată. 

Treicopaci îi sufla în ceafă. 

— În numele morţilor, nu vă inţeleg deloc! De unde 
vin eu, un bărbat își câștigă dreptul de a conduce! Cei- 
alți îl urmează pentru că îi recunosc meritele şi îl res- 
pectă pentru că trăiește la fel ca ei! Până și Bethod și-a 
câștigat locul pe care îl are astăzi! 

Se fâțâia încolo şi încoace în faţa cortului uriaș, 
dând din mâini ca apucat. 

- Voi îi luaţi pe cei mai puţin înzestrați cu calități 
de conducător, și din toată haita asta îl alegeți pe cel 
mai mare idiot ca să-l puneţi în fruntea armatei! 

West nu știa ce să spună. Nici nu avea vreun con- 
traargument. 

- Puţoiul ăla o să vă conducă în morminte! 
Întoarceţi-vă cu toții în țărnă, dacă aşa aveţi chef, dar 
al naibii să fiu dacă am să te urmez, eu sau băieții mei. 
M-am săturat să plătesc pentru oalele sparte de alții 

și ticălosul ăla de Bethod mi-a luat deja prea multe! 
Haide, Copoiule. Corabia asta de nebuni se poate scu- 
funda și fără noi! 

Se intoarse şi dispăru în noapte. 

Copoiul ridică din umeri. 

— Nu-i chiar atât de rău. 

Se apropie conspirativ de West, băgă mâna în bu- 
zunar şi scoase ceva. West avu în fața ochilor o bucată 
de somon fiert, fără îndoială şterpelit de pe masa 
Prințului. Nordicul râse. 

- M-am ales cu un pește! 

Și își urmă şeful, lăsându-l singur în noaptea amar- 
nică. Muzica militară din cortul lui Ladisla plutea prin 
aerul îngheţat din jurul lui. 


PÂNĂ LA AMURG 


- Au. 

O mână îl smulse brutal din somn pe Glokta. 
Ușurel, își intoarse capul de pe pernă, scrâșnind din 
dinți când durerea îi săgetă gâtul. Astăzi moartea are 
de gând să vină dis-de-dimineaţă? Întredeschise ochii. 
Aba. Încă nu. Poate pe la prânz. Vitari stătea aple- 
cată deasupra lui privindu-l fix, cu ţepușele părului 
aproape negre în primele raze ale soarelui care pă- 
trundeau pe fereastră. 

- Foarte bine, practiciană Vitari, dacă nu mai poți 
fără mine. Dar, dacă nu te superi, va trebui să stai 
deasupra. 

- Ha, ha. Ambasadorul gurkian e aici. 

- Cine? 

- Un sol. Din partea Împăratului. 

Glokta simţi junghiul panicii. 

- Unde? 

- Aici, în Citadelă. Stă de vorbă cu consiliul de 
conducere. 

- Căcat! exclamă Glokta, chinuindu-se să se dea 
jos din pat, ignorând durerea cumplită atunci când 
işi propti piciorul distrus pe podea. 

- De ce nu m-au chemat? 

Vitari îl privi cu dispreţ. 

- Poate au preferat să discute cu el în absenţa ta. 
Ce părere ai de asta? 

- Cum naiba a ajuns aici? 

- Cu o barcă. A zis că vrea să poarte tratative. 
Vissbruck zice că era de datoria lui să-l primească. 

- De datoria lui! scuipă Glokta chinuindu-se să-și 
tragă pantalonii pe piciorul amorțit. 

- Porc ticălos ce e! De câtă vreme a venit? 

- De suficientă cât să pună la cale ceva necurat cu 
consiliul, dacă asta se doreşte. 

— Căcat! se strâmbă Glokta de durere când își puse 
ȘI cămașa. 


Ambasadorul gurkian era, fără îndoială, o pre- 
zenţă impozantă. 

Nasul îi era proeminent și coroiat, inteligenţa îi 
strălucea în ochi, barba lungă şi rară minunat îngrijită. 
Fir de aur în broderia straielor lungi și albe, parură 
inaltă care sclipea în soarele puternic. Ţinută extra- 
ordinar de dreaptă, gâtul lung întins, bărbia ridicată 
spre cer, astfel încât atunci când catadicsea să se uite 
la ceva, intotdeauna privea de sus. Foarte înalt și slab, 
făcea ca până și sala aceea magnifică și vastă să pară 
scundă și sărăcăcioasă. L-ai putea foarte ușor confunda 
cu un împărat. 

Glokta era conştient în mod dureros de cât de co- 
cârjat și neindemânatic trebuie că arăta atunci când 
şontâcăi, strâmbându-se de durere și asudând abun- 
dent, în sala de audienţe. Cioara cea jalnică faţă în 
față cu splendidul păun. Dar războaiele nu sunt mereu 
câștigate de cei mai frumoși. Din fericire pentru mine. 

Nu se așteptase să găsească atât de puţine persoane 
la masa cea lungă. Doar Vissbruck, Eider şi Korsten 
dan Vurms se aflau pe locurile lor, și niciunul nu dădu 
semne de bucurie la vederea lui. Și nici n-ar avea mo- 
tive de bucurie, ticăloșii. 

- Lordul Guvernator nu ne onorează cu prezenţa? 
lătră el. 

- Tatăl meu nu se simte bine, murmură Vurms. 

- Păcat că nu i-ai rămas alături să-l ingrijeşti. 
Și Kahdia? 

Nu-i răspunse nimeni. 

- N-a avut chef să se întâlnească cu el, nu? arătă 
insolent cu capul spre sol. Cât de norocoşi suntem 
Că voi trei aveți stomacuri puternice. Eu sunt Supe- 
riorul Glokta şi, indiferent ce ți s-a spus, eu sunt șeful 
aici. Îmi cer scuze pentru întârziere, însă nu m-a 
înștiințat nimeni de sosirea ta. 

Îl fulgeră cu privirea pe Vissbruck, dar generalul 
nu era interesat să i se uite în ochi. Așa, idiot lăudăros. 
N-am să uit asta. 

- Numele meu este Shabbed al Islik Burai. 

Ambasadorul vorbea limba comună la perfecţie, 
cu o voce la fel de puternică, autoritară și arogantă ca 
înfățișarea sa. 

- Sunt emisarul cârmuitorului de drept al întregu- 
lui Sud, atotputernicul Împărat al atotputernicului Gur- 
khul şi al tuturor insulelor Kantice, Uthman-ul-Dosht, 
cel mai iubit, cel mai temut, cel mai norocit dintre toți 
oamenii din Cercul Lumii, uns chiar de mâna dreaptă 
a lui Dumnezeu, însuși Profetul Khalul. 

- Bravo ţie. Aș face o plecăciune, dar mi-am sucit 
spinarea de dimineaţă când m-am dat jos din pat. 

Islik schiță un zâmbet sarcastic. 

- Rană demnă de un adevărat războinic. Am venit 
ca să vă accept capitularea. 

- Nu mai spune? 

Glokta se târî spre cel mai apropiat scaun și se 
prăbuși în el. Al naibii să fiu dacă am să mai stau în 
picioare fie şi o fracțiune de secundă, doar pentru mo- 
cofanul ăsta cât prăjina. 

- Credeam că, de obicei, asemenea oferte se fac 
la sfârşitul luptelor. 

- În cazul în care va fi o luptă, aceasta nu va dura 
mult, răspunse ambasadorul traversând încăperea spre 
fereastră. Văd cinci legiuni, așezate în formație de luptă 
de-a lungul intregii peninsule. Douăzeci de mii de suli- 
țași, doar o mică parte din ce are să urmeze. Trupele 
Împăratului sunt mai numeroase decât firele de nisip 
din deșert. A te impotrivi lor e la fel de zadarnic ca 
împotrivirea în fața oceanului. Toţi știți asta. 

Ochii lui, strălucind de mândrie, trecură peste 
chipurile vinovate ale consiliului de conducere și se 
opriră asupra lu: Glokta cu dispreț pătrunzător. Este 
privirea unuia care crede că a câștigat deja. Nimeni 

nu-l poate învinovăți pentru că așa crede. Poate chiar 
a câștigat. 

- Numai proştii şi nebunii s-ar putea gândi să ţină 
piept unei asemenea armate. Voi, albii, nu aveţi ce 
căuta aici. Niciodată n-aţi avut ce căuta aici. Împă- 
ratul vă oferă șansa de a părăsi Sudul cât încă mai 
sunteţi în viață. Deschideţi-ne porțile și veți fi cruțaţi. 
Veţi putea pleca cu bărcuţele voastre spre insulița 
voastră. Să nu se spună că Uthman-ul-Dosht nu este 
generos. Dumnezeu luptă alături de noi. Cauza voastră 
este pierdută. 

- O, nu ştiu, ne-a mers destul de bine în ultimul 
război. Cu siguranţă că ne amintim cu toți de căderea 
Ulriochului. Ne amintim cum a ars orașul. Mai ales 
templele, îi răspunse Glokta ridicând din umeri cu 
nepăsare. Probabil că Dumnezeu a avut altă treabă 
in ziua aia. 

- În ziua aceea, da. Dar au fost și alte bătălii. Şi sunt 
convins că-ți aminteşti o anume luptă, la un anume 
pod, unde un anume tânăr ofițer a picat în mâinile 
noastre, surâse solul. Dumnezeu este pretutindeni. 

Glokta simți cum 1 se zbate o pleoapă. Ștze că n-am 
cum să uit. Îşi aminti cum se mirase când sulița gur- 
kiană îi pătrunsese în trup. Cum simţise surpriză, şi 
dezamăgire, și o durere feroce. Deci nu sunt invul- 
nerabil. Îşi aminti cum i se cabrase calul, aruncându-l 
din şa. Cum durerea i se intensificase, cum mirarea 
se transformase în teamă. Cum se târâse printre pi- 
cioarele celor care se luptau și printre cadavrele celor 
pentru care lupta se încheiase, cum se sufocase, cum 

simțise în gură gustul amar al colbului și gustul sărat 
al sângelui. Își aminti cum îl cuprinsese agonia când 
săbiile îi intraseră în picior. Cum teama se transfor- 
mase în teroare. Își aminti cum fusese târât, urlând și 
plângând, departe de pod. Și în acea noapte au început 
să-mi pună întrebările. 

- Am învins, spuse Glokta cu gură ca de iască și 
voce spartă. Am dovedit că suntem mai puternici. 

— Asta a fost atunci. Lumea se schimbă. Implicarea 
naţiunii voastre în Nordul îngheţat vă pune într-o 
situație deloc avantajoasă. Aţi reușit să incălcați prima 
regulă a războiului. Niciodată să nu te lupţi cu doi 
inamici în acelaşi timp. 

Trebuie să recunosc că raționamentul lui este fără 
greșeală. 

- Zidurile cetății Dagoska v-au înfrânt și înainte, 
spuse Glokta, insă vocea nu-i suna convingătoare nici 
măcar pentru propriile-i urechi. Nu sunt chiar cuvin- 
tele unui învingător. Simţi ochii lui Vissbruck, și ai lui 
Vurms, și ai lui Eider aţintiți asupra lui, dându-i mâncă- 
rimi pe șira spinării. Încearcă să-și dea seama cine 
anume este stăpân pe situaţie și eu știu pe cine aș miza 
dacă aș fi în locul lor. 

- Poate unii dintre voi aveţi mai multă încredere 
decât alții în trăinicia acestor ziduri. Mă voi întoarce 
după răspuns la amurg. Oferta Împăratului este doar 
pentru ziua aceasta și nu va mai fi repetată. Este mi- 
lostiv, dar până și indurarea lui are limite. Aveţi timp 
să vă hotărâți până la amurg. 

Şi ieși din încăpere. 

Glokta aşteptă să audă cum se închide uşa în 
urma lui înainte de a-și întoarce incet scaunul cu fața 
la ceilalți. 

- Ce naiba a fost asta? răcni el la Vissbruck. 

- Păi..., se bâlbâ: generalul trăgând de gulerul trans- 
pirat al uniformei. Era de datoria mea, în calitate de 
soldat, să primesc un reprezentant neinarmat al duş- 
manului, pentru a-i asculta condiţiile... 

- Fără să mă înştiinţezi? 

— Ştiam că n-o să vrei să-l asculți! se răţoi Vurms. 
Dar are dreptate! Cu toate eforturile noastre, suntem 
în inferioritate și nu ne putem aştepta la niciun aju- 
tor câtă vreme mai durează războiul din Englia. Sun- 
tem ca o împunsătură de ac în talpa unei naţiuni imense 
și ostile. Poate că ar fi bine pentru noi să negociem cât 
incă o mai putem face de pe poziţii de oarecare forță. 
Poți să fii sigur că, în afară de un masacru, nu ni se va 
mai da o altă şansă după ce va cădea cetatea! 

Și asta-i drept, însă Arbilectorul nu va fi de acord. 
Nu m-a trimis aici ca să negociez condiţiile capitulării. 
— Magistresă Eider, eşti neobișnuit de tăcută. 

- Nu mă pricep la aspectele militare ale unei ase- 
menea decizii. Însă, din câte înțeleg, condiţiile pe care 
ni le propune sunt extrem de generoase. Un lucru este 
sigur. Dacă refuzăm această ofertă, iar gurkienii cu- 
ceresc orașul prin forţă, măcelul va fi cumplit, spuse 
ea ridicându-și ochii spre Glokta. Atunci nu va mai 
exista clemenţă. 

Perfect adevărat. Sunt expert în materie de clemenţă 
gurkiană. 

- Deci toţi trei sunteţi în favoarea capitulării? 

Se priviră unul pe celălalt, dar nu răspunseră. 

- Nu v-a trecut prin cap că odată ce capitulăm, 
s-ar putea să nu-și mai onoreze micuța înțelegere? 

- Ba da, spuse Vissbruck, însă şi-au respectat 
înțelegerile și în trecut, și cu siguranţă că o spe- 
ranță... șopti privind la tăblia mesei, este mai bună 
decât niciuna. 

Mi se pare că ai mai multă încredere în dușmanul 
nostru decât ai în mine. Deloc surprinzător. Ba chiar 
eu aș putea să am încredere mai multă decât tine. 

Glokta îşi şterse urdorile de sub ochi. 

- Înţeleg. Atunci cred că sunt nevoit să mă gândesc 
la această ofertă. Ne vom întâlni din nou atunci când 
se va reintoarce prietenul nostru gurkian. La amurg. 

Îşi balansă trupul înapoi şi se strâmbă de durere 
când se ridică din scaun. 

- O să te gândești? îi şuieră Vitari în ureche pe 
când traversa şchiopătând holul. O să te gândești, 
schilodule? 

- Ai auzit bine, se răţoi Glokta. Eu sunt cel care 
ia deciziile aici. 

- Nu le iau viermii ăia în locul tău? 

- Fiecare cu treaba lui. Eu nu-ţi spun cum să faci 
rapoartele pe care le trimiţi Arhilectorului. Nu te pri- 
vește cum am de gând s-o scot la capăt cu viermii ăia. 

- Nu mă priveşte? 

Vitari îl apucă de braţ, iar Glokta se clătină amar- 
nic pe piciorul bolnav. Era mai puternică decât lăsa 
să se vadă. Mult mai puternică. 

— I-am spus lui Sult că te descurci! îi urlă în față. 
Dacă cedăm oraşul fără nici măcar o luptă, ne pier- 
dem amândoi capetele! Iar capul meu mă privește, 
schilodule! 

- Nu e momentul să intri în panică, mârâi Glokta. 
Nu vreau să ajung cadavru plutind pe lângă docuri, 
aşa cum Nici tu nu vrei, dar acesta este un moment 
delicat. Lasă-i să-și închipuie că o să iasă cum vor, ast- 
fel încât să nu facă niciun gest pripit. Nu până când 
nu voi fi pregătit. Şi înţelege când îți spun, practi- 
ciană, că este pentru prima şi ultima dată când iţi ex- 
plic ce am de gând să fac. Acum ia-ţi laba de pe mine. 

Dar nu-i dădu drumul, ci îl strânse și mai tare, ca 
într-o menghină. I se îngustară ochii, i se formară ri- 
duri mici de furie pe faţa pistruiată. M-am înșelat oare 
în privinţa ei? E în stare să-mi ia gâtul? Aproape că-i 
veni să rânjească în faţa unui asemenea gând. Dar toc- 
mai atunci Severard se hotări să iasă dintr-un cotlon 
al holului întunecat. 

- Uitaţi-vă la voi, murmură îndreptându-se spre ei. 
Întotdeauna m-am minunat să văd cum dragostea 
înflorește acolo unde te aștepți cel mai puţin şi între 
oameni de la care nu te-ai aștepta la așa ceva niciodată. 
Un trandafir care incolțește în pământ neroditor. 

Își apăsă palmele pe piept. 

-Îmi merge drept la inimă. 

- L-ai prins? 

— Fireşte. De îndată ce a ieşit din sala de audienţe. 

Mâna lui Vitari se blegi brusc, iar Glokta o împinse 
la o parte și începu să se târâie spre celule. 

- Ce-ar fi să vii cu noi? îi strigă peste umăr, abţi- 
nându-se să-și frece carnea învineţită de pe braț. Poți 
să povesteşti experienţa asta în următorul raport pe 
care i-l vei trimite lui Sult. 


Shabbed al Islik Burai părea mult mai puţin maies- 
tuos atunci când stătea jos. Cu atât mai mult într-un 
scaun zgâriat și plin de pete într-una din celulele strâmte 
și sufocante de sub Citadelă. 

- Nu că-i mai bine să conversăm de la aceeași 
înălțime? N-am prea putut să mă concentrez când 
te simțeam deasupra mea. 

Islik rânji batjocoritor și se uită în altă parte, de 
parcă ar fi fost sub demnitatea lui să stea de vorbă 
cu Glokta. Ca un Pogătan hărțuit de cersetori în plină 
stradă. Dar îl vom vindeca în curând de iluzia asta. 

— Ştim că există un trădător între zidurile acestea. 
Mai mult încă, există un trădător chiar în consiliul 
de conducere. Cel mai probabil este una dintre cele 
trei somități cărora le-ai prezentat ultimatumul tău 
lipsit de însemnătate. Îmi vei spune cine este. 

Niciun răspuns. 

- Sunt milostiv, exclamă Glokta, fluturand nepă- 
sător din mână aşa cum făcuse ambasadorul doar cu 
câteva minute mai înainte, dar și îndurarea mea are 
limite. Vorbeşte. 

- Mă aflu aici sub steagul alb al negocierilor, tri- 
mis în misiune de Împăratul însuși! Vătămarea unui 
emisar neînarmat este impotriva tuturor regulilor 
războiului! 

- Negocieri? Reguli de război? 

Glokta chicoti. Severard Chicoti. Vitari chicoti. 
Frost nu. 

- Mai există așa ceva? Păstrează-ţi aiurelile astea 
pentru copii ca Vissbruck. Nu așa joacă adulții acest 
joc. Cine este trădătorul? 

- Mi-e milă de tine, schilodule! Când va cădea 
orașul... 

Păstrează-ţi mila. O să ai nevoie de ea pentru tine 
însuţi. Pumnul lui Frost nu făcu niciun zgomot atunci 
când se înfundă în stomacul ambasadorului. Dar ochii 
îi țâșniră din orbite, gura i se căscă larg, scoase un fel 
de tuse uscată, mai aproape de icnet, încercă să tragă 
aer în piept şi tuși din nou. 

- Straniu, nu? medită Glokta urmărindu-l cum 
încearcă să-și recapete răsuflarea. Oameni mari și oa- 
meni mici, oameni slabi și oameni grași, deştepţi și 
proști, toți au aceeași reacție la un pumn în burtă. 
Acum crezi că ești cel mai puternic om din lume. În 
clipa următoare, nici măcar nu mai poți respira. Anu- 
mite soiuri de putere nu sunt decât niște feste pe care 
ți le joacă mintea. Oamenii tăi m-au învăţat asta, 
în catacombele de sub palatul Împăratului tău. 
Crede-mă când îți spun că acolo nu există reguli ale 
războiului. Ştii totul despre anume lupte, și despre 
anume poduri, și despre anumiţi tineri ofițeri, așa că 
ştii la fel de bine că şi eu am fost în locul în care te 
afli tu acum. Există o singură diferenţă, totuși. Eu 
eram neputincios, pe când tu poţi opri toate neplă- 
cerile astea oricând vrei. Nu trebuie să faci nimic 

altceva decât să-mi dai numele trădătorului, şi te 
vom cruța. 

Acum Islik își recăpătase respiraţia. Dar mare 
parte din aroganță i-a dispărut, şi cred că i-a dispărut 
pentru totdeauna. 

- Nu ştiu nimic de niciun trădător! 

— Aşa să fie? Împăratul, stăpânul tău, te trimite 
să negociezi fără să-ți dea toate detaliile? Nu prea cred. 
Dar dacă așa stau lucrurile, înseamnă că nu-mi ești 
de niciun folos, nu crezi? 

Islik icni: 

- Nu știu nimic despre niciun trădător. 

- Vom vedea. 

Pumnul mare și alb al lui Frost îl pocni în față. 
L-ar fi doborât dacă albinosul nu l-ar fi echilibrat cu 
O altă lovitură care-i zdrobi nasul şi-l dădu pe spate, 
cu scaun cu tot. Frost și Severard îl târâră din locul 
unde căzuse, puseră scaunul la locul lui şi îl așezară, 
aşa cum ai azvârli un sac cu cartofi care gâfâie și 
geme. Cu mâinile încrucișate pe piept, Vitari admira 
spectacolul. 

- Extrem de dureros, spuse Glokta, însă poți ignora 
durerea atunci când știi că nu va dura mult. Dacă nu 
poate dura, să zicem, până după amurg. Ca să frângi 
un om din toate punctele de vedere și repede, trebuie 
să-l ameninţi că îi vei lua ceva ce-i aparţine. Să-i faci 
rău în așa fel încât să nu se mai vindece niciodată. 
Crede-mă când îți spun că eu știu asta. 

- Gâhhh! chirăi ambasadorul zvârcolindu-se în 
scaun. 

Severard șterse lama cuţitului de straiele albe ale 
victimei, apoi azvârli urechea pe masă. Şi rămase 
acolo pe lemnul neșlefuit: o bucată circulară de carne, 
oropsită și plină de sânge. Glokta o privi cu ochi 
mari. Într-o celulă fără aer, de-a lungul multor luni, 
slugile Împăratului m-au transformat în parodia asta 
de om, scârboasă şi deformată. Normal, şansa de a mă 
purta la fel cu unul dintre ei, sansa de a le plăti cu aceeași 
monedă, dinte pentru dinte, ar fi trebuit să-mi aducă 
un licâr vag de plăcere. Şi totuși nu simţea absolut 
nimic. Nimic, în afară de propria-mi suferinţă. Se cutre- 
mură când își întinse piciorul și simți cum îi trosneşte 
genunchiul. Expiră printre gingiile goale. Și atunci, 
de ce fac toate astea? 

Glokta oftă. 

- După asta, ne vom ocupa de degetele de la 
picioare. Apoi de cele de la mână, de ochi, de mână, 
de nas, și tot așa, pricepi? Va trece cel puţin o oră până 
își vor da seama că nu te-ai întors, iar noi lucrăm re- 
pede, arătă Glokta cu capul spre urechea retezată. Până 
atunci vom avea o grămadă înaltă de aproape jumătate 
de metru din carnea ta. Dacă este nevoie, am să te 
cioplesc până când n-o să mai rămână din tine decât 
un sac cu măruntaie și o limbă, dar voi afla cine este 
trădătorul, crede-mă. Ce zici? "Ţi-ai adus aminte de ceva? 

Ambasadorul se holbă la el, respirând sacadat, cu 
sânge aproape negru prelingându-i-se pe bărbie din 
nasul imperial, sânge aproape negru picurându-i 
din tâmplă. Mut din cauza șocului, sau își plănuieşte 
următoarea mişcare? Nu prea mai contează. 

- Mă plictisesc. Treci la mâini, Frost. 

Albinosul îl apucă de o încheietură. 

— Stai! urlă ambasadorul. Dumnezeu să mă ajute, 
stai! Vurms. Korsten dan Vurms, fiul guvernatorului! 

Vurms. Aproape prea evident. Însă cele mai evidente 
răspunsuri sunt, de obicei, cele corecte. Lepra aia mică 
si-ar vinde și tatăl dacă ar crede că găsește cumpărător... 

- Şi femeia, Eider! 

Glokta se încruntă. 

- Eider? Eşti sigur? 

- Ea a avut ideea! Ea a pus la cale totul! 

Glokta își supse îndelung gingiile. Erau acre. 
Crâncenă dezamăgire, sau crâncenă recunoaștere a fap- 
tului că am știut asta tot timpul? E singura cu suficientă 
inteligenţă, și suficientă îndrăzneală, și suficiente resurse 
pentru trădare. Noroc că am destulă minte-n cap ca să 
nu mă fi așteptat la finaluri fericite. 

- Eider și Vurms, șopti Glokta. Vurms și Eider. 
Prima noastră enigmă sordidă se apropie de sfârșit. 

Își ridică privirea la Frost. 

— Ştii ce ai de făcut. 


SLABE ŞANSE 


Colina se înălța din iarbă, con rotund și neted parcă 
făcut de mâna omului. Ciudată această movilă în mijlo- 
cul câmpiei uniforme. Lui Ferro nu îi inspira încredere. 

În vârf, erau înșirate într-un fel de cerc pietre ero- 
date de vreme. Altele erau răspândite pe pante, unele 
în picioare, altele culcate pe o parte, cea mai mică ajun- 
gând până la genunchi, cea mai mare, de două ori mai 
înaltă decât un om. Pietre intunecate și netede, sfi- 
dând vântul. Bătrâne, reci, mânioase. Ferro le privi 
incruntată. 

Și parcă şi ele se încruntau la ea. 

- Ce-i locul ăsta? întrebă Nouădegete. 

Quai ridică din umeri. 

- E vechi, asta e, nemaipomenit de vechi. Mai vechi 
decât Imperiul însuși. Poate ridicat dinainte de tim- 
pul lui Euz, atunci când diavolii cutreierau pământul, 
răspunse rânjind ucenicul. Poate că a fost construit 
chiar de diavoli. Cine poate ști? Un templu închinat 
unor zei de mult uitaţi? Un mormânt? 


fără îndurare 333 


- Mormântul nostru, șopti Ferro. 

- Ce spui? 

- E un loc foarte bun de popas, rosti cu voce tare. 
Putem vedea toată câmpia de aici. 

Nouădegete se incruntă analizând opțiunile. 

- Bine. Ne oprim. 


Ferro se cățărase pe una dintre pietre și, cu mâinile 
în șolduri, cerceta întinderea câmpiei. Vântul învol- 
bura iarba, creând valuri în ea, ca valurile mării. În- 
volbura norii, spintecându-i, trăgându-i peste cer. 
Biciuia obrajii lui Ferro, îi intra în ochii mijiţi, dar 
ea nu-l lua în seamă. 

Doar vânt blestemat, nimic deosebit. 

Nouădegete era lângă ea, uitându-se și el în jur sub 
soarele rece. 

- Vezi ceva? 

- Suntem urmăriți. 

Urmăritorii se aflau foarte departe, însă ea îi putea 
vedea. Puncte minuscule la mare depărtare. Călărei 
minuscul: înaintând pe un ocean de iarbă. 

Nouădegete tresări. 

- Eşti sigură? 

- Da. Te surprinde? 

- Nu. 

Renunţă să mai încerce să mai desluşească ceva și 
se frecă la ochi. 

- Veştile proaste nu mă surprind niciodată. Mă 
dezamăgesc, doar. 

- Sunt treisprezece. 

- Poţi să-i şi numeri? Eu nici măcar nu-i văd. După 
noi vin? 

Femeia își ridică braţele. 

- Mai vezi pe altcineva aici? Poate că jigodia aia 
rânjită de Finnius și-a mai găsit niște prieteni. 

- Rahat. 

Se uită la căruța trasă la poalele dealului. 

- N-avem cum să le-o luăm înainte. 

- Nu, işi crâmpoţi ea buzele. Ai putea să întrebi 
spiritele ce părere au. 

— Şi ce să ne spună? Că suntem în rahat până în gât? 

O clipă de tăcere. 

- Mai bine să așteptăm și să ne luptăm cu ei aici. 
Să ducem şi căruța în vârf. Măcar avem un deal și 
niște stânci după care să ne ascundem. 

- La asta mă gândeam și eu. Câștigăm ceva timp 
ca să ne pregătim terenul. 

- În ordine. Să ne apucăm de treabă. 


Gura hârlețului mușcă din țărână scoțând un zgo- 
mot scrijelit de metal pe pământ. Zgomot mult prea 
bine cunoscut. De atunci când săpa şanţuri și de atunci 
când săpa morminte. Și care era diferența? 

Ferro săpase morminte pentru toate soiurile de 
oameni. T'ovarăși, sau cei aproape tovarăşi. Prieteni, 
sau cei aproape prieteni. Unul sau doi iubiţi, dacă le 
puteai spune așa. Bandiţi, ucigași, sclavi. Oricine îi ura 
pe gurkieni. Oricine își căuta ascunzătoare în Ținu- 
turile Haine, indiferent de motiv. 

Hârleţul. În sus. În Jos. 

Dacă încă mai eşti în viață atunci când se încheie 
lupta, te apuci de săpat. Strângi cadavrele în linie. Sapi 
mormintele în rând. Sapi pentru camarazii tăi căzuți. 
Sapi cât de adânc ești în stare, îi arunci înăuntru, îi 
acoperi, ei putrezesc şi sunt daţi uitării, iar tu mergi 
mai departe de una singură. Așa au stat lucrurile 
intotdeauna. 

Însă aici, pe această colină ciudată, în mijlocul aces- 
tui tărâm ciudat, încă mai era timp. Camarazii ei încă 
mai aveau o şansă la viață. Aceasta era deosebirea şi, 
cu tot disprețul ei, cu toată supărarea ei, cu toată furia 
ei, se agăța strâns de ea așa cum își apuca sabia. Cu 
disperare. 

Straniu cum niciodată nu încetase să spere. 

- Ai făcut treabă bună, îi spuse Nouădegete de pe 
marginea gropii. 

- Am mult exerciţiu. 

Înfipse hârlețul în pământul de pe margine, se spri- 
jini în mâini și se săltă afară din groapă. Apoi se așeză 
pe buza acesteia, cu picioarele atârnând în gol. Trans- 
piraţia îi lipise cămașa de corp şi îi şiroia pe faţă. Își 
şterse fruntea cu mâna murdară. El îi oferi burduful 
cu apă, iar ea îl luă și scoase dopul cu dinții. 

- Cât timp avem? 

Luă o gură de apă, se clăti, apoi o scuipă. 

- Depinde de cât de repede înaintează. 

O altă gură. Pe aceasta o înghiți. 

- Acum merg repede. Dacă vor continua în ritmul 
ăsta, ar putea ajunge aici la noapte, sau poate mâine 
in Zori. 

Îi înapoie burduful cu apă. 

- Mâine în zori, murmură Nouădegete punând 
incet dopul la loc. Tre:sprezece ai spus, nu? 

- Treisprezece, 

- Iar noi suntem patru. 

- Cinci, dacă apare şi Navigatorul să dea o mână 
de ajutor. 

Nouădegete își scărpină falca. 

- Nu prea cred. 

- Ucenicul e bun de ceva? 

Nouădegete se strâmbă. 

- Nu prea. 

- Dar Luthar? 

- M-ar mira să fi dat măcar un pumn Într-o încăie- 
rare, darămite să fi scos sabia vreodată în viața lui. 

Ferro îl aprobă dând din cap. 

- Atunci suntem doi la treisprezece. 

— Slabe șanse să-i invingem. 

- Foarte slabe. 

Logen trase adânc aer în piept și privi în groapă. 

- Dacă ai de gând să fugi, să știi că nu te condamn. 

- Hm, pufni ea. 

Ciudat, nu se mai gândise deloc la asta. 

- Rămân. Să văd ce se întâmplă. 

Vântul foșni prin iarbă și oftă printre stânci. Ferro 
bănuia că în asemenea momente se spun anumite lu- 
cruri, însă nu avea habar ce anume. În fond, niciodată 
nu se pricepuse la vorbe. 

- Un singur lucru. Dacă mor, să mă îngropi, spuse 
şi îi întinse mâna. De acord? 

Bărbatul ridică o sprânceană. 

- De acord. 

Ferro își dădu seama că trecuse prea multă vreme 
de când nu mai atinsese o altă ființă fără intenția de 
a-i face rău. Era o senzaţie tare stranie, mâna lui prinsă 
intr-a ei, degetele lu: strânse în jurul degetelor ei, 
palma lui lipită de a ei. Caldă. Un semn din cap pen- 
tru consfinţirea înţelegerii. Ferro răspunse dând și ea 
din cap. Apoi strângerea de mână încetă. 

— Şi dacă murim amândoi? spuse el. 

Ridică din umeri. 

- Atunci o să ne curețe ciorile carnea de pe oase. 
În fond, care-i diferența? 

- Nu prea este, murmură el coborând dealul. Nu 
prea este. 


DRUMUL SPRE VICTORIE 


West stătea lângă un pâlc de copaci piperniciţi, 
in vântul tăios, pe o ridicătură de deasupra râului 
Cumnur, și privea cum înaintează coloana cea lungă 
de soldaţi. Mai exact, privea cum nu înaintează. 

Aflate în fața armatei Prințului Ladisla, corpurile 
ordonate ale Oastei Regelui se mișcau destul de caden- 
țat. Puteai deosebi acești ostași după armurile care scli- 
peau în razele răzlețe ale soarelui bolnăvicios care 
reușeau să străpungă norii zdrenţuiți, după uniformele 
colorate ale ofițerilor, după stindardele cu auriu și roșu 
care fluturau în fruntea fiecărei companii. Aproape că 
traversaseră deja râul in formaţie, contrastând puter- 
nic cu talmeș-balmeșul de pe celălalt mal. 

Recruţii porniseră cu multă înflăcărare la drum, evi- 
dent bucuroși să scape de tabăra mizeră, însă nu tre- 
cuse nici măcar o oră când, ici şi colo, câte unul, mai 
bătrân decât ceilalți, sau mai prost încălțat, începuse 
să rămână în urmă, iar coloana să se destrame. Oame- 
nii alunecau şi se poticneau pe noroiul pe jumătate 

înghețat, înjurând și ciocnindu-se de cei de alături, 
impiedicându-se de cei din față. Batalioanele se con- 
torsionaseră, se frânseră, grupuri ordonate transfor- 
mate în aglomerări amorfe, contopite cu unitățile din 
față și din urmă, până când toată coloana ajunsese să 
se miște în valuri uriașe, cu un grup zorindu-se înainte, 
in vreme ce altul rămânea nemișcat, aidoma segmen- 
telor unei râme enorme și murdare. 

Deja până la râu dispăruse orice urmă de ordine. 
Companiile dezlânate se inghesuiau în spațiul strâmt, 
soldaţii se inghionteau și gemeau, obosiţi și nervoși. 
Cei care aşteptau în spate se împingeau mai mult, și 
mai mult, nerăbdători să ajungă pe malul celălalt ca 
să îşi poată trage sufletul, încetinind și mai mult tra- 
versarea cu greutatea trupurilor lor. Apoi o căruţă, 
care n-avea ce căuta acolo, își pierduse o roată la 
jumătatea podului, iar şuvoiul gros de oameni se trans- 
formă într-o şuviță subțire. Nimeni nu dădea semne 
că ar şti cum s-o miște de acolo, sau cum s-o repare, 
iar soldații se mulțumiră doar să se caţere peste ea, 
sau să se strecoare pe lângă ea, întârziind miile de ca- 
marazi din spate. 

Mii de soldați înghesuindu-se în mâl pe acest mal 
al apei repezi. Mişcându-se greu și bombănind, umăr 
la umăr, cu sulițele impungând aerul în cele mai ciu- 
date poziţii, în strigătele ofițerilor, și într-un morman 
din ce în ce mai mare de mizerii și piese de echipa- 
ment aruncate. În spatele lor, șarpele uriaș de oameni 
care abia se târau își continua înaintarea spasmodică, 
ducând alţi şi alți soldaţi în dezordinea de la pod. 

Nu exista nici cel mai mic semn că s-ar fi gândit cineva 
să îi oprească, necum că ar fi reușit. 

Şi toate astea se petreceau în coloană de marș, fără 
vreo presiune din partea inamicului, și având la dis- 
poziţie o cale de deplasare destul de acceptabilă. Lui 
West îi era groază să-și inchipuie cum ar fi să-i ordo- 
neze în formaţie de luptă printre copaci şi pe un teren 
neregulat. Închise strâns ochii, şi-i frecă cu vârfurile 
degetelor, iar când îi deschise, scena pe jumătate teri- 
fiantă, pe jumătate hilară era tot în faţa lui. Nici nu 
știa dacă să râdă sau să plângă. 

Auzi zgomotul de copite ale unui cal care se apro- 
pia de el. În şa stătea, solid și falnic, locotenentul 
Jalenhorm. Poate cam lipsit de imaginaţie, dar călăreț 
de excepţie și om de toată nădejdea. Cea mai bună 
alegere pentru misiunea la care se gândea West. 

- Locotenent Jalenhorm, la ordin, domnule, raportă 
uriașul și se răsuci în șa ca să se uite spre râu. Se pare 
că au ceva probleme la pod. 

- Nu-i așa? Și mă tem că ăsta-i doar începutul. 

Jalenhorm zâmbi cu gura până la urechi. 

- Înţeleg că avem avantajul superiorității numerice 
şi al atacului prin surprindere... 

- Poate al superiorității numerice. Cât despre ata- 
cul prin surprindere..., oftă West arătându-i oamenii 
care se învârteau pe pod în urletele disperate ale 
ofițerilor. Gloata asta? Un orb ne-ar auzi venind de 
la distanţă de cincisprezece kilometri. Probabil că un 
orb şi un surd ne-ar simţi mirosul încă dinainte de a 
ne așeza în formație de luptă. Vom pierde toată ziua 

cu traversarea podului, iar acesta nici măcar nu este 
cel mai mare din necazurile noastre. Mă tem că în ceea 
ce privește lanţul de comandă prăpastia dintre noi și 
dușman nu are cum să fie mai mare. Prinţul trăieşte 
într-un vis, iar oamenii lui nu fac nimic altceva decât 
să incerce să-l țină acolo, cu orice preţ. 

- Dar sigur că... 

- Iar preţul ar putea fi viețile noastre. 

Jalenhorm se încruntă. 

- Haide, West, nu vreau să intru în luptă cu gân- 
duri din astea... 

- Tu n-ai să intri în luptă. 

- Nu? 

- Îţi vei alege șase oameni destoinici din companie 
și vei lua și cai de schimb. Te vei duce cât de repede 
este omenește posibil până la Ostenhorm, apoi spre 
nord, către tabăra Lordului Mareşal Burr. 

West scoase o scrisoare din haină. 

- Îi vei da asta. Îl vei informa că Bethod se află în 
spatele lui cu cei mai buni soldaţi din armata sa și că, 
în mod absolut nesăbuit, Prinţul Ladisla s-a hotărât 
să treacă râul Cumnur și să se confrunte cu nordicii, 
contrar ordinelor sale explicite, continuă West scrâș- 
nind din dinu. 

- Bethod o să ne observe de la kilometri distanță. 
Am renunțat la avantajul terenului numai ca prințul 
Ladisla să facă paradă de curajul său. Se pare că în 
război curajul este cea mai bună politică. 

- West, nu se poate să fie atât de rău? 

- Când ajungi la Mareșalul Burr, spune-i că armata 
Prințului Ladisla a fost deja învinsă, foarte probabil 
chiar nimicită, și că drumul spre Ostenhorm a rămas 
liber. Va şti ce are de făcut. 

Jalenhorm se holbă la scrisoare, întinse mâna după 
ea, apoi se opri. 

- Colonele, aș vrea să trimiţi pe altcineva. Eu ar 
trebui să iau parte la luptă... 

- Participarea ta la luptă nu are cum să schimbe 
ceva, locotenente, însă transmiterea acestui mesaj 
poate fi un lucru bun. Crede-mă că nu încerc să te 
Cruț. Aceasta este o misiune extrem de importantă 
și numai în tine am încredere că o vei duce la capăt. 
Înţelegi ordinul? 

Uriașul înghiţi în sec, apoi luă scrisoarea, își descheie 
un nasture de la uniformă și o puse cu grijă în haină. 

- Desigur, domnule. Sunt onorat. 

Vru să-şi întoarcă armăsarul. 

- Încă ceva, respiră adânc West. Dacă se va întâm- 
pla să... să fiu ucis. Când se va termina totul, vrei să-i 
transmiți un mesaj surorii mele? 

- Haide, nu trebuie să... 

- Sper să supraviețuiesc, sincer îți spun, dar vor- 
bim despre un război aici. Nu poate supravieţui toată 
lumea. Dacă nu mă întorc, spune-i lui Ardee..., șovăi 
el gândindu-se o clipă. Spune-i doar că-mi pare rău. 
Atâta tot. 

— Sigur că da. Dar sper să-i spui tu însuţi. 

- Şi eu sper. Succes. 

West îi întinse mâna. 


fără îndurare 343 


Jalenhorm se aplecă din șa și i-o strânse. 

- Și ție. 

Dădu pinteni calului și cobori colina, îndepăr- 
tându-se de râu. West îl urmări cu privirea câteva clipe, 
apoi trase adânc aer în piept și porni în cealaltă direcție, 
către pod. 

Cineva trebuia să pună în mișcare coloana aia 
afurisită. 


RELE NECESARE 


Soarele era acum o jumătate de roată aurie în spa- 
tele zidurilor cetăţii, aruncând săgeți portocalii în co- 
ridorul pe care șontâcăia Glokta, urmat îndeaproape 
de practicianul Frost. Vedea prin ferestrele pe lângă 
care trecea cu mult chin și mult efort umbrele lungi 
aruncate pe stâncă de clădirile orașului. Aproape că 
vedea, cu fiecare fereastră, cum umbrele parcă erau 
mai lungi și mai neclare, că razele soarelui erau mai 
puţin strălucitoare și mai reci. Curând nu va mai fi 
nicio lumină. Curând va fi noapte. 

Se opri o clipă în fața uşilor spre sala de audienţe, 
cât să-şi recapete răsuflarea, să permită durerii din pi- 
cior să se mai domolească. Își linse gingiile goale. 

— Acum dă-mi sacul. 

Frost i-l înmână şi își puse mâna albă pe ușă. 

- Ga-a? E-ti p-egă-it? bolborosi el. 

Mai pregătit ca în momentul ăsta n-o să fiu niciodată. 

- Haide să terminăm cu povestea asta. 

Generalul Vissbruck, țeapăn în uniforma mult 
prea scrobită, cu fălcile răsfrânte peste gulerul înalt, 
își frământa nervos mâinile. Korsten dan Vurms făcea 
tot posibilul să pară cât mai nepăsător, însă mișcările 
iuți ale limbii când și-o trecea peste buze îi trădau 
tulburarea. Magistresa Eider stătea dreaptă în scaun, 
cu mâinile strânse pe masă în fața ei, cu chipul grav. 
Serioasă și pusă pe treabă. Colierul din rubine mari 
sclipea în ultimii tăciuni ai soarelui care apunea. N-a 
durat prea mult până și-a făcut rost de alte bijuterii. 

La această întrunire mai participa o persoană care 
nu dădea absolut niciun semn de nervozitate. Nicomo 
Cosca se tolănise pe un scaun lângă perete, în spatele 
stăpânei sale, cu braţele încrucișate peste pieptarul cel 
negru. Glokta observă că la un șold avea o sabie, iar 
la celălalt un pumnal. 

- Ce caută aici? 

- Această problemă îi afectează pe toţi din oraș, 
spuse Eider calmă. Este o hotărâre mult prea impor- 
tantă ca s-o poţi lua singur. 

- Adică el o să aibă grijă să-ți dau cuvântul, nu? 

Cosca ridică din umeri şi începu să-și examineze 
unghiile jegoase. 

— Şi cum rămâne cu ordonanța semnată de toți cei 
doisprezece membri ai Consiliului Închis? 

- Hârtia aia n-o să ne salveze de răzbunarea Împăra- 
tului dacă gurkienii cuceresc cetatea. 

- Înţeleg. Aşa că ai de gând să mă sfidezi, să-l sfi- 
dezi pe Arhilector, să-l sfidezi pe rege? 

- Am de gând să ascult tot ce are de spus emisarul 
gurkian, iar apoi să analizez faptele. 

- Foarte bine, spuse Glokta, îndreptându-se spre 
masă și răsturnând conţinutul sacului pe ea. Ascultă-l. 

Capul lui Islik căzu pe masă cu un pocnet sec. 
Complet lipsit de expresie, cu ochii deschişi care se 
holbau în gol în direcţii diferite, cu limba scoasă. Se 
rostogoli greoi pe splendida tăblie a mesei, lăsând pe 
lemnul lăcuit o dâră groasă de sânge, şi se opri, cu faţa 
în sus, chiar inaintea generalului Vissbruck. 

Niteluș cam teatral, însă de mare efect. Trebuie să mi 
se recunoască meritul acesta. Acum nu se mai poate îndoi 
nimeni de nivelul meu de angajament. Vissbruck rămase 
cu ochii holbaţu la capul însângerat, iar gura i se căsca 
tot mai mult. Se ridică brusc şi se dădu inapoi împle- 
ticindu-se, iar scaunul trăncăni pe pardoseală. Arătă 
spre Glokta cu un deget care-i tremura amarnic. 

- Eşti nebun! Nebun! N-o să mai existe îndurare 
pentru nimeni! Pentru niciun bărbat, nicio femeie, 
niciun copil din Dagoska! Nu mai avem absolut nicio 
speranţă dacă orașul cade! 

Glokta zâmbi fără dinţi. 

- Atunci eu propun ca toți să vă luați angajamen- 
tul la modul cel mai serios că nu veţi lăsa orașul să cadă. 

Se uită la Korsten dan Vurms și continuă. 

- Dacă nu cumva e prea târziu pentru asta? Dacă 
nu cumva aţi vândut deja cetatea gurkienilor și nu 
mai puteți da înapoi! 

Ochii lui Vurms zvâcniră spre ușă, spre Cosca, 
spre îngrozitul general Vissbruck, spre Frost, postat 

amenințător lângă ușă, şi, în cele din urmă, spre Ma- 
gistresa Eider, care nu-și pierduse nimic din calmul 
de la inceput. Și iată cum iese la iveală micuța noastră 
conspirație. 

- Ştie! zbieră Vurms, impingându-și scaunul 
inapoi şi împleticindu-se spre fereastră. 

- Evident că ştie. 

- Atunci fă ceva, la naiba! 

- Deja am făcut, îi răspunse Eider. Până la ora 
aceasta oamenii lui Cosca au cucerit deja zidurile, au 
intins poduri peste canal și au deschis porțile în fața 
gurkienilor. Și docurile, şi Marele Templu, și chiar 
Citadela însăși se află acum în mâinile lor. 

Se auzi un zgomot slab din spatele ușilor. 

- Şi cred că îi aud acum la ușă. Îmi pare rău, Supe- 
riorule Glokta, imi pare extrem de rău. Ai făcut abso- 
lut tot ce ţi-a cerut Eminenţa Sa, ba chiar mai mult, 
însă gurkienii au năvălit deja în cetate. Își dai seama 
că nu mai are niciun sens să te impotrivești. 

Glokta își ridică ochii spre Cosca. 

- Pot să-i răspund? 

Styrianul schiță un zâmbet strâmb și o plecăciune 
stângace. 

- Eşti foarte amabil. Regret că trebuie să vă dez- 
amăgesc, dar porţile cetăţii sunt în mâinile Hadișului 
Kahdia și ale câtorva dintre cei mai devotați preoți 
ai lui. Mi-a spus că le va deschide în faţa gurkienilor 
doar atunci când — ce cuvinte a folosit, oare? —, doar 
atunci când „Dumnezeu însuși îi va porunci“. Aveţi 
in plan vreo vizită a divinității? 

Chipul lui Eider spunea foarte clar că nu. 

— Iar în ceea ce privește Citadela, aceasta a fost con- 
fiscată de Inchiziţie pentru a asigura siguranţa supușilor 
loiali ai Maiestăţii Sale, desigur. Pe practicienii mei îi 
auziţi la ușă. Cât despre mercenarii maestrului Cosca... 

- La locurile lor, pe ziduri, Superiorule, așa cum 
ai ordonat! 

Styrianul își pocni călcâiele și execută un salut 
fără cusur. 

— Sunt pregătiți să respingă orice atac din partea 
gurkienilor, continuă el și îi aruncă un rânjet larg lui 
Fider. Imi cer scuze că trebuie să plec din slujba ta 
într-un moment atât de critic, Magistresă, dar trebuie 
să înţelegi că am primit o ofertă mai bună. 

Se aşternu o tăcere stupefiată. Vissbruck nu ar fi 
arătat mai șocat nici dacă ar fi fost lovit de fulger. Vurms 
se holba în jur, cu ochi rătăciți. Se dădu un pas mic în 
spate, iar Frost făcu un pas mare spre el. Toată culoa- 
rea se scursese din obrajii Magistresei Eider. Și iată cum 
se încheie vânătoarea, iar vulpile sunt toate încolțite. 

— N-ar trebui să pari atât de surprinsă, spuse Glokta 
așezându-se confortabil în scaun. Lipsa de loialitate a 
lui Nicomo Cosca este legendară în tot Cercul Lumii. 
Nu există loc sub soare unde să nu-și fi trădat stăpânul. 

Styrianul zâmbi și mai făcu o plecăciune. 

- Bogăția ta, şopti Eider, mă surprinde, nu lipsa lui 
de loialitate. De unde ai făcut rost de toți banii ăștia? 

Glokta rânji. 

- Viaţa e plină de surprize. 

- Căţea afurisită și proastă! urlă Vurms. 

Își trăsese doar pe jumătate sabia din teacă atunci 
când pumnul alb al lui Frost îi strivi falca, azvârlindu-l 
de perete, unde se prăbuși fără simțire. Aproape în 
aceeaşi clipă ușile se sparseră și Vitari năvăli în Încă- 
pere, urmată de alți șase practicieni. 

- E totul în regulă? întrebă ea. 

- De fapt, tocmai am terminat. Fii bun, Frost, și 
scoate gunoiul de-aici. 

Degetele albinosului se incleștară în jurul gleznei 
lui Vurms și practicianul îl scoase din sala de audiențe, 
târându-l pe jos ca pe un sac cu cartofi. Eider urmări 
chipul inert cum aluneca pe pardoseală, apoi își ridică 
ochii la Glokta. 

— Și acum? 

- Acum, celulele. 

— Şi după aceea? 

- Vom vedea. 

Pocni din degete spre practicieni, apoi arătă spre 
ușă. Doi dintre aceștia tropăiră până la masă, o apu- 
cară pe Regina neguţătorilor de coate, o legară fedeleș 
și O scoaseră din încăpere. 

- Așa, deci, spuse Glokta uitându-se la Vissbruck. 
Mai vrea cineva să accepte oferta de capitulare pe care 
ne-a făcut-o ambasadorul? 

Generalul, care nu scosese nicio șoaptă tot tim- 
pul acesta, închise gura, inspiră adânc şi luă poziția 
de drepți. 

- Sunt un simplu soldat. Bineînțeles că voi înde- 
plini orice ordin al Maiestăţii Sale, sau al reprezentan- 
tului ales al Maiestăţii Sale. Dacă ordinul spune să apăr 

Dagoska până la ultimul om, atunci îmi voi vărsa tot 
sângele din trup ca să o apăr. Te asigur că nu am știut 
absolut nimic despre complotul ăsta. Poate că am 
acţionat pripit, dar am fost intotdeauna cinstit în ceea 
ce am crezut eu că fac pentru binele... 

Glokta făcu un semn nerăbdător din mână. 

- Sunt convins. Plictisit, ce-i drept, dar convins. 
Am pierdut deja jumătate din consiliul de conducere 
astăzi. Dacă aş pierde mai mult, aș da dovadă de lăcomie. 
Fără îndoială că gurkienii vor ataca în zori. Trebuie 
să te ingrijești de apărarea noastră, generale. 

Vissbruck închise ochii, înghiţi în sec, își șterse 
transpiraţia de pe frunte. 

- Nu vei regreta că ai încredere în mine, Su- 
periorule. 

— Sper că așa va fi. Du-te. 

Generalul ieși grăbit din sală, ca și cum s-a fi temut 
ca nu cumva Glokta să se răzgândească, iar restul practi- 
cienilor îl urmară. Vitari se aplecă, ridică scaunul dărâ- 
mat pe care stătuse Vurms și il împinse ușurel sub masă. 

— Iscusită treabă, dădu ea încet din cap ca pentru 
sine. Foarte iscusită. Mă bucur să spun că am avut 
dreptate în privinţa ta tot timpul. 

Glokta fornăi sarcastic. 

- Aprobarea ta contează pentru mine mult mai 
puţin decât îți poţi imagina. 

Ochii femeii îi surâseră pe deasupra măștii. 

- Nu am spus că te aprob. Am spus doar că ai făcut 
o treabă iscusită, îi explică și se intoarse ieșind fără 
zgomot în coridor. 

Nu mai rămăseseră decât el și Cosca. Mercenarul 
se sprijinise de perete, cu mâinile încrucișate nepăsă- 
tor pe piept, privindu-l cu un zâmbet slab. Nu făcuse 
niciun gest în tot timpul acela. 

- Cred că te-ai descurca de minune în Styria. Eşti 
foarte lipsit de... scrupule? Așa se zice? Oricum, ridică 
el cu emfază din umeri, de abia aştept să te slujesc. 

Până când îți va oferi altcineva mai mult decât 
mine, nu, Cosca? 

Mercenarul arătă capul retezat de pe masă. 

- Ce vrei să fac cu ăsta? 

- Înfige- într-o țeapă și pune-l pe parapet, la vedere. 
Să-l observe gurkienii şi să înțeleagă cât de hotărâți sun- 
tem să nu cedăm. 

Cosca plescăi din limbă. 

- Capete în ţepe, ai? se amuză el apucând capul de 
barba lungă și trăgându-l de pe masă. Nu se demodează 
niciodată. 

Uşile se închiseră în urma lui, iar Glokta rămase 
singur în sala de audienţe. Își masă gâtul încordat, își 
intinse piciorul înțepenit sub masa plină de sânge. Una 
peste alta, o zi reușită. Însă ziua se termină acum. Din- 
colo de ferestrele înalte, soarele apusese peste Dagoska. 

Se lăsase noaptea. 


PRINTRE STÂNCI 


Primele raze ale zorilor se furișau peste câmpie. 
Licărul luminii pe sub norii semeţi și peste muchiile 
stâncilor străvechi, o flacără tulbure pe orizontul din 
est. Privelişte arareori văzută de om, acea primă scli- 
pire cenușie a zilei. Oricum, privelişte complet 
străină lui Jezal. La ora aceasta, acasă, ar fi fost bine 
mersi, dormind buştean în patul cald. Niciunul din- 
tre ei nu dormise pe timpul nopţii. Toţi trecură în 
tăcere orele lungi și reci, așezați în bătaia vântului, 
chinuindu-se să străpungă întunericul cu privirea şi 
să deslușească eventuale siluete pe întinderea câmpiei, 
şi așteptând. Așteptând zorii. 

Nouădegete se incruntă la soarele care răsărea. 

- E timpul. Vor veni curând. 

- Așa, murmură Jezal îngheţat de frică. 

- Ascultă la mine, acum. Rămâi aici și păzeşte 
căruţa. Sunt mulți cei care ne vor ataca, şi foarte pro- 
babil unii vor veni pe la spate. De aceea tu rămâi aici. 
Înţelegi? 

Jezal înghiţi cu greu. Gâtul i se uscase din cauza 
încordării. Nu se putea gândi decât la cât de nedrept 
era totul. Cât de nedrept era să moară atât de tânăr. 

- În regulă. Eu şi cu ea ne ducem în fața dealu- 
lui, printre stânci. Cred că majoritatea pe acolo vor 
veni. Dacă dai de bucluc, strigă după noi, dar dacă 
nu venim... descurcă-te cum poţi. Poate că avem 
treabă. Poate că am murit. 

- Mi-e frică, şopti Jezal. 

Nu intenţionase să rostească aceste cuvinte, dar 
acum părea să nu mai conteze. 

Dar Nouădegete dădu înţelegător din cap. 

- Şi mie mi-e. Tuturor ne e frică. 

Cu un zâmbet feroce pe buze, Ferro îşi fixă pe 
piept curelele tolbei cu săgeți, își strânse mai bine 
teaca la centură, scoase apărătoarea arcului și își flexă 
degetele, ciupindu-i coarda. Totul cu mișcări indemâ- 
natice și rapide şi anticipând violențele ce urmau să 
vină. Deși se pregătea de o luptă care foarte posibil 
avea să le aducă moartea, arăta cum ar fi arătat Jezal 
când s-ar fi dichisit pentru o noapte petrecută prin 
tavernele din Adua. În lumina slabă, ochii galbeni îi 
străluceau emoţionaţi, plini de nerăbdare. Nu o mai 
văzuse niciodată atât de veselă. 

- Nu mi se pare că ei i-ar fi frică, spuse. 

Nouădegete se încruntă la femeie. 

- Ei, poate că nu-i este, dar ea nu e un exemplu 
pentru mine. 

O mai privi câteva clipe. 

- Uneori, când cineva trăieşte atât de mult timp 
numai în primejdie, singurul moment când se simte 
în viaţă este atunci când moartea îi suflă în ceafă. 

- Așa e, murmură Jezal. 

Îi venea să vomite acum numai când se uita la cen- 
tură, la mânerul sabiei sale pe care îl lustruise cu atâta 
mândrie. Înghiţi din nou. La naiba, parcă niciodată 
nu avusese atât de multă salivă. 

- Încearcă să te gândești la altceva. 

- La ce? 

- La orice te ajută să te simţi mai bine. Ai familie? 

- Un tată şi doi frați. Habar n-am dacă ţin la mine, 
sau cât de mult. 

- La naiba cu ei, atunci! Copii? 

- Nu. 

- Nevastă? 

- Nu, se strâmbă Jezal cu amărăciune în suflet. 
Toată viaţa nu făcuse nimic altceva decât să joace cărți 
și să-și facă dușmani. Nimeni nu-i va simți lipsa. 

— Poate o iubită? Nu-mi spune că nu te așteaptă 
nicio fată. 

- Păi, poate... 

Însă nu avea nici cea mai mică îndoială că Ardee 
işi găsise deja pe altcineva. Căci nu părea o persoană 
prea sentimentală. Poate că ar fi trebuit să o ceară de 
soție când avusese ocazia. Măcar așa ar plânge cineva 
după el. 

- Dar tu? bâigui el. 

- Ce? Dacă am familie? se încruntă Nouădegete 
frecându-și tare ciotul degetului mijlociu. Am avut una. 

Iar acum am alta. Nu-ţi alegi rudele, iei ce ți se dă și 
incerci să profiți cât mai mult. 

Îi arătă pe Ferro și pe Quai. 

- O vezi, și pe el, și pe tine? îl întrebă pe Jezal pu- 
nându-i mâna pe umăr. Aceasta este familia mea acum 
și nu am de gând să-mi pierd vreun frate astăzi, înţelegi? 

Jezal dădu ușurel din cap. Nu-ţi alegi rudele. Profiți 
cât de mult poţi. Nu mai conta acum dacă membrii 
acestei familii erau urâţi, sau proști, sau împuțiţi, sau 
ciudaţi. Nouădegete îi întinse mâna și Jezal o strânse 
cu toată puterea. Nordicul îi zâmbi larg. 

- Atunci, mult noroc, Jezal. 


- Și ie. 


Ferro stătea într-un genunchi lângă una dintre 
stâncile bătute de vreme, cu arcul în mână, cu săgeata 
în arc, gata de tragere. Vântul sculpta în iarba înaltă a 
câmpiei, biciuia iarba mai scurtă de pe coasta dealului, 
legăna cele șapte săgeți înfipte în pământ în faţa ei. 
Nu mai avea decât aceste şapte săgeți. 

Nici pe departe suficiente. 

Îi urmări cu privirea când ajunseră la poalele dea- 
lului. Îi urmări cu privirea când descălecară și înce- 
pură să urce. Îi urmări cu privirea când își strânseră 
mai bine cataramele de la armurile lor din piele și 
își pregătiră armele. Suliţe, săbii, scuturi, un arc sau 
două. li numără. Treisprezece. Avusese dreptate. 

Slabă consolare. 

Îl recunoscu pe Finnius care râdea în hohote arătând 
inspre stânci. Lepădătura. Pe el ar trebui să-l lovească 

primul dacă ar avea ocazia, însă nu avea rost să riște 
de la această distanţă. Se vor apropia curând. Vor tra- 
versa câmpul deschis și vor începe să urce dealul. 

Atunci va trage asupra lor. 

Începură să se imprăștie, aruncând priviri pru- 
dente la stânci peste marginea scuturilor. Se auzea 
foșnetul ierbii sub pașii lor. Încă nu o observaseră. 
În față mergea unul fără scut, dar cu un rânjet feroce 
pe chip şi câte o sabie strălucitoare în fiecare mână. 

Incordă arcul fără grabă, simți atingerea reconfor- 
tantă a corzii pe bărbie. Săgeata îl nimeri în piept, tre- 
când chiar prin mijlocul pieptarului din piele. Tresări, 
se prăbuși în genunchi cu respiraţia întretăiată. Reuși 
să se ridice împingându-se în pământ cu una dintre 
săbii și se clătină pe picioare. A doua săgeată i se înfipse 
în piept chiar deasupra primei și căzu iarăși în ge- 
nunchi, sângele începu să-i curgă din gură și se rosto- 
goli pe spate. 

Mai erau încă mulţi și tot veneau spre ea. Cel care 
trecuse acum în față se ascunsese aproape în intregime 
in spatele scutului, încercând să nu lase la vedere niciun 
centimetru de carne. Săgeata i se izbi de marginea 
scutului. 

- Ssss, șuieră ea, smulgând o altă săgeată din pământ. 
Încordă i iarăși arcul, țintind cu mai mare atenţie. 

- Aaah! exclamă individul când săgeata îi trecu prin 
glezna expusă. Scutul i se clătină ca beat și alunecă ușor 
într-o parte. 

După un zbor arcuit, următoarea săgeată îi intră 
în gât, chiar deasupra scutului. Sângele bolborosi, 

ochii se căscară, el se rostogoli îndărăt pe panta dea- 
lului, iar scutul îl urmă, păstrând încă săgeata înfiptă 
în el. 

Povestea asta durase prea mult și își folosise prea 
multe săgeți. Ei ajunseseră aproape la jumătatea dru- 
mului înspre stânci, urcând dealul în zigzaguri mari, 
ferindu-se de alte atacuri. Smulse ultimele două săgeți 
din pământ și urcă spre coamă furișându-se prin iarbă. 
Pentru moment nu putea face mai multe. Nouădegete 
va trebui să-și poarte singur de grijă. 


Logen aștepta cu spatele lipit de stâncă, încercând 
să respire cât mai ușor. O văzu pe Ferro urcând de-a 
bușilea dealul, îndepărtându-se de el. 

- La naiba, murmură el. 

Iarăşi în inferioritate şi iarăși în rahat. Ştiuse că 
așa se va întâmpla chiar din clipa în care își asumase 
conducerea. Așa se întâmpla întotdeauna. În regulă. 
Mai ieşise din belele și înainte și va ieși și din aceasta. 
Trebuie spus ceva despre Logen Nouădegete, trebuie 
spus că e un luptător. 

Auzi icnete de efort și pași grăbiţi prin iarbă. Un 
bărbat care se chinuia să urce dealul. Chiar în stânga 
stâncii. Logen își duse sabia în partea dreaptă, mângâie 
metalul dur al mânerului, își încleștă maxilarele. Apăru 
de după stâncă vârful suliței celuilal bălăbănindu-se 
încoace şi încolo. Apoi scutul. 

leşi la iveală cu un urlet de luptă, rotind sabia în 
cercuri largi. Intră adânc în umărul individului și îi 
despică pieptul, trimițând o ploaie de stropi de sânge 

în aerul dimineții. Forța loviturii îl ridică de jos și 
il trimise de-a berbeleacul la vale. 

- Încă-s viu! gâfâi Logen urcând dealul. O suliță 
șuieră pe lângă el și se înfipse în pământ chiar la picioa- 
rele lui, când se ascunse în spatele stâncii următoare. 
Tentativă eșuată, dar vor mai fi și altele. Se uită de după 
stâncă. Observă siluete grăbite care fugeau de la o pia- 
tră la alta. Îşi umezi buzele şi ridică sabia Maestrului. 
Acum tăișul negru era plin de sânge, era sânge și pe 
litera din argint de lângă mâner. Dar încă mai avea 
multă treabă. 


Urca dealul către ea, uitându-se prudent pe deasu- 
pra scutului, pregătit să blocheze orice săgeată ar fi 
venit spre el. N-avea cum să ajungă la el de aici, era 
mult prea atent. 

Se furișă în spatele stâncii și își dădu drumul în 
șanțul pe care îl săpase și începu să meargă de-a 
buşilea. leși din el la capăt, exact în spatele altei stânci. 
O ocoli ușor şi se uită în vale. Îl vedea din profil 
acum, urca foarte prudent spre stânca după care se 
ascunsese ea mai înainte. Parcă Dumnezeu era într-o 
dispoziţie generoasă astăzi. 

Faţă de ea, nu față de el. 

Săgeata îi pătrunse în trup, mai sus de mijloc. Se 
poticni și o privi uluit. Puse în arc şi ultima săgeată. 
Bărbatul tocmai încerca să şi-o smulgă pe prima, când 
a doua îi intră în piept. Chiar în inimă, presupuse 
ea, după felul în care el se prăbuşise. 

Nu mai avea săgeți. Ferro își aruncă arcul cât colo 
Și trase sabia gurkiană. 
Venise vremea să se apropie de dușman. 


Logen ocoli o stâncă și se pomeni nas în nas cu 
unul, atât de aproape că-i simțea respiraţia pe obraz. 
Chip tânăr. Arătos, cu piele curată și nas acvilin, ochi 
mari și căprui. Logen îi dădu un cap în gură. Capul 
celuilalt se dădu pe spate, iar tânărul se clătină pe pi- 
cioare, dându-i timp lui Logen să-și scoată cu mâna 
stângă pumnalul de la brau. Lăsă sabia să cadă, apucă 
marginea scutului și-l dădu la o parte din drum. Capul 
lui Ochi Căprui reveni în poziţie verticală, cu sån- 
gele bolborosind din nasul spart, cu rânjet fioros când 
își pregăti braţul drept de atac. 

Nouădegete mugi când înfipse cuțitul în trupul 
omului. O dată, de două ori, de trei ori. Adânc, re- 
pede, aproape ridicându-l de la sol. Sângele curgea 
din găurile pe care le căpătase în maţe, udându-i mâi- 
nile lui Logen. Ochi Căprui gemu, își scăpă sabia, îl 
lăsară picioarele și începu să alunece moale. Logen 
se uită la el cum se duce. Nu ai cum alege între a ucide 
sau a muri. Trebuie să dai dovadă de realism. 

Omul stătea pe iarbă, ținându-se de burta însân- 
gerată cu ambele mâini. Se uită în sus la Logen. 

- Gah, grohăi el. Gâââh. 

- Ce zici? 

Nimic. Ochii căprui deveniseră sticloși. 

- Haide! zbieră Ferro. Haide, pui de curvă! 

Stătea ghemuită în iarbă, gata de salt. 

Nu-i înțelegea limba, dar a prins esenţa. Suliţa lui 
se arcui, răsucindu-se prin aer. Aruncare deloc rea. 
Ferro făcu un pas în lateral, iar sulița se lov: de pietre. 

Îi râse în nas întărâtându-l când se repezi spre ea - 
un taur de om, uriaș și chel. De la cincisprezece pași 
reuși să-i deslușească nervurile de pe mânerul hale- 
bardei. La doisprezece pași, reuși să-i deslușească cu- 
tele de pe mutra care-și arăta colții, ridurile de la 
colțul ochilor, de pe șaua nasului. La opt pași, reuşi 
să-i deslușească zgârieturile de pe pieptarul din piele. 
Cinci pași și își ridică halebarda. 

- Aaaaahhhh! zbieră când iarba i se nărui sub pi- 
cioare și se prăvăli intr-una din gropile pe care le săpase 
Ferro, iar arma îi zbură din mână cât colo. 

Ar fi trebuit să fie atent pe unde calcă. 

Ea ţâșni spre el nerăbdătoare, învârtind sabia fără 
să vadă unde loveşte. Omul urlă când lama grea îi 
despică umărul, guiță şi bolborosi, încercând să iasă de 
acolo, încercând să se cațăre pe pereții din pământ 
moale ai gropii. Sabia ii ciopli vârful capului, iar el gagâi 
și se zvârcoli și alunecă spre fundul gropii. Fundul 
mormântului. Mormântul lui. 

Nu merita unul, dar nu conta. Îl va scoate de acolo 
mai târziu și îl va lăsa să putrezească pe deal. 


Zdravăn ticălosul ăsta. Un uriaș gras, cu jumătate 
de cap mai înalt decât Logen, dotat cu un ciomag co- 
losal, cam cât o jumătate de trunchi de copac, pe care-l 

învârtea cu ușurință, urlând şi zbierând ca nebun, ros- 
togolindu-și ochii mici şi urâţi pe faţa buhăită. Logen 
se feri de lovitură şi se ascunse pe după stânci. Nu era 
deloc ușor, căci trebuia să incerce să fie cu un ochi 
pe unde calcă și cu celălalt la copacul acela pe care-l 
manevra muntele de om cu care se confrunta. Nu era 
deloc ușor. Precis ceva va merge prost. 

Logen se împiedică. De cizma celui cu ochi căprui 
pe care-l omorâse doar cu un minut în urmă. lată că 
ți se face dreptate. Se redresă în timp util ca să vadă 
cum pumnul uriașului îl pocnește drept în gură. Se clă- 
ună, ameţit, scuipând sânge. Văzu iar ciomagul în- 
dreptându-se asupra lui și sări înapoi. Însă nu suficient 
de departe. Vârful bucății de lemn îi forfecă piciorul 
aproape doborându-l. Se împletici, rezemându-se de 
una dintre stânci, zbierând și salvând și strâambându-se 
de durere. Bâjbâi după sabie, și aproape se îimpunse sin- 
gur cu ea, apoi o ridică iute, făcu o tumbă şi căzu pe 
spate, chiar la timp ca să evite lovitura ciomagului care 
ciopli o bucată mare din stânca de lângă el. 

Uriaşul își ridică din nou arma deasupra capului, 
mugind ca un bivol. Fioros gest, poate, insă deloc 
unul inteligent. Logen se ridică în capul oaselor și îi 
infipse sabia în burtă. Lama neagră vârâtă până la 
plăsele, cu vârful ieșindu-i pe partea cealaltă. Mala- 
cul scăpă ciomagul din mâini și bufni în brazdele de 
iarbă, dar, cu un efort disperat, se aplecă şi îl apucă 
zdravăn pe Logen de cămașă. Îl trase spre el, urlând 
și dezgolindu-și dinții insângeraţi. Începu să-şi ridice 
pumnul de dimensiunile unei pulpe de porc. 

Cu viteza fulgerului, Logen își trase cuțitul din 
carâmbul cizmei și i-l îimplântă în gât. Uriașul păru 
mirat, însă doar o clipă, apoi îi țâșni sângele din gură, 
șiroindu-i pe bărbie. Dădu drumul cămăși lui Logen, 
făcu un pas nesigur în spate, se invârti încet, se izbi de 
una dintre stânci și se prăbuși în nas cu o bufnitură 
puternică. Se pare că tatăl lui Logen avusese dreptate. 
Niciodată nu ai prea multe cuțite la tine. 


Ferro auzi coarda arcului, dar prea târziu. Săgeata 
îi străpunse omoplatul și vârful îi ieși prin faţă. Bra- 
țul îi amorți instantaneu. Sângele întunecat îi curgea 
pe cămașa murdară. Şuieră încercând să-și recapete 
răsuflarea și se ascunse în spatele uneia dintre stânci. 

Dar mai avea sabia și un braţ bun care s-o mânu- 
iască. Cu mișcări furişate ocoli stânca, ciulindu-și ure- 
chile. Suprafaţa aspră îi zgârie spatele. Desluși pașii 
arcașului prin iarbă. Venea după ea. Auzi și clinche- 
tul sabiei trase din teacă. Acum îl vedea. Stătea cu 
spatele la ea, uitându-se la stânga și la dreapta. 

Îl atacă, dar el se întoarse la timp ca să-i pareze lo- 
vitura. Se prăbușiră în iarbă și se rostogoliră încleștaţi 
la vale. Individul reuși să se ridice în picioare, zbă- 
tându-se și zbierând, cu mâinile la faai însângerată. În 
timpul luptei, săgeata din umărul ei îi intrase în ochi. 

Norocul ei. 

Făcu un salt înainte, iar sabia gurkiană îi reteză 
piciorul. El zbieră iarăși, prăbușindu-se într-o rână, cu 
bucata ciopârțită atârnându-i ciudat. Tocmai încerca 
să se ridice când lama arcuită îi reteză gâtul până la 

jumătate. Ferro se îndepărtă de-a bușilea de mort. Bra- 
țul stâng nu-i mai era de folos acum, dar în pumnul 
drept strângea tare mânerul sabiei sale. 

Căuta altă acţiune. 


Finnius se mișca incoace și incolo, țopăind, rămâ- 
nând mereu în picioare. Cu braţul stâng susținea un 
scut mare și pătrăţos, iar în mâna dreaptă ținea o sabie 
scurtă şi groasă. O învârtea repede, iar soarele palid 
îi sclipea pe margini. În tot acest timp rânjea, iar părul 
lung îi flutura în bătaia vântului. 

Logen era mult prea obosit ca să se mai miște, așa 
că rămase pe loc să-şi tragă răsuflarea. Sabia Maes- 
trului îi atârna în mână, cu vârful în jos. 

- Ce s-a întâmplat cu vrăjitorul vostru? râse Finnius. 
Fără scamatorii de data asta? 

- Fără scamatorii. 

- Trebuie să-ți spun că ne-aţi cam dat de furcă, re- 
cunosc. Dar uite că am ajuns aici în cele din urmă. 

- Unde aţi ajuns? 

Logen privi la cadavrul lui Ochi Căprui, sprijinit 
cu spatele de stâncă. 

- Dacă asta voiați, puteaţi foarte bine să vă omorâţi 
intre voi de la bun inceput și să mă scutiţi de tot 
deranjul ăsta. 

Finnius se încruntă. 

- Ai să afli că sunt din altă plămadă decât proştii 
ăştia, nordicule. 

- Toţi suntem din aceeași plămadă. Nu e nevoie 
să mai spintec pe altcineva ca să-ți demonstrez asta, 


364 JOE ABERCROMBIE 


răspunse Logen întinzându-și gâtul și ridicând sabia 
Maestrului. Dar dacă ai de gând să-mi arăţi ce ai pe 
dinăuntru, poți să fii sigur că n-am să te dezamăgesc. 

-În regulă! strigă Finnius năpustindu-se spre el, 
Dacă ești atât de nerăbdător să vezi cum arată iadul! 

Atacul fu rapid şi dur. Cu scutul ridicat în faţă, 
il mână pe Logen printre stânci, agitându-și sabia. 
Logen se retrăgea cam nesigur pe picioare și gâfâind, 
căutând din ochi o breșă printre stânci, dar negăsind 
niciuna. 

Scutul îl izbi în piept, lăsându-l fără suflare, î împin- 
gându-l în spate. Încercă să se ferească, dar se impie- 
dică din cauza piciorului rănit, iar sabia cea scurtă 
țâșni spre el și-l tăie de-a curmezișul braţului. 

- Aaaa! ţipă Logen, lipindu-se de stâncă, în vreme 
ce sângele din rană improșcă iarba. 

- Unu la zero pentru mine! chicoti Finnius, ţopă- 
ind şi fluturându-și sabia în continuare. 

Logen rămase nemișcat, cu ochii la el, respirând 
sacadat. Scutul era mare, iar lepădătura asta zâmbă- 
reaţă ştia să-l folosească. Îi conferea un avantaj evi- 
dent. Era și rapid, fără doar și poate. Mai rapid decât 
Logen, mai ales acum, când avea un picior bolnav, 
un braț rănit și mintea înceţoșată de la un pumn în 
falcă. Unde era Sângerosul Nouă când aveai nevoie 
de el? Logen scuipă pe jos. Lupta aceasta trebuia s-o 
câștige de unul singur. 

Se retrase puţin, gâfâind şi încovoindu-se mai mult 
decât ar fi fost necesar, pentru a-şi păcăli adversarul, 
ținând braţul moale și însângerat în jos, ca și cum nu 

i-ar mai fi făcut trebuință, clipind des și tresărind. Se 
dădu înapoi pe lângă stânci până ajunse într-un loc 
mai larg. Un loc mai mare unde putea mânui sabia 
cum se cade. Finnius îl urmă, cu scutul ridicat. 

— Atâta poți? rânji el apropiindu-se. Deja te-au lăsat 
puterile? Sincer, sunt cam dezamăgit. Speram să... 

Logen scoase un răcnet asurzitor, atacându-l fără de 
veste, cu sabia Maestrului ridicată cu ambele mâini dea- 
supra capului. Finnius se împletici încercând să iasă 
de sub ameninţarea ei, însă nu suficient de iute. Tăișul 
cenușiu smulse o bucată zdravănă din scut şi despică 
adânc una dintre stânci cu un bubuit puternic, împrăș- 
tiind fragmente de piatră în toate părțile. Impactul 
aproape că-i smulse sabia din mâini, dezechilibrându-l. 

Finnius gemu. Dintr-o rană de la umăr îi curgea 
sânge, rană făcută prin armură. Probabil că vârful 
sabiei îl tăiase în treacăt. Din păcate, nu era o rană 
atât de gravă cât să-i provoace moartea, dar era sufi- 
cient de profundă cât să-l facă să înțeleagă deplin 
intențiile lu: Logen. 

Acum venise rândul acestuia să rânjească: 

- Atâta poți? 

Se mișcară deodată. Cele două săbii se ciocniră, 
insă cea a lui Logen era mai puternică. Sabia lui Fin- 
nius îi sări din mână şi se rostogoli la vale. Icni și vru 
să-și ducă mâna la brâu după pumnal. Dar Logen nu-i 
lăsă timp pentru asta şi se năpusti asupra lui, mârâind 
şi răcnind, ciopârțind scutul cu mișcări iuți și dezor- 
donate, tăind cicatrice adânci în lemn, improșcând 
așchii în iarbă, încolțindu-l tot mai mult pe Finnius. 

Forța ultimei lovituri îl zdruncină puternic, se împie- 
dică de colțul unei pietre și căzu pe spate. Logen scrâșni 
din dinţi şi cobori sabia Maestrului. 

Îi spintecă piciorul lui Finnius, retezându-l deasu- 
pra gleznei, inundând iarba cu sânge. Acesta se târi 
înapoi, încercă să se ridice, zbieră când își lăsă greu- 
tatea pe ciotul însângerat și se prăvăli iarăși pe spate, 
horcăind și gemând. 

- Piciorul meu! hohoti el. 

- Uită de el, mârâi Logen, dând un șut bucății nefo- 
lositoare acum de carne și oase şi apropiindu-se de el. 

- Stai! bolborosi Finnius, târându-se spre una din 
stânci și lăsând o urmă de sânge după el. 

- De ce? 

- Stai puțin! 

Se ridică greu sprijinindu-se în piciorul rămas și 
cu spatele lipit de stâncă, mic în faţa loviturilor pe 
care le anticipa. 

- Stai! zbieră el. 

Sabia lui Logen reteză și curelele prin care scutul 
era prins de braţul rănit al lu: Finnius, aruncându-l 
la vale. Finnius scoase un urlet disperat, își smulse 
pumnalul și se balansă pe piciorul bun pregătindu-se 
de atac. Logen îi implântă sabia în piept. Sângele 
țâşni, revărsându-se pe pieptarul din piele. Ochii i se 
bulbucară, gura i se căscă larg, dar nu reuși să scoată 
decât un horcăit abia auzit. Scăpă pumnalul. Se lăsă 
ușor pe o parte şi apoi se prăbuși cu faţa în jos. 

Altul întors în țărână. 

Logen se indreptă, clipi des și respiră adânc. Rana 
de la mână incepuse să îl ardă ca focul, piciorul îl durea, 
respirația şuierătoare îl ustura în piept. 

- Încă-s viu, murmură el. Încă-s viu. 

Închise o clipă ochii. 

- La naiba, icni el. Ce fac ceilalți? Începu să urce 
șchiopătând spre culmea dealului. 


Săgeata din umăr o încetinise. Cămașa îi era imbi- 
bată de sânge. I se făcuse sete și se simțea amorțită și 
lentă. Înainte să-și dea seama ce se întâmplă, bărbatul 
ieși de după o stâncă şi se năpusti asupra ei. 

N-avea suficient spaţiu ca să folosească sabia, așa 
că o aruncă cât colo. Încercă să-şi scoată cuțitul, dar 
el o apucă de încheietură, și era foarte puternic. O az- 
vârli spre stâncă și se lovi de ea cu capul. Năucită. Văzu 
cum un mușchi îi zvâcneşte sub ochi, văzu punctele 
negre de pe nas, mușchii încordaţi ai gâtului. 

Se smuci și se zbătu, dar greutatea lui o copleși. 
Pufni şi scuipă, dar chiar și puterea lui Ferro avea o 
limită. Braţele incepură să-i tremure, coatele i se inmu- 
iară. Mâna lui îi găsi gâtul și se încleștă în jurul lui. 
Mormăi ceva printre dinţii strânși, strângând și strân- 
gând. Nu mai avea aer și simţea cum o lasă puterile. 

Apoi, pe sub pleoapele pe jumătate inchise, zări 
o mână furişându-se din spate pe chipul celuilalt. O 
mână mare și palidă, cu patru degete, năclăită de sânge. 
Urmată de un antebraţ mare și palid, apoi de un al 
doilea antebraţ, din partea cealaltă, cuprinzând capul 
adversarului ei din ambele laturi. Acesta se zvârcoli 


368 Joe ABERCROMBIE 


şi se zbătu, dar fără să poată scăpa din strânsoare. 
Mușchii groși se contractară pe sub piele, iar degetele 
palide i se înfipseră în fălci, răsucindu-i capul mai mult 
și mai mult. li dădu drumul lui Ferro, iar ea se lăsă 
moale lângă stâncă, inspirând cu nesaț aerul. Duş- 
manul încercă zadarnic să zgârie cu unghiile braţele 
care îl țineau imobilizat. Scoase un sâsâit lung și bizar 
când capul îi fu smucit într-o parte. 

— Sssss... 

Paâârrrr. 

Brațele îi dădură drumul, iar el se mototoli pe iarbă, 
cu capul atârnându-i într-o poziţie nefirească. În spa- 
tele lui stătea Nouădegete. Cu sânge pe faţă, sânge pe 
mâini, sânge pe hainele sfâșiate. Chipul îi era palid și 
ii zvâcnea şi era brăzdat de mizerie şi transpiraţie. 

- Eşti rănită? 

- Nu mai mult decât tine, croncăni ea. A mai 
rămas vreunul? 

Se sprijini cu o mână de stânca de lângă ea și scuipă 
sânge în iarbă. 

- Nu știu. Vreo doi, poate. 

Ea se uită chiorâș la culmea dealului. 

- Acolo sus? 

- Foarte posibil. 

Se aplecă, își luă sabia curbată de pe jos și începu 
să urce, sprijinindu-se în ea ca într-o cârjă. Nouădegete 
urcă greoi în urma ei. 


De câteva minute, Jezal auzise doar niște strigăte, 
nişte răcnete și zăngănitul metalului pe metal. Totul 

era vag și îndepărtat, ajungându-i la urechi prin ra- 
falele furioase ale vântului pe culmea dealului. Nu 
avea nici cea mai vagă idee ce se petrecea dincolo de 
cercul de stânci de pe culmea dealului, și nici nu era 
sigur că ar fi vrut să știe. Se plimba încoace și încolo, 
încleștându-și și descleștându-și pumnii, iar în tot 
acest timp Quai stătea în căruţă, uitându-se la Bayaz, 
tăcut și enervant de calm. 

Atunci îl observă. Capul unui bărbat ridicat peste 
coama dealului, între două stânci inalte. Apoi și 
umerii, apoi și pieptul. Apăru și altul, nu prea departe. 
Un al doilea bărbat. Doi ucigași, urcând spre el. 

Unul dintre aceștia avea ochi mici ca de porc şi 
fălci proeminente. Celălalt era mai slab şi avea o claie 
de păr blond, încurcat. Inaintară prudent spre vârf 
până ajunseră în interiorul cercului mărginit de 
stânci, cercetându-i cu privirea, fără grabă deosebită, 
pe Jezal şi pe Quai, dar și căruța. 

Jezal nu se mai luptase niciodată cu doi oameni în 
acelaşi timp. De fapt, nu se mai luptase niciodată pe 
viață și pe moarte, dar incercă să nu se gândească la asta. 
Nu era decât o partidă obișnuită de scrimă. Nimic nou. 
Înghiţi nodul din gât și îşi trase săbiile. Sunetul meta- 
lului scos din teacă îi mângâie urechile, iar senzația cu- 
noscută a mânerului în palmă îl liniști cât de cât. Cei 
doi se holbară la el, iar Jezal le intoarse privirea, încer- 
când să-și aducă aminte ce-i spusese Nouădegete. 

Să incerce să pară slab. Nu era deloc greu. N-avea 
nicio îndoială că părea suficient de înspăimântat. De 
fapt, abia se stăpânea să nu se răsucească pe călcâie 

Și s-o ia la goană de acolo. Se retrase încet spre căruță, 
umezindu-și necontenit buzele cu o nervozitate ab- 
solut deloc prefăcută. 

Să nu-și subestimeze niciodată adversarul. Îi 
cântări din priviri pe cei doi. Zdraveni, puternici, 
bine echipați. Amândoi cu armuri din piele dură, 
amândoi cu scuturi pătrățoase. Unul avea o sabie 
scurtă, celălalt o toporișcă cu o lamă groasă. Arme 
cu aspect letal, uzate în multe lupte. N-avea probleme 
nici cu subestimarea. Cei doi îl incolțiră. 

În momentul atacului să nu se uite înapoi. Cel din 
stânga se apropie de el. Îi observă dinţii dezgoliţi în 
rânjet, îl observă cum se incordează, observă mișcarea 
greoaie cu arma ridicată. I-a fost absurd de simplu 
să facă un pas în lateral, iar lovitura să se irosească 
în gol. Din instinct, îimplântă până la mâner sabia cea 
scurtă intr-o parte, între pieptar și apărătoarea din 
piele de pe spate, chiar sub ultima coastă a individu- 
lui. Simultan Jezal își scoase sabia din corpul acestuia 
Și reuși să pareze toporișca celuilalt la nivelul gatului, 
despicându-i-l. Apoi începu să danseze în jurul lor cu 
pași săltăreți, de spadasin, cu săbiile pregătite, așteptând 
decizia arbitrului. 

Cel pe care îl înjunghiase se impletici câţiva pași, 
horcăind și ținându-se de rană. Celălalt rămase pe loc, 
clătinându-se, cu ochii lui de porc ieșindu-i din or- 
bite, cu mâna la gât. Sângele îi țâșni printre degete 
din beregata sfârtecată. Se prăbușiră aproape în aceeași 
clipă, cu faţa în jos, unul lângă celălalt. 

Jezal se uită urât la sângele de pe tăișul sabiei lungi. 
Se uită urât la cele două cadavre. Aproape fără să se 
gândească omorâse doi oameni. Ar fi trebuit să se simtă 
vinovat, dar se simţea indiferent. Nu. Se simţea mân- 
dru. Se simţea insuflețit! Se uită la Quai care îl urmărea 
calm din spatele căruței. 

- Am reușit, murmură el, iar ucenicul încuviință 
din cap. Am reușit! strigă, fluturându-și sabia scurtă 
plină de sânge. 

Quai se incruntă, iar apoi făcu ochii mari. 

- În spate! ţipă, aproape sărind din căruță. 

Jezal se intoarse cu săbiile pregătite și surprinse 
o mișcare cu coada ochiului. 

O bubuitură, iar în cap îi explodară mii de lumini. 

Apoi beznă. 


ROADELE CUTEZANȚEI 


Nordicii stăteau pe deal, câteva siluete întunecate 
pe cerul alb. Era încă devreme, iar soarele era doar 
o pată strălucitoare printre norii groși. Ici și colo, prin 
adânciturile din pereţii văii, petice de zăpadă pe 
jumătate topită și murdară; pe fundul văii, un strat 
subțire de ceaţă. 

West se uită la figurile negre și se incruntă. Nu-i 
mirosea a bine. Prea mulți ca să alcătuiască un grup 
de :scoade sau de jefuitori, dar mult prea puţini ca 
să plece singuri la atac. Pur și simplu stăteau acolo, 
pe culme, nemișcaţi, netulburați, și urmăreau calm 
cum armata lui Ladisla îşi continua desfăşurarea 
nătângă și interminabilă de forţe în valea de sub ei. 

Oamenii Prințului, impreună cu un detașament 
mic al gărzilor sale, stabiliseră cartierul general pe o 
colină verde chiar vizavi de dealul nordicilor. În zori, 
când iscoadele o descoperiseră, păruse un loc bun și 
uscat, poate situat la suficientă distanță de inamic, însă 
suficient de înalt pentru a oferi o vedere bună asupra 

văii. Însă de atunci, pe acolo trecuseră și alunecaseră 
mii de cizme, trecuseră și se înglodaseră în mâl sute 
de copite, trecuseră și se afundaseră sute de roți de 
căruţe, transformând solul ud în noroi negru și lipi- 
cios. Cizmele lui West și ale celor de lângă el erau pline 
de noroi, hainele le erau pline de noroi. Până şi hai- 
nele imaculate ale Prințului căpătaseră câteva pete. 

La vreo două sute de pași în față, mai jos, se afla 
nucleul liniei de luptă a Uniunii. Patru batalioane din 
infanteria Oastei Regelui alcătuiau coloana vertebrală, 
fiecare dintre acestea câte un corp ordonat de postav 
roșu, strălucitor, şi oţel fără luciu, arătând, de la dis- 
tanţă, ca și cum ar fi fost potrivite cu o riglă uriașă. În 
faţa lor, câteva rânduri mai rare de arcași cu arbalete 
şi veste din piele şi coifuri din metal; în spate, cavale- 
ria, cu soldații descălecaţi pentru moment și arătând 
ciudat de dizgrațioşi în costumele întregi din zale. Pe 
fiecare latură se vedeau formele neregulate ale batalioa- 
nelor de recruți, cu talmeș-balmeșul lor de arme dispa- 
rate. Ofițerii răcneau și dădeau din mâini ca nebunii, 
incercând să-i facă să acopere spaţiile goale, să strângă 
rândurile asimetrice, de parcă erau niște dulăi ciobăneștui 
care latră să-şi dea duhul la o turmă de oi îndărătnice. 

În total zece mii de oameni. West ştia că fiecare 
dintre ei se uita în sus, la avangarda nordicilor, fără 
îndoială cu același amestec nervos de teamă și exal- 
tare, curiozitate şi mânie care îl cuprindea și pe el 
când dădea prima dată ochii cu un inamic. 

Prin lunetă nu i se păreau deloc fioroşi. Bărbaţi 
cu păr țepos și zburlit, îmbrăcaţi în piei și blănuri 


374 Joe ABERCROMBIE 


jerpelite, în mâini cu arme cu aspect primitiv. Exact 
înfăţişarea la care s-ar fi așteptat cel mai tembel dintre 
prietenii Prințului. Nu prea semănau cu descrierea fă- 
cută de Treicopaci, iar lui West nu-i plăcea deloc che- 
stia asta. Nu avea de unde şti ce se afla de partea cealaltă 
a dealului, iar oamenii aceştia nu aveau de ce să se afle 
aici, decât, poate, să le abată atenția sau să-i atragă într-o 
cursă. Însă nu toată lumea îi împărtășea îndoielile. 

— Îşi râd de noi! exclamă Smund, chiorându-se prin 
luneta personală. Ar trebui să le facem o demonstraţie 
de ce sunt în stare lăncierii Uniunii! O șarjă rapidă, 
și călăreții noștri vor imprăştia prostimea de acolo 
şi vor cuceri dealul! 

Vorbea ca şi cum cucerirea acelui deal anume, al- 
tminteri lipsit de importanţă cu excepția faptului că 
pe culmea lui stăteau proțăpiți niște nordici, ar fi 
insemnat o victorie neîntârziată și glorioasă. 

West nu putu face nimic altceva decât să scrâș- 
nească din dinți și să clatine din cap, așa cum mai 
făcuse de o sută de ori de când se luminase de ziuă. 

- Au avantajul că se află mai sus decât noi, explică 
el având grijă să vorbească rar și cu răbdare. Tere- 
nul este foarte prost pentru atac. În plus, s-ar putea 
să aibă sprijin. Din câte ştim, grosul armatei lui Bet- 
hod este chiar peste deal. 

— Arată ca nişte iscoade, murmură Ladisla. 

- Aparenţele pot fi înșelătoare, Înălțimea Voastră, 
iar dealul acesta nu are nicio importanţă strategică. 
Timpul este de partea noastră. Mareșalul Burr ne 
va veni în ajutor, în vreme ce Bethod e singur. Nu 

avem niciun motiv să căutăm să ne batem acum cu 
tot dinadinsul. 

Smund pufni: 

- Niciun motiv în afară de acela că ne aflăm în răz- 
boi, iar dușmanul stă chiar în fața noastră pe pământul 
Uniunii! Mereu ne-ai pisălogit cu moralul oamenilor, 
colonele! continuă el și indică dealul cu degetul. Ce 
poate fi mai dăunător pentru starea lor de spirit decât 
să stea cu braţele încrucișate în faţa inamicului? 

- O înfrângere crâncenă și fără rost? mârâi West. 

A fost un ghinion că tocmai atunci nordicii s-au 
hotărât să trimită o săgeată spre vale. Mică și neagră 
și plutind către cer. Apoi se înfipse în noroi, la vreo 
sută de pași de prima linie, fără să rănească pe nimeni. 
Gest absolut fără noimă, însă cu efect instantaneu asu- 
pra Prințului Ladisla. 

Sări în picioare, dărâmând scaunul de campanie. 

- Să-i ia naiba! înjură el. Își bat joc de noi! Dă 
ordinele! 

Se fâțâi încolo şi încoace agitându-și pumnii. 

- Trimite imediat cavaleria! 

- Înălțimea Voastră, vă rog să vă gândiţi mai bine... 

- La dracu”, West! exclamă moștenitorul tronu- 
lui aruncându-și cu obidă pălăria în noroi. Mă con- 
trazici de fiecare dată! Ar fi ezitat în faţa inamicului 
colonelul Glokta, prietenul tău? 

West încercă să se stăpânească. 

- Colonelul Glokta a fost capturat de gurkieni, 
iar asta a dus la moartea tuturor oamenilor de sub 
comanda lui. 

Se aplecă încet, ridică pălăria princiară și i-o întinse 
respectuos, întrebându-se dacă nu cumva acesta va 
fi sfârşitul carierei sale. 

Ladisla scraşni din dinţi, pufnind pe nas, și i-o 
smulse din mână. 

- M-am hotărât! A mea și numai a mea este po- 
vara comenzii! declară emfatic și se întoarse spre vale. 
Sună atacul! 

Dintr-odată, West se simți îngrozitor de obosit. 
Parcă nici nu mai avea putere să rămână în picioare, 
când aerul înghețat se umplu de sunetele stridente 
ale goarnelor, când soldaţii incălecară, se strecurară 
printre corpurile de infanterie și începură să urce 
panta blândă cu lăncile ridicate. Apoi traversară în 
galop valea, pe jumătate ascunși vederii de vălătucii 
de ceaţă, iar tot văzduhul răsuna de bubuitul copi- 
telor. Cateva săgeți răzlețe căzură printre ei, ricoșând 
de armurile grele. Îşi mai pierdură elanul la urcarea 
pe terenul accidentat și plin cu roci bazaltice, însă 
toată această masă de metal și cai iși produse efectul 
scontat asupra nordicilor de pe creastă. Formaţia lor, 
și așa destul de dezordonată, începu să se tulbure, apoi 
se dezmembră. Se întoarseră şi o luară la fugă, arun- 
cându-și armele şi dispărând peste fruntea dealului. 

— Asta-i soluţia! chirăi Lordul Smund. Fugăriţi-i, 
ce mama dracului! Fugăriţi-i! 

— Călcaţi-i în picioare! hohou Prinţul Ladisla, 
smulgându-şi iarăși pălăria și fluturând-o în aer. 

Câteva urale leșinate de la recruţii din vale stră- 
punseră bubuitul îndepărtat al copitelor. 

- Fugăriţi-i, șopti și West, incleștându-și pumnii. 
Vă rog. 

Călăreţii ajunseră pe coama dealului și dispărură 
treptat în spatele ei. Peste vale se așternu tăcerea. O 
tăcere îndelungată, ciudată, neașteptată. Câteva ciori 
dădeau târcoale în văzduh, croncănind răgușit una la 
alta. West ar fi dat orice să poată cuprinde tot câmpul 
de luptă cu privirea așa cum o făceau ele. Tensiunea 
devenise de nesuportat. Începu să se plimbe încolo și 
incoace, iar minutele lungi deveneau și mai lungi fără 
vreun semn de la oamenii lui. 

- Nu se prea grăbesc, nu? 

Pike și fiica lui apăruseră chiar lângă el. West 
tresări și își feri privirea. Tot nu suporta să se uite 
la chipul acela ars al bărbatului, mai ales atunci când 
îl lua prin surprindere. 

- Ce căutaţi aici? 

Deţinutul ridică din umeri. 

- Un fierar are multă treabă inainte de bătălie. 
Încă şi mai multă după aceea. Dar nu și în timpul ei. 

Rânji, iar obrajii i se ridară în cute ca de piele 
netăbăcită. 

- M-am gândit să văd și eu armata Uniunii în acți- 
une. În plus, unde am putea fi mai la adăpost dacă nu 
lângă oamenii Prințului. 

- Nu ne băga în seamă, murmură Cathil, cu un 
surâs discret, vom avea grijă să nu-ţi stăm în drum. 

West se încruntă. Dacă asta era o aluzie la faptul 
că el stătea mereu în drumul lor, tânăra își alesese 

prost momentul, căci el nu avea niciun chef de glume. 
Cavaleria tot nu se zărea. 

- Unde dracu” sunt? exclamă Smund. 

Prințul luă o pauză de la nobila îndeletnicire de 
ros unghii. 

- Ai răbdare, Lord Smund, ai răbdare. 

- De ce nu se mai risipește ceața asta odată? 
şopti West. 

Printre nori răzbăteau acum razele soarelui, dar 
ceața părea că se îngroașă și mai mult, târându-se prin 
vale spre arcași. 

- Până și blestemata asta de ceaţă e impotriva 
noastră. 

— Uite-i! zbieră strident din cauza surescitării unul 
din oamenii Prințului, arătând cu degetul spre cul- 
mea dealului. 

Cu sufletul la gură, West ridică luneta și scrută iute 
conturul verde. Desluși vârfurile sulițelor, drepte și 
aliniate, apărând încet peste creastă. Se simţi inundat 
de un val de ușurare. Rareori îi mai fusese dat să fie 
atât de bucuros că nu a avut dreptate. 

- Ei sunt! răcni Smund, rânjind cu gura până la 
urechi. S-au întors! Ce v-am spus? Sunt... 

După vârfurile sulițelor apărură și coifurile, şi apoi 
umerii îimplătoșați. Bucuria se topi, iar West se simţi 
sugrumat de groază. Un corp ordonat de soldaţi în 
zale, cu scuturi rotunde pe care erau pictate chipuri 
de oameni, animale, copaci, și o sută de alte lucruri. 
Nu găseai două identice. Aţi bărbaţi apărură apoi de 

după deal, de o parte și de alta a formaţiei. Alți 
bărbaţi echipați de luptă. 

Ţăranii lui Bethod. 

Se opriră în vârful dealului. Câţiva ieșiră din rân- 
durile drepte, veniră în faţă şi se așezară în genunchi 
în iarba scurtă. 

Ladisla îşi luă luneta de la ochi. 

- Alea sunt... 

- Arbalete, murmură West. 

Prima salvă se ridică ușor în aer, nor cenușiu și 
mişcător de săgeți, aidoma unui stol de păsări dre- 
sate. O clipă nu se auzi nimic, apoi răpăitul săgeţilor 
ajunse la urechile lui West. Săgeţile începură să cadă 
peste soldații Uniunii. Printre cei din Oastea Regelui, 
ciocnindu-se de scuturile grele, de armurile grele. Se 
auziră țipete, apărură locuri goale în rânduri. 

În decurs de un singur minut, starea de spirit din 
cartierul general trecuse de la siguranţa obraznică la 
uluirea mută, iar apoi la panica stupefiată. 

— Au arbalete? bolborosi cineva. 

West se uită prin lunetă la arcașii de pe deal care 
își scoteau săgețile din tolbe, le potriveau în arme, le 
pregăteau de tragere. Estimaseră bine distanța. Nu 
numai că aveau arbalete, dar se și pricepeau să le folo- 
sească. West se repezi la Prinţul Ladisla, care rămăsese 
cu gura căscată la vederea unui rănit din Oastea Rege- 
lui, scos pe braţe din formaţie de către camarazii lui. 

- Înălțimea Voastră, trebuie fie să înaintăm și să 
micșorăm distanţa ca să poată trage Și arcașii noștri, 
fie să ne retragem într-o zonă mai înaltă. 

Ladisla se holbă la el, fără să dea vreun semn că l-ar 
fi auzit, darămite că l-ar fi şi înţeles. Un al doilea val 
de săgeți se abătu peste corpul de infanterie din fața 
lor. Printre recruți care nu aveau nici scuturi, nici zale. 
Cratere se deschiseră prin toată formaţia aceasta 
neingrijită, cratere umplute de ceaţă, iar tot batalionul 
păru că tremură și geme. De undeva, un rănit începu 
să scoată un chițăit strident, prelung, interminabil. 

- Înălțimea Voastră, înaintăm sau ne retragem? 

- Eu... noi..., căscă Ladisla gura la Lordul Smund, 
dar, de această dată, tânărul nobil nu avea vorbele cu 
el. Părea încă și mai șocat decât Prinţul, dacă așa ceva 
era posibil. Buza de jos a Prințului incepu să tremure. 

- Cum... eu... tu ce crezi, colonele West? 

West își mușcă limba, căci era aproape de neinfrânt 
tentaţia de a-i aminti Prințului că a lui și numai a lui 
era povara comenzii. Oastea asta de nevolnici s-ar fi 
dezintegrat la iuţeală fără cineva care să-i conducă. Şi 
mai bine să greşească decât să nu facă absolut nimic. 
Se intoarse spre gornistul din apropiere. 

- Sună retragerea! răcni el. 

lar gorniștii sunară retragerea: tare, strident, dis- 
cordant. Greu de crezut că erau aceleaşi instrumente 
care anunțaseră atât de tupeist atacul doar cu câteva 
minute mai devreme. Batalioanele începură să se dea 
încet înapoi. Altă salvă de săgeți căzu peste recruți. 
Apoi o alta. Formaţiile începură să se spargă, oamenii 
se îimbulzeau să scape de tirul ucigaș, împiedicându-se 
unii de alții, rupând rândurile, umplând văzduhul de 
strigăte disperate. Atât de sus se ridicase ceața, că West 

aproape că nu-și mai putu da seama unde căzuse urmă- 
torul val de săgeți. Din batalioanele Uniunii aproape 
că nu se mai zărea nimic altceva decât vârfurile suli- 
țelor, țopăind, claie peste grămadă, deasupra norului 
gros de ceaţă cenușie. Chiar şi acolo sus, în mijlocul 
convoiului, ajunsese ceața și se incolăcise în jurul glez- 
nelor colonelului. 

Ţăranii incepură să se miște. Își ridicară armele în 
aer, apoi le izbiră de scuturile pictate. Scoaseră un 
strigăt impresionant, dar deloc asemănător cu muge- 
tul la care se așteptase West. Un urlet straniu, care-ţi 
ingheţa sângele în vene, pluti peste vale, un bocet pre- 
lung care trecu dincolo de scrâșnetele și zăngăniturile 
metalice, ajungând la urechile celor care urmăreau 
impietriţi scena. Un sunet lipsit de rațiune, furios, pri- 
mitiv. Sunet scos de monştri, iar nu de oameni. 

Prinţul Ladisla și oamenii lui se uitau ca proștii 
unul la altul și bâiguiau cuvinte fără noimă și priveau 
îingroziţi țăranii care începură să coboare dealul, rând 
după rând, spre ceața groasă de pe fundul văii unde 
trupele Uniunii orbecăiau disperate, încercând să 
scape de acolo. West își făcu loc printre ofițerii ințepe- 
niți de frică până la gornist. 

- Formaţie de luptă! 

Tânărul îşi luă ochii de la nordici și se holbă la 
West, cu goarna atârnându-i din degetele amorțite. 

- Formaţie! răcni o voce din spate. Intraţi în 
formaţie! 

Pike era, și răcnea din toți rărunchii, ca un sergent 
la instrucţie. Gornistul își duse iute instrumentul la 

gură și suflă în el cât îl ţineau puterile. Apoi prin ceață 
răsunară trâmbiţe de răspuns, din ce în ce mai multe. 
Sunete înăbușite, strigăte înăbușite. 

- Opriţi-vă și intraţi în formaţie! 

- Formaţi rândurile, flăcăi! 

- Pregătiți-vă! 

— Fiţi gata! 

Un cor de răpăieli și zăngăneli se ridică din noroi. 
Armurile se mișcau, sulițele erau pregătite, săbiile 
trase, strigăte de la om la om, de la unitate la unitate. 
Dar, deasupra tuturor, din ce în ce mai tare, urletul 
nepământesc al nordicilor care se năpustiră în vale, 
gata de atac. West simţi cum îi îngheaţă sângele, chiar 
și la o sută de pași distanţă, şi cu câteva mii de soldați 
înarmați între el și dușman. Își putea închipui foarte 
bine ce trebuie să simtă cei din primele rânduri mai 
ales acum, când siluetele țăranilor începură să iasă din 
ceaţă în faţa lor, urlându-și incantaţiile de luptă cu 
armele ridicate deasupra capetelor. 

Niciun zgomot care să sugereze momentul de 
contact. Zăngănitul deveni tot mai puternic, strigă- 
telor și urletelor li se alăturară țipete ascuţite, gemete 
groase, zbierete de durere sau de mânie, toate ameste- 
cate într-o larmă colosală. Toţi tăceau. Toți, inclusiv 
West, se uitau în întuneric, încordându-şi toate simţu- 
rile ca să poată pricepe ce anume se petrecea chiar 
în faţa lor, în vale. 

- Acolo! strigă cineva. 

Se uitară în direcţia indicată şi deslușiră o siluetă 
estompată. Prinse contur când ieși din pâcla groasă. 

Era un tânăr locotenent fără suflare, plin de noroi 
și profund tulburat. 

- Unde dracu” e cartierul general? strigă el căță- 
rându-se pe coastă. 

— Aici este. 

Tânărul îi prezentă lui West un salut de mare efect. 

= Înălțimea Voastră... 

- Eu sunt Ladisla, se rățoi Prinţul. 

Complet zăpăcit, omul se intoarse spre el și vru 
să mai salute o dată. 

- Spune ce mesaj ai, soldat! 

- Desigur, domnule, Înălțimea Voastră, maiorul 
Bodzin m-a trimis să vă spun că batalionul lui este 
prins într-o luptă grea și că... gâfâi tânărul, are nevoie 
de întăriri. 

Ladisla îl privi lung pe tânăr de parcă i s-ar fi 
adresat într-o limbă necunoscută. Apoi se întoarse 
spre West. 

— Cine e maiorul Bodzin? 

- Comandantul primului batalion de recruți din 
Stariksa, Înălțimea Voastră, pe flancul stâng. 

- Flancul stâng, înţeleg... aha... 

Ofițerii lui, în uniforme viu colorate, se strânse- 
seră în semicerc în jurul locotenentului care răsufla 
anevoios. 

- Spune-i maiorului să nu cedeze! strigă unul din- 
tre aceştia. 

- Da! exclamă Ladisla, spune-i maiorului tău să 
nu cedeze și să, hm, să respingă dușmanul. Da, chiar 
așa! se ambală el mai departe, intrându-și în rol. Să 

respingă duşmanul și să lupte până la ultimul om! 
Spune-i maiorului Clodzin că ajutoarele sunt pe drum. 
Absolut sigur... pe drum sunt! 

Tânărul locotenent se uită cu ochi bezmetici la 
pâcla întunecată. 

- În care parte e unitatea mea? murmură el. 

Alte și alte siluete se deslușeau prin neguri. Aler- 
gau, se cățărau neîndemânatic prin noroaie, gâfâiau. 
Recruţi, își dădu de îndată seama West, care au fugit 
din spatele unităților lor imediat după prima ciocnire 
cu inamicul. Oricum nu ar fi putut să reziste prea mult. 

- Câini ticăloși şi lași! urlă Smund în urma lor. 
Treceţi înapoi imediat! 

La fel de bine putea să dea ordine negurii. Toată 
lumea fugea: dezertori, aghiotanţi, mesageri, căutând 
ajutor, căutând drumul cel bun, căutând întăriri. 
Apărură și primii răniți. Unii mergeau șchiopătând, 
alții foloseau sulițe frânte ca pe niște cârje, alții erau 
purtați pe umeri de camarazii lor. Pike se repezi să 
ajute un flăcău palid la față, cu o săgeată în umăr. Alt 
rănit pe o targă delira, bâlbâind cuvinte fără șir. Braţul 
ii fusese retezat chiar sub cot și cârpa murdară legată 
în jurul ciotului era îmbibată de sânge. 

Tenul lu: Ladisla căpătase o nuanţă neplăcută, 
alb murdar. 

- Am o migrenă. Trebuie să stau jos. Ce s-a întâm- 
plat cu scaunul meu? 

West își mușcă buzele. N-avea nici cea mai vagă 
idee despre ce anume ar fi trebuit să facă. Burr îl tri- 
misese cu Ladisla pentru că avea experienţă, dar iată 

că acum era la fel de pierdut ca şi Prinţul. Orice plan 
de luptă, orice acțiune ar fi presupus să fii în stare să-ţi 
vezi adversarul sau măcar propriile poziţii. Împietrise, 
inutil și frustrat ca un orb într-un meci de box. 

- La naiba, ce se petrece? 

Stridentă şi iritată, vocea Prințului răsună pe dea- 
supra larmei. 

- De unde a venit blestemata asta de ceață? Cer 
să mi se spună ce se petrece! Colonele West! Unde 
este colonelul? Ce se petrece aici? 

Măcar de-ar fi avut un răspuns. Centrul de comandă 
era cuprins de haos, căci soldaţii treceau chiar prin mij- 
locul lui, împiedicându-se, fugind, târându-se. Din ne- 
guri apăreau și dispăreau chipuri pline de spaimă, pline 
de confuzie, pline de dârzenie. Curier: cu mesaje sau 
ordine codificate, soldaţi cu răni sângerânde și fără 
arme. Voci fără trup pluteau în aerul rece, vorbind la 
grămadă, tulburare, grăbite, panicate, chinuite. 

— .„.regimentul nostru a intrat în contact cu duş- 
manul și se retrage... sau s-a retras... 

- Genunchiul meu! La naiba, genunchiul meu! 

— „Înălțimea Sa, Prinţul? Am un mesaj urgent din 
partea... 

- Trimiteţi... pe cineva! Pe cine e liber... cine e liber? 

- ...din Oastea Regelui poartă o luptă grea! Cer 
permisiunea să se retragă... 

- Ce s-a întâmplat cu cavaleria? Unde e cavaleria? 

- ...diavoli, nu oameni! Căpitanul e mort și... 

- Ne retragem! 

- ...lupte grele pe flancul drept și cerem întăriri! 
Avem nevoie disperată de întăriri... 

- Ajutaţi-mă! Să mă ajute cineva! 

— ...Și după aia contraatacul! Acum atacăm cu 
intreaga linie! 

— Linişte! 

West desluși ceva prin negură. Un zăngănit de ha- 
muri. Acum ceața era într-atât de densă incât nu 
reușea să vadă nici la treizeci de paşi, insă zgomotul 
copitelor care se apropiau era inconfundabil. Strânse 
degetele pe mânerul sabiei. 

— Cavaleria e! S-au întors! strigă Lordul Smund 
pornindu-le nerăbdător în întâmpinare. 

— Stai! şuieră West în zadar. Îşi forță ochii în întu- 
neric. Reuși să deosebească conturile unor călăreți care 
inaintau fără ezitare prin beznă. Şi armurile, și șeile, 
și coifurile erau cele ale Oastei Regelui, însă era ceva 
în felul în care călăreau — cu umerii căzuţi, prea puțin 
disciplinaţi. West își scoase sabia din teacă. 

- Prinţul trebuie protejat, șopti el, făcând un pas 
spre Ladisla. 

- Hei, tu! strigă Lordul Smund la călărețul din 
frunte. Pregătește-ți oamenii pentru alt... 

Sabia îi despică țeasta cu un zgomot sec. O arte- 
ziană de sânge, negru în ceața albă, se inălță din rană, 
și chiar în momentul acela călăreţii atacară, urlând 
cât îi ţineau puterile. Urlete inspăimântătoare, sinis- 
tre, neomenești. Trupul fără viaţă al lui Smund fu 
azvârlit cât colo de picioarele calului din față, călcat 
de copitele celorlalți cai. Acum era evident că sunt 


fără îndurare 387 


nordicii, alte chipuri îngrozitoare se deslușeau mai 
clar ieșind din neguri. Primul dintre ei avea o barbă 
deasă, părul lung ieşind în laţe de sub un coif de-al 
Uniunii prea mic pentru el, dinții galbeni dezgoliți. 
Furie nesfârșită se citea şi în ochii călăreţului, și în 
cei ai calului. Cu sabia cea grea izbi între omoplați 
una din gărzile Prințului care-şi azvârlise cât colo 
sulița și încerca să fugă din faţa lui. 

- Apăraţi-l pe Prinţ! urlă West. 

Și atunci s-a dezlănţuit haosul. Cau tunau de jur 
imprejur, călăreții răcneau și își agitau săbiile și topo- 
riștile, oamenii fugeau în toate direcțiile, alunecau, 
cădeau în noroi, erau secerați din picioare, erau zdrobiți 
sub copitele cailor. Văzduhul se umpluse de suflul călă- 
reților, de noroi, de urlete, și panică, și spaimă. 

West se feri din calea unui călăreț, se întinse în 
noroi cât era de lung, încercă inutil să înjunghie unul 
dintre caii din jur, se rostogoli şi se învârti înghițind 
vălătuci de ceaţă. Îşi pierduse orice simţ al direcției. 
Totul arăta la fel, suna la fel. 

- Apăraţi-l pe Prinț! strigă iarăși, răguşit, zadarnic, 
acoperit de larma luptei. 

- La stânga! zbieră cineva. Intraţi în rând! 

Însă nu mai existau rânduri. Nu mai exista stânga. 
West se împiedică de un trup căzut, o mână îl apucă 
de gleznă, iar el o lovi cu sabia. 

- Ah! 

Se trezi la pământ. Îl durea îngrozitor de tare 
capul. Unde era? Probabil că la exerciţiile de scrimă. 
Iarăşi îl doborâse Luthar? Tânărul ăsta era din ce în 

ce mai bun, prea bun pentru el. Se întinse după sabie. 
Își auzea propria respirație, mult prea tare, îi răsuna 
în urechi, în capul care îi pulsa dureros. Ceaţă înain- 
tea ochilor, ceaţă în ochi. Noroi în gură. Prea târziu. 
Nu era în stare să ajungă la sabie. Se rostogoli pe spate, 
respirând greu, şi se ridică în coate. Cineva venea spre 
el. Un nordic, după silueta flocoasă. Bineînţeles. Aici 
se ducea o luptă. Avea ceva în mână. O armă. Sabie, 
toporișcă, ghioagă, suliță, ce mai conta? Fără să se 
grăbească, mai făcu un pas, își propti talpa pe piep- 
tul lui West şi îi împinse trupul neputincios în noroi. 

Niciunul nu spuse nimic. Fără ultime cuvinte. Fără 
fraze pline de miez. Fără manifestări verbale ale mâ- 
niei, sau remușcării, sau ale victoriei, sau ale înfrân- 
gerii. Nordicul își ridică arma. 

Trupul masiv îi zvâcni brusc. Făcu un pas nesigur 
înainte. Clipi nedumerit din ochi și se clătină. Încet, 
cu o expresie tâmpă pe față, se întoarse pe jumătate. 

— Am ceva a..., zise, negăsindu-și cuvintele şi pipă- 
indu-și ceafa cu mâna liberă. Unde-i... 

Se răsuci și căzu pe o parte în noroi, cu un picior 
in aer. Cineva era în spatele lui. Se apropie, se aplecă 
spre el. Chip de femeie. Parcă o cunoștea. 

- Trăieşu? 

Și de îndată West se întoarse în realitate. Inspiră 
adânc, se rostogoli şi își recuperă sabia. Nordici, nor- 
dici în spatele liniilor lor! Se ridică în picioare, își 
șterse sângele din ochi. Fuseseră trași pe sfoară! I se 
zbăteau tâmplele, i se învârtea capul. Cavaleria lui 
Bethod, deghizată, cartierul general al Prințului, 

invadat! Se uită de jur împrejur, cu privirea rătăcită, 
alunecând în mocirlă, căutând dușmani prin negură, 
dar nu zări nimic. Nu erau decât el și Cathul acolo. 
Zgomotul copitelor se auzea tot mai slab, călăreți 
plecaseră de acolo, cel puţin pentru moment. 

Își privi sabia. Lama fusese retezată la câţiva 
centimetri de mâner. Nu-i mai era de niciun folos. 
O aruncă și desfăcu degetele moarte ale nordicului 
de pe mânerul sabiei lui. Armă greoaie, cu lamă groasă 
şi zimţată, dar îi va fi de folos. 

Se uită lung la cadavrul întins pe o parte. Omul 
care fusese pe punctul de a-l ucide. Partea din spate 
a capului nu mai exista. Nu era decât o mizerie de 
aşchii roşii. Cathil ținea în mână un baros de fierărie 
năclăit de sânge negru şi șuvițe de păr. 

- L-ai omorât. 

Îi salvase viața. Amândoi ştiau asta, așa că nu avea 
niciun rost să mai comenteze. 

- Ce facem acum? 

Ne ducem în primele linii. Asta făcea mereu 
tânărul ofițer neinfricat din povestirile pe care West 
le citise în copilărie. Ne ducem după zgomotele de 
luptă. Strângem soldaţii rătăciți, formăm o unitate și 
îi conducem în bătălie, schimbăm cursul evenimente- 
lor chiar în acest moment de cumpănă. Apoi ajun- 
gem acasă la vreme pentru cină și medalii. 

Se uită la dezastrul lăsat de călăreți şi aproape iz- 
bucni în râs. Brusc, se făcuse mult prea târziu pen- 
tru fapte eroice, și știa asta. Era mult prea târziu de 
ceva vreme. 

Soarta oamenilor din vale fusese rânduită de mult 
timp. Atunci când Ladisla se hotărâse să traverseze 
râul. Atunci când Burr își stabilise strategia. Atunci 
când Consiliul Închis decisese să-l trimită pe Prinţul 
Moștenitor să-și câștige faima în Nord. Atunci când 
marii nobili ai Uniunii hotărâseră să trimită cerșetori, 
iar nu soldaţi, ca să lupte pentru Regele lor. O sută 
de întâmplări diferite, din zilele, săptămânile, lunile 
dinainte, toate convergând aici, pe peticul ăsta de 
noroi. Întâmplări pe care nici Burr, nici Ladisla, nici 
măcar West nu le-ar fi putut prezice sau preveni. 

Nu mai putea face nimic acum. Nimeni nu mai 
putea face nimic. Pierduseră. 

— Apăraţi-l pe Prinţ, şopti West. 

- Ce spui 

West începu să caute ceva pe jos, scormonind prin 
mizerie, dând la o parte cadavrele. Un sol se holba la 
el. Țeasta îi era despicată și îi ieșise creierul insânge- 
rat. West icni, își puse mâna la gură și se târi mai de- 
parte, la cadavrul următor. Acesta era unul din oamenii 
Prințului, care îşi păstrase și în moarte expresia de sur- 
priză de pe chip. Broderia grea din fir de aur a unifor- 
mei era sfâșiată de sus și până jos de o sabie zimţată. 

— Ce naiba faci? auzi vocea aspră a lui Pike. N-avem 
timp de așa ceva! 

Deţinutul făcuse rost de undeva de un topor. Un 
topor greu, de-al nordicilor, cu sânge pe tăiș. 
Fireşte, nu era deloc bine să lași un criminal să aibă 
o asemenea armă, dar West avea acum alte griji. 

- Trebuie să-l găsim pe Prinţul Ladisla! 

- Dă-l încolo! șuieră Cathil, să mergem! 

West îi dădu mâna la o parte și se duse mai de- 
parte, impiedicându-se de nişte lăzi fărâmate. Se opri 
să-şi mai șteargă sângele din ochi. Pe aici, pe undeva. 
Pe aici, pe undeva stătuse Ladisla... 

- Nu, te implor, nu! chirăi o voce. 

Moștenitorul tronului Uniunii zăcea într-o groapă, 
pe jumătate acoperit de cadavrul uneia din gărzile sale. 
Ținea ochii strânși, mâinile încrucișate în dreptul feței, 
uniforma albă năclăită de sânge roșu și noroi negru. 

- O să capeți mulți bani în schimbul meu, scânci el, 
o mulțime de bani! Mai mulți decât ai visat vreodată. 

Întredeschise un ochi şi privi printre degete. Îl re- 
cunoscu pe West și îl apucă de mână. 

- Colonele West! Tu ești? Trăiești! 

Nu era vreme de amabilități. 

- Înălțimea Voastră, trebuie să plecăm de aici! 

— Să plecăm? bolborosi Ladisla, cu dâre de lacrimi 
pe obrajii mânjiţi cu noroi. Dar sigur... nu vrei să 
spui că... am învins? 

West își mușcă limba infiorător de tare, aproape 
retezându-și-o. Trebuia să-l salveze pe Prinţ. Chiar 
dacă idiotul ăsta înfumurat și nevolnic nu merita să 
fie salvat. West trebuia să facă asta pentru binele lui, 
nu pentru binele lui Ladisla. Era de datoria sa, ca 
supus, să salveze viața viitorului Rege, de datoria sa, 
ca soldat, să salveze viaţa generalului său, de datoria 
sa, ca om, să salveze un seamăn de-al său. Asta era 
tot ce putea face acum. 

- Eşti moştenitorul tronului și nu vei fi cruțat, îi 
spuse și îl apucă de braț. 

Ladisla se căută la brâu. 

- Mi-am pierdut sabia pe undeva... 

- N-avem timp! 

West îl ridică în picioare, pregătit să-l care în braţe 
dacă ar fi fost nevoie. Porniră prin ceaţă, cu cei doi 
deținuți în urma lor. 

— Sigur ăsta-i drumul? mârâi Pike. 

- Sigur. i 

Deloc. Ceaţa era mai groasă ca oricând. li era greu 
să se concentreze din cauza tobelor care-i bubuiau în 
cap şi a sângelui care-i curgea în ochi. Larma luptei 
părea a veni de jur imprejur: scrâșnit și uruit de metal 
pe metal, gemete și bocete și urlete de furie, toate răsu- 
nând prin negură, când din depărtare, când înspăimân- 
tător de aproape. Siluete apăreau din ceață, se mișcau 
ȘI inotau, contururi neclare şi amenințătoare, umbre 
in derivă. West gemu şi își ridică sabia când i se păru 
că vede un călăreț ieșind din ceață în fața sa. Negurile 
se involburară. Nu era decât o căruţă plină cu butoaie. 
Catârul stătea nemișcat în faţă. Căruţașul zăcea alături 
cu o suliță în spate. 

- Pe aici, şuieră West, grăbindu-se într-acolo, 
incercând să nu se ridice prea mult. 

Căruţele erau bune. Căruţele însemnau convoaie, 
insemnau provizii, însemnau hrană și doctori. Căruţele 
insemnau îndepărtarea de prima linie, dacă se putea așa 
ceva, dacă nu cumva prima linie a frontului era peste 
tot. West se mai gândi câteva clipe. Căruţele erau rele. 

Căruţele însemnau atacuri și jafuri. Nordicii s-ar nă- 
pusti asupra lor, nesătui ca muștele la miere. Le ocoli 
prin neguri, tot mai departe de căruțele goale, de butoa- 
iele sparte, de lăzile răsturnate, iar ceilalți îl urmară. 
Nu se auzea decât pleoscăitul pașilor lor prin noroaie, 
respiraţiile lor grele. 

Se târâră mai departe, prin loc deschis, printre mo- 
vile umede de ierburi. Ceilalți îi depășeau, unul câte 
unul, iar West le făcea cu mâna, încercând să le arate 
că sunt de-ai lor. Unica lor şansă era să continue să 
se miște, însă fiecare pas era mai dificil decât cel de 
dinainte. Îi curgea prin păr şi pe obraz sânge de la rana 
din cap. Durerea era mai cumplită, nu se diminuase 
deloc. Îi era rău, se simţea lipsit de vlagă, infiorător 
de ameţit. Îndoit de şale, se sprijinea in sabia cea grea 
ca și cum doar ea îl mai ţinea în picioare. 

- Te simți bine? îl întrebă Cathil. 

- Mergi mai departe! reuși să mârâie el. 

Auzea zgomot de copite, sau i se părea că aude. 
Frica îl ținea în mișcare, doar frica. Îi vedea pe ceilalți 
în faţă, chinuindu-se și ei să înainteze prin glodul de- 
zastrului. Prinţul Ladisla mult înainte, apoi Pike, apoi 
Cathil, chiar în faţa lui, uitându-se peste umăr. Prin 
ceața care începuse să se împrăștie reuși să deslușească 
un pâlc de copaci. Se concentră asupra acelor siluete 
spectrale și urcă spre ele, respiraţia-i întretăiată scri- 
jelindu-i beregata. Auzi vocea lui Cathil: 

- Nu. 

Se intoarse, sugrumat de spaimă. Nu departe de 
ei se zărea silueta unui călăreț. 

- La copaci! icni el. 

Fata nu se mișcă, așa că o apucă de braț și o 
îmbrânci. Efortul îl făcu să se prăvălească pe burtă în 
noroi. Se întoarse pe spate, se ridică foarte greu și o 
apucă în altă direcție. Tot mai departe de ea, mai de- 
parte de copaci, mai departe de adăpost, de-a curme- 
zișul pantei. Văzu cum nordicul se materializează din 
ceață. Acum și el îl observase pe West și își îndemnă 
calul spre el, ţinând sulița în jos. 

West își continuă drumul, cu picioarele în 
flăcări, cu plămânii în flăcări, folosindu-și ultimele 
fărâme de putere ca să-l ademenească în altă parte. 
Ladisla ajunsese deja la copaci. Pike tocmai ce se as- 
cunsese în tufișuri. Cathil se mai uită o dată peste 
umăr și se duse după tatăl ei. West nu mai fu în stare 
să continue. Se opri și se ghemui pe coasta dealului, 
atât de epuizat încât era incapabil să se mai ţină pe 
picioare, darămite să mai și lupte, şi se uită la nor- 
dicul care se apropia de el. Soarele ieșise din nori și 
scânteia pe vârful suliței. West nu avea nici cea mai 
vagă idee ce ar fi putut să facă atunci când va ajunge 
lângă el. Poate doar să moară. 

Călărețul se incordă în șa și își duse mâna într-o 
parte. Pene. Pene cenușii zburătăcind în bătaia vântu- 
lui. Scoase un țipăt scurt. Țipătul i se frânse şi se holbă 
nedumerit la West. Din gât îi ieşea vârful unei săgeți. 
Scăpă sulița din mână şi căzu încet din șa. Calul o luă 
la goană, urcă pe deal, apoi merse mai încet şi se opri. 

West rămase o clipă ghemuit pe pământul jilav, 
incapabil să înţeleagă cum anume reușise să scape de 

moarte. Încercă să o apuce spre copaci, simțind efor- 
tul laborios al fiecărui pas, simţindu-și toate înche- 
ieturile lichefiate, simțind cum îl lasă genunchii și 
cade în desișuri. Simţind degete puternice care îi exa- 
minează rana din cap, auzind cuvinte mormăite în 
limbajul nordicilor. 

— Au! scânci West, întredeschizând ochii. 

- Nu te mai văicări, îl repezi Copoiul privindu-l 
fix. Nu-i decât o zgaibă. Ai scăpat ușor. Și să știi că 
ai avut noroc, pentru că eu nu prea nimeresc ținta. 

- Noroc, şopti West. 

Se lăsă pe spate în ferigile ude și se uită înspre valea 
deslușită printre copaci. Ceaţa începuse să se ridice, 
descoperind încet vederii o procesiune de căruţe dis- 
truse, de arme frânte, de cadavre mutilate. Toate res- 
turile hâde ale unei înfrângeri îngrozitoare. Sau ale 
unei victorii îngrozitoare, dacă erai de partea lui 
Bethod. La câteva sute de paşi distanță de el, un băr- 
bat fugea disperat spre un pâlc de copaci. Probabil 
un bucătar, după haine. Un călăreț îl urmărea, cu lan- 
cea culcată pe braț. Il rată la prima încercare, dar se 
întoarse şi îl dobori. În mod normal West s-ar fi îns- 
păimântat să vadă cum vâră sulița în bietul om, dar 
nu simţea acum decât o bucurie vinovată. Bucurie 
că nu era el în locul bucătarului. 

Mai erau și alţi călăreţi ce alergau pe coasta dealu- 
lui. Alte mici drame însângerate, dar West nu putu 
să mai privească. Se întoarse și se adăposti în refugiul 
primitor al tufelor. 

Copoiul chicoti: 

- Treicopaci o să facă pe el când o să-mi vadă prada. 

Îi arătă cu degetul pe toți membrii acestui grup 
straniu, epuizat, plin de noroi. 

- Colonelul West pe jumătate mort, o fată cu un 
baros plin de sânge, un bărbat cu o față ca fundul unui 
ceaun, iar ăsta de aici, dacă nu cumva mă înșel, e chiar 
băiețandrul care a ordonat dezastrul ăsta blestemat. 
În numele morţilor, ce feste ne mai joacă soarta. 

Clătină încetișor din cap rânjindu-i larg lui West 
care zăcea pe pământ, gâfâind ca un pește adus la mal. 

- Treicopaci... 0... să... facă... pe... el. 


UN OASPETE LA CINĂ 


Arbilectorului Sult, 
Șef al Inchiziției Maiestăţii Sale 


Eminenţă, 


Am vești foarte bune. Conspirația a fost demascată 
și înăbușită. Capii ei erau Korsten dan Vurms, fiul Lor- 
dului Guvernator, și Carlot dan Eider, Magistresă a 
Ghildei Negustorilor de Mirodenii. Ei vor fi interogaţi, 
iar apoi pedepsiţi într-un asemenea mod încât oamenii 
noștri să priceapă prețul trădării. Se pare că Davoust 
a fost victima unui spion gurkian, ascuns în cetate de 
multă vreme. Asasinul se află încă în libertate, dar com- 
plotiștii fiind acum în custodia noastră, cred că nu va 
dura mult până îl vom prinde şi pe el. 

L-am pus pe Lordul Guvernator sub arest la domi- 
ciliu. Tatăl nu mai poate prezenta încredere, având în 
vedere trădarea fiului. Oricum, a fost mereu un obsta- 
col în buna administrare a orasului. Vi-l voi trimite 

cu prima corabie, pentru ca, împreună cu colegii din 
Consiliul Închis, să îi hotărâți soarta. Cu el va veni și 
Inchizitorul Harker, care s-a făcut răspunzător de moar- 
tea a doi deținuți care, altminteri, ne-ar fi putut oferi 
informații valoroase. L-am interogat eu însumi şi mă 
bucur să pot spune că nu a luat parte la conspirație. Însă 
se face vinovat de o incompetenţă echivalentă cu trå- 
darea. Pedeapsa lui este în mâinile Eminenţei Voastre. 

Gurkienii ne-au atacat în zori. Trupele de elită, du- 
când poduri mobile și scări înalte, au traversat câmpul 
deschis și au fost întâmpinați de o salvă ucigașă de săgeți 
din cele cinci sute de arbalete ale noastre dispuse de-a lun- 
gul zidurilor. A fost o acţiune curajoasă, dar nesăbuită, 
și am respins-o făcând multe victime în rândurile lor. 
Doar două detașamente au ajuns la canalul pe care l-am 
construit, unde și pod mobil, și scară, și soldaţi au fost 
înghiţiți de un curent fioros ce ajunge în golf din lar- 
gul mării doar la anumite ceasuri ale zilei. Capriciu al 
naturii care a funcţionat în avantajul nostru. 

Acum, pe câmpia dintre canalul nostru și trupele 
lor, sunt numai cadavre şi răniți gurkieni şi am or- 
donat oamenilor noștri să tragă asupra oricui care ar 
încerca să ajute răniții. Nu se poate ca atât gemetele 
muribunzilor, cât şi cadavrele care putrezesc la soare 
să nu le scadă moralul. 

Cu toate că am gustat din victorie, acest atac a fost 
doar o testare a apărării noastre. Comandantul arma- 
tei gurkiene a încercat marea cu degetul. Nu am nicio 
îndoială că următorul atac va fi de o cu totul altă am- 
ploare. Gurkienii nu au folosit încă cele trei catapulte 

uriase asamblate la o sută cincizeci de metri de zidu- 
rile noastre, capabile să azvårle bolovani până în mij- 
locul Orașului Inferior. Poate că speră să cucerească 
Dagoska intactă, dar dacă rezistența noastră nu va slăbi, 
această nebotărâre a lor nu poate să mai continue. 
Cu siguranţă că nu duc lipsă de efective. În fie- 
care zi ajung în peninsulă mai mulți și tot mai mulți 
soldați gurkieni. Deasupra mării de oameni se pot 
vedea acum stindardele celor opt legiuni. Și am de- 
pistat şi detașamente formate din sălbatici recrutaţi 
din toate colțurile continentului Kantic. Este o armată 
colosală, de vreo cincizeci de mii de oameni, sau poate 
mai mulți, aceasta cu care ne confruntăm. Împăratul 
gurkian, Utbman-ul-Dosbht, luptă cu toate forțele lui 
împotriva noastră, dar noi nu vom ceda. 
Vă voi da curând alte vești. Până atunci, slujesc 
și mă supun. 
Sand dan Glokta 
Superior de Dagoska 


Magistresa Carlot dan Eider, şefă a Ghilde: Ne- 
gustorilor de Mirodenii, sătea pe scaun, cu mâinile 
în poală, și făcea toate eforturile ca să-și mențină dem- 
nitatea. Pielea îi era palidă şi uleioasă, la ochi avea 
cearcăne adânci și negre. Veșmintele ei, odinioară de 
un alb imaculat, erau acum pătate de mizeria din celulă. 
Părul pierduse strălucirea și atârna în laţe drepte și 
incâlcite. Fără farduri şi bijuterii arăta mai bătrână, 
dar tot frumoasă. Într-un fel, mai frumoasă ca oricând. 
E frumusețea flăcării aproape stinse. 

- Pari obosit, îi spuse ea. 

Glokta ridică din sprâncene. 

— Au fost nişte zile mai solicitante. Mai întâi a tre- 
buit să-l interoghez pe complicele tău, Vurms, apoi 
a trebuit să mă ocup de o bagatelă, cum ar fi atacul 
gurkienilor care şi-au ridicat tabăra chiar lângă zidu- 
rile noastre. Nici tu nu-mi pari foarte odihnită. 

- Podeaua celule: mele nu este prea confortabilă 
Și, în plus, am și eu problemele mele. 

Magistresa se uită la Severard și la Vitari care 
stăteau de-o parte şi de alta a scaunului ei, sprijiniți 
de perete, cu mâinile încrucișate pe piept, mascaţi și 
neîndurători. 

- În camera asta am să mor? 

Fără doar și poate. 

- Vom vedea. Vurms ne-a spus deja cam tot ce vo- 
iam să aflăm. Te-ai dus la el, i-ai oferit bani ca să falsi- 
fice semnătura tatălui său pe anumite documente, ca 
să dea ordine anumitor gărzi în numele tatălui său, pe 
scurt, să ia parte la vânzarea cetății Dagoska dușmanilor 
Uniunii. Mi-a dat numele tuturor celor care au avut 
vreun amestec în planul tău. Şi-a semnat mărturisirea. 
Şi, în caz că vrei să ştii, capul lui ornează poarta alături 
de capul prietenului tău, Islik, ambasadorul Împăratului. 

- Amândoi, impreună, în ţepe, pe poartă, susură 
Severard. 

- Doar trei lucruri nu a putut să mi le spună. Mo- 
tivele tale, semnătura ta pe mărturisirea scrisă și identi- 
tatea spionului gurkian care l-a omorât pe Superiorul 
Davoust. Pe astea am să le obțin de la tine. Chiar acum. 

Magsstresa Eider își drese cu grijă glasul, își netezi 
poalele rochiei lungi, luă o poziţie pe cât de mândră 
i-o îngăduiau împrejurările. 

- Nu cred că mă vei tortura. Nu ești Davoust. Tu 
al conștiință. 

Lui Glokta îi zvâcni ușor colțul gurii. Curajoasă 
încercare. Te felicit. Dar cât de tare te înșeli. 

- Din conştiinţa mea n-a mai rămas decât o fărâmă 
infimă și uscată. N-aș fi în stare să te apăr chiar și de 
o boare mai îndrăzneață nici pe tine, nici pe nimeni 
altcineva. 

Glokta scoase un oftat adânc și prelung. Încăperea 
era prea încălzită, prea luminoasă, și se frecă încet 
la ochii care îl dureau şi i se zbăteau. 

- Nici nu îți poți imagina ce lucruri am făcut. Lu- 
cruri oribile, malefice, dezgustătoare. Doar înșirarea 
lor te-ar face să vomiţi, continuă el ridicând din umeri. 
Îmi dau din când în când dureri de cap, dar îmi spun 
că am avut motive întemeiate să le fac. Anii trec, iar 
ceea ce a fost odinioară de neconceput devine coti- 
dian, hidosul devine anost, ceea ce a fost de nesupor- 
tat devine rutină. Le gonesc în cotloanele întunecate 
ale minţii mele şi mi se pare incredibil cât de mult 
loc e acolo. Uimitor cu câte ajunge să se împace omul. 

Se uită la ochii lui Severard și Vitari, strălucitor 
și nemiloşi. 

- Dar chiar dacă ai avea dreptate, cum îţi poţi închi- 
pui că practicienii mei ar fi atât de lipsiţi de scrupule? 
Ce spui, Severard? 

— Lipsiţi de ce? 

Glokta surâse trist. 

- Vezi? Nici măcar nu cunoaşte cuvântul. 

Se lăsă moale pe speteaza scaunului. Zstovit. Îngro- 
zitor de istovit. Parcă nu mai avea energie nici cât să-și 
ridice mâinile. 

- Deja am dat dovadă de prea multă îngăduințţă în 
ceea ce te privește. De obicei trădarea nu este tratată 
cu atâta lejeritate. Ar fi trebuit să vezi bătaia pe care 
a încasat-o prietenul tău, Vurms, de la Frost. Şi el era 
doar secundul în toată povestea asta. În ultimele lui ore 
nefericite ajunsese să se cace cu sânge. Şi totuși, nimeni 
nu s-a atins încă de tine. Ţi-am permis să-ți păstrezi hai- 
nele, demnitatea, umanitatea. Acum ai o singură șansă 
să-ți semnezi mărturisirea şi să-mi răspunzi la întrebări. 
O singură șansă să te supui pe de-a întregul. Aceasta 
este dimensiunea conștiinței mele. 

Glokta se aplecă şi lovi cu degetul în masă. 

- O singură şansă. Apoi te despuiem și începem 
să te tăiem. 

Dintr-odată, Magistresa Eider se surpă. Umerii i 
se înmuiară, capul îi căzu în piept, buzele incepură 
să-i tremure. 

- Întreabă-mă, spuse ea cu voce spartă. 

O femeie frântă. Te felicit, Superior Glokta. Însă între- 
bările trebuie să-și găsească răspunsurile. 

- Vurms ne-a spus cine era plătit și cu cât. Anumite 
gărzi. Anumiți funcționari din administraţia tatălui său. 
Desigur, și el însuși. O sumă frumușică. Însă m-a mirat 
nespus faptul că un nume lipsea de pe listă. Numele 
tău. Doar tu nu ai cerut nimic în schimb. Regina 

negustorilor să nu încerce să profite de pe urma aces- 
tei afaceri? Mă sperii numai când încerc să-mi imaginez 
asta. Ce ţi s-a oferit? Pentru ce ţi-ai trădat Regele și țara? 

— Pentru ce? repetă Severard. 

— La dracu”, răspunde-i! zbieră Vitari. 

Înspăimântată, Eider se chirci în scaun. 

- În primul şi în primul rând, Uniunea n-are ce 
căuta aici! se scăpă ea. Din cauza lăcomiei am trădat! 
Pur și simplu! Negustorii de Mirodenii sunt aici de 
dinainte de război, din timpul când Dagoska era in- 
dependentă. Şi s-au îmbogățit. Toţi s-au îmbogățit aici, 
dar au fost nevoiți să plătească taxe localnicilor, iar 
asta i-a supărat peste măsură! Cât de bine ar fi, şi-au 
spus ei, dacă cetatea ar fi a noastră, dacă am putea să 
ne impunem propriile legi. Cât de bogaţi am deveni. 
Şi atunci când ocazia a apărut, am profitat de ea, iar 
soţul meu a fost primul de la coadă. 

- Şi așa au ajuns Negustorii de Mirodenii să stăpâ- 
nească Dagoska. Ştiu povestea, Magistresă Eider. Încă 
mai aştept să-mi spui de ce ai trădat. 

- A fost un dezastru! Negustorii n-aveau nici cel 
mai mic interes să conducă orașul și nici nu se price- 
peau la așa ceva. Administratorii din partea Uniunii, 
Vurms și cei de teapa lui, erau drojdia societăţii i sin- 
gurul lor scop în viaţă era cum să-și căptușească mai 
gros buzunarele. Am fi putut colabora cu localnicii, 
însă am preferat să-i exploatăm, iar atunci când au 
inceput să ne critice, am chemat Inchiziția, iar voi i-ați 
bătut Și i-aţi torturat și le-aţi spânzurat conducătorii 
în pieţele din Orașul Superior. Şi foarte curând au 

ajuns să ne disprețuiască chiar mai rău decât îi dispre- 
ţuiau pe gurkieni. Suntem aici de șapte ani şi am făcut 
doar rău! Toţi anii ăștia au fost o orgie de corupţie, 
de brutalitate și de pierderi! 

Asta așa e. Am văzut cu ochii mei. 

- Iar ironia este că nici măcar n-am avut vreun 
profit! Chiar şi la început am făcut mai puţini bani 
decât inainte de război! Fără ajutor din partea local- 
nicilor, întreținerea zidurilor cetăţii şi soldele mer- 
cenarilor ne-au costat și ochii din cap! 

Eider izbucni în hohote disperate de râs, ca nişte 
suspine. 

- Ghilda e aproape falită și idioții şi-au făcut-o cu 
mâna lor! E vorba despre lăcomie. Pur și simplu! 

- Şi atunci gurkienii au luat legătura cu tine. 

Eider încuviinţă cu un semn din cap, iar laţele 
murdare îi intrară în ochi. 

- Am multe cunoştinţe în Gurkhul. Negustor: cu 
care am făcut afaceri de-a lungul anilor. Mi-au poves- 
tit că primul lucru pe care l-a făcut Uthman când a 
fost încoronat Împărat a fost să jure solemn că va cu- 
ceri Dagoska, pentru a șterge ruşinea pe care o adu- 
sese tatăl său asupra naţiunii. Şi că nu va avea liniște 
până nu-şi va îndeplini jurământul. Mi-au mai spus 
că deja orașul era împânzit de spioni gurkieni şi că 
ne cunosc toate punctele slabe. Mi-au zis că s-ar putea 
să existe o modalitate prin care să împiedicăm măcelul, 
dacă Dagoska li se va preda fără să opună rezistență. 

— Şi atunci, de ce ai tergiversat toată povestea? Îi con- 
trolai pe Cosca şi pe mercenarii lui încă de dinainte să-i 

inarmăm pe oamenii lui Kahdia, încă de dinainte de con- 
solidarea fortificațiilor, și, mai ales, încă de dinainte de 
sosirea mea. Dacă ai fi vrut, ai fi putut lua orașul foarte 
uşor. La ce ai avut nevoie de imbecilul ăla de Vurms? 

Carlot dan Eider privea fix podeaua. 

- Câtă vreme cetatea și porțile erau în mâinile 
soldaților Uniunii, asta ar fi însemnat vărsare de 
sânge. Vurms îmi putea ceda orașul fără luptă. Crezi 
sau nu, dar scopul meu sincer, pe care mi l-ai deju- 
cat cu atâta abilitate, a fost să evit o luptă. 

Te cred. Dar nu mai contează acum. 

- Continuă. 

- Ştiam că Vurms poate fi cumpărat. Tatăl său nu 
mai are zile multe, iar postul nu se moștenește. Era 
ultima lui șansă de a profita de pe urma poziţiei 
tatălui. Am stabilit un preţ. Am început pregătirile. 
Și atunci a aflat Davoust. 

— Şi a vrut să-l informeze pe Arhilector. 

Eider scoase un hohot strident de râs. 

- Nu era la fel de devotat cauzei ca tine. Voia ceea 
ce vrea toată lumea. Bani. Mai mulți decât puteam eu 
obține. Le-am spus gurkienilor că planul nostru a căzut 
Și le-am spus și de ce. A doua zi, Davoust... dispăruse. 

Trase adânc aer în piept și continuă. 

- Așa că n-am mai putut da inapoi. Eram gata să 
acționăm imediat după venirea ta. Totul fusese 
pregătit. Şi apoi... 

- Apoi? 

- Apoi tu ai început să întărești fortificațiile, iar 
Vurms s-a făcut și mai hrăpăreț. A simțit că suntem 

intr-o poziție mai bună de negociere. A cerut mai 
mult. M-a amenințat că îți va spune totul. Am fost 
nevoită să mă duc la gurkieni să mai fac rost de bani. 
Toate astea au durat. În cele din urmă am fost i iarăși 
gata să acţionăm, dar atunci a fost prea târziu. 
| ăsasem ocazia să ne scape. 

Își ridică privirea la Glokta. 

- Totul din cauza lăcomiei. Dacă n-ar fi fost 
lăcomia soţului meu, n-am fi venit niciodată în Da- 
goska. Dacă n-ar fi fost lăcomia Negustorilor de Mi- 
rodenii, s-ar fi putut să fi izbândit. Dacă n-ar fi fost 
lăcomia lui Vurms, am fi putut preda gurkienilor 
stânca asta mizerabilă și lipsită de valoare fără să 
vărsăm nicio picătură de sânge. 

Își trase nasul, își plecă iarăși ochii și rosti cu voce 
slăbită: 

- Dar lăcomia este întâlnită pretutindeni. 

- Așa că ai fost de acord să le predai cetatea. Ai 
fost de acord să ne trădezi. 

- Pe cine să trădez? N-ar fi pierdut nimeni! Ne- 
gustorii ar fi plecat fără să facă tărăboi! Localnicilor 
nu le-ar fi fost mai rău sub tirania gurkienilor decât 
sub a noastră! Uniunea n-ar fi pierdut decât o fărâmă 
din fala ei, dar cât poate valora asta față de vieţile a 
mii de oameni? 

Eider se întinse peste masă, cu ochii plini de la- 
crimi, ȘI spuse răgușit: 

- Ce se va întâmpla acum? Spune-mi. Va fi un ma- 
sacru! Un măcel! Chiar dacă vei apăra cetatea, care 
va fi preţul plătit? Și n-o poți apăra. Împăratul a jurat 

și nu va renunța. Sunt pierdute toate viețile bărba- 
uilor și femeilor și copiilor din Dagoska! Și pentru ce? 
Pentru ca Arhilectorul Sult să poată arăta la hartă și 
să spună că punctul ăla sau celălalt e sub stăpânirea 
noastră? Câţi oameni trebuie să moară ca să fie 
mulțumit? Care au fost motivele mele? Care sunt mo- 
tivele tale? De ce faci asta? De ce? 

Lui Glokta i se zbătea ochiul stâng și și-l apăsă 
cu palma. Privi lung la femeia din faţa lui. O lacrimă 
se prelinse pe obrazul ei și căzu pe tăblia mesei. De 
ce fac asta? 

Ridică din umeri. 

— Ce a mai rămas? 

Severard împinse declarația peste masă. 

- Semnează! lătră el. 

- Semnează, șuieră și Vitari, semnează, cățea! 

Carlot dan Eider luă condeiul cu mâna tremu- 
rândă. Lovi pereții călimării, picură cerneală pe masă, 
zgârie hârtia. Glokta nu simțea nicio emoție a tri- 
umfului. Niczodată nu o simt. Dar mai avem încă o 
problemă de lămurit. 

- Unde îl pot găsi pe spionul gurkienilor? o 
întrebă cu voce tăioasă ca o secure. 

- Nu știu. N-am știut niciodată. Indiferent cine 
ar fi, va veni acum după tine, așa cum a venit și după 
Davoust. Poate chiar la noapte... 

- De ce au așteptat atât? 

- Le-am spus că nu reprezinți o amenințare. Le-am 
spus că Sult va trimite pe altcineva să-ţi ia locul... 
Le-am spus că mă descurc eu cu tine. 

Si chiar așa s-ar fi întâmplat dacă n-ar fi fost gene- 
rozitatea neașteptată a jupânilor Valint și Balk. 

Glokta se aplecă spre ea. 

— Cine e spionul gurkian? 

Buzele lui Eider tremurau atât de tare, încât îi 
clănțăneau dinţii în gură. 

- Nu știu, șopti ea. 

Vitari lovi cu pumnul în masă. 

- Cine? Cine? Cine e, jigodie? Cine? 

- Nu ştiu! 

- Minți! 

Practiciana își aruncă lanţul care zăngăni deasu- 
pra capului Magistresei și i se încolăci în jurul gâtu- 
lui. Fosta Regină a negustorilor fu trasă de pe scaun, 
cu picioarele zbătându-i-se în aer, cu mâinile pe lanţul 
de la gât, şi fu aruncată cu faţa în jos pe podea. 

- Miny! 

Nasul lui Vitari se deformase din cauza furiei, 
sprâncenele roșcate se imbinaseră într-o încruntătură 
teribilă, fantele ochilor sclipeau de turbare. Își propti 
cizma în ceafa lui Eider, se încordă şi trase de lanţ 
cât putu de tare. Severard urmărea scena aceasta vio- 
lentă cu un zâmbet mic în colţul ochilor, fluierând 
fals şi abia auzit în ultimele suflări sugrumate, șuie- 
rate, gâlgaâite ale lui Eider. 

Glokta își linse gingiile goale și se uită la femeia 
care se zvârcolea pe jos. Trebuie să moară. Eminenta 
Sa pretinde ca trădătorii să fie dur pedepsiţi. Eminenţa 
Sa pretinde ca trădătorii să aibă parte de pedepse exem- 
plare. Eminenta Sa ne cere să fim neîndurători. Pleoapa 

îi zvâcnea, muşchii feţei îi tresăreau spasmodic. În 
încăpere nu era aer și era cald ca într-un atelier de 
fierărie. Era transpirat şi îi era foarte sete. Abia dacă 
mai putea să respire. Parcă el era cel sugrumat. 

Și ironia e că are dreptate. Oricum o dai, victoria 
mea este o pierdere pentru toată lumea din Dagoska. 
Deja roadele eforturilor mele își plâng sfârșitul pe 
pământul sterp din fața porților cetăţii. Acum carna- 
giul nu va mai cunoaște sfârșit. Gurkieni, dagoskani, 
unioniști, cadavrele lor se vor strânge și ne vor îngropa 
sub ele. Și totul doar din vina mea. Ar fi fost cu mult 
mai bine dacă i-ar fi reușit planul. Ar fi fost cu mult 
mai bine dacă eu aș fi murit în temniţele Împăratului. 
Mai bine pentru Ghilda Negustorilor de Mirodenii, mai 
bine pentru locuitorii din Dagoska, mai bine pentru 
gurkieni, pentru Korsten dan Vurms, pentru Carlot dan 
Eider. Mai bine chiar şi pentru mine. 

Eider aproape că nu se mai mişca. Încă ceva ce tre- 
buie să ascund în cotloanele întunecate ale minţii. Încă 
ceva ce îmi va da dureri de cap atunci când sunt sin- 
gur. Trebuie să moară, indiferent cât de corect sau nu 
este acest lucru. Trebuie să moară. Un horcăit înăbușit. 
Apoi un gâfâit slab. Aproape gata. Aproape gata. 

- Oprește! răcni Glokta. Ce m-a apucat? 

Severard îi aruncă o privire iute. 

- Ce? 

Vitari nu păru să-l fi auzit, căci lanţul era la fel 
de strâns în jurul gâtului Magistresei. 

- Oprește, am zis! 

- De ce? şuieră practiciana. 

Chiar, de ce? 

— Îşi dau ordine, lătră el, nu motive! 

Vitari slăbi lanţul, rânjind batjocoritor, și ridică 
piciorul de pe capul lui Eider. Femeia nu se mișcă. 
Răsuflarea ei era un murmur abia auzit. Mâcar res- 
piră. Arhilectorul îmi va cere o explicație, una bună. 
Și oare ce explicaţie îi voi da? 

- Duceţi-o inapoi în celulă, spuse, sprijinindu-se 
în toiag și ridicându-se istovit din scaun. S-ar putea 
să mai avem nevoie de ea. 


Glokta stătea la fereastră, privind încruntat cum 
ploaia mâniei lui Dumnezeu se revarsă asupra cetății 
Dagoska. Încă din timpul după-amiezii își începuseră 
activitatea cele trei catapulte gigantice amplasate sub 
zidurile cetăţii, dincolo de bătaia arcului. Încărcatul 
și pregătirea fiecăreia dura cam o oră, iar Superiorul 
urmărea toate aceste preparative prin lunetă. 

Mai întâi, se centra maşinăria Și se estima distanța. 
Câţiva mecanici cu barbă și straie albe se ciondăneau, 
uitându-se și ei prin lunete, legănând fire cu plumb, 
consultând compasurile şi socotelile și abacele, 
făcând reglaje fine de ultim moment la bolțurile uriașe 
ale catapultei. 

Când se declarau satisfăcuţi, brațul uriaș era adus 
in poziție de tragere. Era nevoie de un atelaj de 
douăzeci de cai bine biciuiți care să ridice contragreu- 
tatea enormă, un bloc de fier sculptat sub forma unui 
cap ameninţător de gurkian. 

Apoi urma încărcătura, un butoi uriaș, de un pas 
mare în diametru, era aşezat cu multă atenţie în cupă 
cu ajutorul unui sistem de scripeţi și de o echipă de 
muncitori cu figuri ursuze, care răcneau şi dădeau din 
mâini. După aceea, oamenii se îndepărtau cu multă 
grijă şi teamă de catapultă și își căutau adăpost. Un 
singur sclav înainta încet, ducând o prăjină aprinsă 
la un capăt. Punea focul sub butoi. Izbucneau flăcările, 
o pârghie era apăsată, greutatea colosală cădea, brațul 
mare, cât trunchiul unui pin bătrân, străpungea aerul, 
iar muniția aprinsă zbura spre nori. De ore întregi 
nu se mai întâmpla nimic altceva. Muniția era arun- 
cată spre cer, apoi se rostogolea mugind spre pământ, 
în vreme ce soarele se cufunda încet spre apus, cerul 
se întuneca, iar dealurile continentului deveneau doar 
un contur negru în depărtare. 

Glokta urmări cum zboară unul dintre butoaie, 
cum luminează înaltul. Traiectoria lui strălucitoare îi 
ardea retina. Parcă rămase o veșnicie nemișcat deasu- 
pra orașului, la fel ca și Citadela, iar apoi se prăbuși 
rostogolindu-se, ca un meteorit, lăsând o dâră de foc 
portocaliu. Căzu în mijlocul Orașului Inferior. 
Flăcări lichide se inălțară, crescură, se întinseră, se 
năpustiră flămânde la siluetele micuţe din mahalale. 
Câteva clipe mai târziu bubuitura exploziei ajunse la 
urechile lui Glokra, făcându-l să tresară. Praf explozi- 
bil. Cum mi-aş fi putut închipui atunci când mi l-a arătat 
Iniţiatul Chimist că va deveni o armă atât de teribilă? 

Pe jumătate desluși, pe jumătate îşi imagină silue- 
tele micuțe alergând încoace și încolo, încercând să-și 

scoată răniții de sub dărâmăturile în flăcări, încercând 
să salveze ce se mai poate salva din agoniseala lor mi- 
zeră. Şiruri de localnici mânjiţi de funingine care trec 
gălețile cu apă din mână în mână, străduindu-se zadar- 
nic să limiteze acel infern. Ce/ mai mult au de pierdut 
tocmai aceia care au cel mai puțin. Acum tot Oraşul 
Inferior era cuprins de flăcări. Arzând, strălucind, dan- 
sând în vântul venit de pe mare, cu reflexe portocalii, 
galbene și roşu-aprins în apele negre. Chiar și aici sus 
aerul era greu, uleios și inecăcios din cauza fumului. 
Probabil că acolo jos e iadul pe pământ. Felicitări din nou, 
Superior Glokta. 

Se întoarse, conștient de o prezenţă în cadrul ușii. 
Era Shickel, formă fragilă și întunecată în lumina lămpii. 

- Sunt bine, murmură el, întorcându-și privirea 
inapoi la spectacolul maiestuos, spectacolul sângeriu, 
spectacolul sinistru care se desfășura în fața ferestrei. 
În fond, nu în fiecare zi apuci să vezi un Oraș transfor- 
mat în scrum. 

Dar slujnica nu plecă. Dimpotrivă, făcu un pas 
în încăpere. 

- Ar trebui să pleci, Shickel. Aştept un oaspete, 
sau cam așa ceva Și s-ar putea să apară niște probleme. 

- Un oaspete, zici? 

Glokta îşi ridică ochii. Vocea era alta. Mai pro- 
fundă, mai dură. Și chipul ei era altul, cu un obraz 
in penumbre, iar altul luminat de pâlpâirea flăcărilor 
din oraș. Cu o expresie stranie, dinţii pe jumătate dez- 
goliți, ochii aţintiți asupra lui Glokta și sclipind cu 
o intensitate flămândă. Făcu câțiva pași în cameră. 

Cu o expresie aproape înspăimântătoare pe chip. 
Dacă aș fi predispus la spaimă... Şi atunci înţelese. 

- Tu? șopti el. 

- Eu. 

Tu? Glokta nu se mai putu stăpâni și izbucni în 
hohote involuntare de râs. 

- Harker te-a prins! Idiotul ăla a dat peste tine din 
greșeală și eu ţi-am dat drumul! Şi mi-am zis că sunt 
un erou! 

Nu se putea opri din râs. 

— Iată o lecţie pentru tine. Să nu faci niciodată vreo 
faptă bună! 

- N-am nevoie de lecții de la tine, schilodule. 

Mai înaintă un pas. Acum era la distanţă de numa: 
trei pași de el. 

— Aşteaptă! ridică Glokta o mână. Spune-mi un 
singur lucru! 

Fata se opri cu o sprânceană ridicată a intrebare. 
Rămâi acolo și nu te misca. 

- Ce s-a întâmplat cu Davoust? 

Shickel zâmbi. Avea dinți ascuţiţi, albi. 

- N-a ieșit niciodată din camera asta, răspunse și 
se frecă ușor pe burtă. E aici, înăuntru. 

Glokta făcu eforturi să nu-și ridice ochii spre 
lanţul care cobora încet din tavan. 

— Iar acum ai să fii alături de el. 

Mai apucă să facă jumătate de pas către el, inainte 
ca laţul din zale să i se agaţe de bărbie și să o smu- 
cească în sus, ridicând-o. Acum șuiera și scuipa, se 
zvârcolea și dădea din picioare. 

Severard ţâșni din ascunzătoarea lui de sub masă 
și încercă să o apuce. Dar zbieră când un picior gol 
al lu: Shickel îl pocni zdravăn în faţă și îl trimise de-a 
berbeleacul în cealaltă parte a camerei. 

- Rahat, icni Vitari când Shickel își trecu mâna pe 
sub lanţ şi începu să o tragă în jos de pe grindă. Rahat! 

Se prăvăliră amândouă pe podea, se luptară o clipă, 
apoi Vitari zbură prin aer, umbră neagră în întuneric. 
Scoase un urlet când se lovi cu capul de o masă din colț, 
sfărâmând-o, și căzu fără simţire. Severard încă mai 
gemea, amețit, cu mâinile peste mască. Rămăseseră în 
picioare doar Glokta şi Shickel. Ochi în ochi. Singur 
cu Dewvoratoarea mea. Ce neplăcut. 

Se retrase până la perete când ea vru să se năpus- 
tească asupra lui, dar nu apucă să facă decât un pas 
inainte ca Frost să intre în ea cu toată forţa. O dobori 
și căzu deasupra ei. Rămaseră un moment nemișcaţi, 
după care Shickle se ridică încet în genunchi, iar apoi, 
la fel de încet, se săltă în picioare, cu toată greutatea 
lui Frost în cârcă, și făcu un pas şovăitor spre Glokta. 

Albinosul o strângea cât de tare era capabil, încor- 
dându-și toți mușchii pentru a o opri, însă ea inaintă 
mai departe, scrâșnind din dinţi, cu una din mâinile 
ei slăbuţe lipită de trup, iar cu cealaltă încercând să-l 
apuce pe Glokta de gât. 

— Tttttt! sâsâi peltic Frost. 

Mușchii braţelor încordați, faţa deformată de 
efort, ochii rozalii ieșindu-i din orbite pe deasupra 
măștii. Şi tot nu se isprăvise. Încolțit la perete, Glokta 
urmărea fascinat cum mâna aceea se apropia tot mai 

mult, tot mai mult de el, ajungând la doar câţiva cen- 
timetri distanță de beregata lui. Extrem de neplăcut. 

- La dracu’ cu tine! zbieră Severard. 

Bastonul șuieră prin aer izbind braţul întins, frân- 
gându-l în două. Glokta observă oasele ieșite prin pie- 
lea zdrenţuită și însângerată. Insă degetele se mai 
mișcau încă, încercând să-l apuce. Bastonul o lovi în 
față, dându-i capul pe spate. Din nas îi țâșni sângele, 
o despicătură adâncă îi brăzdă obrazul. Dar tot venea 
spre el. Frost gâfâia din cauza efortului de a-i imobi- 
liza braţul sănătos, căci ea încă se mai forţa să înain- 
teze, mârâind ca o fiară, dezgolindu-și colții ca o fiară, 
gata să-i sfâşie gâtul lui Glokta. 

Severard își aruncă bastonul cât colo și o apucă de 
gât pe la spate, trăgându-i capul înapoi, icnind, cu frun- 
tea o hartă de vene ieșite în relief. Era o priveliște 
bizară: doi bărbaţi, dintre care unul zdravăn și mare 
ca un taur, încercând cu disperare să pună jos o 
fărâmiță de fată. Într-un final, cei doi practicieni reușiră 
să o tragă incet inapoi. Severard ii ridicase unul din 
picioare. Frost scoase un muget teribil, o săltă în aer 
Și, cu un ultim efort o izbi de perete. 

Râcâi podeaua cu ghearele, încercând să se ridice, 
iar braţul rupt îi atârna într-o parte. Din umbre se auzi 
urletul lui Vitari care se năpusti la ea cu unul din scau- 
nele grele ale Superiorulu:i Davoust ridicat deasupra 
capului. Se frânse în capul lui Shickel cu un trosnet 
puternic. Şi imediat, ca ogarii care au încolțit o vulpe, 
cei trei practicieni s-au repezit asupra ei cu picioarele 
și cu pumnii, icnind din cauza efortului și a furiei. 

- Destul! strigă Glokta. Trebuie să o luăm la 
întrebări! 

Trecu șchiopătând pe lângă practicienii rămași 
fără suflu şi se uită la ea. Shickel zăcea nemișcată, un 
maldăr de zdrenţe şi sânge, un maldăr destul de 
micuț. Aproape la fel ca în ziua când am văzut-o pen- 
tru prima oară. Dar cum a reușit fătuca asta să-i pună 
la pământ pe cei trei? Braţul rupt era întins pe covor, 
degetele moi şi pline de sânge. Pot afirma cu certitu- 
dine că acum n-o să mai facă rău nimănui. 

Atunci mâna începu să se miște. Osul se retrase 
înapoi în carne și se îndreptă ca înainte, cu un scrâșnet 
sinistru. Degetele tresăriră, se îndoiră, zgâriară dușu- 
meaua, începură să alunece spre glezna lui Glokta. 

- Ce e chestia asta? răsuflă speriat Severard. 

— Aduceţi lanţul, le ordonă Glokta dându-se îna- 
poi. Repede! 

Opinundu-se, Frost scoase dintr-un sac două pe- 
rechi de cătușe cu lanţuri mari și grele. Fuseseră con- 
fecționate pentru deținuții cei mai puternici și mai 
periculoși. Cătușele din fier negru erau groase ca un 
trunchi de pom tânăr, grele ca o nicovală. Îi stranse 
pe glezne o pereche, iar pe cealaltă i-o puse la mâini. 
Când le închise, toți fură cuprinși de o senzaţie re- 
confortantă de siguranţă. 

Între timp, Vitari trăsese afară din același sac un 
lanţ foarte lung și îl înfășura de jur imprejurul trupu- 
lui neputincios acum al lui Shickel. Severard o ajuta, 
ținând fata în picioare. Două lacăte grele desăvârșiră 
operaţiunea. 

Terminară chiar la ţanc, pentru că Shickel își re- 
veni brusc și incepu să se zvârcolească. Mârâi la Glokta, 
incercând să-şi rupă lanţurile. Nasul i se indreptase, 
tăietura din obraz aproape se închisese. De parcă nici 
n-a fost rănită. Deci Yulwei mi-a spus adevărul. Lanţu- 
rile zornăiră când se năpusti înainte cu gura căscată, 
iar Glokta se îndepărtă din calea ei. 

- Trebuie să recunoști că-i rezistentă și încăpă- 
țânată, murmură Vitari, îmbrâncind-o cu piciorul de 
perete. 

- Proștilor! șuieră Shickel. Nu vă puteţi impotrivi 
celor ce se vor întâmpla! Mâna dreaptă a lui Dum- 
nezeu s-a abătut asupra acestei cetăţi și nimic nu o 
mai poate salva! Morţile voastre au fost deja scrise! 

O explozie mai puternică lumină cerul, aruncând 
lumini portocalii pe chipurile mascate ale practicie- 
nilor. O clipă mai târziu bubuitura ei răsună în încă- 
pere. Shickel izbucni în hohote de râs, un cotcodăcit 
dement și scârțâit. 

- Au venit Cele O Sută De Cuvinte! Nu există 
lanţuri care să le lege și nici porți care să le oprească! 
Sunt aici! 

- Poate, ridică Glokta din umeri. Dar au venit 
prea târziu pentru tine. 

-Eu am murit deja! Trupul meu nu e decât 
țărână! Îi aparține Profetului! N-ai decât să mă inte- 
roghezi cât vrei, nu vei afla nimic de la mine! 

Glokta zâmbi. Parcă își simţea obrajii încălziţi de 
focurile îndepărtate din oraș. 

- Sună a provocare. 


UNUL DE-AL LOR 


Ardee îi surâse, iar Jezal îi răspunse tot cu un 
surâs. De fapt, rânjea ca idiotul. Nu se putea stă- 
pâni. Era incredibil de fericit să se fi întors acolo 
unde toate lucrurile aveau sens. De acum nu va mai 
trebui să se despartă niciodată. Nu voia decât să-i 
mărturisească ce mult o iubeşte. Căscă gura să vor- 
bească, dar ea îl făcu să tacă apăsându-i un deget pe 
buze. Tare. 

— Sssttt. 

ÎI sărută. Mai blând la început, apoi tot mai brutal. 

— Au, exclamă el. 

Începu să-i muște buzele. În joacă. 

- Aaahhh, oftă el. 

Mai tare. $i mai tare. 

- Aoleu! se impotrivi el. 

Începu să-i sugă obrajii, zgâriindu-i pielea cu dinții, 
muşcând până la os. Încercă să zbiere, dar nu fu în 
stare să scoată niciun sunet. Era beznă. I se învârtea 

capul. Ceva îi scotocea prin gură, trăgându-l de obraji, 
apăsându-i limba, presându-i buzele. 

- Am apucat-o, spuse o voce și durerea încetă. 

- Cât de rău e? 

- Nu cât ai crede. 

- Arată foarte rău. 

- Taci din gură și ridică torța aia. 

— Ce-i ara? 

- Unde? 

- Acolo, chestia aia ieșită în afară? 

- E falca, tâmpitule, ce credeai că e? 

- Îmi vine să vomit. Printre talentele mele remar- 
cabile nu se numără şi... 

- Tacă-ţi gura şi ridică mai mult torța aia! Trebuie 
să i-o punem la loc. 

Jezal simţi cum obrazul ii este apăsat cu foarte 
multă forţă. Se auzi un trosnet, și o săgeată de durere 
infiorătoare, cum nu mai simţise niciodată în viaţă, 
îi străbătu falca, ajungându-i în gât. Leşină iarăși. 


- Eu îl ţin şi tu mişti aia. 

- Ce, asta? 

- Nu-i scoate şi dinţii! 

- Căzuse singur! 

- Alb tâmpit ce ești! 

- Ce se petrece? vru să întrebe Jezal, însă din gură 
îi ieşi un soi de gâlgâit. Îi pulsau tâmplele, îi crăpa 
capul de durere. 

— Vezi că se trezeşte! 

- Atunci tu îl coşi şi eu îl ţin. 


420 Joe ABERCROMBIE 


Simti că îl strânge ceva de umeri și de piept. Îl durea 
braţul. Îl durea tare rău. Încercă să dea dintr-un picior, 
dar nu reuși să și-l miște. 

- ÎI ţii nemișcat? 

- Da, îl ţin nemișcat! Apucă-te de cusut! 

Ceva îl împunse în obraz. Nu crezuse că îl poate 
durea mai rău. Se inșelase amarnic. 

- Daţi-vă de pe mine! îşi închipui el că urlă, însă 
la urechi îi ajunse doar un „iiiieeee“. 

Începu să se zvârcolească, să scape din strânsoarea 
aceea, dar nu reuși decât să-și mărească durerea din braţ. 
Acum şi durerea pe care o simţea în față devenise in- 
suportabilă. Toate îl dureau: buza superioară, buza in- 
ferioară, bărbia, obrazul. Urlă, şi urlă, și urlă, dar nu 
auzi nimic. Doar un fâsâit stins. Şi când tocmai se gân- 
dea că îi va exploda capul, durerea începu să-l mai lase. 

- Gata. 

Mâinile care îl ţinuseră se retraseră, iar el căzu pe 
spate, neajutorat, moale ca o cârpă. 

- Ai cusut bine. Foarte bine. Mi-aș dori să fii prin 
preajmă dacă ar fi să păţesc și eu la fel. Poate nu mi 
s-ar deteriora frumuseţea. 

- Ce frumuseţe, albule? 

- Îhî. Hai să ne ocupăm de mână. Și mai avem și 
piciorul după aia. 

- Unde ai pus scutul ăla? 

- Nu, gemu Jezal, vă rog... 

Nimic în afară de un clinchet în gârlej. 

Acum parcă reușea să intrezărească ceva. Forme 
estompate în penumbre. Un chip se aplecă asupra lui. 

Un chip hidos. Cu nasul spart şi încovoiat, cu obrajii 
zdrenţuiţi de cicatrice. În spatele lui era un altul. Un 
chip închis la culoare, cu o cicatrice palidă de la sprân- 
ceană până la bărbie. Inchise ochii. Până și lumina 
asta difuză îl durea. 

— Ai cusut bine. 

O palmă îl plesni ușor peste faţă. 

- Acum ești unul de-ai noştri, flăcău. 

Jezal rămase nemișcat, cu faţa cuprinsă de dureri 
crâncene, și groaza începu să i se furișeze încet prin 
mădulare. 

„Unul de-ai noștri.“ 


